
1. INTRODUCERE 


Modul în care logica formală modernă re- 
descoperă şi rescrie logica aristotelică este dătător 
de seamă, într-un fel, asupra propriei sale istorii de 
la Booleşi până astăzi. Într-adevăr, logica modernă 
începe prin a fi studiul inferenţei deductive, iar 
modul în care se apropie de logica Organon-ului 
corespunde acestui început. Tocmai sistemul silo- 
gistic, adică inferenţa deductivă, a captat mai întâi 
atenţia marelui istoric al logicii care a fost 
Lukasiewicz. Dar, aşa cum logica formală moder- 
nă a încetat de a fi numai un ansamblu de limbaje 
formalizate şi şi-a lărgit treptat aria cercetărilor şi 
puterea de comprehensiune, tot astfel o istorie a 
logicii rescrisă de pe poziţii moderne nu mai poate 
ignora totalitatea logicii aristotelice. Este clar că 
logica aristotelică nu se reduce la tematica Anali- 
Hicilor prime, deci la studiul silogismelor. Ea este 
mult mai cuprinzătoare, iar modul ei de struc- 
turare este altul. Un istoric al logisticii cum este N. 
Bochenski, iar înaintea lui Scholz şi, în mai mică 
măsură, Lukasiewicz au remarcat acest fapt. Bo- 
chenski, de exemplu, admite că logica aristotelică, 

cea scolastică, cea clasică şi cea matematică sunt 
formaţii originale, conglomerate de doctrine şi pro- 
bleme specific structurate. 

Logica formală modernă este un ansamblu 
de calcule formale, de „limbaje-obiect“, plus meta- 
logica lor, adică studiul sintactic, semantic şi (în 
principiu) pragmatic al calculelor; în cursul evo- 
luţiei logicii matematice s-a constituit ca disciplină 
relativ independentă semantica logică, care astăzi 
tinde să se integreze într-o mai cuprinzătoare dis- 
ciplină, semiotica; în sfârşit, tot astăzi propedeutica 
conceptului, o teorie logică-metodologică a concep- 
tului, revine la problema tradiţional-aristotelică. 

Logica aristotelică are o altă structură; ea nu 
cunoaşte despărţirea tranşantă dintre sistem logic 
şi cercetare metalogică', dintre sintaxă şi seman- 
tică; ceea ce nu înseamnă că este amorfă. Dar, după 
cum seştie,ea este structurată într-oteorie premer- 
gătoare teoriei conceptului (Categoriile), o teorie a 
propoziţiilor (Despre interpretare), o teorie a silogis- 
mului (Analiticile prime) şi a demonstraţiei (Analiti- 
cile secunde); acestora li se adaugă o euristică 
(Topicile) şi o „profilactică“ logică (Respingerile sofis- 
tice). La fiecare nivel al ei, problematica semantică, 
pentru a folosi un termen modern, este împletită 
cu cercetarea formal-sintactică, metodologică şi filo- 
zofică. Cercetarea poartă direct asupra limbajului 


1 Deşi prima parte a Analiicilor prime, separată de ansam- 
blul cărţii şi de celelalte cinci cărţi ale Organon-ului, este o 
cercetare pur forma lă. 


obişnuit, formalizarea fiind exclusiv un mijloc, nu 
un obiect de studiu, în timp ce logica matematică, 
cel puţin până nu de mult, poartă în mod direct 
asupra limbajului formalizat şi abia în mod 
secund, indirect, prin funcţiile modelatoare ale 
acestuia, asupra limbii obişnuite. 

Nu toate capitolele logicii aristotelice au fost 
egal studiate şi apreciate de la bun început la va- 
loarea lor în istoria modernă, scrisă de pe poziţii 
logistice, a logicii. Este cazul flagrant al Categoriilor, 
tratatul care şi-a pus amprenta asupra întregii cul- 
turi universale, fapt care se datorează nu numai 
mesajului filozofic, ci şi înrâuririi exercitate asupra 
întregii logici antice, medievale şi clasice. 

Dar nu numai logica lui Aristotel, ci şi logica 
aristotelică, în sens larg, îşi aşteaptă o exegeză com- 
prehensivă, o integrare într-o istorie modernă a 
logicii. În această ordine de idei, studiul comenta- 
torilor antici umple o lacună importantă. Etapa 
comentatorilor constituie lunga perioadă crepus- 
culară a logicii antice care pregăteşte scolastica 
medievală. Mult mai puţin studiate decât Categori- 
ile lui Aristotel, care s-au bucurat cel puţin de 
atenţia logicienilor filologi, dacă nu şi de atenţia 
logisticienilor, comentariile antice la Categorii şi la 
celelalte cărţi ale Organon-ului reprezintă, practic 
vorbind, o pată albă într-o istorie a logicii care ar 
beneficia de luminile logisticii; dar nici în studiile 
anterioare de istorie a logicii, pe câte ştim, ele nu 
s-au bucurat de atenţia cuvenită. 


Studiul de faţă îşi propune să prospecteze 
sumar problematica logică semantică a categoriilor şi 
elementele de semantică logică la comentatorii Cate- 
goriilor, în speţă la Porfir, Dexip şi Ammonius, ale 
căror comentarii au fost transpuse în româneşte de 
către Constantin Noica’. 

În ce priveşte Categoriile, este neîndoielnic că 
cel puţin unele dintre problemele de acolo îşi găsesc 
ecou în preocupări moderne, ţinând de filozofia con- 
temporană a logicii; ele vorbesc „sensibilităţii mo- 
derne“, „intră în rezonanţă“ cu cadrul conceptual al 
logicii moderne. Avem în vedere în primul rând 
„semanticitatea“ tratatului lui Aristotel. 

Pe de altă parte, în ce-i priveşte pe comenta- 
torii Stagiritului, este evident că lucrările lor se fac 
ecoul cărţii inspiratoare şi, ca atare, accentuează 
„semanticitatea“ Categoriilor lui Aristotel. Ele am- 
plifică problematica semantică a Categoriilor, dar 
într-o oarecare măsură o şi denaturează, şi anume 
o denaturează creator. Căci aportul comentatorilor 
are o dublă natură: una conservatoare şi una adu- 
cătoare de nou. De aceea interesul cu care ne apro- 
piem de lucrările lor este şi el dublu. În măsura în 
care exegeza lor este fidelă, ea reliefează mai preg- 
nant dimensiunea semantică a însuşi tratatului lui 
Aristotel; vom vedea mai jos cât de surprinzător de 
moderne sunt formulările lor, cât de preţios este 


1 Porfir, Dexip şi Ammonius, Comentarii la Categoriile lui 
Aristotel, însoțite de textul, comentat; traducere, cuvânt 
înainte şi note de Constantin Noica, Bucureşti, Editura 
Academiei, 1968. 


sporul explicitator pe care îl aduc. lar în măsura în 
care comentatorul a îndrăznit să fie mai mult decât 
simplu păstrător şi transmiţător al unei tradiţii, în 
măsura în care versiunea pe care o dă este infidelă 
textului comentat, în aceeaşi măsură ea este şi 
originală, deschizătoare spre orizontul scolastic al 
logicii. În orice caz, aceste devieri nu sunt simple 
absurdităţi sau pedanterii puerile, cum a putut 
crede Prantl, ci încercări serioase de aprofundare a 
problematicii puse în joc. 

Refuzul de a confrunta teoriile şi orientările 
din logică, trecând de ceea ce le separă în timp şi 
concepţii, este anacronic. Ea ne poate face să ignorăm 
în cazul de faţă nu numai ceea ce n-a spus Aristotel, 
dar s-a spus prin el, ci şi ceea ce Stagiritul a vrut să 
spună, dar n-a putut fi receptat în cadrul conceptual 
al logicii tradiţionale în care operează cercetarea filo- 
logică. Fiecare epocă îşi are un Aristotel propriu ei, 
adică un filtru interpretativ prin care trece mai de- 
parte sau este reţinut, de la caz la caz, ceea ce s-a 
transmis prin tradiţie. O analiză a Organon-ului care 
ar face abstracţie de răspunsurile şi de nedumeririle 
logicii formale moderne, de preblematica şi de 
modul de înţelegere dominant al epocii este 
vetustă. După apariţia semanticii logice, după ce 
logicianul primeşte învestirea de semantician, Cate- 
goriile lui Aristotel nu ne mai spun acelaşi lucru ca 
înainte: ne spun calitativ mai mult. Pentru că nu doar 
o simplă expresie, o frază, dar şi un discurs întreg, o 
teorie, un tratat logic-filozofic poate semnifica, dacă 

putem spune aşa, în mod omonimic, adică în funcţie 
de întregul context interpretativ. Ă 

Studiul comentariilor antice la Categorii 
poartă deci nu numai asupra evoluţiei doctrinei 
aristotelice, ci şi asupra exegezei sale moderne; 
prin intermediul tratatelor lui Porfir, Dexip, Am- 
monius, lectura more semantico a Categoriilor devine 
mai de înţeles. Comentatorii au fost primii „mo- 
dernizatori“ ai lui Aristotel; modul lor de a-l citi pe 
Stagirit este considerabil mai modern decât cel al 
unui filolog clasic, al lui Prantl de pildă. 

La aceasta ar mai fi de adăugat, desigur, că 
modernizarea forțată a Organon-ului, confundarea 
instrumentului necesar cu cel suficient, nu stă în 
intenţia prezentării de faţă. Relevarea elementelor 
comune demersului aristotelic şi demersului formal 
modern nu sugerează o identificare, o subsumare. 
Confruntarea dintre Aristotel sau comentatori şi lo- 
gica fomală modernă poate îmbogăţi exegeza; nu 
poate însă epuiza instrumentarul ei metodologic. 

Logica aristotelică nu este o primă schiţă im- 
perfectă a logicii deazi, ci uncadru conceptual deose- 
bit; ea are un alt mod de fiinţare şi deci de înfiinţare 
şi de desființare decât logica matematică şi semantica 
modernă. Carcase teoretice eterogene admit o rapor- 
tare şi o devenire, dar buna întâlnire dintre ele se 
produce prin îmbogățirea reciprocă; în întâlnirea 
dintre logica aristotelică şi cea formală modernă „nu 
se ştie cine dă şi cine primeşte“. E de crezut că nu 
numai exegeza aristotelică, ci şi propedeutica mo- 
dernă a conceptului, ontologia şi semantica de astăzi 

ies îmbogăţite dintr-o confruntare în care problemele 
interesează mai mult decât soluţiile. 

Deosebirea esenţială, hotărâtoare am amintit-o 
mai sus: semantica aristotelică consideră în mod 
direct semnificaţia unei părţi din vorbirea obişnuită, 
iar semantica logică de până nu de mult priveşte 
interpretările sistemelor formale (spunem „până nu 
de mult“, întrucât la ordinea de zi în lingvistica şi 
logica deceniilor 7 — 8 stau tocmai sintaxa, semantica 
şipragmaticalimbilor naturale). Nu mai puţin, există 
puncte comune între începuturile semanticii la Aris- 
totel şi comentatorii antici şi semantica în sensul lui 
Frege, Russell şi Carnap. 

În mod firesc, înainte de a trece la comenta- 
tori, este cazul să ne întrebăm în ce constă „seman- 
ticitatea“ Categoriilor lui Aristotel. 


2. SEMANTICA ÎN TRATATUL 
DESPRE CATEGORII 


Categoriile alcătuiesc un tratat logic-filozofic, 
dar nu logic-semantic în sensul modern al cuvân- 
tului. Nu se cercetează un sistem logic, silogistica 
asertorică să zicem, definindu-seelaţia dintre for- 
malism şi interpretare, nu se dezvoltă o teorie a 
sensului şi a semnificației diferitelor tipuri de ex- 
presii. Şi, totuşi, „semanticitatea“ tratatului apare 
evidentă. Ea premerge constituirii semanticii lo- 
gice, graţie lucrărilor lui Frege şi Peirce, Russell şi 
Quine, Tarski şi Carnap, ca disciplină specială. 
Semantica este prezentă la nivelul elementar al 

unei cercetări care nu deţine conceptul semanticii, 
nu urmăreşte constituirea unei discipline separate 
despre raportul dintre expresie, gând şi realitate, 
dar care, pe de altă parte, are deja clară în faţa ei, 
în întreaga-i amploare filozofică, problema acestui 
raport ca atare. Vom vedea că aici comentatorii 
aduc un spor de claritate. Raportul de corespon- 
denţă şi împletirea dintre realităţi, gânduri şi 
rostiri constituie pivotul „Categoriilor”, axa în ju- 
rul căreia se operează admirabila trecere de la 
un plan la altul; devine astfel cu putinţă să se 
vorbească despre mai multe în una, sudându-se 
într-un ansamblu coerent elemente aparent dispa- 
rate şi eterogene. 

Cercetarea limbii sub raport semantic, de 
exemplu cercetarea modului în care semnifică ex- 
presiile sau a legăturii dintre cuvinte după semni- 
ficaţia lor, este anterioară tratatului aristotelic. 
Dialogurile platonice, în primul rând Cratyl, şi pre- 
ocupările sofiştilor pentru retorică şi gramatică pot 
fi menționate aici. Dar Categoriile aduc cu ele o nouă 
problematică. Sunt puse în joc teme de cercetare 
esențialmente semantice, cum am zice astăzi; dar 
nu numai conţinutul, ci şi metodologia este „se- 
mantică“, în sensul că trimite mereu la raportul 
dintre realităţi, gânduri şi expresii. 

Tratatul defineşte mai întâi omonimia, si- 
nonimia şi paronimia, iar apoi analizează semni- 
ficaţia a zece termeni principali, categorii, şi a 
altor câţiva, o atenţie specială acordându-se mul- 
tiplelor sensuri, omonimic suprapuse şi paronimic 

derivate, care se pot atribui unor atari expresii. 
Tratatul ar fi deci semantic, mai întâi, în sensul 
că introduce noţiuni ca omonimia, sinonimia şi 
paronimia, care poartă în semantica lingvistică, 
dar şi în cea logică de astăzi, asupra relaţiilor 
dintre expresii după semnificaţiile lor; astfel, 
omonimia priveşte multiplicitatea unei expresii, 
sinonimia identitatea expresiilor după înţeles, 
iar paronimia derivarea expresiilor una din alta 
după structură şi înțeles’. 

În al doilea rând, Categoriile, s-ar putea spune, 
analizează semnificația unor expresii ca „substanță“, 
„calitate“, „mărime“, „a avea“ etc. şi, ca atare, ar 
întreprinde o analiză semantică. Acest aspect nu este 
însă dereţinut, întrucât orice analiză filozofică are un 
aspect semantic implicit, în măsura în care ceea ce 
poartă asupra unei teme poartă şi asupra unei ex- 
presii corespunzătoare. Întrebările socratice: ce sunt 
binele, frumosul, dreptatea? pot fi uşor parafrazate 
pentru a purta asupra expresiilor „bine“, „fru- 
mos“, „drept“ (ce semnifică „binele“? ce înseamnă 


1  Fenomenullingvisticalomonimieişi sinonimiei este men- 
ţionat înainte de Aristotel. Astfel, Prodicos din Cos (sec. V) 
nega că ar exista cuvinte sinonime. Democrit aduce exis- 
tenţa omonimelor şi sinonimelor ca argumente în sprijinul 
teoriei convenţionaliste asupra limbajului, teorie care afir- 
mă că relaţia dintre nume şi cele desemnate nu este natu- 
rală, ci instituită convenţional (vezi, de exemplu, Norman 
Kretzmann, Semantics (History of), în The Encyclopedia of Phi- 
losophy, vol. 7, MacMillan and Free Press, 1967, p. 358 -— 406). 
Omonimia şi sinonimia figurează, desigur, şi la Platon, 
dar nu în sensul tehnic pe care îl va conferi Aristotel. 

„frumos“?). Există, totuşi, o deosebire esenţială în 
măsura în care cercetarea merge mai departe de 
căutarea unei definiţii, care poate lua fie forma nomi- 
nală, fie reală. Când filozoful caută atributele dreptă- 
ţii, binelui şi frumosului, el nu caută, desigur, 
atributele termenilor „dreptate“, „bine“ şi „frumos“. 
Parafrazarea propoziţiilor din limbajul care poartă 
asupra lucrurilor într-un limbaj purtând asupra ex- 
presiilor se dovedeşte, totuşi, posibilă şi în acest caz: 
dacă despre „dreptate“ se rosteşte, de exemplu, 
atributul X, vom spune că termenul „X“ face parte 
din comprehensiunea termenului „dreptate“. Numai 
că această manieră de parafrazare nu o aveau gândi- 
torii antici. Dar, pentru a ne reîntoarce la Categoriile 
lui Aristotel, vom spune că prin „semanticitatea“ 
tratatului nu avem în vedere, fireşte, faptul că poartă 
asupra semnificației unor expresii — fapt ce s-ar putea 
spune cu tot atâta temei despre majoritatea dia- 
logurilor platonice, sau despre multe lucrări filo- 
zofice şi ştiinţifice ale lui Aristotel sau ale altora. 
Ceea ce conferă „semanticitate“ Categoriilor 
este un element mai subtil, explicitat pe deplin 
de către comentatori şi subapreciat, ni se pare, 
astăzi în evaluarea locului tratatului într-o istorie 
generală a semanticii'; nu în măsura în care anali- 
zează semnificaţii ale expresiilor este semantic 
tratatul, ci în măsura în care expresiile în cauză 


1 Istorie care, vom adăuga, urmează încă a fi scrisă, desprin- 
să şi amplificată dintr-o istorie generală a logicii elaborată 
de pe poziţii moderne. 

îmbrătişează clase şi tipuri generale de semnifi- 
caţii. Dar acesta este tocmai cazul categoriilor, ex- 
presii a căror semnificaţie este analizată de 
Aristotel; ele raportează tipuri generale de semni- 
ficaţii la clase generale de „lucruri“ semnificate. Că 
în acest fel înţelege efectiv Aristotel categoriile sale 
reiese limpede astăzi la o analiză avertizată, sensi- 
bilizată la maximum în privinţa aceasta, a deose- 
birii dintre raportarea la lucruri, raportarea la 
expresii, raportarea la gânduri şi raportarea aces- 
tora între ele; simpla exegeză filologică, în bună 
logică tradiţională, n-a putut recepta această situ- 
are în zonă semantică a categoriilor; e nevoie de un 
cadru teoretic care să distingă între gramatical-ling- 
vistic şi logic-semantic în textul aristotelic. Aceasta 
este pe deplin posibil astăzi; dar, la un alt nivel, a 
fost posibil şi altădată, cum ne-o dovedesc cu pri- 
sosinţă comentariile anticilor. Recursul la comentarii 
ne poate adeveri că nu este vorba de o „modernizare 
forţată “ sau, în orice caz, că nu este prima moderni- 
zare forţată, prima înţelegere alterată a Categoriilor. 

Aşadar, Categoriile interesează istoria seman- 
ticii în măsura în care categoriile poartă asupra 
tipurilor de expresii, tipurilor de semnificaţii şi 
tipurilor de realităţi; ele întreprind o analiză a 
„semnificației semnificației“. Categoriile sunt, la 
Aristotel, categorii semantice, iar teoria sa asupra 
categoriilor este prima formă a teoriei moderne a 
categoriilor semantice. Este ceea ce deosebeşte 

sistemul aristotelic al categoriilor de categoriile lui 
Platon, Kant şi Hegel. 

E de reţinut, aşadar, tema semantică a cate- 
goriilor. Aceasta este precedată însă în corpul ace- 
luiaşi tratat despre „categorii“ de schiţarea altor 
două teme semantice privind omonimele, sinonimele 
şi paronimele (cap. 1 al Categoriilor) şi împărțirea 
realităților în patru tipuri (cap. 2), împărţire care 
precedă discutării unei a treia teme, şi anume sta- 
tornicirea celor zece categorii (cap. IV). 

Prima temă, a omonimelor, sinonimelor şi 
paronimelor, nu este de interes lingvistic numai; 
ea priveşte în primul rând filozofia şi logica. Tema 
ţine de ceea ce am numi astăzi, cu frenezia noastră” 
de a multiplica „logicile“, de o „logică a categori- 
ilor“, omonimia şi sinonimia fiind însuşiri ale cate- 
goriilor înşişi, ţine de fundamentarea actului 
judicativ, (într-adevăr, cum arată Aristotel, judeca- 
ta este posibilă întrucât predicatul judecății ade- 
vărate se raportează sinonimic la subiectul său), şi 


1 „„.Categoriile par să constituie prima încercare de a con- 
strui ceea ce a fost numit recent o teorie a distincţiilor de 
tip, adică o teorie care clasifică entităţile potrivit celor ce 
se potspune cu sens despre ele... Nu se poate afirma totuşi 
în mod cert că Aristotel încearcă să facă distincţiile de tip” 
(William şi Martha Kneale, The Development of Logic, Ox- 
ford, 1964, p. 32). Autorii sunt însă de părere, că „dintre 
toate deciziile compilatorilor, decizia de a include Cate- 
goriile în Organon este totuşi cea mai greu de înțeles, căci 
„O mare parte a doctrinei Categoriilor trebuie considerată 
ca având un caracter metafizic, mai degrabă decât logic“ 
(ibidem, p. 25). 

tine, în sfârşit, de combaterea sofismelor, omonimia 
fiind sursă de erori logice. 

A doua temă — împărţirea realităţilor în patru 
tipuri, după cum se enunţă sau nu cu privire la 
subiect şi se află sau nu se află în subiect- reprezintă, 
probabil, prima „ontologie formală“ din istoria 
filozofiei, prima îmbinaresistematică a demersului 
semantic cu cel ontologic. Aici, de asemenea, comen- 
tatorii au avut a ne spune lucruri adânci, apropiate 
întru câtva de mentalitatea noastră contemporană. 

În sfârşit, după ce părăsim antepredicamentele 
(cap. 1 — 3 din Despre interpretare), tema categori- 
ilor, a „predicamentelor“, este a doua ontologie 
formală, de un tip deosebit de prima, ca ţinând de 
analiza tipurilor de semnificaţie. Este ceea ce au 
avut a sublinia până la exces comentatorii antici. 

Categoriile lui Aristotel vor avea să ocupe 
atunci un rol mai însemnat decât cel acordat până 
în prezent într-o istorie a semanticii, iar afirmaţia 
lui Norman Kretzmann, de pildă, că semantica 
aristotelică a cuvintelor, analogă celei a lui Platon, 
este expusă în principal în De interpretatione’ şi că, 
„deşi scrierile sale (ale lui Aristotel. - S.V.) conţin 
numeroase pasaje privind chestiuni semantice, te- 
oria este relativ puţin dezvoltată”, va trebui ches- 
tionată. Ca, de altfel, şi aportul comentatorilor în 
exegeza şi modificarea temelor semantice din Cate- 
gorii, care se cere evaluat în toată amploarea lui. 


1 Norman Kretzmann, op. cit., p. 362. 
2 Ibidem. 

3. FORMULĂRI ONTOLOGICE ŞI SEMANTICE 


Caracteristică pentru „Categorii“ este alter- 
nanţa formulărilor despre lucruri cu formulările des- 
pre cuvinte şi formulările despre gânduri; de cele 
mai multe ori, Aristotel nu specifică explicit dacă are 
în vedere lucrurile, gândurile sau cuvintele. Faptul 
îi poate exaspera pe istoricii logisticieni. Este cazul 
lui William şi Marta Kneale, de exemplu, care con- 
stată: „Categoriile constituie o operă extrem de am- 
biguă sub raportul ţelului pe care şi-l propun, ca şi 
sub raportul conţinutului. Merită reţinute în mod 
special două ambiguităţi majore. În primul rând, nu ` 
este clar dacă Aristotel clasifică simboluri sau ceea ce 
acestea din urmă simbolizează, dacă clasifică cuvinte 
sau, într-un sens foarte larg, lucruri. Această pro- 
blemă i-a interesat pe comentatori din cele mai vechi 
timpuri (de exemplu pe Porfir). În al doilea rând, nu 
este clar dacă Aristotel se referă numai la predicate, 
sau sereferă la termeni în general, inclusiv la subiec- 
te”. Autorii se întreabă dacă în doctrina categoriilor 
„Aristotel clasifică expresii lingvistice sau ceea ce ele 
simbolizează“; ei aduc pentru fiecare alternativă o 
motivare întemeiată pe modurile de formulare la 
care recurge Aristotel (utilizarea cuvintelor K&TŢI- 
yopía, ră Aey6ueva şi ră 5vro. Dezvoltate, toate 
aceste observaţii ale istoricilor moderni pot fi 


1 William şi Martha Kneale, op. cit., p. 25. 
2 Ibidem). 

întâlnite la comentatori. Autorii conchid, adoptând 
soluţia lui Porfir, care arăta că expresiile ce semnifică 
lucrurile se comportă la fel ca lucrurile pe care le 
indică în mod primar, că „Aristotel clasifică tipuri de 
realităţi (tà övTa). Dar el utilizează diferenţele din- 
tre regulile pentru diferite expresii lingvistice ca o 
cheie a diferenţelor între tipurile de fiinţă”. 

Aceeaşi concluzie o împărtăşesc unii comen- 
tatori (în speţă Porfir); alţii vor afirma însă că gân- 
durile sunt puse în joc în primul rând, dar că 
diferenţele dintre gânduri sunt indicate pe baza 
diferenţelor dintre tipuri de expresii (Dexip, Am- 
monius). Spre deosebire de istoricul modern, 
comentatorul antic din ultima perioadă, simpatetic 
dispus, crede că aici ar fi vorba, cel mult, de o 
obscuritate practicată în mod intenţionat de către 
filozof? sau, mai curând, de o dificultate de 


1 Ibidem, p.27. 

2 Vezi de exemplu, Prolegomen la cele zece categorii după 
cuvântul filozofului Ammonius, 36 b (ed. rom., p. 228), 93 r 
(ed. rom., p. 244) ş.a. Printre chestiunile prealabile dezbă- 
tute de Ammonius, a opta este „pentru ce pare filozoful 
să practice obscuritatea“ (ed. Brandi$, 34b; ed.rom.,p.223). 
Răspunsul lui Ammonius, comun tuturor comentatorilor 
antici care admit că textul aristotelic este totuşi obscur, arată 
în ce măsură autoritatea lui Aristotel este neclintită în rândul 
exegeţilor săi. Aristotel, ne spune Ammonius, ar fi practicat 
voit obscuritatea şi se foloseşte de ea ca „de un văl acoperitor 
pentru filozofia sa, pentru ca cei plini de râvnă să-şi 
încordeze astfel mai mult cugetele, iar în schimb cei nepă- 
sători şi slabi la cuget, luând contact cu astfel de în- 
văţătură, să fie îndepărtați de obscuritate“ (30 b, p. 229). 

înţelegere, de o nedumerire, pe care tocmai comen- 
tatorul se simte chemat s-o rezolve’. 

Ajungem astfel la ceea ce este comun comen- 
tatorilor antici ai Categoriilor (din a treia perioadă), 
la ceea ce îi plasează pe opoziţie intermediară între 
Aristotel şi exegeţii semanticieni de astăzi. Spre 
deosebire de Aristotel, comentatorii sunt interesaţi 
în a risipi orice echivoc în ce priveşte statutul con- 
ferit de Aristotel entităţilor respective; delimitarea 
precisă a planurilor — planul expresiilor, cel al 
gândurilor şi cel al lucrurilor — şi a raporturilor 
dintre ele absoarbe o mare parte a eforturilor lor. 
În această privinţă, mentalitatea lor prefigurează, 
scrupulozitatea formală a scolasticilor, dar şi a 
epocii noastre de formalism rafinat, amintindu-ne 
că comentatorii aveau îndărătul lor exerciţiul acri- 
biei stoice. Ei se remarcă însă şi prin poziţia ne- 
critică faţă de Aristotel. Se pare că ei nu receptau 
ambiguităţile textului comentat ca ambiguităţi 


1  Seleucos, interlocutorul lui Dexip, îl întreabă pe comenta- 
tor: „Care să fi fost, în definitiv, cauza că filozofii cei vechi 
au avut între ei dispute variate, pe toate planurile, cu 
privire la această scriere a lui Aristotel pe care o numim 
Categorii? Am constatat într-adevăr că, întru câtva, nu s-au 
iscat printre stoici şi platonicieni, care încercau să clatine 
aceste categorii ale lui Aristotel, opoziții mai multe faţă de 
teza adversă, nici nu s-au dat lupte mai mari decât chiar 
printre peripateticienii ei înşişi, o parte dintre ei socotind 
că înţeleg mai bine gândul autorului, iar alţii crezând că 
pot dezlega mai lesne  perplexităţile celorlalţi“ 
(Nedumeririle şi soluțiile lui Dexip..., p. 5 — 6 (ed. Spengler) 
(ed. rom, p. 150). 


reale, ci găseau firească împletirea celor două 
moduri de formulare: în limbajul lucrurilor şi în cel 
al expresiilor. 

Precizia formulărilor semantice ale comenta- 
torilor le deosebeşte considerabil de textul comen- 
tat. În ce măsură comentariile reprezintă explicitări 
şi în ce măsură adaosuri, dezvoltări şi modificări, 
rămâne încă de desluşit. 


4. LOCUL CATEGORIILOR ÎN DOCTRINA 
LOGICĂ A LUI ARISTOTEL ŞI TEMA CĂRŢII 
POTRIVIT COMENTARIILOR 


Dacă includerea cărţii despre Categorii în 
Organon i-a putut nedumeri pe unii exegeţi mo- 
derni - i-am numit înainte pe M. şi W. Kneale, 
comentatorii antici sunt unanimi în a accepta 
includerea operei în Organon ca firească; con- 
trarul li se părea de neconceput. 

Porfir, de pildă, scrie că învăţătura Categori- 
ilor „e doctrina prealabilă a Analiticilor, ca şi a 
propoziţiilor asertorice, precum este, într-un sens, 
prealabilă tuturor celorlalte învățături. Cartea 
aceasta este cea mai elementară şi totodată intro- 
ductivă în toate părţile filozofiei. Cât se poate de 
potrivit ar sta ea înaintea părţii despre fizică a 
filozofiei, mai degrabă decât înaintea Topicii. Căci 
substanţa este un produs al naturii, dimpreună cu 

calitatea şi alte categorii“ (ultima aserțiune a lui 
Porfir este desigur discutabilă şi contrastează vădit 
cu caracterul mult mai precis al formulărilor sale 
referitoare la statutul ontic al categoriilor). 

Ammonius, la rândul său, scrie că „începutul 
operei logice îl dă cartea Categoriilor“ şi caracte- 
rizează, ca şi ceilalţi comentatori, ordinea cărţilor 
ce alcătuiesc Organon-ul ca fiind însăşi ordinea de 
organizare a doctrinei logice”. 

În ce priveşte tema lucrării şi, legat de ea, 
explicarea titlului de Categorii, discutarea chesti- 
unii nu lipseşte din nici unul dintre comentariile 
rămase, iar explicaţiile date de către exegeţii antici 
pun în evidenţă tocmai „semanticitatea“ tratatului 
atât în ce priveşte obiectul (ca purtând asupra 
semnificației expresiilor), cât şi în ce priveşte me- 
toda (trecerea alternativă de la planul expresiilor 
la planul lucrurilor şi „extrapolarea“ concluziei 
analizei de la planul expresiilor la planul ontologic 
al realităţilor). 

În explicaţiile date, comentatorii se repetă 
între ei, dar ceea ce vin a ne spune nu repetă şi nu 
parafrazează întotdeauna textul Categoriilor. După 


1 Comentariile lui Porfir la Categoriile lui Aristotelprin întrebare 
şi răspuns, 3v-r (ed. rom., p. 43 — 44). Traducerea noastră 
diferă de cea a lui C. Noica în ce priveşte ultima frază. În 
ed. rom. stă scris: „Căci «substanţa» este un produs al 
naturii, dimpreună cu «calitatea» şi alte categorii“. Dar 
este evident că vizată e cantitatea obiectivă nu expresia 
care o desemnează şi deci nu „substanţa“, „calitatea“, ci 
substanţa, calitatea. 

Ammonius, op. cit., 38b - 39a (ed. rom., p. 232). 


N 

cum reiese din manuscrisele lui Porfir, Dexip, Am- 
monius, Elias şi ale celorlalţi comentatori greci din 
ultima perioadă a logicii antice, obiectul Categoriilor 
fusese prilej de controversă aprigă nu numai între 
perpateticieni şi adepţii altor şcoli logice, dar şi în 
sânul şcolii peripatetice însăşi. Disputa urmărea să 
clarifice la ce se referă categoriile şi, implicit, Categori- 
ile: la lucruri, la expresii sau la gânduri?'. Astfel, 
disputa este implicit semantică, iar comentatorii o 
transpun în mod explicit pe acest tărâm, formulările 
lor fiind surprinzător de precise. 

Ce au adus comentatorii, în afară de acu- 
rateţea formulărilor? Elementele noi pot fi rezu- 
mate, după părerea noastră, la următoarele: 

a) interpretarea acestei diviziuni a categori- 
ilor ca o clasificare (enumerare) a semnificaţiilor 
termenilor simpli (şi nu a oricăror semnificaţii ale 
expresiilor în general); 


1 Vezi, de pildă, Ammonius, 37a (ed. rom., p. 229 — 230): „... 
să cercetăm punctele precizate ceva mai sus, şi în primul 
rând care e ţinta lucrării. Trebuie ştiut că asupra acestui 
punct interpreţii s-au dezbinat, unii susţinând că filozoful 
tratează despre cuvinte, alţii despre lucruri, în fine alţii 
despre gânduri“. Dexip, cum am văzut, constatase înain- 
tea lui Ammonius că luptele cele mai mari s-au dat printre 
peripateticienii înşişi, „o parte dintre ei socotind că înţeleg 
mai bine gândul autorului, iar alţii crezând că pot dezlega 
mai lesne perplexităţile celorlalţi“ (Dexip, op. cit., 5- 6; ed. 
rom., p. 150). Iar Elias rezumă poziţiile înfruntate în luptă 
mai clar decât Porfir, Dexip şi Ammonius, pentru a con- 
chide asupra unilateralităţii fiecărei poziţii în parte şi a 
propune un punct de vedere sintetic (Elias în Categorias 
Proemium, 231r-v). 

b) o distincţie între planul sintactic-gramatical 
şi cel semantic, distincţie exprimată sub forma „in- 
stituirii prime“ şi „instituirii secunde“ a expresiilor; 

c) o discuţie asupra raportului dintre ex- 
presii, gânduri şi lucruri, care atestă la comentatori 
o „conştiinţă semantică“ cu totul superioară celei 
aristotelice, aceştia invocând în cursul argumen- 
taţiei lor ceea ce astăzi s-ar numi „triunghiul se- 
mantic“; vom vedea de altfel că acest „triunghi 
semantic“ se întâlneşte în două versiuni: la Porfir, 
pe de o parte, şi la Dexip şi Ammonius, pe de altă 
parte; 

d) în sfârşit, la Dexip întâlnim şi o clasifi- 
care mai generală a tipurilor de semnificaţie, care 
este demnă de atenţie prin ceea ce prefigurează 
din scolastică. 


Aceste aspecte nu reprezintă o simplă para- 
frază a Categoriilor, ci o plasare a lor într-un context 
nou de idei. 

Spre deosebire de logica formală propriu- 
zisă — teoria axiomatică a raţionamentului deduc- 
tiv, pe care atât Aristotel, cât şi stoicii o hotărnicesc 
cu exactitate — problematica semantică dezbătută 
înăuntrul şi în afara şcolii peripatetice nu este sepa- 
rată întotdeauna cu precizie de restul cercetărilor 
filozofice asupra limbajului. Semantica a putut 
prinde fiinţă ca disciplină de sine stătătoare abia la 
sfârşitul secolului al XIX-lea şi în primele decenii 
ale acestui secol. La comentatorii Categoriilor, 
problemele semantice se îmbină cu probleme filo- 
zofico-lingvistice extrasemantice. În comparaţie cu 

opera Stagiritului, manuscrisele comentatorilor la- 
să totuşi în mod cert impresia unei mai analitice 
organizări, a unei separări mai minuţioase a ches- 
tiunilor. Rostul didactic al compendiilor lăsate de 
comentatori ar oferi o explicaţie în acest sens; dar 
aici îşi spun cuvântul şi cele şase-opt secole care 
despart începutul aristotelic de sfârşitul crepuscu- 
lar al logicii antice, precum şi rafinamentul anterior 
al doctrinelor stoice. Creativitatea mai mică lasă loc 
unei mai mari analiticităţi (care, de altfel, în con- 
diţii determinate, poate deveni ea însăşi o indis- 
pensabilă sursă de creativitate). 

Dacă Aristotel a creat cărţile Organon-ului, 
arhitectonica Organon-ului au creat-o urmaşii săi. 
Arhitecţii logicii aristotelice sunt comentatorii, în- 
cepând cu editorul şi cu primul comentator, An- 
dronicos din Rhodos. Desigur, ei se călăuzeau 
după raţiuni obiective, după conţinutul intrinsec 
al scrierilor. Fapt este însă că Aristotel nu explică 
pe larg legătura dintre Categorii, Despre interpretare 
şi Analticile prime. Categoriile nu conţin nici o aluzie 
la doctrina silogismului, deşi ceea ce s-a numit mai 
târziu în mod contestabil „axioma silogismului“ — 
anume că tot ce se afirmă despre gen se afirmă 
despre speciile genului, ca şi despre subiectele ce 
cad sub gen, iar tot ce se neagă despre gen se neagă 
despre specii şi despre indivizii lor, începutul silo- 
gisticii deci, îl găsim tocmai aici. Analiticile prime nu 
trimit la Categorii, dar comentatorii au venit să ne 
spună prima oară ceea ce va fi repetat în orice 
lucrare de logică clasică: că începutul Organon-ului, 

tratatul asupra Categoriilor, poartă asupra ter- 
menilor judecății simple categorice. 

Comentatorii spun însă lucrul acesta în 
altă manieră decât reprezentanţii logicii clasice şi 
moderne. 

Logica clasică modernă nu are ce face cu 
predicamentele lui Aristotel şi pierde înţelesul lor 
originar; teoria termenilor este transformată într-o 
teorie a conceptului, doctrina semantică în doctrină 
filozofică. Viziunea comentatorilor este deosebită şi 
- de prisos să demonstrăm pe larg lucrul acesta — 
mai apropiată de suflul primar al doctrinei aris- 
totelice!. Comentatorii antici nu transformă încă 
teoria termenilor într-o teorie a noţiunii; totodată, 
ei evită lărgirea modernă a înţelesului categoriei. 
La moderni, categoria a ajuns să semnifice orice 
conexiune generală, filozofic semnificativă, a re- 
alităţii; la greci, categoria are un sens tehnic precis, 
care 1) îi conferă „semanticitatea“ inerentă unei 
clasificări a expresiilor potrivit semnificaţiilor, 2) îi 
conservă angajarea ontologică, categoria privind 
în acelaşi timp realităţile semnificate, după cum 3) 
îi conservă şi „a treia dimensiune“, cea a semni- 
ficaţiilor ideale, 4) restrângându-i totodată extin- 
derea la ceea ce se spune prin nume şi verb şi 5) 
justificând forma propoziției simple categorice în 
ceea ce aceasta conţine formal. 

Pasajul-cheie se găseşte la Dexip: 


1  PDarastfel, maiapropiată şi de modernitatea noastră logistică. 

“Prin urmare, toate părţile de vorbire semni- 
ficativă, luate în propoziţia simplă afirmativă, care 
pot să reprezinte principial termenii din care s-a 
alcătuit propoziţia, toate acestea sunt de socotit ca 
ţinând de categorii”. 

Pasajul citat este concluzia unei ample ana- 
lize desfăşurate de Dexip de-a lungul următoare- 
lor jaloane: 

- categoria se leagă nu de limbaj în genere, 
ci, mai precis, de „prima folosinţă a graiului“ 
(despre aceasta va fi vorba în cele de mai jos); 

- nu orice semnificaţie ţine de o categorie 
anumită, deşi orice categorie cuprinde o semni- 
ficaţie a unei expresii, şi anume semnificaţia cea 
mai generală a expresiei respective. Numai în mă- 
sura în care expresiile ţin de „prima semnificaţie a 
vorbirii“, cea rezultată din raportul gând-expresie- 
lucru, şi nu din alte raporturi (de pildă din rapor- 
tarea expresiilor unele la altele), numai în măsura 
în careangajează „realităţile“ însele, expresiile res- 
pective „încap sub o categorie“. „Realităţi“ în- 
seamnă în contextul de față substanţele şi accidentele. 
Or, raportul dintre substanţe, ca şi dintre sub- 
stanţe, pe de o parte, şi accidente, de altă parte, îşi 
găseşte expresia, după cei vechi, în propoziţia sim- 
plă categorică. Căci, argumentează ei, a vorbi 
despre ceva înseamnă a vorbi despre un subiect, 


1  Nedumeririle şi soluţiile lui Dexip, p.14- 15 (Ed. Spengler); 
ed. rom., p. 158. 
2 Ibidem, p. 13 (ed. rom., p. 156); p. 14 (ed. rom., p. 157). 

iar a vorbi despre un subiect înseamnă esențial- 
mente a-i atribui un predicat. Însuşi numele de 
categorie, se precizează la Dexip, „a fost dat de la 
atribuire de predicat, ceea ce înseamnă a vorbi 
despre un subiect”. 

Interpretările celorlalți comentatori merg în 
acelaşi sens. Ele concordă în a afirma că: 

— tema categoriilor, deci şi a Categoriilor, nu 
ţine de împărţirea expresiilor în nume şi verbe, 
această distincţie dintre nume şi verbe având un 
caracter gramatical, precumpănitor sintactic, deşi 
un element ţinând de semnificaţii intervine şi aici; 

- categoriile privesc semnificaţiile expresiilor. 

Pentru a explica prima delimitare, ce nu este 
o categorie, comentatorii pun în joc nu numai o 
distincţie între logică şi gramatică, ci în mod pre- 
cumpănitor o distincţie de niveluri în rândul ex- 
presiilor sau al semnificaţiilor (teoria celor două 
instituiri). În ce priveşte a doua delimitare — ce este 
o categorie —, răspunsurile lor diverg în evantai de 
la punctul de pornire comun, după care ar fi vorba 
despre un raport fundamental între lucruri, ex- 
presii şi gânduri. 

Să vedem cum se îmbină teoria celor „două 
instituiri“ cu „triunghiul semantic“ spre a ne da la 
un loc răspunsul la: ce este o categorie? 

Categoriile — termenul este preluat din ros- 
tirea obişnuită de către Aristotel spre a fi folosit 
într-un nou sens — înseamnă pentru Porfir „tipurile 


1 Ibidem,p.7 (ed. rom., p. 151). 

de expresii cu sens formulate cu privire la lucruri“ 
Prin tip de expresii cu sens, Porfir înţelege însă tot 
o expresie, şi anume un fel de „predicat de maximă 
generalitate...“. „Orice expresie generală cu sens, 
formulată şi rostită cu privire la lucrul semnificat, 
se numeşte categorie. De pildă, dacă există lucrul 
acesta, piatra arătată, pe care o pipăim sau o 
vedem, atunci când spunem despre ea cum că este 
«ceva anumit», expresia de piatră capătă un sens 
de categorie, căci este vorba tocmai de «lucrul 
acesta» şi se rosteşte ceva despre ceea ce indicăm, 
în speţă despre piatră. Şi la fel cu celelalte”. 
Afirmând că o categorie este un fel de predicat 
de maximă generalitate, am recurs în mod in- 
tenţionat la o formulare vagă, provizorie, spre a evita 
osugestie greşită. Porfir îşi spune şi el în mod impre- 
cis gândul când susţine că este categorie „orice ex- 
presie generală cu sens formulată şi rostită cu privire 
la lucrul semnificat“. Ar fi fost, poate, mai lămurit 
dacă spunea „cu privire la semnificaţia lucrului“. 
Într-adevăr, nu orice expresie de generalitate 
maximă, de pildă nu orice predicat de maximă gene- 
ralitate,esteo categorie în chiar sensul vizat de Porfir. 
Când spunem despre „această piatră“ că este „ceva 
anumit“, un „TÒ ôe TÍ“, încadrăm într-adevăr un 
lucru semnificat, ca semnificat, într-o clasă generală, 
clasa lucrurilor individuale, a substanţelor prime. 
Dar când spunem despre „această piatră“ că „este 


1 Comentariile lui Porfir, 2v (ed. rom., p. 43). 
2 Ibidem. 

sau nu piatră“, deşi atribuim unui subiect un predi- 
cat (compus) de maximă generalitate, enunţul îşi 
pierde caracterul său categorial, rămânând doar o 
maximă generalitate. O categorie nu este pur şi sim- 
plu un enunţ sau o expresie de maximă generalitate, 
ci este o expresie de maximă generalitate, ne- 
tautologică', simplă”, lămuritoare asupra unui întreg 
domeniu de entităţi. De fapt, aceasta şi doreşte Porfir 
să spună: categoriile sunt tipurile cele mai generale 
în care putem grupa expresiile (care pot figura ca 
termeni în judecata simplă categorică) potrivit sem- 
nificaţiei lor „obiectuale“. 

“Tema cărţii — scrie Porfir — poartă asupra 
cuvintelor dătătoare de sens în măsura în care ele 
semnifică lucrurile diferenţiate după gen“. Cate- 
goriile constituie „tratatul fundamental despre ex- 
presiile generale, tratat care priveşte fiecare lucru 
după gen, în măsura în care expresiile acelea sem- 


d 


nifică în primul rând lucruri“. lar mai departe 


1 În sensul că nu conţine acelaşi predicat afirmat şi negat; 
dar „tautologică“, dacă vrem, în sensul că adevărul unui 
„enunţ categorial“ (enunţ care subsumează o entitate sau 
o clasă de entităţi unei categorii) decurge din însuşi înţele- 
sul acelui enunţ şi chiar din faptul că are un înţeles. 

2 Din faptul că expresia este simplă, adică nu alcătuită din 

alte expresii maisimplerezultă şi caracterul de mai sus de 

a nu fi tautologică. Simplitatea unei expresii categoriale 

pare să fie, aşadar, o caracteristică, ea însăşi mai simplă 

decât însuşirea ei de a nu fi tautologică. 

Porfir, op. cit., 4r (ed. rom., p. 45). 

4 Ibidem 4r (ed. rom,, p. 46). 


30 


Ww 


comentatorul arată că „Aristotel a divizat aici în 
zece genuri cuvintele cu sens“. 

Este pusă în joc aici distincţia dintre planul 
cuvintelor şi planul lucrurilor. Distincția este ex- 
plicită la Porfir, în timp ce în Categorii este numai 
presupusă. Porfir enunţă în mod răspicat prin- 
cipiul, pe cât de simplu pe atât de bogat în con- 
secinţe, pe care „semantica generală“ de astăzi nu 
osteneşte a-l relua: „...Lucrurile nu semnifică, ci 
sunt semnificate““. Este distincţia prealabilă ori- 
cărei intrări în semantică, însăşi raţiunea de a fia 
semanticii. 

Un al doilea principiu de semantică enunțat 
de Porfir este: „...Orice lucru are un nume şi o 
definiţie sau o descriere“? 

O formulare alternativă este: „Orice lucru 
este semnificat fie prin cuvinte, fie prin definiţii”. 


Porfir mai formulează acelaşi principiu în 
felul următor: „Orice lucru are şi nume, şi sens 
definitoriu“. 


Acest principiu este aplicat în explicarea 
omonimelor şi a sinonimelor, dar şi în explicarea 
modului în care Categoriile poartă asupra lucru- 
rilor, deşi mai întâi asupra cuvintelor cu sens’. 
Principiul ilustrează în mod clar cadrul semantic- 


Ibidem. 

Ibidem, 3r (ed. rom., p. 44). 
Ibidem, Sr (ed. rom., p. 48). 
Ibidem, 6v (ed. rom., p. 51). 
Ibidem, 5r (ed. rom., p. 48). 
Ibidem, 4r (ed. rom., p. 46). 

filozofic în care comentatorul situează interpre- 
tarea Categoriilor. Avem una din primele întâlniri 
cu ceea ce s-a numit „triunghiul semantic“, adică 
principiul analizei semantice binare a expresiilor, 
ca raportate la un sens şi o semnificaţie (Frege), la 
o intensiune şi extensiune (Carnap) etc. Deosebirea 
dintre formularea lui Porfir şi formulările seman- 
tice în stil modern rezidă însă mai întâi în punctul 
de plecare al raportării; problema nu este de a 
raporta expresiile la lucruri semnificate şi sensuri 
ideale, ci de a raporta lucrurile la nume şi definiţii 
(adică la două tipuri de expresii) sau la nume şi 
sensuri definitorii. Nu este clar dacă „sensurile de- 
finitorii“ se raportează în intenţia lui Porfir la gân- 
duri, la entităţi ideale obiective sau la expresii 
materiale. Mai prudent este să presupunem că nu 
avem aici o distincţie clară între lucruri, expresii şi 
gânduri asociate expresiilor, ci numai o distincţie 
clară între planul lucrurilor, pe de o parte, şi al 
expresiilor semnificante, pe de altă parte!, distin- 
gându-se totuşi la expresii semnificaţia acestora ca 
un element deosebit. Este de reţinut că a fortiori 


1  “...Realităţile şi genurile lor, ca şi speciile şi diferenţele — 
spune în alt loc Porfir —, sunt lucruri şi nu cuvinte“ (ibidem, 
3r; ed. rom., p. 44), Expresia „cele enunțate“ vizează la 
Aristotel lucrurile, susţine Porfir; Aristotel spune doar, 
argumentează comentatorul, că împletirea celor enunțate 
produce afirmaţia; or, o afirmaţie nu este o împletire de 
lucruri, ci de cuvinte. Aşadar, în Categorii n-ar putea fi 
chestiunea despre genurile de fiinţă, nici în general despre 
lucruri ca lucruri, ci mai degrabă despre cuvintele ce 
semnifică lucrurile“ (ibidem). 

Porfir nu hipostaziază gândurile, sensurile ideale, 
mutându-le pe un plan deosebit, autonom, de rea- 
litate. Dimpotrivă, surprinzător, după părerea 
noastră, este caracterul „pragmatic“, aproape con- 
venționalist-lingvistic, al formulărilor acestui elev 
al lui Plotin, de la care ne-am fi aşteptat să reia 
doctrina platonică — din Cratyl - a „numelui 
corect“, ideal, al lucrurilor. 

Porfir dezvoltă într-adevăr o concepţie pur 
semantică şi antropocentrică a semnificației. În 
esenţă, el pare să sugereze că semnificaţiile ex- 
presiilor iau fiinţă pe baza activităţii umane de 
denumire şi că deci semnificaţiile de bază ale cu- 
vintelor apar prin raportarea expresiilor la lucruri, 
raportarea fiind tocmai opera de „primă instituire“ 
a expresiilor pentru lucruri. Iată pasajul în cauză: 

“Omul, în general, ajungând în situaţia de a 
face vădite şi a da sens celor ce stau înaintea sa, a 
trecut la denumirea prin cuvânt şi indicarea 
fiecărui lucru. Prima folosinţă a rostirilor a fost 
înfătişarea fiecăruia în parte prin nume şi expresii, 
iar prin relaţia cuvintelor cu lucrurile omul a sfârşit 
prin a denumi lucrul acesta barcă, pe celălalt om, 
pe un altul câine sau pe acesta soare; la felo culoare 
a numit-o alb, alta negru, sau acest lucru număr, 
celălalt mărime, pe acesta l-a numit de doi coţi, pe 
un altul de trei coţi, şi astfel a dat fiecărui lucru 
expresii şi nume cu sens, indicatoare prin aseme- 
nea sunete ale vocii. După ce a instituit prin 
semne, dintru început, anumite expresii pentru 
lucruri, omul, străbătând din nou, printr-o a doua 

intervenţie şi luare în considerare, expresiile pe 
care le instituise, le-a numit pe unele dintre ele, cele 
ce au, de pildă, caracterul de a-şi asocia un articol, 
substantive, iar pe cele de soiul lui mă plimb, te 
plimbi, se plimbă, le-a numit verbe, ilustrând tipu- 
rile de cuvinte prin calificarea lor uneori de sub- 
stantive, alteori de verbe. Aşa încât, a denumi acest 
lucru aur şi pe un altul lemn, a denumi acest obiect 
strălucitor soare a reprezentat primul fel de insti- 
tuire a numelor, iar a spune că expresia «aur» este 
un substantiv a fost un al doilea fel de instituire, 
semnificând şi tipurile în care se încadrează o astfel 
de instituire“. 

Din acest fragment reiese clar că semantică 
logică este încadrată la Porfir, ca de altfel şi la stoici, 
într-o teorie semiotică mai largă, cu aspect pre- 
dominant pragmatic. 

Este remarcabilă aparenta tentă de nomina- 
lism pe care o îmbracă consideraţiile lui Porfir. 
Întrucât comentatorul recunoaşte existenţa obiec- 
tivă a genurilor, a substanţelor secunde, şi preia 
fără rezerve concepţia aristotelică asupra individu- 
alului şi generalului, s-ar putea crede că poziţia lui 
Porfir trebuie subsumată celei a lui Aristotel. Dar, 
cum reiese din pasajul indicat, Porfir nu are în 
vedere o mediatizare a activităţii noetice, având ca 
scop transpunerea realităţii obiective în fapte de 
limbaj. Procesul abstractizării nu condiţionează in- 
stituirea expresiilor; dimpotrivă, această instituire 


1 Ibidem, 3v (ed. rom., p. 44- 45). 

este primară şi are un caracter, cum vedem, con- 
venţional. Instituirea semnificaţiilor este echivalentă 
cu atribuirea de denumiri; Porfir nu reţine deosebirea 
principială dintre a numi pe acest om Socrate şi a 
numi pe acest om om. Dacă instituirea numelor 
proprii pentru obiecte singulare se poate încadra în 
schema propusă de Porfir, în schimb instituirea 
termenilor generali presupune anumite capacităţi 
cognitive, în primul rând abstractizarea şi genera- 
lizarea, a căror complexitate debordează conţinu- 
tul schemei porfiriene. Cu atât mai depărtată de 
procesul real apare atribuirea de denumiri nu- 
merelor sau cantităților. Numerele nu sunt entităţi 
concret-senzoriale; a denumi un număr înseamnă 
a face deja proba că deţinem un domeniu întreg de 
obiecte abstracte. Iată în ce sens nominalismul lui 
Porfir simplifică în mod nelegitim problema insti- 
tuirii semnificaţiilor prin activitatea de denumire. 
La Porfir apare de asemenea teoria, mai veche, a 
celor două tipuri de instituire a expresiilor. Aşa 
cum omul denumeşte prin nume sau califică prin 
intermediul termenilor generali realităţile (TÒ 
vta), tot astfel el denumeşte înseşi denumirile, 
clasificându-le potrivit proprietăţilor lor „structu- 
rale“, „sintactice“, cum am spune astăzi. 

Teoria celor două instituiri, pe care o vom găsi 
la Dexip, Ammonius şi la ceilalți comentatori ai Cate- 
goriilor, nu poate fi confundată cu distincţia făcută în 
logica medievală şi în semantica modernă între folo- 
sirea şi menționarea expresiei. Fără îndoială însă că ea 
anticipează aceeaşi distincţie. Dar teoria celor două 

instituiri trimite şi spre alte două delimitări moderne. 
În primul rând, se anticipează distincţia nivelurilor 
de limbaj; în al doilea rând, comentatorul încearcă să 
rezolve problema despărțirii logicii de gramatică. 
Împărţirea expresiilor în categorii pleacă de la rapor- 
tul expresiilor faţă de lucruri şi poartă asupra sem- 
nificaţiei expresiilor; împărţirea expresiilor în nume 
şi verbe provine însă din proprietăţile sintactice- 
gramaticale ale expresiilor. Aceasta nu înseamnă că 
despărţirea în nume şi verb nu ar interesa chiar 
logica; distincţia nume-verb este paralelă distincţiei 
subiect-predicat; ea priveşte de asemenea modul în 
care expresiile semnifică: atemporal sau temporal. 
Dar distincţia nu angajează direct raportul dintre 
expresii şi lucrul desemnat, ci clasifică expresiile qua 
expresii. Teoria celor două instituiri delimitează pla- 
nul semantic de cel sintactic-gramatical, evidențiind 
iarăşi scrupulozitatea cu care comentatorii distin- 
geau între planul sintactic şi cel gramatical. 

Temele lui Porfir se regăsesc, considerabil 
amplificate, la Dexip şi la Ammonius. În cele ce 
urmează vom reda pe scurt elementele noi cu 
care aceştia contribuie la elucidarea chestiunii 
dezbătute de Porfir. 

Dexip, filozof neoplatonic, va accentua, cum 
este şi firesc, rolul activităţii noetice în procesul 
semiotic, caracterizat de Porfir într-o manieră atât 
de nominalistă. Formulările sale aduc un spor de 
pregnanţă semantică, pregnanţă care va fi de acum 
înainte egalată adesea, dar niciodată întrecută de 
ceilalţi comentatori. 

Dexip formulează de la început în termenii 
„triunghiului semantic“ modern întrebarea: ce 
reprezintă categoria? „... întrucât ni se pare nesigur 
ce anume reprezintă categoria - cuvântul, lucrul 
sau gândul —, încearcă să-mi arăţi aceasta lămurit“! 
În felul acesta, cele trei planuri ale oricărei con- 
strucţii semantice sunt înfăţişate cu precizie. 

Comentatorul consideră că, înainte de a fi 
adevărată sau falsă, vorbirea este semnificativă”. El 
construieşte o teorie menită să arate că ceea ce 
categoriile semnifică sunt gândurile şi că între gân- 
duri şi lucruri există o solidaritate care permite ca 
expresiile înzestrate cu semnificaţii să raporteze 
gândurile la lucruri. 

În comentariile sale, Dexip se referă la Sosi- 
gene, logician peripatetician mai vechi, care afirma 
că în mod primordial categoriile semnifică lucrurile. 
Spre a combate aserţiunea lui Sosigene, împărtăşită, 
desigur, de mai mulţi logicieni din generaţiile ante- 
rioare, Dexip aduce câteva argumente, printre care 
prezintă interes în contextul de faţă unul de natură 
pur semantică: prezenţa numelor fără denotat, adică 
a termenilor din limba obişnuită care au înţeles, dar 
nu desemnează vreun obiect existent: „Dacă însă 
lucrurile nu subzistă solidar cu vorbirea, nu pot fi ele 
cele puse în joc aici. Se pot rosti de altfel şi nume de 
lucruri inexistente, ca, de pildă, centauri sau cerbi 
înaripaţi'”. 


Dexip, op. cit., p. 7 (ed. Sprengler) (ed. rom., p. 151 — 152). 
Ibidem, p. 9 (ed. rom., p. 153). 
Dexip, op. cit., p. 8 (ed. rom., p. 152). 


Q N = 


37 


În comentariile lui Dexip constatăm însă o 
substituire permanentă, o alunecare în dublu sens 
de la o problemă la alta. Într-adevăr, două sunt 
problemele pe care comentatorul neoplatonician le 
pune împreună şi le soluţionează împreună: 

— ce semnifică o categorie: cuvinte, lucruri sau 
gânduri? 

— ce semnifică o expresie: lucruri sau gânduri? 

Dacă problemele sunt diferite, în schimb răs- 
punsul trimite spre acelaşi plan, al noemelor. 

În ce priveşte categoriile, Dexip susţine că „în 
chip principal categoria semnifică gândurile, prin 
accident însă şi lucrurile“. 


Categoriile î înseşi sunt cuvinte, expresii: „În 
măsura în care categoriile sunt cuvinte, pe când 
genurile sunt naturi, ele diferă? . Expresiile, în 
genere, au ca semnificaţie primordială gândurile. 


“Rostirile s-au constituit în felul următor de 
fiecare dată: singurele cu înţeles, spun cei vechi, 
sunt gândurile, de vreme ce ele sunt despre lucruri 
şi pleacă de la lucruri. În primul rând sunt semni- 
ficate gândurile, iar abia după un al doilea sens şi 
lucrurile; căci adevărul şi falsul nu sunt în lucruri, 
ci în gândire şi în explicaţiile intelectului“. 

Vorbirea exteriorizată este, după Dexip, un 
fenomen secund; primordială este vorbirea din 
sânul gândirii. „Prima vorbire este cea din sânul 


1 Ibidem, p.7 (ed. rom., p. 152). 
2 Ibidem, p. 17 (ed. rom., p. 160). 
3 Ibidem, p.11 (ed. rom, p. 155). 

gândirii, de la care în chip firesc se şi produce 
faptul de a vorbi el însuşi, sau vorbirea sonoră“. 

Dar categoriile, cum arată Dexip, nu desem- 
nează orice gânduri-semnificaţii. Pentru delimita- 
rea semnificaţiilor vizate de expresiile-categorii de 
alte semnificaţii posibile, se cere explorarea în- 
tregului gen al semnificaţiilor, gen care „trebuie să 
preexiste, ca fiind subsistent”. Dexip schițează o 
clasificare a expresiilor după semnificația lor, clasi- 
ficare departe de a fi completă, dar care trădează 
preocuparea de a îmbrăţişa fenomenul limbajului 
în ansamblul său. După ce împarte vorbirea în 
vorbire cu sens şi fără sens, Dexip subsumează 
categoriilor expresiile aparținând primei semni- 
ficații a rostirii şi prezentând caracterul logic de a 
putea figura ca termeni ai propoziției simple cate- 
gorice. Dexip enumeră totodată o serie de expresii 
acăror semnificație cade în afara sferei categoriilor: 
pronumele, articolele, conjuncțiile, expresiile ce nu 
tin de prima semnificație a rostirii — cea trimițând 
spre lucruri —, expresiile compuse ş.a. 

Printre expresiile care nu ţin de categorii este 
interesant să menţionăm în lista lui Dexip expresii 
aparent „de cea mai largă generalitate“, dar care nu 
reprezintă genuri de realitate: ființa, întregul, partea 
etc. Avem iarăşi o temă veche a filozofiei antice, de 
inspiraţie platonică şi aristotelică: nu orice clasă este 
un gen, o natură, nu orice generalitate maximă 


1 Ibidem. 
2 Ibidem, p.11 (ed. rom., p. 156). 

trimite la o categorie, cum se consideră astăzi, ci 
numai aceea ce indică natura ultimă a realităţilor. 
„Categoria urmăreşte să obţină sensul de bază al 
expresiilor şi comunitatea substanţială de bază a 
realităţilor, considerate în genurile supreme, iar nu 
aspectele comune, secunde, ivite pe bază accidentală 
şi luate în consideraţie pe alte căi”. 

În comparaţie cu poziţia lui Porfir, cea a lui 
Dexip se distinge printr-o mai mare insistenţă asu- 
pra laturii logice-semantice şi prin formularea ex- 
plicită a problemei raportului dintre planul 
gândirii, cel al expresiilor şi cel al lucrurilor; aceas- 
ta este chestiunea filozofică fundamentală a se- 
manticii. Dar formularea cea mai simplă şi clară a 
chestiunii o întâlnim la Ammonius. Formularea sa 
va fi reluată şi de ceilalţi comentatori ai şcolii peri- 
patetice, ea reprezentând punctul cel mai înalt la 
care a ajuns dezbaterea chestiunii în gândirea 
logică greacă. 

İn Prolegomene la cele zece categorii după cuvân- 
tul filozofului Ammonius se propune o concepţie 
totalizatoare, care îmbină şi împacă punctele de 
vedere divergente. „Interpreţii s-au dezbinat — 
constată comentatorul-, unii susţinând că filozoful 
tratează despre cuvinte, alţii despre lucruri, în fine 
alţii despre gânduri. Fiecare din aceştia îşi înte- 
meiază spusele lor prin anumite formulări ale tex- 
tului: cei care susţin că e vorba despre cuvinte, pe 
motiv că filozoful pare a le clasifica pe acestea 


1 Ibidem, p.14 (ed. rom., p. 157). 

atunci când spune că, «dintre rostiri, unele se spun: 
cu legătură, altele fără legătură»; cei care invocă 
lucrurile, sub cuvânt că pare a le clasifica pe ele 
când spune că «dintre realităţi, unele sunt enunțate 
despre câte un subiect, fără a fi în nici un subiect»; 
iar cei care invocă gândurile, sub cuvânt că, după 
încheierea expunerii celor zece categorii, el afirmă: 
«Cu privire la genuri, acestea ne sunt de ajuns». 
Într-adevăr, este evident că el numeşte aici genuri 
pe cele posterioare şi gândite... De aici rezultă că 
pentru el ţinta cărţii priveşte doar gândurile. 
Spunând cele de mai sus, interpreţii par a fi în 
dezacord, dar în realitate toţi au dreptate, chiar 
dacă nu pe deplin ci numai parţial”! 

Şi Ammonius ajunge la concluzia extrem de 
elegantă, căreia nici azi nu i se poate scoate nimic 
şi nu i se poate adăuga nimic: „Scopul filozofului 
aici este de a trata despre cuvintele ce semnifică 
lucruri prin mijlocirea gândurilor”. 

Remarcabilă la Ammonius este putinţa de a 
înţelege ceea ce unii logicieni moderni nu sesizează 
clar astăzi (am văzut că nu altul este cazul lui W. 
şi M. Kneale): Aristotel nu confundă, ci îmbină în 
mod spontan puncte de vedere opuse; Categoriile 
sunt un tratat în acelaşi timp ontologic (ca pur- 
tând asupra lucrurilor) şi semantic-logic (ca pur- 
tând asupra cuvintelor). „Ca ţinând mai întâi de 


1 Ammonius, op. cit., 37a-b (ed. Brandis), p. 229 - 230 (ed. 
rom., p. 230). 
2 Ibidem, 37b (ed. rom., p. 231). 

preocupările logice, scrierea discută despre cu- 
vinte, iar ca privind în special restul filozofiei aris- 
totelice scrierea face o clasificare a realităţilor, 
adică a lucrurilor. De aici este limpede că el 
vorbeşte şi despre gânduri, întrucât sunt interme- 
diare. Căci o dată cu expunerea extremelor, în chip 
necesar se înfăţişează şi ce stă la mijloc“. 

Punctul de vedere al lui Ammonius, însuşit 
de ceilalţi comentatori, exprimă ceea ce este implicit 
la Aristotel, nu însă în maniera de tratare proprie 
Stagiritului, acea inegalabilă manieră de a pune la 
un loc mai multe probleme, filozofice şi semantice, 
ţinând în acelaşi timp de universalitatea şi de 
tehnicitatea lucrului. ; 

Maniera lui Ammonius anunță, dimpotrivă, 
precizia formulărilor scolastice şi moderne. Indisolu- 
bila unitatedintre limbaj, gândire şi lucruri, respectiv 
dintre logică, purtând asupra limbii, şi filozofie, 
purtând în egală măsură asupra lucrurilor şi noe- 
melor, rămâne concluzia la care se opreşte concepția 
semantică a comentatorilor antici. 

Această concluzie este şi a gândirii aris- 
totelice de astăzi. 


1 Vezi, de exemplu, Elias în Categorias Proemium, 231r-v. 

Elemente filozofice ale logicii lui 
George Boole 


Există în opera clasicilor logicii ceva ce ne 
îndeamnă să ne reîntoarcem permanent la ei chiar 
când recunoaştem că mersul ştiinţei a lăsat în urmă 
nivelul atins de ei. Posibilitatea de reîntoarcere 
rodnică de la un alt moment istoric spre o etapă 
revolută — cum s-ar părea — este de altfel implicată 
în ideea de clasicitate, fie că este vorba de opera de 
artă, fie de opera de ştiinţă. 

Adevărul acesta capătă un relief particular în 
cazul lui Boole. El se adevereşte cu atât mai preg- 
nant cu cât sunt neîndoielnice aspectele depăşite, 
cert învechite ale operei matematicianului englez. 
Pionier al logicii matematice, Boole deschide o 
epocă nouă în istoria ştiinţei despre gândire prin 
aceea că a legat pentru prima oară îrf mod durabil, 
principial matematica de logică. Dar logica nouă nu 
a apărut la Boole cu acea perfecţiune a formei care 
a caracterizat ivirea teoriei silogismului la Aris- 
totel, spre pildă, şi care a făcut să se spună - atât 
de plastic — că logica formală s-a constituit dintr-o 
dată, apărând ca Minerva din capul lui Jupiter. 
Boole nu este o figură de anvergura lui Leibniz, 

nu se înfăţişează cu o concepţie atât de universală, 
cu un demers filozofic atât de original, atât de 
actual şi astăzi. Boole n-ar fi de alăturat, poate, nici 
lui Frege, promotorul unui program logico- 
matematico-filozofic de asemenea impresionant, 
comparabil numai cu programul leibnizian de re- 
formă a logicii. Deci nici ca universalitate a con- 
cepţiei filozofice despre logică şi nici ca perfecţiune 
formală, teoria lui Boole nu poate fi pusă pe acelaşi 
plan cu cele ale gânditorilor sus-amintiţi. 

Şi totuşi există unele elemente ale concepţiei 
lui Boole care merită şi astăzi să fie cunoscute nu 
numai pentru semnificaţia lor istorică, ci şi pentru 
conţinutul lor intrinsec. Ne referim îndeosebi la 
două aspecte privind: 

- rolul simbolurilor în gândire şi în ştiinţa 
logicii; 

- raportul dintre logica noetică (termenul e 
folosit de Boole însuşi) şi calculul claselor. 


Alături de acesta există şi alte aspecte care se 
menţin în actualitate logică şi asupra cărora va 
trebui să ne oprim întru câtva. Dar, mai mult, am 
putea spune că în ansamblu problematica teoretică 
a logicii lui Boole merită să fie dezbătută chiar dacă 
stadiul actual al discuţiei filozofice a depăşit mult 
soluţiile lui Boole. Într-adevăr, modul cum a apă- 
rut logica matematică s-a repercutat asupra traiec- 
toriei pe care a urmat-o după aceea. Nimic în 
studiul istoriei logicii nu poate interesa mai mult 
decât aceste „puncte nodale“, momente de coti- 
tură, de revoluţie în ştiinţă. 

Or, tocmai la Boole apare o nouă problematică 
teoretică a logicii în legătură cu făurirea unui nou 
instrument formal de investigaţie. Chiar dacă nu 
putem reţine toate răspunsurile, vom înregistra în- 
trebările, vom nota forma lor iniţială, punct de ple- 
care într-o dezbatere mereu amplificată, revenind 
stăruitor asupra punctelor de plecare, negându-le şi 
afirmându-le în mod succesiv. De exemplu, la Boole, 
în afară de cele două probleme menţionate mai sus, 
se pun într-o formă nouă, şi poate chiar pentru prima 
oară, chestiuni ca: 

- unitatea matematicii şi logicii; 

- raportul dintre identitate (formală) şi diver- 
sitate (de interpretări); 

- posibilitatea unor procese logice mai gene- 
rale decât raţionamentul silogistic etc. 

O problemă interesantă — şi controversată — 
este aceea de a şti dacă Boole a fost sau nu „psi- 
hologist“ în vederile sale despre natura logicii. 
Răspunsurile date sunt contradictorii; ele necesită 
o clarificare a însăşi noţiunii de „psihologism“. 
Vom încerca să arătăm că Boole a depăşit „psiholo- 
gismul“ strâmt. Acuza de „psihologism“ se înte- 
meiază de fapt pe o confundarea logicii aristotelice 
- a scopurilor şi metodei ei — cu o anumită inter- 
pretare filozofică a ei în spirit „psihologist“, inter- 
pretare încetăţenită în logică în secolele XVII- XIX 
şi care avea să culmineze în concepţiile „psiholo- 
giste” criticate aspru de Husserl şi Frege. 

Adevărul este că ceea ce este uneori confun- 
dat cu „psihologismul“ lui Boole reprezintă în fapt 

altceva, şi anume legăturile sale cu logica ante- 
rioară. Ca şi Leibniz, Boole nu era adversarul de 
principiu alsilogisticii aristotelice, al logicii clasice. 
El intenţiona să continue, să perfecţioneze şi să 
generalizeze logica aristotelică, în care vedea fun- 
damentul oricărei logici perene. Totodată, el con- 
sidera că gândirea — sub raportul operaţiilor sale 
formale — a fost şi va rămâne întotdeauna obiectul 
logicii. Constituirea calculului logic- more algebrico 
— nu era, în ochii lui Boole, un argument pentru 
revizuirea acestei concepţii despre obiectul logicii. 

Or, reliefarea acestei continuități de concepţie 
filozofică în istoria logicii, în momentul ei crucial 
când apare, paralel cu logica aristotelică, logica 
matematică este semnificativă în cel mai înalt grad. 
Nihilismul faţă de silogistica lui Aristotel este po- 
ziţia unor continuatori ai lui Boole pe linie minoră; 
în nici un caz, întemeietorul algebrei logicii nu se 
face promotorul acestui nihilism. Pe de altă parte, 
nici atitudinea de minimalizare a semnificației teo- 
retice a calculului logic de către unii adepţi exclu- 
sivişti ai logicii clasice nu este justificată. 

Criteriul de apreciere a rodniciei unei concepţii 
logico-filozofice nu poate fi îngust-tehnic; el însuşi 
trebuie să fie filozofic. Va fi interesant, în acest sens, 
să consemnăm o evoluţie a ideilor lui Boole, evoluţie 
al cărei punct culminant (potenţial acest punct s-ar fi 
situat, probabil, mai sus dacă nu intervenea moartea 
prematură a lui Boole) este mai puţin cunoscut, 
deoarece este atestată numai de lucrările rămase 
multă vreme în manuscris. Unii cercetători — de 

exemplu M. şi W. Kneale în The Development of Logic 
— privesc însă acest proces ca pe o involuţie, o reîn- 
toarcere la doctrina epistemologică perimată despre 
logică, doctrină care ar fi împiedicat progresul logicii. 
Opinia noastră, cum vom arăta, este alta. Problema 
raportării sistemului formal al logicii la gândirea 
omenească nu dispare niciodată din logică; este me- 
ritul lui Boole de a o fi pus atât în forma veche, 
tradiţională, cât şi în ipostaze inedite. Se pare că 
asistăm astăzi la un reviriment, în sensul recunoaş- 
terii că şi calculul logic trebuie apreciat după multi- 
ple criterii, că formalizarea şi interpretarea logică 
trebuie să aproximeze cursul gândirii noastre sau 
să-l direcţioneze. Este astfel depăşit din interiorul 
însuşi al concepţiei logistice, ca şi pe baza unor critici 
exterioare, acel dogmatism logistic care despărţea 
categoric logica de gândire. Modernitatea gândirii 
lui Boole ne-o dă, poate, şi acest aspect, apreciat ca 
„învechit“, al ideilor sale, faptul că Boole nu s-a putut 
hotărî să arunce peste bord gândirea din logică. 

Tot astfel Boole nu a expulzat „conţinutul“ 
din logică. Matematismul lui Boole, formalizarea 
more algebrico a logicii nu au avut drept corolar 
filozofic instaurarea unei concepţii formaliste 
despre logică. 

Ideile filozofice ale lui Boole ar merita şi din 
acest punct de vedere o analiză atentă. Ca şi în 
problema sus-amintită — a raportului între logică şi 
gândire —, nu avem de-a face cu o concepţie în- 
vechită, ci, dimpotrivă, cu o problematică care abia 
în ultimele decenii (după diminuarea influenţei 


47 


neopozitivismului) a putut fi reluată cu mai puţine 
prejudecăţi pozitiviste. 

După ce vom prezenta aparatul formal con- 
struit de Boole, algebra logicii, ne vom opri tocmai 
asupra amintitelor aspecte privilegiate ale concep- 
tiei logico-filozofice a lui Boole: problema gândirii 
şi problema conținutului (sau a raportului dintre 
formalism şi interpretare) în logică. 


I. ALGEBRA LUI BOOLE 


1. Vom expune algebra construită de Boole 
făcând iniţial abstracţie de interpretările sale 
posibile. Trebuie notat faptul că nu în acelaşi mod 
prezintă calculul său simbolic însuşi Boole. După 
ce observă că validitatea formală a proceselor de 
calcul este independentă de o interpretare sau 
alta — fapt adeverit de existenţa mai multor inter- 
pretări —, Boole justifică intuitiv paşii iniţiali în- 
treprinşi în construirea calculului prin apelul la 
o anumită interpretare, prin apelul la date ale 
gândirii logice. 

2. Algebra lui Boole foloseşte trei categorii de 
simboluri: 

a) simboluri pentru obiecte, care, la rândul lor, 
se împart în: 

a’) simboluri pentru obiecte oarecari: x, y, z, ...; 

a”) simboluri pentru două obiecte bine de- 
terminate: 1 şi 0; 

a”) simboluri pentru obiecte parţial determi- 
nate, adică supuse unor condiţii restrictive: v, w, ...; 

b) simboluri pentru operații: +, -,',:; 

c) simbol pentru relație : =. 

Trebuie deci observat din capul locului că sis- 
temul formal al lui Boole are de-a face cu obiecte, 
operații şi relaţii. Posibilitatea construirii unei algebre 
logice rezidă, după Boole, tocmai în faptul că ma- 
tematica şi logica au în comun atributul de a studia 
relaţii între obiecte asupra cărora se aplică anumite 
operaţii. Natura acestor obiecte este, desigur, diferită 
în logică şi în matematică, după cum este diferită 
într-un domeniu sau altul al logicii ori într-un do- 
meniu sau altul al matematicii. Dar, independent de 
natura obiectelor, ele alcătuiesc un domeniu — un 
„univers“, cum va spune Boole — de entităţi asupra 
cărora se operează. Rezultatul operaţiilor sunt, de 
asemenea, entităţi. Acelaşi obiect poate fi rezultatul 
unor operaţii diferite, aplicate la obiecte diferite sau 
aceleaşi (aşa cum, de exemplu, în aritmetică, 3 este2 
+ 1 şi 0 + 3 etc.); între rezultatele operaţiilor poate 
exista o identitate sau o deosebire. Relaţia de identi- 
tate se exprimă prin semnul de egalitate. 

3. Operaţiile algebrei construite de Boole! pot 
fi la rândul lor împărţite în două categorii: 

a) operaţii aplicabile fără 7estricţii: operaţia 
semnificată prin simbolul „x“ (sau, cum va mai fi 


1 Este cazul să facem o distincţie între „algebră booleană“ 
şi „algebra construită de Boole“ sau, cum am mai spus, 
„algebra lui Boole“. Algebra lui Boole este „algebra bo- 
oleeană“, construită într-un anumit fel, este prima formă de 
expunere a algebrei booleene. Ea este departe de a constitui 
cea mai elegantă, cea mai comodă formă de expunere. 

notat, prin analogie cu „înmulţirea numerică“, 
„*“). Rezultatul aplicării acestei operaţii la două 
simboluri este numit produsul lor; 

b) operaţii al căror rezultat nu este interpre- 
tabil decât atunci când obiectele asupra cărora se 
aplică satisfac anumite condiţii prealabile. De acest 
fel sunt operaţiile de adunare, scădere şi diviziune, 
notate la fel ca în algebra obişnuită. 

Trebuie observat totodată că aceste condiţii 
de interpretabilitate nu depind de o anumită inter- 
pretare a calculului booleean, ci sunt valabile pen- 
tru toate interpretările posibile, ele fiind condiţii de 
ordin formal. 

De exemplu condiţia formală de interpreta- 
bilitate pentru expresia „x + y“ este: 


xy = 0. 


În interpretări diferite ale calculului, această 
condiţie se va interpreta şi ea în mod diferit. 

Condiţiile de interpretabilitate depind de le- 
gile generale ale calculului, în special de legile 
operaţiei aplicate fără restricţie. 

De exemplu, în cazul adunării logice, condiţia 
formală amintită se deduce din: 

(1) — legea formală x . x = x 

(2) — legile obişnuite de operaţie din algebră, 
preluate de Boole în algebra sa specială. 

Într-adevăr, conform (1), avem: 


(x +y)(x+y)=x+y, 
iar conform legilor la care sereferă clauza (2), avem 

X.x+yYy.yYy+xy+xy=xy. 
Aplicând succesiv (1), obținem 
x+y+xy=x+y. 
Conform lui (2), adică operând ca în algebra 
obişnuită, avem 
x.y=0'. 


În mod analog se deduce condiția formală de 
interpretabilitate pentru operația de scădere, con- 
diția pentru adunare fiind deja stabilită 


(x — y) (x- y)=x- y 
x.x+y. yY- xy=x- y 
x+y- xy=x-y 
y+y-xy=0 
y- xy=0. 


Condiţia este: y = x y. 
Pentru stabilirea condițiilor de interpreta- 
bilitate a operației de diviziune,“vom folosi legea 


(T):x (1 - x)=0, şi 


1 Cf. G. Boole, On the Mathematical Theory of Logic and on the 
philosophical Interpretation of its Processes, în Studies in Logic 
and Probability, by G. Boole, ed. Rhees, 1963, p. 20 

(2) Dacă 


x 
y 
x=yw 
x(1- y)=yw(1- y). 
Deci condiţia este că 
x (1-y)=0. 


În cazul operaţiei de diviziune apar totuşi 
dificultăţi de interpretare logică a expresiilor chiar 
în cazul când condiţia formală de mai sus este 
respectată. Într-adevăr, când condiţia formală este 
respectată, expresia este logic-interpretabilă, dar 
nu în mod univoc. Calculul logic al lui Boole este însă 
construit în aşa fel, încât satisface următoarea ce- 
rinţă, pe care Boole însuşi o formulează astfel: dacă 
între două obiecte (la Boole este vorba, de fapt, de 
două clase, dar principiul poate fi extins pentru 
orice interpretare posibilă a calculului) există o 
relaţie de egalitate, relaţia nu este afectată de o 
modificare egală a ambelor obiecte prin operații". 


De fapt însă operaţia de diviziune nu se su- 
pune acestei exigenţe. Aceasta înseamnă că, în al- 
gebra lui Boole, din 

ZX = ZY 
1 Vezi G. Boole, The Calculus of Logic, 1848; vezi şi ediţia 
Rhees, 1953, p. 127. 

nu se poate deduce 
x =y, 


ca în algebra obişnuită; aceasta reiese din interpre- 
tarea logică. 

Practic, operaţia de diviziune se aplică nu- 
mai termenilor numerici. Interpretarea coeficienţilor 
numerici, în speţă a câturilor, care figurează în 
expresiile calculului, se face după reguli speciale 
de interpretare, lipsite de acea evidenţă intuitivă 
spre care aspira Boole însuşi. 

Aşadar: 

1) Operația de diviziune nu poate fi pusă pe 
acelaşi plan cu celelalte două operaţii — adunarea şi 
scăderea — asupra cărora se impun condiţii formale 
speciale de interpretare, constând dintr-o anumită 
relație între obiectele cărora li se aplică operaţia. 


2) Calculul algebric construit de Boole poate 
fi caracterizat ca un calcul cu trei operaţii de bază: 
înmulțirea, adunarea, scăderea şi cu o operaţie auxi- 
liară — diviziunea. Vom vedea că, atunci când calcu- 
lul primeşte o interpretare logică, diviziunea 
figurează numai în expresii numerice, fără a ne- 
cesita o interpretare logică generală. 

Operația de negație a expresiei x este de- 
finibilă în calculul lui Boole prin expresia 1-x. 

Operaţiile calculului logic pot fi caracteri- 
zate din alt punct de vedere ca operaţii directe 
(adunarea şi înmulţirea), şi operaţii inverse 
(scăderea şi împărţirea). 


53 


Străduindu-se să conserve în algebra sa cât 
mai multe caractere distinctive ale algebrei obiş- 
nuite, Boole vrea să introducă pentru fiecare ope- 
raţie folosită şi inversa acesteia. Modul său de a 
concepe operaţiile îi impunea acest lucru. El con- 
sidera că „de ideea de operaţie este legată, de 
asemenea, şi antiteza dintre Direct şi Invers, şi 
tocmai în acest mod noi trecem de la ideea de 
număr întreg la aceea de număr fracţionar“!. Ideea 
este reluată şi în lucrarea sa fundamentală, An 
Investigation of the Laws of Thought: „Însăşi ideea 
unei operaţii care efectuează o anumită schimbare 
pozitivă pare a ne sugera ideea unei operaţii opuse 
sau negative, având ca efect suprimarea rezultatu- 
lui operaţiei anterioare. Astfel, nu putem concepe 
posibilitatea strângerii părţilor într-un întreg fără 
să concepem totodată posibilitatea separării unei 
părţi dintr-un întreg“. 

Restricţiile impuse însă asupra operaţiilor 
inverse în algebra lui Boole în scopul ca ele să poată 
satisface o anumită interpretare logică sunt atât de 
stânjenitoare, încât forma pe care o ia calculul logic 
rămâne greoaie. 

Nu mult după Boole, St. Jevons va propune 
o simplificare esenţială a construcţiei calculului 
logic, simplificare care implică totodată un spor de 
profunzime teoretică. El va înlocui „adunarea“ lui 


1 G. Boole, Sketch of a Theory and a Method of Probabilities, 
founded upon the Calculus of Logic (in ed. Rhees, p. 165). 

2 G. Boole, An Investigation of the Laws of Thought, cap. I, 8 
11, p. 33. 

Boole — care corespunde disjuncţiei exclusive — 
printr-o operaţie logică ce corespunde disjuncţiei 
neexclusive. Cu alte cuvinte, în loc de a fi conside- 
rate operaţii inverse (scăderea ca inversă a adu- 
nării, diviziunea ca inversă a înmulţirii), vor fi 
considerate operaţii duale. Construcţiile actuale 
ale calculelor logice (calculul propoziţiilor, al pre- 
dicatelor şi al claselor) fac puţin caz de operaţiile 
inverse, în schimb pun în joc operaţii duale; duali- 
tatea se vădeşte a fi o noţiune mai rodnică din 
punct de vedere operaţional şi totodată mai gene- 
rală. Ideea de dualitate se aplică nu numai la ope- 
raţii, ci şi la expresii; înseşi noţiunile fundamentale 
ale logicii — adevărul şi falsul — adică valorile de 
adevăr - sunt duale; mai mult, pe baza lor se 
definesc ideile de operaţii şi expresii duale. 

Din punct de vedere istoric, Boole nu este 
primul care a introdus semnele celor patru operaţii 
de bază ale aritmeticii într-un calcul pentru a sim- 
boliza astfel operaţii logice. În această privinţă Leib- 
niz se numără printre precursorii lui Boole. Şirul 
precursorilor lui Boole continuă timp de un secol şi 
jumătate; Jacques şi Jean Bernoulli (în Parrallelismus 
ratiocinii logicii et algebrici, Basel 1685), introduc sem- 
ne pentru notarea operaţiilor de „adunare“ şi „scă- 
dere a ideilor“; Gottfried Ploucqeut introduce semne 
pentru „adunare“, „înmulţire“ şi „negaţie“. 

].H. Lambert foloseşte toate cele patru operaţii 
-două directe şi două inverse — în construcţia more 
algebrico a logicii. Lambert anticipează de altfel şi 
alte idei ale lui Boole: descompunerea expresiilor 

logice în constituenți, folosirea coeficienţilor nu- 
merici în cadrul expresiilor logice, introducerea 
„ecuaţiilor logice“ etc. Precursori ai lui Boole sunt, 
de asemenea, Georg Holland, Solomon Maimon, F. 
Castillon, M.W. Drobisch şi alții. Toţi aceştia între- 
prind încercări de algebrizare a silogisticii, introdu- 
când în logică semnele de operații şi de relaţii ale 
algebrei. Nici unul nu se ridică totuşi la nivelul 
atins de Boole. Cauza fundamentală rezidă în fap- 
tul că nu au ideea lui Boole de a introduce simbolu- 
rile 1 şi 0 în logică; efectul acestei introduceri este 
faptul că logica lui Boole — spre deosebire de cea a 
predecesorilor săi — încetează de la un anumit 
punct să fie simpla algebrizare a silogisticii. Ea 
constituie o generalizare — sub un raport determi- 
nat — a silogisticii aristotelice, deşi nu o genera- 
lizare care şi-ar atinge scopul iniţial, adică ar reuşi 
să integreze în întregime silogistica. Algebra lui 
Boole reprezintă o schimbare nu numai în forma 
de expunere, ci şi în însuşi conţinutul fundamental 
al logicii. 

Din punct de vedere istoric, prezentarea ope- 
raţiilor, ca şi, în general, a întregului său calcul, este 
făcută de Boole în strânsă legătură cu o anumită 
interpretare, şi anume în legătură cu logica 
claselor, de pildă în The Mathematical Analysis of 
Logic, Being an Essay Towards a Calculus of Deductive 


1 Cf. N.I. Steajkin, Stanovlenie idei matematiceskoi loghiki 
(Constituirea ideilor logicii matematice), Moscova, Ed. 
Nauka, 1964, cap. III. 

Reasoning (1847), precum şi în opera sa de sinteză 
An Investigation of The Laws of Thought, on wich are 
founded The Mathematical Theories of Logic and Pro- 
babilities (1854). 

Dar nu încape îndoială că Boole însuşi ar fi 
putut ajunge la tratarea abstractă a algebrei sale 
într-un calcul pur formal, fără a justifica în prealabil 
introducerea operaţiilor pe baza anumitor operaţii 
de gândire, realizând deci efectiv acel demers pe 
care-l preconiza teoretic încă în prima lui lucrare 
de logică din 1847 — abstracţia de orice interpre- 
tare. O atare evoluţie se conturează în manuscri- 
sele sale, în special în manuscrisele intitulate Logic 
and Reasoning şi On the Mathematical Theory of Logic 
and on the Philosophical Interpretation of its Methods 
and processes. Însăşi punerea problemei de a găsi 
condiţii formale de interpretabilitate— condiţii valabile 
în orice interpretare — este edificatoare în această 
ordine de idei. „Căci, în timp ce voi cerceta legile 
operaţiilor intelectuale, voi determina totodată — 
scrie Boole — condiţiile interpretabilităţii lor, iar 
apoi voi arăta că aplicarea legilor formale ca un 
sistem încheiat înlocuieşte implicit, într-un mod cât 
se poate remarcabil, considerarea directă a con- 
diţiilor de interpretabilitate pe care ar necesita-o 


ul 


concepţia ostensivă asupra problemei“ . 


1 G. Boole, On the Mathematical Theory of Logic and on the 
Philosophical Interpretation of its Methods and Processes, în Stu- 
dies in Logic and Probability, Ed. Rhees, 1953, p. 233 — 234. 

II. ÎNSEMNĂT ATEA CONCEPŢIEI 
LOGICO-FILOZOFICE A LUI BOOLE 
ÎN ISTORIA LOGICII 


Însemnătatea operei lui Boole în istoria logi- 
cii este mai profundă decât se recunoaşte de obicei. 
Există factori care maschează această influenţă. Ei 
trebuie scoşi la iveală pentru a restaura în toată 
amploarea ei semnificaţia aportului lui Boole în 
istoria ştiinţei. 

Principalii factori care marchează această in- 
fluenţă par a fi următorii: 

1) Cadrul de algebră logică în care este circum- 
scris sistemul de logică al lui Boole. 

2) „Psihologismul“, real sau imaginar, 
atribuit lui Boole. 


Opera lui Boole şi algebra logicii 


Într-adevăr, se consideră că opera lui Boole 
a trebuit să împărtăşească soarta primei etape din 
dezvoltarea logicii matematice: să fie depăşită, să 
treacă în cu totul altceva. După cum se ştie, istoria 
logicii matematice este împărţită, de regulă, în mai 
multe etape: 

1) etapa pregătitoare de la Leibniz (a doua 
jumătate a secolului al XVII-lea) la Boole (mijlocul 
secolului al XIX-lea), 

2) etapa algebrei logicii: Boole, De Morgan, 
Schröder, Jevons, Poreţki etc., când logica devine 
o aplicaţie a matematicii, 

3) etapa fundamentelor matematicii, care în- 
cepe o dată cu Frege (1879: Begriffsschrift; 1883: Die 
Grundlagen der Arithmetik; 1894 — 1903; Grundgesetze 
der Arithmetik). Este etapa axiomatizării logicii şi a 
transformării ei într-un instrument de studiu al funda- 
mentelor matematicii. Punctul culminant lar re- 
prezenta Whitehead şi Russell cu Principia 
Mathematica (1910 — 1913). Criza fundamentelor ma- 
tematicii nu este însă rezolvată şi logica intră într-o 
etapă nouă, după ce logicismul, intuiţionismul şi for- 
malismul s-au dovedit programe nesatisfăcătoare; 

4) etapa metamatematicii şi a metalogicii, 
care începe din deceniul al 3-lea al secolului nostru. 

Această schemă este propusă, cu unele variaţii 
sau amendamente asupra cărora nu ne mai oprim, 
de numeroşi istorici ai logicii. Ea pare a sugera că şi 
opera lui Boole împărtăşeşte soarta etapei „algebrei 
logicii“ din istoria logicii — de a fi dată la o parte. 

Că această sugestie este adoptată — tacit — de 
mai mulţi autori ne-o dovedeşte relativa neglijare 
a operei logico-filozofice a lui Boole, tendinţa de a-l 
considera ca o figură de însemnătate istorică incon- 
testabilă, dar nu de efectivă actualitate’. 


1 Una din excepţiile care ar putea fi consemnate aici o 
constituie analiza concepţiei logico-filozofice a lui George 
Boole întreprinsă de Ath. Joja. Logicianul român con- 
sideră că opera lui Boole este departe de a-şi fi pierdut 
interesul ei actual; interesul şi actualitatea ei filozofică 
rezidă tocmai în elementele de continuitate pe care le 
înregistrează în istoria generală a logicii, paralel cu ele- 
mentele de discontinuitate revoluţionară pe care le intro- 
duce, prin delimitarea unei logici simbolice, ce va coexista 

Această poziţie este de două ori greşită; ea 
necesită un dublu corectiv. 

Mai întâi, dacă logica matematică a lăsat în 
urmă problematica etapei sale în care era o „alge- 
bră a logicii“, ea nu a lăsat deoparte această proble- 
matică. Această „lăsare în urmă“ înseamnă în fond 
integrare. 

Algebra logicii — sau mai bine zis algebrele 
logice, booleene, lukasiewicziene etc. — constituie o 
parte integrantă a logicii şi matematicii de astăzi. 
Studiul algebrei booleene prezintă un multiplu 
interes; consideraţiile de algebră logică joacă unrol 
important în teoria sistemelor formale, ca unul din 
instrumentele de investigaţie metamatematică; al- 
gebra logicii îşi găseşte un corespondent în teorii 
aplicative, ca teoria schemelor cu relee şi contacte; 
algebra booleeană se dezvoltă ca o ramură a ma- 
tematicii pure; în sfârşit, expunerile unor logici — 
logica claselor, a propoziţiilor — în formă algebrică 
perfecționată, folosind tehnica modernă a axioma- 
tizării — reprezintă un fenomen frecvent în litera- 
tura logică de astăzi. 

Din acest punct de vedere, învechită este 
astăzi numai forma pe care a dat-o Boole algebrei 


de atunci înainte cu logica noetică, aristotelică în sub- 
stanţă. A se vedea Ath. Joja, Prolegomene la istoria logicii, Il, 
III, în Studii de logică, vol. Il, Bucureşti, Edit. Academiei, 
1967. „Geneza dezvăluie esenţa - scrie Ath. Joja. — Dar 
esenţa logicii matematice se găseşte deja la logicianul 
irlandez“ (op. cit., p. 210). 

sale logice. Ea comportă operaţii greoaie, suscită 
dificultăţi în interpretarea intuitivă logică a unor 
procedee şi rezultate de calcul (aşa, de exemplu, 
neintuitivă este interpretarea coeficienţilor nume- 
rici care figurează în termenii polinomurilor lui 
Boole; este neconvingătoare introducerea simbolu- 
rilor v, w, u etc. pentru a marca ideea de cantitate 
nedeterminată, ideea de „unii“ din formalizarea 
judecăților particulare). Restricţiile de ordin inter- 
pretativ impuse de către Boole asupra operaţiilor 
logice, de exemplu asupra adunării logice, consti- 
tuie un balast incomod, care a fost înlăturat ulterior 
de către Stanley Jevons, Ch.S. Peirce şi alţii. 

Dar ideea construirii logicii more algebrico — 
idee de inspiraţie leibniziană, deşi Boole nu putea 
să fi resimţit în mod nemijlocit, aici, influenţa lui 
Leibniz — rămâne în picioare. 

Din punct de vedere filozofic şi general-lo- 
gic, această idee are de altfel consecinţe bogate şi 
contradictorii. Algebrizarea logicii (pentru a enu- 
mera aici câteva probleme asupra cărora vom re- 
veni ulterior) ridică variate probleme. Astfel: 


1) Strânsa conexiune dintre logică şi mate- 
matică este înfătişată pentru prima dată în opera 
lui Boole într-o manieră care necesită şi o nouă 
explicaţie filozofică. Boole a sugerat şi răspunsul la 
această temă, răspuns conţinând multe elemente 
interesante, valabile până astăzi. 

2) Problema pluralităţii logicii, manifestă în 
multitudinea interpretărilor logice ale unuia şi ace- 
luiaşi calcul formal, se pune astfel în forma cea mai 

elementară la Boole, pentru a căpăta o formă încă 
şi mai complicată după moartea lui Boole, o dată 
cu sporirea numărului calculelor logice. Nu este 
pusă oare sub semnul întrebării unitatea logicii ca 
ştiinţă? Boole a ridicat într-o anumită formă această 
întrebare, pledând în favoarea unităţii logicii. Pro- 
blema rămâne şi astăzi actuală. 

3) Raportul dintre algebra logicii, în interpre- 
tarea ei ca teorie a claselor, şi silogistica aristotelică. 
Iniţial, algebra logicii viza o expunere mai rigu- 
roasă a silogisticii; s-a constatat însă că, dacă alge- 
bra logicii rezolvă anumite chestiuni — în speţă 
elucidează aspecte ale relațiilor extensionale 
subiacente silogismului -, complică în schimb al- 
tele. Algebra logicii nu este o transpunere riguroa- 
să şi fidelă a silogisticii aristotelice, ci o generalizare 
a ei; o generalizare care mută datele problemei. 
Boole inaugurează o dezbatere logico-filozofică de 
dată lungă, dezbatere în care se vor înregistra co- 
tituri impresionante. 

Urmărirea poziţiei oscilante a lui Boole — con- 
ştient de valoarea silogisticii aristotelice şi dorind 
să sublinieze specificitatea acesteia, dar pus în faţa 
noutăţii neaşteptate a propriei sale creaţii, care 
începe să aibă viaţa sa proprie, linia ei proprie de 
dezvoltare — este cât se poate de instructivă. For- 
mat în spiritul adeziunii necondiționate la logica 
clasică, dar confruntat totodată cu exigenţele şi 
înarmat cu optica matematicianului, Boole evită 
nihilismul de mai târziu al adepților algebrei logi- 
cii faţă de logica veche, aristotelică, imprimând 

totodată logicii un dinamism care dezminte ideea 
perfecțiunii şi suficienţei logicii aristotelice, idee 
acreditată de către Kant. 

La aceste probleme mai generale se adaugă 
şi altele, mai speciale, privind nu logica în ansam- 
blu, nu raportul dintre disciplinele logice diferite 
sau dintre logică şi algebră, ci interpretarea filo- 
zofică a conţinutului noii logici. O problemă de 
acest ordin este: 

4) Interpretarea filozofică a formelor nor- 
male, interpretare care sugerează consideraţii noi 
despre natura logicului privit ca un spaţiu al tu- 
turor posibilităţilor. 

Simpla menționare a unor asemenea pro- 
bleme atestă grăitor potenţialul filozofic al alge- 
brei logicii. 

Dar se poate spune mai mult decât atât. Con- 
cepţia filozofică a lui Boole conţine elemente care 
depăşesc cadrul teoretic al algebrei logicii şi devan- 
sează cu mult stadiul faptic al cercetării logice. O 
parte din ideile lui Boole — despre natura demer- 
sului simbolic în logică, de pildă — nu se vor ex- 
plicita în mod consecvent chiar în opera acestuia, 
ci abia în logica matematică a secolului nostru. 

În opoziţie cu nihilismul unor adepţi de 
mai târziu ai „algebrei logicii“, Boole consideră că 
algebra logicii nu epuizează domeniul logicului, că 
teoria aristotelică a silogismului este departe de 
a-şi fi pierdut valabilitatea, că formulele calculului 
şi ideea de bază a acestuia ar sugera o interpretare 

categorială etc. Sunt idei în care regăsim un sunet 
modern, nou, idei foarte apropiate şi confirmând 
punctul de vedere al lui Ath. Joja despre valabili- 
tatea nunc et semper a silogisticii aristotelice şi 
despre încadrarea logicii matematice ca parte inte- 
grantă şi orizont relativ autonom în contextul logi- 
cii pur şi simplu. 


„Psihologismul“ lui Boole? 


Boole a fost considerat reprezentantul unui 
punct de vedere depăşit; s-a spus despre concep- 
tiile sale teoretice-filozofice că ar rămâne în urma 
principiilor aparatului logic creat de el şi ar închide 
în sine o contradicţie. Este vorba de faptul că Boole 
ar persista în înţelegerea logicii ca o ştiinţă a ope- 
raţiilor intelectului uman. Această poziţie ar 
reprezenta, eo ipso, după unii, dovada unui „psi- 
hologism“ de care logica, tocmai în virtutea noilor 
metode introduse de către Boole, trebuie să se 
dezbare. 

A pune însă astfel problema înseamnă a ne- 
socoti unul din datele esenţiale ale problemei. 

Datul esenţial al problemei trecut cu vederea 
rezidă în aceea că Boole — spre deosebire de „psi- 
hologişti“ — nu preconizează studierea nemijlocită 
a operaţiilor intelectului uman adresându-se direct 
proceselor mentale. La drept vorbind, nici psiholo- 
gul de astăzi nu mai are iluzia că ar putea cunoaşte 
exclusiv în mod introspectiv ceea ce se petrece în 
psihicul uman; cu atât mai puţin logicianul. Boole 

nu preconizează deci abordarea directă a proce- 
selor mentale. Operaţiile logice sunt, desigur, ale 
gândirii, dar ele pot fi studiate în re, nu in mente. lar 
acest „lucru“ al gândirii, această formă de mani- 
festare a gândirii, care nu mai are nimic din fluidi- 
tatea şi caracterul subiectiv al reprezentărilor 
noastre, ci capătă obiectivitatea şi persistenţa lu- 
crului, este limbajul. Boole preconizează, aşadar, 
studierea operaţiilor de gândire în operaţiile de lim- 
baj, şi nu în desfăşurarea reprezentărilor noastre 
subiective. Modul în care trebuie studiate, după 
Boole, aceste operaţii este şi el lămuritor: este vorba 
de a considera limbajul ca un sistem de semne, de 
obiccte materiale cărora li se conferă semnificaţii 
statornice, înţelese de toţi şi aceleaşi pentru toţi; 
limbajul este considerat în mod idealizat, ab- 
stracţie făcându-se de intenţia subiectivă a unei 
persoane sau a alteia care îl foloseşte ca instrument 
de comunicare. Imaginea mentală a lucrului este 
subiectivă, ea sălăşluieşte în mintea fiecăruia, dar 
- comunicată prin intermediul semnului lingvistic 
- devine un bun al tuturor, capătă atributul inter- 
subiectivităţii, al obiectivizării. 

Această concepţie despre limbaj — care va fi 
dezvoltată în mod consecvent de către Gottlob Frege 
- poate fi întrezărită încă în opera lui Boole. Punctul 
de plecare real în analiza operaţiilor logice îl consti- 
tuie, în opera matematicianului englez, analiza ope- 
raţiilor de limbaj. Raportarea lor la gândirea 
subiectului, interpretarea operaţiilor de limbaj ca 

dătătoare de seamă pentru înseşi operaţiile de 
gândire sunt fireşti; nu este permisă identificarea lor 
cu concepţia psihologistă. Psihologismul este, în 
esenţă, subiectivist, neagă conţinutul obiectiv — inde- 
pendent de subiect- şi caracterul obiectiv al expresiei 
gândului. Boole, dimpotrivă, evidenţiază posibili- 
tatea unei studieri pe deplin obiective a activităţii de 
gândire prin intermediul rezultatelor obiectivizate în 
limbaj şi aceleaşi pentru toţi, ale gândirii. 

De alfel, apărând această idee, George Boole 
merge pe linia cugetării filozofice aristotelice, 
transmisă şi salvgardată de-a lungul secolelor. 
Aristotel nu este nici el „psihologist“ în logica lui, 
el delimitând planul cercetării psihicului de planul 
cercetării enunţurilor. Dar delimitarea de planuri 
nu ne poate reţine să întrevedem şi legătura strân- 
să, de ordin genetic, dintre activitatea mentală a 
subiectului şi activitatea logică. 

Cheia problemei ne-o dă aici, desigur, tot 
legătura dintre gândire şi limbaj. Legătura este de 
netăgăduit. Boole nu reduce această legătură la 
faptul că gândirea se exprimă prin limbaj. El ac- 
ceptă teza că limbajul este totodată instrumentul 
gândirii. „Faptul că limba constituie un instrument 
al raţiunii umane şi nu un simplu mijloc de expri- 
mare a gândului este un adevăr general admis“. 
Aşa stând lucrurile, demersul gândirii va fi studiat 
exclusiv în demersul limbii. Dar în felul acesta, 
din domeniul sondajului psihologic, analiza se 


1 G. Boole, An Investigation of The Laws of Thought, p. 24. 

îndreaptă în domeniul studiului formalizat al lim- 
bajului. De fapt, logicienii au păşit întotdeauna pe 
acest teren ferm, necontroversat, atunci când au 
analizat -indiferent de declaraţiile lor de principiu 
- gândirea în limbaj. Ceea ce aduce nou Boole este 
un însemnat spor de conştiinţă logică şi totodată 
un anumit spor de conştiinţă filozofică. Pe plan 
logic, formalizarea cuprinde în domeniul ei de 
acţiune nu numai simbolizarea elementelor „materi- 
ale“ ale structurii, ci şi a alcătuirii formale a struc- 
turii din părţi; cu alte cuvinte, se introduc 
simboluri nu numai pentru termeni sau propoziţii, 
ci şi pentru relaţiile şi operaţiile logice asupra aces- 
tora; nu numai pentru „categoreme“, ci şi pentru 
„Ssincategoreme“; nu numai pentru „variabile 
logice”, ci şi pentru „constante logice“. În acest 
demers logic nu există, evident, nimic psihologist. 
Psihologismul sugerează, dimpotrivă, că subiec- 
tivitatea inefabilă a gândirii nu poate fi captată de 
nici un simbolism. Pe plan filozofic, în al doilea 
rând, Boole introduce o viziune înstrumentalistă 
despre studiul gândirii, dar nu în exclusivitate 


1 Cum a arătat Jan Lukasiewicz, primul logician care a 
introdus variabile în logică a fost însuşi Aristotel, iar 
folosirea variabilelor, fără o concomitentă introducere a 
unor simboluri „sincategorematice“, domină întreaga 
logică clasică. Evoluţia paralelă a limbajului logic şi a celui 
matematic manifestă această interesantă discordanţă: lim- 
bajul logic a evoluat de la introducerea variabilelor la 
introducerea simbolurilor pentru constante, în timp ce 
matematica, dimpotrivă, a recurs la variabile abia la un 
stadiu mai târziu al evoluţiei sale. 

instrumentalistă, ci totodată — spre a folosi expresia 
uzitată de Ath. Joja — obiectivistă. Obiectivismul este 
congenital logicii simbolice, şi în acest sens con- 
cepţia lui Boole — în ciuda zigzagurilor şi a unor 
nuanţe — este dătătoare de seamă pentru întreg 
demersul logicii simbolice. Logica are de-a face cu 
conţinuturi obiective (de gând), pe care le studiem 
nu în capul omului, ci în produsele lingvistice ale 
activităţii cerebrale. Se vede că, într-un sens, obiec- 
tivismul este la fel de vechi ca logica însăşi; Boole 
nu ajunge însă la acel obiectivism extrem care va 
refuza evidenţa faptului că limbajul presupune — 
datorită însăşi funcţiei lui comunicative — un agent 
care îl mânuieşte sau că limbajul exprimă gândirea. 
Pe de altă parte, Boole este „instrumentalist“ în 
înţelesul simplu că logica este pentru el studiul 
activităţii de gândire, în formele ei generale, al 
activităţii de gândire care rezidă în operaţii logice. 

Boole spune că logica este ştiinţă de operaţii şi 
relaţii. În această formulă sintetică este cuprinsă 
foarte nimerit îmbinarea sui-generis între obiecti- 
vism — recunoaşterea conţinutului obiectiv al logicii 
— şi instrumentalism — recunoaşterea rolului activ, 
original al gândirii. Însă această activitate a gândirii 
se exprimă şi este studiată exclusiv în structura lim- 
bajului, căci, revenind la punctul de plecare, limba 
nu este numai mijloc de expresie al gândirii, ci toto- 
dată instrumentul gândirii. A studia activitatea de 
gândire înseamnă a studia legile de folosire a instru- 
mentului lingvistic. Formele lingvistice sunt formele 
exteriorizate ale gândirii, iar logica, după Boole, poate 

şi trebuie să studieze gândirea numai în această 
exterioritate şi exteriorizare a ei. 

Caracterizând logica drept o ştiinţă de operații 
şi relații, Boole reuşeşte să sintetizeze două laturi 
ale logicului pe care nici psihologismul, nici obiec- 
tivismul antipsihologist (de tipul celui fregean, de 
exemplu) nu reuşesc să le conceapă în unitatea lor. 
Într-adevăr, psihologismul exacerbează latura ac- 
tivă a gândirii, reducând totodată activitatea de 
gândire la interioritatea subiectivă a subiecţilor 
umani sau la inerenta subiectivitate a intelectului 
uman în genere; în această activitate a psihicului 
omenesc de asociere şi combinare a unor reprezen- 
tări fluente, obiectivitatea gândirii este redusă cel 
mult la intersubiectivitatea consensului. 

Pe de altă parte, „antipsihologismul“ de tip 
lukasiewiczean nu reuşeşte totuşi să explice legătura 
dintre logică şi gândire. Cauza imediată rezidă, de- 
sigur, în faptul că acest „obiectivism“ antipsihologist 
ignorează dimensiunea pragmatică a structurilor se- 
miotice, mărginindu-se să consemneze doar aspec- 
tele sintactico semantice ale acestor structuri. Într-o 
astfel de perspectivă, numai „conținuturile“ şi sche- 
mele de gândire, nu însăşi gândirea, ca activitate, ca 
proces, sunt luate în considerare. Or, într-o modalitate 
încă naivă, nediferenţiată, logica clasică ia în consi- 
deraţie şi ceea ce astăzi se obişnuieşte a se numi 
„latura pragmatică“ a proceselor semiotice. Tocmai 
din această cauză, fiind înrădăcinate în tradiţiile 
clasice, concepţiile lui Boole sfârşesc prin a fi cât se 
poate de contemporane. 

Trebuie să remarcăm totodată că delimitarea 
de psihologism se mai face şi pe alte planuri, nu 
numai prin ideea că, oricum, gândirea în logică nu 
se studiază decât ca gândire exprimată în limbaj şi 
folosind limbajul drept instrument. În însăşi de- 
limitarea logicii de filozofie este implicată o netă 
distanţare de psihologismul dominant în lucrările 
de logică ale vremii. Înţelesul expresiei „delimitare 
a logicii de filozofie“ trebuie precizat pentru a nu 
da loc la confuzii. Nu este vorba că, aşa cum s-a 
spus în repetate rânduri, Boole ar despărți logica de 
filozofie. Poziţia lui Boole este mult mai nuanţată; 
ea nu conţine acea notă Jepreciativă la adresa filo- 
zofiei pe care o întâlnim în luările de atitudine ale 
partizanilor de mai târziu ai logisticii, care vor 
tăgădui dreptul la existenţă al filozofiei înseşi în 
măsura în care nu este filozofie a limbajului, pre- 
cum şi orice legătură între logică şi filozofie. Dim- 
potrivă, Boole va apăra în mai multe prilejuri 
demnitatea filozofiei — a „speculaţiei metafizice“. 
Va revendica o „interpretare filozofică“ a metodei 
algebrei logicii! şi va încerca să pună chiar teoria 
matematică a logicii în slujba investigaţiei filo- 
zofice”. Delimitarea de care vorbim are un caracter 


1  Unuldin manuscrisele rămase de la Boole se şi intitulează, 
de altfel, On the Mathematical Theory of Logic and on the 
Philosophical Interpretation of its Methods and Processes. Ma- 
nuscrisul datează din 1855 sau 1856, adică din perioada 
ultimă de creaţie. Titlul lui grăieşte de la sine. 

2 Astfel, cap. XIII din An Investigation of the Laws of Thought 
urmăreşte să formalizeze două demonstraţii filozofice, 
date de Clarke şi Spinoza. 

mai special, filozofic-semantic. Este vorba de faptul 
că întreg sistemul de legi ale logicii este, după 
Boole, invariant, prin urmare independent faţă de 
interpretarea formalismului logic şi de filozofia 
semantică ce-i stă la bază. Logica este inde- 
pendentă de filozofie numai în ordine deductivă 
imediată; nu este independentă în sensul că ar 
respinge filozofia, ci în sensul că este compatibilă cu 
felurite interpretări filozofice. Sau, în termenii lui 
Boole însuşi (în opera căruia, desigur, cuvântul 
„semantică“ nu se întâlneşte): „Întreprinzând aces- 
te cercetări, nu va fi necesar să intrăm în discuţia 
acelei faimoase dispute a şcolilor în jurul proble- 
mei dacă Limba trebuie considerată ca un instru- 
ment esenţial al raţionării sau dacă, pe de altă parte, 
avem posibilitatea să raţionăm fără ajutorul ei'. 
Consider că problema se află în afara scopu- 
lui urmărit de acest tratat din următorul motiv: 
sarcina (business) ştiinţei este de a cerceta legi, şi, 
indiferent dacă privim semnele ca reprezentante ale 
lucrurilor şi ale relaţiilor lor sau ca reprezentante ale 


1 A afirma că Boole recunoaşte „unitatea indisolubilă între 
gândire şi limbă” înseamnă deci a spune, într-un fel, prea 
mult. Într-adevăr, Boole lasă la o parte chestiunea dacă 
poate exista gândire fără limbaj, problemă care are şi ea 
două aspecte (dacă gândirea se poate exprima numai în 
limbaj şi dacă gândirea însăşi poate decurge numai prin 
limbaj). În fapt, Boole consideră tocmai gândirea încorpo- 
rată în limbă, studiază numai legile sistemelor de semne 
şi sugerează că această cale are privilegiul obiectivităţii, 
semnele (scrise) fiind de o evidentă obiectivitate încre- 
menită, în contrast cu fluiditatea proceselor mentale. 

ideilor şi operaţiilor intelectului uman', atunci când 
studiem legile semnelor, noi studiem în fapt legile 
manifestate ale raţionării. Dacă între aceste două 
cercetări există o diferenţă, ea este de aşa natură, încât 
nu afectează expresiile ştiinţifice ale legii formale, 
care sunt obiectul de studiu în stadiul de faţă al 
acestei lucrări, ci „privesc numai modul în care acele 
rezultate sunt înfătişate minții“. Boole arată că va 
face „din analiza limbii obiectul esenţial al cercetării 
sale şi va stabili deci legile semnelor”. Evident, 
acest demers este exact opus demersului psiholo- 
gist, care, îşi găseşte o pregnantă caracterizare — 
fără a fi denumit ca atare în locuţiunea lui Boole: 
„transformarea proceselor lăuntrice de gândire în 
obiectul direct al cercetării“ („making the internal 
processes of thought the direct object of inquiry”). Boole 
nu neagă dreptul la existenţă al modalităţii de 
cercetare logică pe care astăzi o numim psiho- 
logică - studierea proceselor interne de gândire, 


1 Trebuie să reținem — în treacăt — având în vedere tema 
operaţiilor şi relaţiilor, despre care va fi vorba mai jos — 
sugestia de ordin filozofic conținută în asocierea lucrurilor 
şi relaţiilor, de o parte, a ideilor şi operațiilor, de altă parte. 
Ca studiu al relaţiilor, logica se raportează deci la lucruri 
şi, în orice caz, la conţinuturi obiective; ca studiu al ope- 
rațiilor, logica se raportează, după Boole, la însăşi activi- 
tatea intelectuală de gândire. Logica este deci studiu al 
gândirii ca atare (şi nu al conţinuturilor de gândire înşişi) 
în măsura în care este studiu al operaţiilor. 

2 G. Boole, An Investigation..., p. 24. 


3 Ibidem, p.24- 25. 

în mod direct, cu scopuli de a dezvălui legităţile 
logice ce guvernează desfăşurarea acestora; mai 
exact, nu arată caracterul iluzoriu al acestui demers 
(pentru că, în fapt, logicianul nu studiază gândirea 
decât în rezultatele ei, formulate în limbaj, pornind 
de la datele de limbaj şi făcând idealizări şi ab- 
stracţii). Fără a critica astfel deschis „psihologis- 
mul“, Boole susţine că rezultatele formale obţinute 
fie pe o cale, fie pe cealaltă sunt echivalente: „Căci, 
deşi în cercetarea legilor semnelor, a posteriori, 
obiectul imediat al examinării este Limba, împre- 
ună cu regulile care guvernează folosirea ei, în 
timp ce, în transformarea proceselor lăuntrice de 
gândire în obiect direct de investigare, noi apelăm 
într-un mod mai imediat la conştiinţa noastră per- 
sonală — se va constata că în ambele cazuri rezul- 
tatele sunt formal echivalente”. Pe de altă parte, 
studiul limbii ca sistem de semne guvernat de legi 
logice este absolut concludent, deoarece toate lim- 
bile şi dialectele de pe pământ prezintă trăsături 
comune şi universale, ceea ce demonstrează „exis- 
tenţa unui anumit fundament adâne al concor- 
danţei lor, înrădăcinat în legile cugetului însuşi“? 

In lumina acestor consideraţii, nu credem că 
se poate vorbi despre concesii făcute de Boole psi- 
hologismului în afară de admiterea teoretică a 
posibilităţii unui demers „psihologist“ — termenul 


1 Ibidem., p. 24- 25. 
2 Ibidem, p. 25. 

e anacronic în cazul lui Boole —, înțelegând prin 
aceasta pretenţia de a reduce analiza logică la stu- 
diul proceselor mentale, făcându-se abstracţie de 
exteriorizarea lor în limbaj. Poziţia lui Boole, spe- 
cificitatea metodei sale pot fi rezumate în pro- 
poziţia logicianului englez: „Deducerea legilor 
simbolurilor logicii dintr-o considerare a acelor operaţii 
ale minţii care sunt implicate în folosirea strictă a Limbii 
ca un instrument de raționare“!. Suntem deci puşi în 
prezenţa unei abordări care studiază gândirea nu- 
mai în raport cu limbajul, studiază — şi reconstituie 
— procesul numai în rezultatul său, materializat în 
structurile semiotice. 

Un ultim argument care dezminte ideea 
unui „psihologism boolean” şi, totodată, eviden- 
ţiază specificitatea concepţiei logico-filozofice a 
lui Boole în contextul de idei al întregii logistici 
se referă la distincţia pe care o face logicianul 
englez între două categorii de operaţii. Distincția 
este netă, deşi, după câte ştim, Boole nu vorbeşte 
despre „două categorii“ sau „două genuri“ de 
operaţii; prezenţa distincţiei poate fi însă sesizată 
la o lectură atentă a textelor. A ne opri asupra 
acestei distincţii este cu atât mai interesant cu cât 
ea ne poate explica şi felul în care s-a creat despre 
Boole imaginea unui logistician psihologist (ceea 
ce, după opinia noastră, riscă să ajungă o con- 
tradictio in adjecto). 


1 Ibidem, p. 42. 

Operații în logica booleeană 


Într-adevăr, Boole foloseşte termenul gene- 
ric de operaţii (operations) în dublu sens. Într-un prim 
sens, fundamental, Boole va vorbi despre operații 
ale minţii omeneşti, înţelese ca activități psihice ce 
intervin în formarea conceptelor, judecăților şi 
raţionamentelor şi nu sunt semnificate prin semne 
speciale, destinate exclusiv acestui scop, în cadrul 
termenilor şi propoziţiilor. 

Intr-un al doilea sens, prin operaţii vor fi 
înțelese operaţiile logice propriu-zise, pentru care 
sunt introduse simboluri speciale şi care permit 
construirea unor obiecte logice noi din obiectele 
logice în prealabil date. 

Distincția este, evident, de o însemnătate ma- 
joră. Prin prisma ei ar putea fi analizate toate teo- 
riile logice construite de-a lungul istoriei acestei 
ştiinţe multimilenare. Ea ne permite să înţelegem 
nu numai semnificaţia logico-filozofică a sistemu- 
lui formal booleean, ci şi raportarea teoriilor logice 
la activitatea de gândire a subiectului uman. 

Să considerăm, mai întâi, „operaţiile“ în primul 
sens al cuvântului. Vom vedea că acesta este sensul 
în care termenul „operaţie“ este folosit adesea şi în 
logica clasică. În unele lucrări de dată mai recentă, 
aceste operaţii au fost denumite uneori şi „operaţii 
(activităţi) gnoseologice“ (în opoziţie cu operaţiile 
logice propriu-zise), „operaţii cognitive“ etc. 

Despre asemenea operaţii, Boole vorbeşte în 
cursul întregii sale opere, începând cu The Mathe- 
matical Analysis of Logic (1847) şi terminând cu 
lucrările sale, rămase în manuscris, din ultima pe- 
rioadă de viaţă. 

Aceste operaţii nu se exprimă prin semne 
speciale, adică prin ceea ce Boole numeşte semne 
de operaţie (signs of operations). Dar ceea ce se poate 
exprima prin semne speciale este, uneori, punctul 
de plecare, materialul iniţial al operaţiei, iar alteori 
mai este şi rezultatul acestei operaţii. 

Într-adevăr, ideea de operaţie, în înţelesul cel 
mai larg al cuvântului’, fie că ne referim la o ope- 
raţie matematică, fie la una logică, psihică, materi- 
ală de producţie etc., presupune trei elemente: 

- obiectul iniţial la care se aplică operaţia; 

— operaţia propriu-zisă, fie considerată ca 
activitate de natură mentală sau materială, fie con- 
siderată în abstracto, more mathematico & logico; 

- rezultatul operaţiei, produsul ei final. 


1 Ideea de operație, în sensul larg al cuvântului, este mai 
cuprinzătoare decât ideea de operaţie matematică, de 
exemplu, şi, într-un sens îşi subsumează pe aceasta din 
urmă. Această idee a căpătat astăzi o circulație suficient 
de mare pentru a merita un studiu filozofic special. În 
matematică, ideea de operaţie se poate reduce astăzi la 
idei mai elementare, ca cele de relație, funcţie ş.a. Printre 
filozofii care s-au ocupat de această idee trebuie citat 
Ludwig Wittgenstein, în al cărui Tractatus logico-philaso- 
phicus distingerea a trei elemente în cadrul noţiunii de 
operație apare destul de limpede. Expunerea noastră nu 
foloseşte întocmai terminologia Tratatului lui Wittgenstein. 

Or, logica este ştiinţă de operaţii (şi vom vedea 
mai jos cesemnificaţie adâncă are, în contextul operei 
lui Boole, această aserţiune). Logica, altfel spus, stu- 
diază operaţii. Pe de altă parte, teoria logicii este, în 
noua ei restructurare, introdusă de Boole, transpusă 
într-o algebră simbolică. Relativ la simbolizarea celor 
trei elemente inerente ideii de operaţie, se pot ivi mai 
multe posibilităţi, după cum există simboluri pentru 
obiectul iniţial asupra căruia se aplică operaţia, pen- 
tru operaţia propriu-zisă, şi pentru rezultatul aces- 
teia din urmă. 

Revenind, aşadar, la prima categorie de ope- 
raţii, vedem că ea cuprinde acele operaţii pentru 
care nu se introduc semne speciale de operaţie. În 
schimb, pot fi introduse simboluri pentru a de- 
semna fie obiectele operaţiei, fie rezultatul cu care 
se soldează operaţia respectivă. 

Astfel, încă din prima sa lucrare de logică, 
The Mathematical Analysis of Logic, „simbolurile 
elective“ (simbolurile care desemnează clase)! sunt 


1 În Ed. Rhees, 1953, p. 61. Trebuie subliniat însă că inter- 
pretarea principală dată de Boole „simbolurilor elective“ 
(lăsând la o parte alte interpretări) este fluctuantă. Astfel, 
în Sketch of Theory and Method of Probabilities Founded upon 
the Calculus of Logic, aceleaşi simboluri sunt considerate ca 
„nume ce exprimă calități sau atribute“ (în Ed. Rhees, 
1953, p. 145). În An Investigation of the Laws of Thought... 
„Simbolurile literale“ sunt interpretate ca desemnând 
lucruri ca obiecte (= subjects) ale ideilor noastre. (An Inves- 
tigation..., p. 27). În general şi în ultimă instanţă, semnele 
„înlocuiesc şi îndeplinesc oficiul de idei şi operaţii ale 
minţii; dar, întrucât aceste idei şi operaţii reprezintă lu- 
cruri, precum şi conexiunile şi relaţiile dintre lucruri, 

considerate ca reprezentând operaţii mentale, fără 
a fi propriu-zis semne de operaţie. Acestea din 
urmă vor privi combinația simbolurilor elective. Cât 
priveşte înseşi simbolurile elective, ele sunt consi- 
derate ca un produs al facultăţilor psihice - Ab- 
stracţia, Comparaţia şi Atenţia. 

În An Investigation of the Laws of Thought, 
Boole anunţă că va adopta pe cât posibil terminolo- 
gia uzuală (the language of common discourse), fără a 
accepta totuşi o teorie asupra „naturii şi capa- 
cităţilor minţii“, cum sunt Atenţia, simpla Apre- 
hensiune, Conceperea sau Imaginaţia, Abstracţia 
etc. Trebuie subliniat că Boole — spre deosebire de 
psihologişti — consideră că nu este necesar a cerceta 
- în logică — dacă asemenea facultăţi intelectuale 
au sau nu o existenţă distinctă. Ele pot fi cuprinse 
„Sub titulatura de «operații» ale minţii omeneşti“, 
urmând apoi ca aceste operaţii să fie definite în 
măsura în care sunt necesare scopurilor logicii în 
vederea formulării legilor lor”. 

Cât priveşte operaţia al cărei rezultat este 
simbolizat prin simboluri pentru clase, ea sereferă 
la facultăţile psihice ale Conceperii sau Imaginaţiei 
şi Atenţiei”. 

semnele reprezintă lucruri alături de conexiunile şi re- 
laţiilor lor”. Interpretarea semantică a simbolismului nu 


este, la Boole, de maximă acurateţă şi nici constantă. Ceea 
ce nu este de mirare, semantica logică nici nu apăruse. 


Ibidem, p. 41. 
Idem, An Investigation of the Laws of Thought, p. 41. 
Ibidem, p. 43. 

Mult mai precis este punctul de vedere for- 
mulat de Boole în ultima perioadă a activităţii sale, 
în manuscrisele Logic and Reasoning şi On the Mathe- 
matical Theory of Logic and on the Philosophical Inter- 
pretation of its Methods and Processes. 

În Logic and Reasoning se arată că logica stu- 
diază trei operaţii fundamentale: Conceperea, 
Judecarea şi Raționamentul („Conception, Judg- 
ment and Reasoning“), operaţii care reprezintă 
totodată o „tripartită diviziune a gândirii“. 

Evident, pentru aceste trei operaţii nu există 
semne speciale; există însă simboluri pentru rezul- 
tatele acestor operaţii, mai exact semne care desem- 
nează ideile abstracte ale claselor, şiruri de semne 
care simbolizează judecăţi, apoi succesiuni de ase- 
menea şiruri care reprezintă raționamente. 

Aşadar, Boole foloseşte, mai întâi, termenul 
de „operaţie“ în acelaşi sens general în care este 
folosit, uneori, termenul în logica clasică. 

Dar Boole foloseşte acelaşi termen şi pentru 
activităţi ale gândirii pentru care sunt introduse 
semne speciale, analoge semnelor folosite în alge- 
bră. Aceste semne, subliniem încă o dată, denotă 
înseşi operaţiile ca atare, nu obiectele la care se 
aplică sau care constituie rezultatul lor. Şi tocmai 
introducerea unor atare semne constituie particu- 
laritatea cea mai frapantă a simbolismului lui 
Boole în prelungirea demersului iniţiat de Leibniz 
şi aplicat şi de unii continuatori ai acestuia din 


1 Idem, Logic and Reasoning, ed. Rhees, 1953, p. 215, 216. 

urmă. Algebrizarea logicii- mai general, matema- 
tizarea acesteia — presupune tocmai introducerea 
unor semne de operaţii şi de relații. 

Am văzut, în prima parte a lucrării de faţă, care 
sunt operaţiile studiate şi semnele de operaţii intro- 
duse de Boole. Meritul nepieritor al logicianului ir- 
landez constă în a fi definit logica drept studiu al 
legilor formale aleacestor operaţii şi de a fi determinat 
caracteristica acestor operaţii ca operaţii formale. 

Dar, deşi aceste operaţii sunt formale, ele au 
totuşi, în concepţia lui Boole, o natură determinată. 
Acesta consideră că operaţiile de tip algebric ale 
logicii trebuie studiate nu numai sub aspectul lor 
formal, ci şi sub aspectul interpretărilor lor posibile, 
deci sub aspect, aşa-zicând, material. Este drept că 
aspectul formal şi cel material al operaţiilor logice nu 
sunt distinse de George Boole cu claritatea cu care 
desparte - în mod revoluţionar pentru logica şi 
matematica modernă - planul formalului de planul 
interpretărilor în general. Interpretarea materială a 
operaţiilor logice, în sensul ultim al cuvântului, mai 
special, folosit de Boole (= a operaţiilor pentru care 
există semne) ca operaţii ale gândirii nu este, ipso 
facto, psihologistă. Greşeala psihologismului (n 
înţelesul consacrat al termenului) stă în a topi for- 
malul în material, în a nu admite pluralitatea inter- 
pretărilor logicii (şi deci şi a operaţiilor logice), în a 
privi unilateral logica. Dar ar fi o greşeală — egală, în 
valoare absolută — a nega posibilitatea interpretării 
logicii ca studiu al gândirii sub aspectele ei formale 
generale şi implicit a nega posibilitatea interpretării 

operaţiilor logice ca operaţii de gândire. Mai mult: 
dacă toate interpretările admisibile ale formalismu- 
lui logic şi astfel şi ale operaţiilor sunt egal în- 
dreptăţite — tocmai prin aceea că sunt admisibile —, 
ele pot fi ierarhizate şi valorate după diverse criterii. 
Se poate spune că interpretarea privilegiată a apa- 
ratului formal logic ca studiu al gândirii şi al operaţiilor 
logice ca operaţii de gândire, poate fi menţinută. 

În orice caz, acesta este sensul „psihologismu- 
lui“ lui Boole în interpretarea operaţiilor logice. 
Slăbiciunea poziţiei sale o vedem mai curând în 
faptul de a nu fi efectuat o distincţie netă între ope- 
rațiile psihice — în sensul larg, al cuvântului şi ope- 
rațiile logice propriu-zise (adică operaţiile algebrei 
booleene) —, între Concepere, Judecare şi Raţiona- 
ment, pe de o parte, şi compoziţie, adunare, scădere 
logică etc., pe de altă parte. Interpretarea acestor din 
urmă operaţii logice ca operaţii de gândire nu este 
însă o dovadă concludentă pentru „psihologismul“ 
lui Boole decât în măsura în care planul material, 
interpretativ este confundat necritic cu planul ab- 
stract, formal. Dar aceasta ţine mai curând de 
forma de expunere decât de esenţa logicii lui 
Boole. Într-adevăr, Boole a subliniat în repetate rân- 
duri că interpretarea amintită a operaţiilor logice este 
doar una din interpretări. 

Ar fi straniu să se admită că sistemele logice 
acceptă diferite interpretări, omiţându-se însă in- 
terpretarea lor principală, pentru care au şi fost 
create. În ultimul timp, interpretarea operaţiilor lo- 
gice: şi matematice în termeni de activități ale 

subiectului uman a devenit un fapt curent în litera- 
tura ştiinţifică; pe această bază, însuşi „psihologis- 
mul lui Boole în interpretarea operaţiilor logice 
poate fi reconsiderat, înţeles mai nuanţat. 

În ceea ce priveşte operaţiile logice propriu- 
zise, ele sunt, evident, operaţiile din algebra logică 
booleeană. Prezentarea lor a fost făcută în prima 
parte a lucrării de faţă. Ne rămâne doar să adăugăm 
că ele sunt operaţii formative prin care, din idei date 
(= termeni sau propoziţii) construim noi idei; toto- 
dată, dacă cunoaştem obiectul (sau obiectele) la care 
se aplică operaţia (precum şi dacă aceste obiecte 
satisfac condiţiile restrictive impuse în unele cazuri), 
cunoaştem prin definiţie rezultatul operaţiei. Cu alte 
cuvinte, rezultatul operaţiilor booleene este, în prin- 
cipiu, univoc determinat (excepţie face numai ope- 
raţia de diviziune, pe care Boole o foloseşte în 
anumite cazuri, dar care nu poate fi inclusă printre 
operaţiile algebrei booleene). 

Interpretarea filozofică a acestor operaţii de 
către Boole însuşi ne duce iarăşi la chestiunea dacă 
Boole a fost cumva, în această privinţă, psihologist. 
Într-adevăr, poziţia lui Boole este nuanţată. Pe de 
o parte, el arată că aceste operaţii admit o carac- 
terizare formală, în sensul strict al cuvântului, ele 


1 J. Piagetşi şcoala lui. 

2 În simbolismul operaţiilor logice ale algebrei sale, dată în 
An Investigation of the Laws and Thought, semnul împărţirii 
nici nu figurează (cf. An Investigation..., cap. II, p.27). Boole 
foloseşte această operaţie; practic vorbind însă, operaţia 
se aplică numai la coeficienţi numerici. Boole enunţă 
reguli precise de interpretare a operaţiei în acest caz. 

fiind analoge operaţiilor algebrice, cu singura deo- 
sebire că se supun şi unei legi speciale: x . x = x. 
Operaţiile logice sunt astfel operaţiile unei algebre 
numerice care operează numai cu două simboluri: 

1 şi 0. În acelaşi timp însă, Boole nu se mulţumeşte 
cu această caracterizare strict formală a operaţiilor, 

ci le caracterizează, totodată, „material“ ca operaţii 
ale minţii noastre. Astfel, în An Investigation of the 
Laws of Thought se arată că semnele de operaţie ca 
+,—,X simbolizează „acele operaţii ale minţii prin 
care ideile (conceptions) lucrurilor sunt combinate 
sau rezolvate astfel încât să formeze noi idei, cu- 
prinzând aceleaşi elemente“. În lucrarea sa ante- 
rioară, The Calculus of Logic, el scria: „Am văzut că 
operaţiile algebrice efectuate cu simboluri elective 
reprezintă procese mentale. . -Prin atare operații 
este modificată ideea unei clase”? , iar în Logic and 
Reasoning, Boole scria: „Noi postulăm la însăşi te- 
melia simbolismului nostru existenţa ideii generale 
de clasă, precum şi a aceloroperaţii fundamentale de 
gândire prin care, din idei date, sunt formate alte 
idei'*. Dar orizontul psihologismului este depăşit, 

de fiecare dată, de către Boole prin accentuarea 
faptului că operaţiile mentale îşi au echivalentul 
lor formal, corespondentul exact în operaţiile lim- 
bajului, considerat ca instrument de raţionament. 
Limba, la rândul ei, este considerată ca un sistem 
de semne, sistem având un caracter obiectual. „Un 
semn este un indiciu arbitrar (arbitrary mark), care 


1 G. Boole, An Investigation of the Laws of Thought, p. 27. 
2 Vezi Studies in Logic an Probability, ed. Rhees, p. 127. 
3 Ibidem, p.220. 

deţine o interpretare stabilită şi este susceptibil de 
a se combina cu alte semne, conform unor legi 
stabilite, ce depind de interpretarea lor mutuală“. 
Prin urmare, gândirea este studiată în logică exclu- 
siv sub aspectul ei de proces semiotic; sarcina logicii 
este de a stabili principiile generale comune tutu- 
ror limbilor folosite ca instrument de raţionament. 
Astfel, Boole reuşeşte să pună în evidenţă felul cum 
logica poate evita psihologismul, rămânând totuşi 
ştiinţă a gândirii logice. Pentru aceasta, nu avem 
decât să înţelegem că, „întrucât semnele înlocuiesc 
ideile şi operaţiile minţii, ele sunt supuse legilor 
acestor idei şi operații. Admiţând acest principiu 
fundamental — tăgăduirea lui constituie o etapă 
depăşită în filozofia logicii, etapă în care se con- 
siderau numai aspectul sintactic şi cel semantic 
al logicii, abstracţie făcându-se de aspectul prag- 
matic —, logicianul poate studia în continuare struc- 
tura logică a limbajului cu conştiinţa filozofică 
împăcată, conştient că studiază astfel, eo ipso, însăşi 
structura logică a gândirii. Aşadar, poziţia lui 
Boole, în ciuda unor afirmaţii derutante, scoase din 
contextul operei sale, care ar putea crea impresia 
de „psihologism“, nu este psihologistă. Dar nu 
ignoră nici faptul că logica este (totuşi) ştiinţă a 
gândirii ca proces logic. Poziţia lui Boole se rezumă 
la următoarele: 


1 G. Boole, An Investigation of the Laws of Thought, p. 25. 
2 Ibidem, p.26. 

1) gândirea logică este caracterizată prin 
anumite operaţii ale minţii şi este guvernată de legi 
formale; 

2) gândirea logică este realizată prin inter- 
mediul limbii, deci are un caracter semiotic; 

3) procesele simbolice ale logicii studiază şi 
generalizează — în formă abstractă — procesele 
semiotice. 

Astfel, logica studiază gândirea în mod indi- 
rect, dar cât se poate de precis. 

Este o mare nedreptate istorică a-l califica pe 
Boole drept psihologist!. Rădăcina acestei nedrep- 
tăţi stă într-o îngustă înţelegere a obiectului logicii. 
Logica studiază implicit gândirea studiind struc- 
tura logică a limbajului. 

Cum observă Ath. Joja, „psihologismul este, 
poate, un semn al decadenţei logicii în filozofia 
modernă. Însă aceasta nu înseamnă că logica nu 
are nimic de-a face cu gândirea. Desigur că nu cu 
gândirea ca proces natural, supus unor legi natu- 
rale, ci cu gândirea ca sediu şi producătoare a 
1 Şi, am adăuga noi, este o injustiţie comisă faţă de logica 

clasică de la Aristotel la Boole — în care psihologismul nu 
a dominat în exclusivitate —, precum şi faţă de logica 
matematică însăşi. Căci şi aceasta din urmă studiază 
gândirea, în rezultat, în tendinţa ei, în schema ei ideală. 
Dacă se afirmă că logica matematică- şi logica formală în 
general — nu studiază în fond gândirea, ar trebui replicat 


la aceasta că problema în discuţie este, în fapt, de a şti ce 
se înţelege prin gândire. 

formelor, schemelor şi a legilor logice, proces su- 
pus legilor ideale şi normative“. 


Logica şi gândirea ideală 


Observaţia de mai sus ne duce direct la unul 
din aspectele cele mai importante ale contribuţiei 
lui Boole la istoria ştiinţei; este vorba atât de o 
modificare efectivă a raportului dintre logică şi 
gândire, cât şi de o înţelegere modificată a rapor- 
tului dintre ştiinţă şi obiectul ei, care intervin o dată 
cu Boole şi sunt caracteristice nu numai algebrei 
logice, ci însăşi logicii matematice în întregul ei. 

Într-adevăr, logica matematică consideră 
gândirea, dar, aşa cum scrie Ath. Joja, nu gândirea 
„naturală, ci gândirea ideală, nu neapărat aşa cum 
o găsim la un moment dat, în istoria umanităţii, ci 
în idealitatea ei“. 


Chiar dacă punctul de plecare iniţial îl consti- 
tuie studiul proceselor operatorii „obişnuite“ ale 
gândirii, aşa cum se reflectă ele în limbajul cotidian, 
matematizarea logicii face să se întâmple ceea ce s-a 
întâmplat în urma apariţiei matematicii însăşi. 

După cum se ştie, matematica (= aritmetica 
şi geometria) a început prin a generaliza activitatea 
matematică spontană a oamenilor, descriind într-o 
formă din ce în ce mai abstractă legile obiective 
după care trebuie să se ghideze această activitate, 


1 Ath. Joja, Prolegomene la istoria logicii, în Studii de logică, vol. 
II, Bucureşti, Edit. Academiei, 1967. 

pentru a conduce la rezultate concrete. Dar, după 
această perioadă iniţială, ştiinţa matematicii, în 
statu nascendi, a depăşit activitatea matematică 
„empirică“ a oamenilor şi a început să influenţeze 
activ asupra acestei activităţi, îmbogăţind-o. Şti- 
inţa matematică nu reflectă pur şi simplu o seamă 
de activităţi umane (de exemplu operaţiile de cal- 
cul, de măsurare etc., întreprinse de oameni), ci dă 
răspuns la problemele ridicate în cursul acestor 
activităţi şi lărgeşte nemăsurat cadrul ei. 

Acelaşi lucru se poate spune şi despre logica 
formală. În măsura în care are de-a face cu gândirea 
omului — sub aspectul legilor formale ale acesteia 
—, ea influenţează activ însăşi gândirea omului. În 
măsura în care obiectul ei este gândirea storiceşte 
determinată a omenirii, s-ar putea spune că ea nu 
reflectă pasiv acest obiect al ei, ci exercită o influență 
inversă asupra obiectului ei de cercetare. Altfel 
spus, îl transformă. 

S-ar putea obiecta, desigur, că logica nu are 
de-a face cu gândirea actuală, istoriceşte determi- 
nată, a unui individ sau a unei comunităţi umane 
oarecare, ci cu gândirea potenţială, indiferent dacă 
ea se realizeză sau nu efectiv la un moment dat. 
(Credem că această determinare a relaţiei dintre 
logică şi gândire este mai corectă.) Dar, chiar aşa 
stând lucrurile, problema subzistă: este vorba de 
influenţa inversă, transformatoare pe care studiul 
logic formal al acelei gândiri potenţiale o poate 
avea asupra gândirii umane efective, în special 
asupra gândirii ştiinţifice. (La acest punct al ex- 

punerii noastre trebuie să amintim, desigur, că 
distincţia dintre gândirea „actuală“ şi cea „po- 
tenţială nu coincide cu distincţia — mai sus citată 
- dintre gândire ca proces natural şi gândirea ca 
proces ideal; distincţiile sunt însă apropiate între 
ele; nu ne propunem aici a le confrunta între ele.) 

Or, de la Boole, adică de la apariţia logicii 
matematice, începe realmente acest proces de ac- 
ţiune inversă a ştiinţei asupra obiectului ei. 

Nu încape îndoială că tendinţa este mai 
veche, ea devansează cu mult intrarea logicii în 
faza ei logistică. S-ar putea spune că acest lucru a 
fost sesizat de toţi logicienii care înțelegeau ştiinţa 
lor nu ca pură Theorie (în sensul grec al cuvântului: 
Contemplaţie), ci ca Organon (= instrument), şi cu 
atât mai mult de logicienii care, ca şi Leibniz, pre- 
conizau o logică a invenției, o ars inveniendi. Dar, în 
ciuda încercărilor întreprinse, valoarea metodo- 
logică a logicii, până la Boole, era covârşită de 
valoarea ei pur teoretică; logica formală descria 
structuri noetice, dar nu introducea în circuitul 
gândirii procedee, forme, metode noi (spre deose- 
bire de matematică, ştiinţă ale cărei progrese deter- 
minau un progres corespunzător în activitatea 
gândirii ştiinţifice). Acest lucru a devenit posibil 
abia începând cu Boole prin matematizarea logicii. 
Totodată, faptul a determinat o mutație corespun- 
zătoare în optica logicianului (ca logistician). Ma- 
tematizarea logicii — crearea algebrei logicii — a 
permis ca logica să nu se mărginească să studieze 
operaţiile de gândire reală, aşa cum se manifestă 

ele la un moment dat, în expresia lor lingvistică, 
obiectuală!; a permis ca logica să treacă la studierea 
operaţiilor arbitrare ale gândirii. 
“Gradul de abstracţie al acestei algebre a logi- 
cii — scrie Ath. Joja — îi permite [lui Boole] să exprime 
nu numai operaţiile reale, ci chiar operații arbitrare ale 
intelectului. Nu mai era vorba de analiza operaţiilor 
obişnuite şi regulate ale intelectului, ci de operaţii 
arbitrare, obţinute prin combinarea simbolurilor. 
Boole îşi propunea să facă analiza gândirii, 
totuşi, contrar opiniei lui L.S. Stebbing, el îşi dădea 
seama că trecea dincolo de limitele naturale ale 
logicii clasice, deoarece avea în vedere nişte arbi- 
trary operations of the intellect. 
Această idee aparţine total lui Boole, deoarece 
Leibniz nu s-a gândit la ea. L.S. Stebbing exagerează 
când afirmă că Boole îşi închipuia că nu făcea decât 
analiza gândirii”; însă nu greşeşte când crede că 
1  Logicaseleagă de gândirea ca activitate, ca proces, tocmai 
prin faptul că studiază operaţii ale gândirii (şi anume le 
studiază în formă idealizată). Logica este ştiinţă de ope- 
raţii şi relaţii. În timp ce relaţiile logice sunt ale conţinu- 
tului obiectiv de gândire, operaţiile — ca pperaţii — sunt 
tocmai ale activităţii de gândire, ale procesului ca atare 
(aceasta, desigur, dacă admitem că logica este ştiinţă a 
gândirii). Operaţiile însele pot fi definite pe baza unor 
relaţii, prin relaţii; aşa se şi face, în bună logică matema- 
tică. Ceea ce nu înseamnă însă că ele sunt relaţii. Distincția 
între relaţii şi distincţie, cu sens gnoseologic, între activi- 
tate logică şi structurare logică a conţinutului obiectiv. 

2  Justeţea acestei observaţii critice la adresa Susanei Steb- 
birig va reieşi imediat în evidenţă, şi mai mult, ceva mai jos, 
când vom produce texte edificatoare din opera lui Boole. 

Boole construia de fapt o logică simbolică şi că ceea 
ce căuta el să exprime erau pure principii logice. Cu 
alte cuvinte, nişte „principii care au o valoare 
matematico-operativă sau o valoare pur obiectivă, 
determinând diferitele raporturi posibile între relaţii 
obiective, dar care se reflectă, fireşte, în gândire”. 

Într-adevăr, metoda simbolică permite, pe 
de o parte, surprinderea unor operaţii elementare, 
care scăpaseră ochiului logicianului clasic, iar pe 
de altă parte permite subiectului uman efectuarea 
unor operaţii complexe, respectiv rezolvarea unor 
probleme logice, pe care omul neînarmat cu instru- 
mentul formal nu le poate aborda. Acest dublu 
mers — spre simplu, dar şi spre complex — actuali- 
zează posibilităţile formale ale gândirii; actua- 
lizându-le, logicianul este în stare să influenţeze, 
să modifice structura logică a gândirii reale. 

Este drept că, din punct de vedere platonic, 
logicianul nu face decât să contemple structuri logice 
necunoscute, preexistente în raport cu gândirea 
umană. Despre aceste structuri putem spune că re- 
prezintă date obiective, elemente ale unei „ontologii 
formale“; sau că ele revin gândirii posibile. Dar 
această trecere de la planul unei gândiri pur posibile 
la planul unei gândiri reale — trecere mediată tocmai 
de demersul logisticianului — nu poate fi contestată 
nici măcar de pe poziţii strict platonice. Or, tocmai 
aici rezidă fecunditatea şi rolul revoluţionar pentru 
logică al metodei logistice. 


1 Ath. Joja, Studii de logică, vol. II, p. 209. 

De aici derivă şi „stranietatea“ logicii matema- 
tice, caracterul ei neobişnuit. Într-adevăr, ea nepune 
în faţa unor structuri logice noi, neobişnuite, care 
există numai parţial în gândirea efectivă anterioară 
a subiectului uman. Logicii matematice i s-a reproşat 
faptul că se abate de la „normalitatea“ logicii clasice. 
Aceasta este o realitate (de altfel, înşişi logisticienii 
au alimentat aceste critici prin pretenţia lor de a da 
„adevărata silogistică“ a gândirii când, în fond, ceea 
ce făceau ei nu era atât o reluare corijată a silogisticii, 
cât o explorare cu instrumente noi a unui teren încă 
neinvestigat). Aparenta abatere de la gândirea reală 
înseamnă lărgirea graniţelor acestei gândiri. 

Era conştient Boole de faptul că păşeşte pe 
un teren nou? În mare măsură, da. Iniţial, el nu-şi 
propune decât să reia şi să dea o rezolvare mai 
precisă, mai riguroasă unor probleme dezbătute în 
logica engleză a vremii, logică ataşată tradiţiilor 
clasice, silogisticii'. Dar această rezolvare mai ri- 
guroasă s-a dovedit totodată mai generală, iar 
elaborarea unei metode logice noi a lărgit însuşi 
obiectul logicii, permiţând formularea şi rezolva- 
rea unor probleme noi, mai generale şi mai com- 
plicate în comparaţie cu cele precedente. După 
cum, în sfera producţiei materiale, perfecţionarea 
şi schimbarea uneltelor determină, în cele din 
urmă, o schimbare radicală a însuşi conţinutului 


1 Este vorba de discuţiile duse în jurul problemei cuanti- 
ficării predicatului şi, mai specific, de controversa între W. 
Hamilton şi De Morgan. Iniţial era vorba deci de o gene- 
ralizare şi perfectare a silogisticii tradiţionale. 

activităţii omeneşti, tot astfel s-ar putea spune că 
schimbarea instrumentelor logice, a metodei an- 
trenează după sine o restructurare a activităţii de 
gândire chiar sub aspectul conţinutului formal. 

Boole îşi dădea seama că obiectul ştiinţei 
logicii este un obiect istoric, şi anume unul creat 
de logică însăşi, la un stadiu de dezvoltare mai 
avansat al acesteia; totodată, el credea că însăși 
gândirea umană nu trebuie considerată ca un dat 
actual, terminat. 

Astfel, în studiul Sketch of Theory and Method 
of Probabilities Founded Upon the Calculus of Logic, 
după ce prezintă metoda sa, Boole observă: „Dar 
acesta este departe de a fi cel mai general obiect 
care poate fi construii (effected). Poate că nu ar fi 
posibil să rezolvăm a priori problema privitoare la 
cel mai general obiect al unei metode în logică. 
Judecând această chestiune a posteriori, adică în 
cunoştinţa de cauză care derivă din posedarea 
unei metode, aş fi înclinat să privesc cele ce ur- 
mează ca obiectul ultim ce stă în puterea unei 
metode”! (urmează expunerea problemei eliminării, 
ca generalizare a problemei raţionamentului — the 
general canon of elimination). 

De remarcat că Boole priveşte obiectul logicii 
în unitate strânsă cu metoda logicii. Această per- 
spectivă se impune cu atât mai mult în înţelegerea 
caracterului logicii formale de astăzi. 


1 Studies in Logic and Probability, p. 246. 

Dacă Boole se înşela cu privire la eficienţa şi 
generalitatea metodei sale — din motive lesne de 
înțeles, supraapreciind-o —, el avea deplină drep- 
tate să sublinieze caracterul aposterioric, deci isto- 
ric, al metodei şi obiectului logicii. 

În contrast cu punctul de vedere kantian — 
despre caracterul aprioric şi neistoric al logicii şi 
despre caracterul desăvârşit, definitiv, al logicii exis- 
tente —, Boole preia tradiţiile empiriste ale cugetării 
filozofice engleze. Dar empirismul său - cu aceste 
elemente materialiste — nu înseamnă şi subiectivism. 

Un text edificator asupra modului în care 
Boole concepea raportul dintre gândire şi logică îl 
constituie următorul fragment, extras din notele 
preparatorii la articolul (publicat postum) On the 
Mathematical Theory of Logic and on the.Philosophical 
Interpretation of its Methods and Processes (articolul 
datează din ultima perioadă a activităţii logicianu- 
lui irlandez, fiind astfel cu atât mai concludent 

entru modul în care Boole însuşi îşi interpreta 
filozofic algebra sa logică): 

Obiecţia că în mod actual noinuraţionăm astfel. 

Răspuns: Este o greşeală a presupune că rea- 
lizările actuale (actual performances) ale naturii 
noastre corespund în orice caz pe deplin facul- 
tăţilor şi capacităţilor acesteia. 

Noi suntem constituiți în toate privinţele prin 
raportare la un standard ideal (We are în all things 
constituted with reference to an ideal standard)“. 


1 Ibidem. 

După cum vedem, Boole a răspuns cu an- 
ticipaţie tuturor obiecţiilor ridicate la adresa alge- 
brei logice, ca şi a calculelor logistice în genere, 
după care aceste construcţii logice nu ar reflecta 
mersul real al gândirii noastre. 


Or, pe de o parte, după cum sugerează Boole, 
aceste calcule reflectă idealizat demersul gândirii; 
gândirea reală este o aproximaţie a unei gândiri 
ideale, de care tocmai se ocupă logica. 

Pe de altă parte, după cum de asemenea 
sugerează Boole, logica studiază gândirea poten- 
ţială, gândirea actuală — de la care pleacă, în primă 
instanţă, logica —, fiind numai o realizare incom- 
pletă a primei. 

Boole respinge deci nu numai apriorismul, ci 
şi empirismul îngust. Logica pentru el reprezintă 
un organon, un instrument ce nu numai că e folosit 
de gândire, dar şi transformă gândirea însăşi. 

În această problemă, poziţia lui Boole evită 
atât „realismul“, cât şi nominalismul rigid. 

Potrivit punctului de vedere realist-platonic, 
logica este numai teorie = contemplaţie a obiec- 
tului ei. 


Potrivit punctului de vedere nominalist-em- 
pirist, logica este numai de valoare convenţională. 
Logica îşi construieşte propriul ei obiect. 

Boole ajunge la concluzia că adevărul se află 
la mijloc. 

Ştiinţa conduce nu numai la reflectarea re- 
alităţii, ci şi la transformarea ei. Într-un anumit 

sens, ştiinţa, care reprezintă reconstrucţia teoretică 
a obiectului ei, permite crearea unor obiecte noi. 

Astfel, chimia a permis sinteza unor corpuri 
noi, inexistente în natură. 

La fel, logica a permis îmbogățirea calitativă 
a gândirii ştiinţifice. Logica studiază — pentru a 
prelua o expresie cunoscută — gândirea antediluvi- 
ană în existenţa ei ideală, degajând structura 
acesteia pe baza analizei structurilor semiotice ale 
limbilor naturale. Dar, la un moment dat, logica 
permite construcţia unor limbaje artificiale, a unor 
structuri semiotice noi, care nu mai reflectă o ac- 
tivitate de gândire efectivă preexistentă. Logica 
devine astfel un instrument de integrare a unor 
porțiuni noi ale acestei gândiri antediluviene în 
gândirea reală, un mijloc de realizare a unor posi- 
bilităţi virtuale. 


Logica ostensivă şi logica noetică 


Faptul că Boole nu a fost un empirist îngust 
- aşa cum ar putea sugera unele pasaje din An 
Investigation of the Laws of Thought — sau, cel puţin, 
faptul că Boole a reuşit sa depăşească, în ultima 
perioadă- a creaţiei sale întreruptă prematur din 
cauza dispariţiei sale —, unele elemente de em- 
pirism ce mai subzistau ne-o dovedeşte ideea sa 
despre existenţa a două logici — o logică ostensivă, 
cum o denumeşte el (noi am putea spune: logică 
descriptivă), şi o logică noetică. Această idee este 
dezvoltată de Boole în manuscrisul menţionat mai 


95 


sus, care a primit titlul On the mathematical theory of 
Logic and on the Philosophical Interpretation of its 
Methods and Processes. 

Încă în prima sa lucrare de logică, The Mathe- 
matical Analysis of Logic, Boole enunţă principiul 
fundamental de funcţionare a logicii matematice: 
validitatea proceselor efectuate cu ajutorul sim- 
bolurilor „nu depinde de interpretarea simbolu- 
rilor întrebuințate, ci numai de legile combinării 
acestora“. Altfel spus, logica poate fi expusă în 
manieră strict formală. 

Cu toate acestea, atât în The Mathematical 
Analysis of Logic, cât şi în An Investigation of the Laws 
of Thought, principiul invocat nu este realizat în 
mod consecvent, Boole apelând în permanenţă la 
interpretarea formalismului său. 

În manuscrisul citat, Boole ridică din nou 
această problemă a raportului dintre demersul 
strict formal şi demersul logic bazat pe interpre- 
tare. Totodată, într-o formă nu foarte explicită este 
luată în discuţie şi metoda logicii clasice, în care 
nici nu se trasează cu claritate distincţia principială 
dintre demersul formal „sintactic“ şi demersul 
bazat pe interpretare (“semantic”). 

Trebuie făcută, însă, o precizare în legătură 
cu „interpretarea interpretării“. Distincția dintre 
„material“ şi „formal“ — vi formae et vi materiae — 
făcută în logica clasică, nu coincide cu distincţia 
dintre demers formal şi demers interpretativ. 

S-ar putea spune că „interpretarea“, în 
sensul pe care i-o dă Boole, ţine nu de nivelul 

„materialului“, ci de cel al „conţinutulăi general“, 
adică formal, al structurilor logice. Vom reveni 
imediat la această problemă. Deocamdată, vom 
cita din Boole acel pasaj în care el ridică ceea ce 
numea „problema cea mai profundă, poate, din 
filozofia logicii“ (perhaps the deepest question in the 
Philosophy of Logic, şi anume: „Suntem oare obli- 
gaţi, atunci când efectuăm procesele de raţiona- 
ment prin intermediul limbajului, să păstrăm 
permanent în minte condiţiile de interpretabilitate, 
şi — ca atare — să folosim forme care impun astfel 
de condiţii, numai atunci când acele condiţii sunt 
efectiv (actually) satisfăcute? Are oare logica un 
caracter necesarmente ostensiv? Sau (dimpotrivă) 
demersul intelectual (the intellectual procedure) în 
logică face apel numai la forme şi legi abstracte? 
Dacă ar fi adoptată această din urmă concepţie, 
logica ar putea fi descrisă (pentru a folosi un termen 
care a fost deja întrebuințat) ca o ştiinţă noetică, nu 
ostensivă”!. 

Şi Boole răspunde: 

“Eu împărtăşesc, aşa cum va reieşi... această 
din urmă concepţie... Într-adevăr, cercetând legile 
operaţiilor intelectuale, voi determina în acelaşi 
timp condiţiile lor de interpretabilitate, arătând 
apoi că aplicarea legilor formale ca un sistem în- 
cheiat suplineşte implicit, şi într-un mod cât se 
poate de remarcabil, acea directă considerare a 


1 Studies in Logic and Probability, p. 233. 

condiţiilor de interpretabilitate pe care concepţia 
ostensivă asupra obiectului ar face-o necesară“ 
Totodată, Boole precizează că, "adieren 
dacă adoptăm concepția ostensivă sau ceea ce am 
intitulat concepția noetică asupra ştiinţei logicii, 
fundamentele acestei ştiinţe trebuie puse în egală 
măsură în analiza legilor operaţiilor intelectuale“. 


Distincție între logica noetică şi logica osten- 
sivă are în vedere la Boole în primul rând problema 
condiţiilor formale de interpretare a operaţiilor 
logice. Este însă pusă în discuţie şi o altă problemă, 
mai generală — aceea a metodei logicii. Boole com- 
bate aici însăşi procedura descriptivă în logică — 
caracteristică pentru logica clasică. Demersul strict 
formal şi matematizant — prezentarea logicii în 
formă deductivă, ca un sistem încheiat de legi 
formale — i se pare superior, el transformând logica 
din ştiinţă descriptivă în ştiinţa deductivă. 

Dar, pentru aceasta, noţiunile de „formal“, 
„Sistem formal“, „legi formale“, „interpretare“ tre- 
buiau să sufere o modificare. Este ceea ce se întâm- 
plă o dată cu elaborarea logicii lui Boole. 


Formalul logic la Boole 


Logica clasică are noţiunea de „formal“ ca 
opus „materialului“, şi Boole nu este câtuşi de puţin 
original în a prelua aceste noţiuni. Se constată, în 


1 Ibidem, p. 233- 234. 
2 Ibidem, p. 234. 

general, că George Boole are tendinţa de a scoate 
întotdeauna în evidenţă şi chiar de a exacerba 
trăsăturile de unire dintre logica sa şi logica clasică. 
El împărtăşeşte vederile logicii clasice într-o serie de 
privinţe, începând cu ideea caracterului tripartit al 
logicii (logica = studiu al Conceptului, Judecăţii şi 
Raţionamentului) şi cu ideea că legile gândirii con- 
stituie obiectul logicii etc. Cu toate acestea, pasul 
înainte făcut de Boole — pe planul concepţiilor meta- 
logice, filozofice — este considerabil şi implică o 
depăşire a orizontului logicii clasice. Aceasta este 
valabil şi în cazul noţiunii de „formal“. Două ele- 
mente apar ca fundamentale în acest sens: 

1. Noţiunea de „formal“ este corelată cu no- 
ţiunea de sistem de legi; logica, după Boole, devine 
noetică, strict formală numai când este privită ca 
un sistem de legi. 

Ideea sistemului de legi ale logicii presupune 
la Boole: 

a) Că există numeroase legi fundamentale 
ale logicii, nu numai cele trei legi formale — a 
Identităţii, Necontradicţiei şi Terţului exclus, re- 
cunoscute de logica clasică. A 

Mai mult, se ridică întrebarea dacă asemenea 
legi - Boole are în vedere în primul rând legea 
astăzi numită a „idempotenţei“ (x . x = x) — nu sunt 
chiar mai elementare decât cele trei legi amintite!. 


1 Fără a intra aici în această problemă, trebuie spus că, 
dacă lectura cărţii An Investigation of the Laws of Thought 
ca, de altfel, şi a lucrării The Mathematical Analysis of 
Logic poate crea impresia că Boole ar fi negat complet 

b) Între aceste legi există o conexiune, o le- 
gătură deductivă, pe care o sugerează ideea de 
sistem (deductiv). Astfel, din legea x.x = x se poate 
deduce, pe baza principiilor formale ale algebrei 
logice, legea x(1 — x) = 0 — corespondentul în 
algebra logică a legii necontradicţiei . 

c) Legile logicii au un caracter formal. Prin 
lege formală, Boole înţelege „o lege care determină 
varietatea permisă a formei în exprimarea gându- 
lui. Consider că aceste legi se întemeiază pe natura 
gândirii şi că ele guvernează manifestarea exte- 

rioară a acesteia“. 


d) Caracterul formal al legilor logicii şi al 
operaţiilor logicii permite exprimarea acestora 
într-un calcul cu simboluri. 


Ca atare, sistemul logicii poate fi considerat 
ca „un sistem de procese având o interpretare 
determinată şi supuse unor legi întemeiate exclu- 

siv pe această interpretare“. 


caracterul fundamental, primordial al celor trei legi ale logicii 
clasice, cunoaşterea unor studii ca Logic and Reasoning. On the 
Mathematical Theory of Logic and on The Philosophical Interpre- 
tation of its Methods and Processes dezminte această impresie. 

1 Astfel în Logic and Reasoning, Boole scrie: O doctrină con- 
ţinută de asemenea în simbolismul lucrării mele (este 
vorba de An Inveskigationof the Lawsof Thought - n.n.) este 
aceea că Legile gândirii constituie împreună un sistem 
(Studies in Logic and Probability, p. 216). 

2 Studies in Logic and Probability, p. 215. 

3 An Investigation of the Laws of Thought, p. 6; cf. de asemenea, 
şi The Calculus of Logic (1849), unde Boole spune despre 
legile gândirii că sunt capabile de expresie matematică şi 
constituie astfel baza unui calcul interpretabil (Studies in 
Logic and Probability p. 125). 

e) Având un caracter formal, legile logicii 
coincid în formă cu legile „simbolurilor generale 
ale algebrei, cu singura adăugire că simbolurile 
logicii sunt supuse, totodată, unei legi speciale..., 
la care simbolurile cantităţii, ca atare, nu se su- 
pun“!. (Este vorba de legea: x . x = x). 

f) Legile logicii - urmând caracterul tripartit 
al logicii — pot fi împărţite în legi ale Concepţiei 
(conception), Judecăţii şi Raţionamentului. 

Legile concepţiei nu primesc o caracterizare 
directă, dar din exemplele date de Boole se poate 
deduce că ele privesc exprimarea formală a ideilor, 
noţiunilor. „Astfel, aşa-zisul Principiu al contra- 
dicţiei interzice combinarea formală a unui atribut 
cu atributul care îi este contradictoriu — ca albul cu 
nonalbul — în exprimarea unei noţiunii”. 

„-- Legile formale ale judecății determină for- 
ma propoziţiilor necesare, adică a propozițiilor 
adevărate numai ca urmare a formei lor“, adică 
independent de orice informaţie asupra celor de- 
semnate de termenii lor’. 

Legile raţionamentului sunt acele legi for- 
male ale gândirii pe baza cărora, „din forma unor 
propoziţii luate ca adevărate, se pot determina 
formele altor propoziţii inferate ca adevărate“. 

Despre natura legilor gândirii, Boole mai 
arată, de asemenea, că aceste legi sunt cele „care 


1 G. Boole, An Investigation..., p. 6. 
G. Boole, Logic and Reasoning, în Studies in Logic and Pro- 
bability, p. 215. 

3 Ibidem, p.215. 

4 Ibidem, p.216. 

determină care operaţii sunt echivalente sau care 
propoziţii sunt prin ele însele necesare“. 

8) În concluzie, temeiul sistemului de legi 
formale ale gândirii constă „într-o anumită relaţie 
de dependenţă în care toate ideile noastre despre 
lucruri se află faţă de cele două idei fundamentale, 
şi anume ideile de existenţă şi de nonexistenţă; şi, 
în sfârşit, demersul real al gândirii este guvernat 
parţial de legile formale, parţial de sus-menţionata 
relaţie de dependenţă din cadrul ideilor noastre 
despre lucruri”? 

Chiar şi această succintă trecere în revistă este 
de natură să dovedească că Boole a adus numeroase 
elemente noi, durabile în concepţia asupra legilor 
logicii. În mod deosebit rețin atenţia ideea multi- 
plicității legilor logicii, cea a ireductibilităţii lor la cele 
trei legi cunoscute din logica clasică (cărora unii le 
mai adaugă şi legea raţiunii suficiente), precum şi 
aceea că ele sunt legate între ele în cadrul unui sistem. 

Cele trei legi ale logicii clasice conservă şi în 
logica modernă caracterul lor fundamental; nu este 
însă obligatoriu ca ele să îmbrace forma unor axi- 
ome din care să se deducă celelalte legi ale siste- 
mului logicii. 

2. Un alt element fundamental al concepţiei 
filozofice a lui Boole în problema formalului, ele- 
ment prezentat de întreaga logică modernă, rezidă 
într-o modificare a perspectivei în care este privit 
raportul dintre „formal“ şi „material“. 


1 Ibidem, p.227. 
2 Ibidem, p.217. 

Problemele la care ne-am referit nu 
epuizează nici pe departe cercul problemelor filo- 
zofice care îl frământau pe Boole. Explorarea lor 
rămâne o sarcină de viitor, a cărei îndeplinire pre- 
zintă interes pentru istoria logicii. Căci, nu încape 
îndoială, la leagănul logicii matematice au vegheat 
şi ursitoare filozofice. 


Concepţia lui Boole despre formă 
şi interpretare 


1. Distincția dintre „forma“ şi „materia“ (ele- 
mentelor) discursului, distincţia dintre „formal“ şi 
„material“, dintre modul de a proceda vi formae şi 
modul de a proceda vi materiae are un caracter 
fundamental. Totuşi, necesară fiind, distincţia nu 
este suficientă pentru a reda esenţa obiectului şi 
metodei logicii formale. Fără îndoială că logica are 
ca obiect forma discursului şi ca metodă formalizarea 
discursului; dar se mai pun o serie de chestiuni 
adiacente, care, în lumina distincţiei de mai sus, nu 
primesc încă răspuns. Lasă la o parte logica tot 
conținutul discursului? Altfel spus, „materia“ dis- 
cursului este acelaşi lucru cu „conţinutul“ lui? Pe 
de altă parte, forma discursului este oare totuna cu 
structura lui sintactică? Se ştie că filozofi ca Hegel 
s-au străduit să arate că logica are de-a face cu un 
conţinut general, că „materie“ şi „conţinut“ al for- 
melor logice nu este unul şi acelaşi lucru. Mai puţin 
cunoscut este faptul că o poziţie înrudită a fost 
adoptată, în esenţă, de către întemeietorii logicii 
matematice — Boole şi Frege. 

În cele ce urmează vom prezenta câteva ele- 
mente semnificative ale concepţiei teoretice a lui 
George Boole, creator al algebrei logice şi, eo ipso, 
al logicii matematice. Este vorba de acele elemente 
care îmbogăţesc concepţia tradiţională despre „for- 
mal“ şi „material“. 

2. Boole preia şi îmbogăţeşte concepţia tra- 
diţională despre „formal“ şi „material“, concepţie 
valabilă, însă limitată. Potrivit acestei concepţii, „ma- 
teria“ unui discurs este, pur şi simplu, semnificaţia 
proprie a discursului, deosebitoare de aceea a celor- 
lalte discursuri. Dacă facem abstracţie de semni- 
ficaţii, discursurile şi elementele lor componente 
relevă identități sau deosebiri de structură. Aceste 
identități sau deosebiri de ordin general, structural 
tin de forma discursului. Forma discursurilor este 
înfăţişată de formulele logicii. Modul în care 
înţelegem formulele logicii relevă de la modul cum 
înțelegem însăşi forma logică (unii logicieni reduc 
nejustificat forma logică la structura sintactică). Tre- 
cerea de la termeni, propoziţii, lanţuri inferenţiale de 
propoziţii la expresiile, formulele, suitele de formule 
corespunzătoare, care fac abstracţie de „materie“ şi 
redau „forma“, se numeşte formalizare. Formalizarea 
rezidă, în esenţă, în înlocuirea termenilor şi (unde 
este cazul) a propoziţiilor şi lanțurilor de propoziţii 
ale discursului prin variabile şi în păstrarea întocmai 
a „particulelor logice“ (cazul logicii clasice) sau în 
înlocuirea acestora prin „semne de operaţii şi relaţii“ 
analoge celor matematice (cazul logicii lui Booleetc.). 

La o privire mai atentă, formalizarea presu- 
pune deja o analiză logică a expresiilor, adică o 
identificare a elementelor componente şi a struc- 
turării lor după criterii date. Ea presupune, de 
exemplu, o clasificare a părţilor de vorbire după 
funcţia lor logică etc. Formalizarea, altfel spus, nu 
apare pe loc gol, ci în strânsă legătură cu alte 
elemente ale analizei logice. Aşadar, metoda logicii 
nu se reduce la formalizare. 

Ceea ce vrem însă să subliniem — pentru a 
scoate în evidenţă elementul nou introdus de 
Boole — este că, în logica clasică, formalizarea 
reprezintă trecerea directă de la material la for- 
mal. Între material şi formal există o deosebire 
netă de nivel, nu există mai multe niveluri ale 
formalului sau ale formalizării. 

Totodată, între „materia“ şi „conţinutul“ 
formelor logice nu se face o distincţie relevantă 
pentru însăşi metoda logicii. Avem în vedere 
următorul fapt: 

Metoda inversă şi corelată formalizării este 
interpretarea. Dacă prin formalizare trecem de la 
„materie“ la „formă“, de la expresii significative la 
formule ale logicii, prin interpretare trecem, în 
logica clasică, de la formule logice la expresii ale 
discursului în prealabil formalizat, de la „formă“ 
la „materie“. Interpretarea este privită în logica 
clasică drept coborâre directă de la „formă “ la „ma- 
terie“. Nu există niveluri ale interpretării. Nu exis- 
tă distincţia dintre o interpretare „formală“ şi o 
interpretare „materială“ a tormulelor logicii. 

3. Boole nu este numai matematicianul care 
a întrezărit o sferă nouă de aplicaţii ale matematicii 
sau a creat un nou aparat matematic. Pe Boole l-au 
preocupat intens problemele teoretice ale logicii. 
Aşa se face că el a ajuns la o nouă perspectivă 
teoretică asupra raportului dintre „formal“ şi „ma- 
terial“ în logică. Însuşi conţinutul noului aparat 
logic — algebra logicii — l-a dus pe inventatorul ei 
la o viziune ce nu mai este tributară pe de-a-ntregul 
logicii clasice, cu care Boole nu intră totuşi în con- 
flict fățiş. Într-adevăr, algebra logicii nu este numai 
altceva decât logica clasică; este totodată ridicarea 
la un punct de vedere mai abstract decât cel al logicii 
clasice. „Gradul de abstracţie al acestei algebre a 
logicii — observă Ath. Joja — îi permitea (lui Boole 
- n.n.) să exprime nu numai operaţii reale, ci chiar 
operații arbitrare ale intelectului. Nu mai era vorba de 
analiza operaţiilor obişnuite şi regulate ale intelec- 
tului, ci de operaţii arbitrare, obţinute prin combi- 
narea simbolurilor. 

Boole îşi propunea să facă analiza gândirii, 
totuşi, ..., el îşi dădea seama că trecea dincolo de 
limitele naturale ale logicii clasice, deoarece avea 
în vedere nişte arbitrary operations of the intellect. 

Această idee aparţine total lui Boole, deoa- 
rece Leibniz nu s-a gândit la ea... 


1 Ath. Joja, Studii de logică, vol. II, Bucureşti, Edit. Aca- 
demiei, 1966, p. 209. 

De aici se originează depăşirea în plan meta- 
logic a orizontului logicii clasice şi în ceea ce pri- 
veşte noţiunile de „formal“ şi „material“. 

4. Esenţial noi în concepţia lui Boole ni se par 
a fi următoarele: 

a) îmbogățirea noţiunii de „formal“ prin dis- 
tingerea a două trepte sau niveluri ale formalului; 

b) îmbogățirea noţiunii de „material“, gene- 
ralizarea ei prin noţiunea de „interpretare“, distin- 
gerea a două niveluri sau trepte de interpretare. 

Chiar dacă Boole nu expune distincţiile 
amintite în forma aceasta, nu încape îndoială că 
este conştient de realitatea şi de semnificaţia lor. Pe 
baza lor înțelegem mai bine deosebirea de perspec- 
tivă dintre logica matematică şi logica clasică. Am 
văzut mai sus că formalizarea şi interpretarea sunt 
metode folosite atât în logica clasică cât şi în cea 
modernă. Am văzut, de asemenea, că există o deo- 
sebire între procedeele de formalizare şi interpre- 
tare în logica clasică şi în cea matematică. Aici ne 
vom opri asupra unei singure deosebiri. În logica 
matematică, formalizarea expresiilor, discursului 
obişnuit se face pe baza unui limbajsimbolic şi este, 
în principiu, completă. În logica matematică, ace- 
eaşi formulă simbolică poate primi diverse inter- 
pretări în funcţie de doi factori: 

1) domeniul de definiţie al variabilelor 
formulei; 

2) valoarea acordată variabilei, după pre- 
cizarea domeniului de definiţie. 

Aceasta înseamnă că aceeaşi formulă poate 
fi privită în cadrul unor sisteme diferite de inter- 
pretări, iar în cadrul unuia şi aceluiaşi sistem de 
interpretare poate primi, de asemenea, diferite in- 
terpretări. În mod corespunzător, noţiunea de „for- 
mal“ trebuie privită la două niveluri: 

1) la nivelul sistemului formal, independent 
de orice interpretare; 

2) la nivelul unui sistem interpretat. 

Corespunzător, formulele logicii, care cuprind 
variabile şi semne de operaţii şi relaţii, pot fi privite 
la două niveluri: ca formule ale sistemului formal, in 
abstracto (= adică formule ale algebrei booleene, în 
cazul de faţă, sau ale „calculului logic“), precum şi 
ca formule ale unui sistem interpretat. 

De exemplu, formula a . b (a şi b sunt vari- 
abile, „.“ fiind semnul unei operaţii definite pe 
baza unor relaţii formale), poate fi privită, ab- 
stracţie făcând de orice interpretare, ca formulă a 
algebrei booleene, dar mai poate fi privită ca o 
formulă a logicii claselor, a logicii propoziţiilor, a 
1 Boole consideră că există un singur calcul logic - The 

Calculus of Logic — care poate primi mai multe interpretări, 
logice sau matematice (de exemplu, ca logică a claselor, 
logica propoziţiilor ipotetice, teoria probabilităților etc.). 
Problema unităţii şi multiplicităţii logicii, a scindării logi- 
cii în logici nu se pune încă pentru Boole, deoarece nu este 
sesizată până la capăt diferenţa principială dintre silogis- 
tica aristotelică şi logica claselor; Boole consideră că logica 
(deductivă) cuprinde numai două ramuri - teoria pro- 
poziţiilor categorice şi teoria propoziţiilor compuse- guver- 
nate de aceleaşi legi formale. 

teoriei probabilităților etc. În primul caz, avem 
de-a face cu formalul „pur“, abstracţie făcându-se 
de orice interpretare; în al doilea caz, negreşit că 
avem de-a face de asemenea cu un formal, dar de 
un nivel inferior, un formal la nivelul sistemului 
interpretat. Formula ţine, în al doilea caz, de do- 
meniul „formalului“ şi nu al „materialului“; în 
funcţie de modul în care a fost precizat domeniul 
de definiţie al variabilelor sale, formula redă un 
aspect formal al unui domeniu sau altul; este deci 
formulă a unui sistem interpretat. 

Dacă însă se precizează nu numai domeniul 
de definiţie pentru variabile, ci şi valorile luate de 
toate variabilele libere ale formulei noastre — ceea ce 
revine la a înlocui variabilele formulei prin constante 
extralogice, care desemnează obiecte ale domeniului 
ales — formula se transformă într-o expresie cu sem- 
nificaţie precisă, capătă o interpretare materială; am 
trecut de la „formal“ la „material“. 

Procesul de formalizare se desfăşoară deci pe 
două trepte: 

1) Inlocuirea termenilor (propoziţiilor) dis- 
cursului prin variabile şi înlocuirea particulelor 
logice prin semne de operaţii sau r&laţii. Este tre- 
cerea de la „material“ la „formal“, sau formalizarea 
în sensul logicii clasice’. 


1 Întextele lui Boole nu este întotdeauna clar dacă termenii 
(propoziţiile) sunt înlocuiţi prin variabile sau sunt înlocuiţi 
prin constante extralogice. Din context însă reiese că de cele 
mai multe ori Boole are în vedere înlocuirea termenilor şi 
propoziţiilor concrete prin variabile. 

Acest proces este denumit de către Boole „ex- 
primare“ Expression). Este vorba despre formalizarea 
expresiilor în sens de trecere de la expresii la formule 
care redau structura sintactică a expresiilor. 

2) Considerarea formelor astfel obţinute in- 
dependent de domeniul de obiecte la care se referă 
şi deci independent nu numai de o interpretare a 
lor oarecare, ci chiar şi independent de orice sistem 
de interpretare. 

In acest caz, formula obţinută încetează de a 
mai fi o formulă a logicii claselor, sau a teoriei pro- 
babilităţilor, de exemplu; ea este pur şi simplu 
formulă într-un sistem formal, formulă a unei al- 
gebre abstracte cu două valori, despre care nu ştim 
ce reprezintă (“algebra duală“, cum o mai numeşte 
Boole). 

Procesul de interpretare, în mod corespun- 
zător, descinde pe două trepte, ca fiind: 

1) Trecere de la sistemul formal la un sistem 
interpretat. 

2) Trecere de la formulele bine formate ale 
unui sistem interpretat (logica claselor, de exem- 
plu) la termenii şi propoziţiile cu o semnificaţie 
bine precizată a discursului. 

Se poate spune deci că o formulă poate primi 
atât o interpretare formală, cât şi o interpretare materială. 

Formalul, la rândul său, poate fi considerat 
ca un formal pur sau ca formal al unui anumit 
sistem interpretat. 

Aceste distincţii nu sunt făcute în cadrul logicii 
clasice, prematematice. În cadrul ei, noţiunea de 
„material“, de „materie“ a formelor logice coincide 

cu noțiunea de interpretare a formulelor logice. În ce 
priveşte noţiunea de „formal“, ea rămâne la un nivel 
mai puţin general şi abstract decât în logica simbolică. 

Principial vorbind, Boole a distins aceste 
două instanţe ale formalizării şi interpretării, intro- 
ducând noţiunea de sistem formal, de interpretare 
a sistemului şi distingând între interpretarea unui 
sistem şi interpretarea unei formule în cadrul unui 
sistem interpretat. 

Procesele formale sunt cele ce se desfăşoară 
independent nu numai de orice interpretare mate- 
rială, în cadrul unui domeniu dat, ci şi independent 
de orice sistem de interpretare, de orice domeniu 
(s-ar mai putea spune: independent de alegerea 
universului de discurs). 

Dar în felul acesta formalul logic ajunge for- 
mal pur şi simplu, „antediluvian“, formal care nu 
poartă înscris originea sa, natura lui logică. For- 
malizarea logică trece dincolo de logică, într-o zonă 
mai adâncă, a sistemelor formale, şi va redeveni 
formal logic abia prin demersul interpretativ. 


5. Este profund semnificativ faptul că prima 
lucrare a lui Boole — The Mathematical Analysis of Logic 
— începe prin a dezvolta acest principiu cu totul nou: 


“Cei ce cunosc starea actuală a teoriei Alge- 
brei simbolice ştiu că validitatea proceselor Anali- 
zei nu depinde de interpretarea simbolurilor 
întrebuințate, ci exclusiv de legile combinărilor lor. 
Orice sistem de interpretare care nu afectează ade- 
vărul relaţiilor presupuse este la fel de admisibil, 
încât acelaşi proces poate reprezenta, în cadrul 
unei scheme de interpretare, soluţia unei probleme 

privind proprietăţile numerelor, în cadrul altei 
scheme, soluţia unei probleme de geometrie, iar în 
cadrul alteia soluţia unei probleme de dinamică 
sau de optică. Acest principiu are într-adevăr o 
importanţă fundamentală şi se poate afirma cu 
certitudine că progresele recente ale analizei pure 
au fost stimulate în mare măsură de influenţa pe care 
ela exercitat-o în direcționarea cursului cercetării”. 

Principiul era aplicat, în timpul lui Boole, 
numai în cadrul matematicii pure; Boole a între- 
văzut valabilitatea universală a acestui principiu, 
în speţă aplicabilitatea lui la logică. Logica, în esen- 
tă, este pentru Boole o logică a claselor şi totodată 
o logică a propoziţiilor, având aceeaşi structură 
formală ca prima; logica este un sistem de interpre- 
tare a unui calcul, a algebrei simbolice. Aceasta din 
urmă, ca sistem formal, este construită tocmai pe 
baza unei anumite interpretări, dar, odată consti- 
tuită, trebuie considerată independent de interpre- 
tare. De altfel, Boole era conştient de faptul că, în 
edificarea unui sistem formal, începem prin a pleca 
de la o anumită interpretare privilegiată. Altfel 
spus, construirea unui sistem formal este (întot- 
deauna) un proces de formalizare”. Logica este privită 


1 G. Boole, The Mathematical Analysis of Logic, în Studies in 
Logic and Probability, Londra, Ed. Rhees, 1953, p. 49. 

2 Acest „întotdeauna“ era valabil pentru epoca lui Boole. 
Astăzi, construirea unui sistem formal nu mai reprezintă 
formalizarea directă a unui domeniu dinainte dat; con- 
strucţia unui sistem formal poate să nu aibă în vedere o 
anumită interpretare privilegiată. Nu mai puţin, constru- 
irea formalismului logic nu decurge ex nihilo; ea pleacă, 
de exemplu, de la un alt sistem formal. 


114 


de Boole ca un anumit sistem de interpretare al cal- 
culului simbolic; sistemele de interpretare ale cal- 
culului pot fi însă cât se poate de eterogene. 
Identitatea formală între diversele sisteme de in- 
terpretare nu este apriorică, ci un rezultat a poste- 
riori. Identitatea formală nu presupune însă 
totodată o identitate calitativă a proceselor studi- 
ate în calculul cu simboluri. lată de ce nu se poate 
spune că Boole reduce logica la matematică (= la 
algebră). Această caracterizare, dacă este, poate, 
nimerită pentru a reda spiritul în care a fost inter- 
pretată filozofic algebra logicii, nu concordă totuşi 
cu punctul de vedere al lui Boole, cel puţin, nu 
concordă cu vederile din ultima perioadă a vieţii 
sale. 

Anticipând punctul de vedere hilbertian — 
aşa cum au arătat unii istorici moderni ai logicii — 
Boole a despărţit sistemul formal de interpretările 
lui posibile. Construcţia sistemelor formale el o 
priveşte ca pe o activitate de tip matematic (căci — 
spune el, matematica nu presupune o interpretare 
cantitativă), ghidată după criterii logice. Mai mult, 
Boole cerea ca logica să fie construită nu „ostensiv“ 
(id est descriptiv), ci în mod „noetic“, adică în aşa fel 
încât din însuşi formalismul logic să rezulte 
condițiile de interpretabilitate a proceselor formale. 

6. După cum forma logică nu se reduce la 
structura sintactică, tot astfel conţinutul formelor 
logice nu se reduce la semnificaţia materială a ex- 
presiilor de o formă logică dată. Boole admitea şi el 
existența unui conținut general al formelor şi ope- 
raţiilor logice, deosebit de „materia“, de diversele 

conţinuturi „concrete“, particulare, exprimabile prin 
intermediul formelor şi proceselor logice. 

Această concepţie străbate oarecum difuz în- 
treaga operă a lui Boole; o expresie pregnantă, 
lipsită de orice echivoc îşi găseşte însă în manu- 
scrisul Logic and Reasoning, manuscris care repre- 
zintă momentul culminant în evoluţia ideilor 
filozofice ale lui Boole. 

În acel articol, netipărit până în 1953, pro- 
blema este pusă în termenii unei distincţii între 
conţinutul individual sau semnificaţia particulară 
a „termenilor generali“ şi un „conţinut general“ 
(general meaning) al termenilor. Şi Boole se întreabă 
într-un mod deosebit de pregnant din punct de 
vedere filozofic: 

“Dacă validitatea inferenţei nu depinde de 
semnificaţia (meaning) particulară sau distinctivă a 
acestor termeni (este vorba de semnificaţia particu- 
lară a termenilor sau numelor generale folosite în 
cadrul unui silogism - n.n.), oare nu depinde ea de 
o oarecare semnificaţie generală a acestor termeni, 
pe care ei o posedă în comun, sau este ea cu totul 
independentă de semnificaţia termenilor?” 

Răspunsul dat de Boole poate fi subscris de 
către oricine consideră că formele logice nu sunt 
independente de orice conţinut, ci numai indepen- 
dente de cutare şi cutare conţinut determinat, par- 
ticular; altfel spus, poate fi subscris de către orice 
filozof care admite că formele logice au un 
„conţinut categorial“: 


îi G. Boole, Studies in Logical Probability, p. 217. 

„Termenii trebuie priviţi ca reprezentând 
ceea ce există sau ceea ce nu există; cu alte cu- 
vinte, noi putem face abstracţie de orice altceva 
însă nu de acest lucru. Consider că o analiză 
atentă va confirma probabil această concepţie. 
Consider că analiza va tinde să dovedească fap- 
tul că, aşa cum esenţa propoziției este de a fi 
adevărată sau falsă, tot astfel esenţa termeniior 
sau a numelor între care propoziţiile exprimă 
relaţii rezidă în simbolizarea a ceva ce trebuie 
privit ca existent sau non-existent”!. 

Logica este ştiinţa legilor formale, înfăţişate 
într-un sistem interpretat, ale acestui conţinut ge- 
neral, ale acestei esențe. Într-adevăr, aşa cum sub- 
liniază în repetate rânduri Boole „... legile formale 
ale tuturor ideilor (conceptions) cu privire la clase 
sunt legile proprii celor două idei-limită, a Univer- 
sului şi Nimicului, adică ale celor două idei care 
exprimă pur şi simplu noţiunile de existenţă şi 
nonexistenţă““. Ideile lui Boole despre formă, ma- 
terie şi conţinut în logică îşi aşteaptă încă exegeza 
în lumina unei metalogici filozofice. 


1 G. Boole, op. cit., p. 217. 
2 Ibidem, p.218. 

Silogistica lui De Morgan 


În istoria silogisticii, numele lui De Morgan, 
alături de cel al lui Boole, este legat de primele 
încercări de reinterpretare logistică a aparatului logi- 
cii formale clasice. Contribuţia lui Augustus De Mor- 
gan este substanţială şi de o netă originalitate: dacă 
George Boole a dat o interpretare a silogisticii în 
termenii algebrei claselor, contemporanul şi admira- 
torul său - De Morgan - a legat silogistica de teoria 
relaţiilor. A însemnat aceasta o denaturarea conţinu- 
tului formal al silogisticii, o trădare a spiritului aris- 
totelic? lată întrebarea filozofică de însemnătate 
fundamentală pe care urmează s-o dezbatem în cele 
ce urmează. 

De Morgan este unul dintre creatorii 
logisticii; în logica engleză de la mijlocul se- 
colului al XIX-lea, el introduce un punct de ve- 
dere nou, revoluţionar. Ca şi Boole, De Morgan 
nu rupe în vederile sale teoretice asupra logicii 
cu predecesorii săi; în mai mare măsură chiar 
decât e cazul la Boole, rădăcinile ideilor sale sunt 
împlântate adânc în solul logicii clasice. Trecerea 
de la logica veche la logica nouă decurge mai 
lent, mai penibil, şi poate fi astfel surprinsă mai 

îndeaproape la De Morgan decât la Boole. Se ştie 
că prima lucrare a lui Boole — An Analysis of the 
Laws of Thought — apare în 1847 — sub impulsul 
faimoasei polemici dintre Hamilton şi De Mor- 
gan; dar Boole reuşeşte să se plaseze imediat în 
perspectiva nouă pe care o descoperise. De Mor- 
gan, dimpotrivă, întrezărind în esenţă acelaşi 
adevăr fundamental pe care îl relevă Boole — 
legitimitatea logică a unui aparat operaţional 
analog celui din algebră — îl formulează mai ezi- 
tant. Evoluţia concepţiilor sale urmează o linie 
mai sinuoasă, iar polemica sa cu William Hamil- 
ton — protagonistul „cuantificării predicatului“ — 
va sfârşi prin a deveni o obsedantă revenire la un 
punct de plecare, o forţare a unor uşi deschise. 
Punctul de plecare îl constituie însă, la De 
Morgan, într-adevăr o reluare a problemei puse — 
şi rezolvate cu mai puţin succes — de Hamilton şi 
de predecesorii acestuia J.H. Lambert, George Ben- 
tham, ş.a.; o lărgire şi o perfecţionare a silogisticii 
tradiţionale. Cuantificând predicatul judecăților 
de atribuţie- de pildă, distingând între „Toţi S sunt 
Toţi P“ şi „Toţi S sunt unii P“, între „Unii S sunt 
unii P“ şi „Unii S sunt toţi P“ — Hamilton ajunge să 
construiască o silogistică mai cuprinzătoare decât 
cea aristotelică. Hamilton se călăuzeşte după un 
principiu la care De Morgan subscrie în mod ex- 
pres: „avem dreptul să formulăm în limbaj ceea ce 
este conţinut în gândire“. Deşi acest principiu pare 
banal- arată De Morgan - Aristotel nu l-a respectat 
întotdeauna, de pildă atunci când a ezitat să acorde 

termenilor negativi —,„non-om“,să zicem — acelaşi 
statut ca termenilor pozitivi (în cazul dat: „om“) şi 
i-a expulzat din logică ca expresii „aoriste“ (nede- 
terminate). De Morgan, ca şi Boole, va introduce în 
logică termenii negativi, şi ideea „universului de 
discurs“ după cum va menţine şi cuantificarea 
predicatelor în maniera hamiltoniană: el va consi- 
dera pe drept cuvânt că aceste noi presupoziţii — 
care fireşte rămân străine silogisticii aristotelice, în 
general orizontului logicii tradiţionale (cel puţin 
parţial) - sunt implicit conţinute în gândirea 
obişnuită şi ca atare ele trebuie explicitate de logi- 
cian în limbajul său. De Morgan acceptă deci prin- 
cipiul formulat de William Hamilton şi îl aplică pe 
o scară mai largă şi mai consecvent decât oponen- 
tul şi precedesorul său, Hamilton, care rămâne 
tributar orizontului logicii tradiţionale în nume- 
roase privinţe. Şi mai puţin dogmatic decât Ham- 
ilton — neconformismul social şi ştiinţific este de 
altfel o trăsătură de caracter la Augustus De Mor- 
gan, omul - el va merge încă mai departe, sus- 
ţinând că logica trebuie să expliciteze,să formuleze 
orice element operativ al gândirii (“whatever is 
operative in thought”) indiferent de frecvenţa cu 
care întâlnim în activitatea intelectuală a omului 
respectiva formă de gândire’. De Morgan nu mai 
priveşte deci gândirea umană ca un mecanism 
imuabil; logica rămâne pentru el ştiinţa legilor 
1 Augustus De Morgan, On the Syllogism, and Other Logical 

Writings. Routledge & Kegan Paul, London, 1966, p. 256. 

necesare ale gândirii (= definiţia kantiană a logicii), 
însă aceste legi necesare ale gândirii nu se mai 
reduc la canonul aristotelic. În felul acesta, este 
contestată dogma kantiană a imuabilităţii logicii 
formale, dogmă care ascunde credinţa imuabilită- 
ţii şi caracterului finit al formelor intelectului uman. 
Observațiile critice ale lui De Morgan la 
adresa silogisticii aristotelice — şi în speţă obser- 
vaţia reţinută mai sus cu privire la ezitarea lui 
Aristotel de a accepta termenii negativi în logica sa 
- deschid într-adevăr o perspectivă oarecum sur- 
prinzătoare în evaluarea acestei logici. Este ea re- 
flexul gândirii obişnuite? Desigur, dar un reflex 
incomplet — pare să sugereze De Morgan -— căci ea 
nu reţine tot ceea ce este implicit în gândirea obiş- 
nuită, dar nu este explicitat în limbajul obişnuit. 
Silogistica aristotelică este mai curând o silogistică 
a limbajului obişnuit, decât a gândirii obişnuite. 
Însă logica, dacă studiază „ceea ce conţine 
gândirea“, cum spune De Morgan, şi cum, mai 
răspicat încă, afirmă Boole, dar mai ales Frege — 
logica nu mai poate fi tributară formelor limbajului 
obişnuit şi nici imuabilă. Este ceea ce De Morgan 
susține cu toată convingerea şi caută să dovedeas- 
că în fapt, elaborând o simbolistică nouă şi în spe- 
cial o teorie logică nouă, o teorie a relaţiilor. 
Logica formală modernă însă a mers mai 
departe, în secolul care ne desparte pe noi de logi- 
cianul englez; rezultatele ei ne îndreptăţesc să afir- 
măm că logica este, într-un anumit sens, producătoare 
de gândire şi că în structura formală a gândirii este cu 

putinţă ceva nou. Una din funcţiile logicii — pe care 
silogistica aristotelică nu o putea asuma — dar pe 
caresilogistica generalizată a lui De Morgan o duce 
la îndeplinire, este analogă menirii matematicii; 
logica permite efectuarea unor operaţii pe care cu 
greu le-am putea executa — sau nu le-am putea 
executa de loc — în absenţa aparatului formal co- 
respunzător. Nu putem rezolva ecuaţii diferenţiale 
fără ajutorul unui aparat matematic corespunză- 
tor, nu le putem nici măcar formula. Analog stau 
lucrurile şi în privinţa logicii formale. Logica for- 
mală nu este numai un aparat pentru verificarea 
corectitudinii unor inferenţe preexistente; de la un 
anumit punct, se petrece în logică ceea ce s-a petre- 
cut şi în matematică: logica devine indispensabilă 
în formularea unor probleme noi, în efectuarea 
unor operaţii, respectiv a unor inferenţe, având o 
structură formală nemaiîntâlnită în gândirea obiş- 
nuită. Şi, la fel ca matematica, logica este creatoare 
de limbaje neobişnuite, ca reflex al limbajului obiş- 
nuit, dar nu numai ca reflex al acestuia, ci şi ca 
produs al unei evoluţii de la un anumit punct 
autonome. 

În concepţiile sale metalogice, De Morgan nu 
a mers atât de departe încât să prezume valoarea 
instrumentală, creatoare de noi structuri formale, 
sau mai bine zis introducătoare de noi structuri 
formale, a logicii. Logica formală - s-ar putea spu- 
ne — nu numai că analizează, dar şi „corupe“ lim- 
bajul obişnuit, gândirea obişnuită. Silogistica 
generalizată a lui De Morgan - fragment ai teoriei 

relaţiilor construită de el- îndeplineşte şi ea aceas- 
tă misiune. Logicianul englez atrăgea atenţia, de 
altfel, asupra faptului că operaţiile logice cu relaţii 
nu sunt efectuabile cu aceeaşi uşurinţă, cu aceeaşi 
spontaneitate cu care gândim silogistic. Valoarea 
instrumentală a logicii creşte proporţional cu com- 
plexitatea proceselor formale studiate. 

De Morgan nu a fost exeget; silogistica aris- 
totelică nu-l interesează ca logician filolog, ci ca 
matematician. De Morgan întreprinde critica siste- 
mului lui Hamilton — sistem ale cărui imperfecţiuni 
le-a analizat în repetate rânduri, cu deosebită acui- 
tate — şi explorează posibilităţile de extindere 
coerentă a sistemului silogisticii. 

Într-un anumit sens, se poate afirma că silo- 
gistica este principalul obiect de studiu care l-a 
interesat în cariera sa pe De Morgan. Analiza silo- 
gisticii — sub impactul cuantificării hamiltoniene a 
predicatului în judecăţile de atribuţie şi al matema- 
tizării logicii prin algebrizare — l-a condus la ideea. 
unei logici a relaţiilor, ca generalizare de ordin 
superior, atotcuprinzătoare, a unei silogistici deja 
generalizate şi, în orice caz, alterate, nearistotelice; 
o dată această logică a relaţiilor elaborată, urmează 
integrarea silogisticii în teoria relaţiilor, ca parte a 
acesteia. Caracterul acestui proces epistemologic — 
de reîntoarcere, dintr-un unghi superior, la obiec- 
tul de pornire — nu i-a scăpat lui De Morgan care 
scria: „Ca şi în matematică, în logică orizontul se 
lărgeşte pe măsură ce ne ridicăm mai sus: gene- 
ralizarea sugerează detaliul, care, larându-i, sugerează 

generalizare, şi aşa mai departe ad infinitum. For- 

mulele gândirii nu cunosc o limitare mai mare ca 

cea a formulelor algebrei... Cele şase articole ale 
lui De Morgan cu privire la silogism, elaborate 
între 1846 — 1868, constituie cea mai bună ilustrare 

a acestui principiu. 

În primul articol: On the Syllogism: I. On the 
Structure of the Sylogism (1846) este deja pusă sub 
semnul întrebării perfecțiunea desăvârşită a silogis- 
ticii aristotelice şi este contestată ideea, larg răspân- 
dită printre logicienii vremii, că nu poate exista o altă 
teorie a silogismului, în afara celei aristotelice”. 

Deducţia şi clasificarea formelor silogistice 
pe care o propune De Morgan lărgeşte silogistica 
aristotelică prin: 1) introducerea termenilor nega- 
tivi; 2) introducerea ideii de „univers al propo- 
ziţiei“. Astfel celor patru forme de judecată din 
teoria lui Aristotel: „Orice S este P“, „Nici un S nu 
este P“, „Unii S sunt P” şi „Unii S nu sunt P“ vin 
să li se adauge alte forme. „Urmează -— scrie De 
Morgan - să considerăm toate relațiile (s.n.) ce pot 
exista între Y şi X, X şi y, y şi x, x şi Y%*. 

1 „Andin logic, as in mathematics, the horizon opens with 
the height gained: generalization suggest detail, which 
again suggests generalization, and so on ad infinitum. 
There is no more limit to the formulae of thought than to 


the formulae of algebra“ (De Morgan: On the Syllogism: IV 
and on the Logic of Relations, în op. cit., p. 235). 


2  Op.cit.,p.1. 
3 Ibidem, p. 4 (Prin x şi y, De Morgan semnifică non- X, non 
sa) 

Între fiecare pereche de termeni arbitrari P şi 


Q pot interveni şase relaţii ireductibile, pe care De 


Mo 


rgan le notează astfel: 
1.P)Q - Toţi P sunt Q 
2.Q)P - Toţi Q sunt P 
2. P.Q - Niciun P nu este Q 
4. PQ — Unii P sunt Q 
5. P:Q - Unii P nu sunt Q. 
6. Q:P - Unii Q nu sunt P. 


Introducerea termenilor negativi permite re- 


formularea acestor relații. De exemplu: 

X)Y =X.. y = y)x etc. 


Alāturi de formele 


(A) XY Fiecare X este Y 

(E) X.Y Nici un X nu este Y 
(D) XY Unii X sunt Y 

(O) X:Y Unii X nu sunt Y, 


De remarcat că aici intră în joc operații al căror statut în 
silogistica aristotelică este chestionabil: obversiunea şi 
contrapoziția. Dacă silogistica aristotelică nu admite ter- 
meni negativi, nu este admisă nici obversiunea, nu este 
admisă nici contra poziția; urmează că lucrările de logică 
tradițională (inclusiv manualele de logică clasică) nu sunt 
fidele silogisticii aristotelice, ... sau că această fidelitate 
trebuie înţeleasă cum grano salis. Dar dacă admitem ter- 
meni negativi, respectiv operaţii ca obversiunea şi con- 
trapoziţia, atunci logica ne obligă să mergem până la capăt, 
construind sisteme cuprinzătoare, exhaustive, în maniera 
lui De Morgan. Şi într-un caz şi în celălalt, logica tradiţio- 
nală se află într-o situaţie de neinvidiat. Fără a fi aris- 
totelică, ea nu are deschisă în faţa ei o altă perspectivă. 


De Morgan introduce alte patru forme: 


(a) x)y=YX - Toţi Y sunt X = orice 
non- xeste non —y. 


(e) x.y=x)Y=y)X -Nici un xnu este y 
(G) xy=x:Y =y:X - Unii x sunt y 
(0) x:y=Y:X=Y - Unii x nu sunt y. 


În fond, propoziţiile cu termeni negativi ex- 
primă — în mod indirect — relaţii între termenii 
pozitivi corespunzători. Astfel- adoptând presu- 
poziţia universului propoziției, precum şi presu- 
poziţia că termenii desemnează ceva existent, dar 
niciodată întreg universul —' „xy“ afirmă că în 
universul propoziției există lucruri care nu sunt 
nici X, nici Y; cu alte cuvinte, X şi Y se află în raportul 
de contrarietate, adică nu conţin tot universul; aceas- 
tă relaţie — de a nu fi în relaţie de contrarietate — 
este disjuncţia mai multor relaţii simple din rândul 
celor enumerate mai sus. 

Existenţa a 8 forme de propoziţii determină 
existenţa unor relaţii mai complicate între pro- 
poziţii, precum şi existenţa mai multor operaţii. 

1 Această presupoziţie-— expres formulată de către De Mor- 
gan — constituie una din trăsăturile deosebitoare ale cal- 
culului respectiv, în raport cu cel al lui Boole. De remarcat 
că nu este exclusă posibilitatea construirii unui termen 


compus — prin „agregare“ — care să desemneze întreg 
Universul propoziției. 

Doctrina celor patru figuri ale silogismului 
suferă şi ea modificări corespunzătoare; în siste- 
mul de clasificare a formelor silogistice valide 
propus de către A. De Morgan se adoptă unele 
principii de simplificare, de micşorare a numărului 
formelor silogistice valide. Evident, sistemul ob- 
ţinut diferă mult — atât prin rezultate cât şi din 
punct de vedere teoretic — de sistemul din Anali- 
ticile prime. Astfel, este adoptată regula producerii 
concluziei celei mai puternice cu premisele cele 
mai slabe; este abandonată distincţia între termenii 
major şi minor, respectiv între premisele majoră şi 
minoră. Drept urmare, modurile Camestres, Cesare, 
Celarent, Camenes sunt considerate identice ca sens. 
În sfârşit, fiecare propoziţie este asimilată - virtual 
- unei universale-afirmative. Numai un accident 
sau altul de ordin lingvistic ne împiedică — susţine 
De Morgan - să dăm fiecărei propoziţii forma 
universal-afirmativă. „În fapt, nu există alte forme 
de silogism exceptând acelea în care premisele şi 
concluzia sunt universal afirmative, sau pot fi 
aduse la această formă prin utilizarea contrariilor 
şi prin invenţia unor termeni subgenerici”!. 

Unicul silogism universal afirmativ este 


X)Y şi Y)Z dă X)Z: (Barbara). 
În notația lui De Morgan: 


1 De Morgan, op. cit., p.11 

XY + Y)Z = X)Z. 
Z)Y şi Y)X care dă Z)X 


este un silogism identic cu primul: 
2Y + Y)X = Z)X 


Adoptând numai premise universal afirma- 
tive obţinem un silogism cu concluzie particulară, 
relativ la termenii X şi Z: 


Y)X şi Y)Z care dă XZ. 


Prin înlocuirea unuia sau a mai multora din- 
tre termenii X, Y, Z prin contrarii lor obţinem 8 
moduri de transformări, care generează silogisme 
valide corespunzătoare. Se obţin astfel 8 silogisme 
cu premise universale (având termeni pozitivi sau 
negativi) şi concluzie particulară, cărora vin să li se 
adauge patru silogisme cu concluzii universale. 
Aceste silogisme — reductibile până la urmă la 6 — 
conţin la rândul lor fiecare silogism aristotelic. Ele 
sunt, considerând în concluzie ordinea termenilor 
XZ, următoarele": 


Aa A X)Y+Y)Z=X)Z Barbara 

Ia I X)Y+Y)Z=XZ Darii, Darapti, 
Disamis,Datisi, 
Bramantip, Dimaris 

AEE X)Y+Z.Y=XZ Celarent, Cesare, 
Camestres, Camenes 


1 Ibidem, p.14. 

I EO XY+Z.Y=X:Z Ferio, Festino, 
Felapton, Feriso, 
Fesapo, Fresison 

OAO X:Y=Z)Y=X:Z Baroco 

ao O XY+Y:Z=XZ  Bocardo 


Dacă considerăm acum şi silogismul cu 
premise universale 


Y)X + Y)Z = XZ 


obţinem un tablou similar, care cuprinde însă şi 
două forme noi (prin întărirea unei premise)': 


aal Y)X+Y)Z=XZ adică Y)X+Y)Z=XZ 
Ea O Y)x+VY)Z=xZ adică Y.X+Y)Z=Z:X 
Ae O yyx+y)Z=xZ adică X)Y+yz=Z:X 
AAi  y)x+y)z=xz adică X)Y + Z)Y =xz 

EEi Y)xx + Y)z=xz adică Y.X+Y.Z=xz 

aEO Y)X+Y)z=Xz adică Y)X+Y.Z=X:Z 
e AO y)X+y)z=Xz adică yx+Z)Y=X:Z 
eel y)X+y)Z=XZ adică yx+yz=XZ. 


Formele a al, Ea O, AeO,EEi,akEO,e AO 
derivă din formele IAI, respectiv oaO, ieO, oEi, IEo, 
eiO; formele AAi, eel sunt însă noi, nederivabile 
din formele anterioare. 

Regulile vechi ale silogismului rămân vala- 
bile pentru formele vechi, dar se dovedesc inapli- 
cabile de cele mai multe ori în cazul formelor noi. 
De exemplu, în forma AAi, termenul mediu Y nu 


1 Cf.op. cit., p.16. 

este distribuit în nici una dintre premise. În două 
cazuri, din premise particulare se poate obţine o 
concluzie (introducându-se o presupunere supli- 
mentară). Este vorba de formele: 


III: XY + ZY = XZ 


şi 
100: XY + Y:Z = X:Z 


în care concluzia este validă, în ipoteza că numărul 
de indivizi menţionaţi în ambele premise este mai 
mare ca numărul tuturor Y-lor existenţi în univers. 
Această observaţie a lui De Morgan a provocat 
riposta promptă şi severă a lui Hamilton, care l-a 
acuzat pe A. De Morgan de plagiere a ideii „cuan- 
tificării ultratotale“” a termenului mediu; acuzaţie 
nedreaptă, la care De Morgan s-a întors mereu în 
toate celelalte lucrări ulterioare despre silogism, 
spulberând-o şi ripostând la rându-i prin arătarea 
lacunelor sistemului lui Hamilton. 

Sistemul silogistic propus de A. De Morgan 
în primul său memoriu a fost supus de autorul său 
la numeroase transformări, care afecteâză atât sis- 
temul de notații — mereu modificat — cât şi însăşi 
substanţa sistemului. După cum am văzut, carac- 
teristicile fundamentale ale sistemului lui De Mor- 
gan rezidă în: 

- admiterea universului de discurs al pro- 
poziţiei; 

- introducerea termenilor negativi; 

-considerarea propoziţiilor numeric diferite 
(adică a unor propoziţii în care se indică — într-un 
mod precis — numărul obiectelor desemnate de 
termenii propoziției). 

Acestor elemente — care diferenţiază deja ra- 
dicalsilogistica lui De Morgan de cea a lui Aristotel 
- li se adaugă: 

- Simbolizarea integrală a formelor de jude- 
cată şi silogism prin introducerea unor semne pen- 
tru „particulele sincategorematice“ („este“, „toţi“, 
„deci“) ş.a. Ar fi greşit, totuşi, să afirmăm că siste- 
mul silogistic al lui De Morgan, schiţat mai sus, este 
integrat pe de-a-ntregul în orizontul logicii sim- 
bolice, graţie eliminării cuvintelor din limbajul 
obişnuit. Esenţa tehnicii logistice — expusă în mod 
pregnant de către Boole în prima sa lucrare — nu 
rezidă numai într-o simbolizare integrală a for- 
melor ci — îndeosebi — în operarea strict formală cu 
simbolurile. Este ceea ce lipseşte sistemului de 
silogistică al lui De Morgan: acest sistem - ca de 
altfel şi sistemul lui Hamilton — nu este un calcul 
logic. Abia în memoriile ulterioare, De Morgan va 
pune sarcina construirii unei silogistici strict for- 
malizate, integral formalizate, care să funcţioneze 
ca un calcul. 

Două sunt inovațiile introduse în acest scop 
de către De Morgan: 

(1) Considerarea unei cantităţi a predicatului 
în judecăţile de forma S - P şi introducerea unui 
simbolism corespunzător; 

(2) Analiza teoretică a esenței silogismului şi 
punerea silogisticii pe temelia teoriei relaţiilor, 
ceea ce va atrage după sine o nouă revizuire a 
simbolismului întrebuințat. 

Această evoluţie atinge punctul ei culminant 
în lucrarea lui De Morgan On the Syllogism: IV; and 
on the Logic of Relations (1860), dar ea poate fi ur- 
mărită pas cu pas în lucrările precedente. 

Astfel, în On the Syllosigm: II. On the Symbols 
of Logic, The Theory of the Syllogism, and in particu- 
lar of the Copula (1850) constatăm deja o lărgire 
considerabilă a cadrului în care este pusă pro- 
blema silogisticii. 

De Morgan constată necesitatea unui sim- 
bolism adecvat al logicii, care să se inspire din cel 
algebric. El introduce o nouă notație simbolică 
pentru propoziţii şi silogisme. În această notație 
este simbolizată şi cantitatea predicatului ceea ce — 
automat — introduce o deosebire esenţială faţă de 
silogistica aristotelică. 

„Toţi X sunt (unii) (cel puţin unii) Y“ va fi 
simbolizat acum prin X))Y. În genere „X)“ sau („X“ 
însemnează: „toţi X“,iar „X(“ sau „)X“ însemnează 
„(cel puţin) unii X”. 

Silogismul este simbolizat prinjuxtapunerea 
simbolurilor premiselor, luându-se ordinea XY, 
YZ, XZ. De exemplu: 


X))Y))Z = X))Z (Barbara, în sistemul aristotelic) 

şi 
X))Y).(Z = X).(Z(Celarent, în sistemul aristotelic) 
Prescurtat: 


))) =)) 
şi 
)).(=).( 


În continuare, De Morgan formulează 
“egula, valabilă atât în sistemul aristotelic, cât şi în 
extinderea acestui sistem, pentru obţinerea infe- 
renţei („canonul formării inferenţei“): „Eliminarea 
simbolurilor termenului mediu, simbolurile răma- 
se arătând inferenţa”!. Puțin mai sus, ocupându-se 
de analogiile dintre algebră şi logică, De Morgan 
observase -— şi această observaţie o întâlnim în 
aceeaşi formă şi la Boole — că „tehnic vorbind 
(instrumentally speaking), ceea ce se numeşte în 
algebră eliminare se numeşte inferență în logică”. 
Dar dacă Boole va urma pista acestei analogii, 
asemuind inferenţa procesului de rezolvare a unui 
sistem de ecuaţii şi introducând un simbolism de 
tip algebric, De Morgan leagă deducţia simbolică 
a inferenţei în forma înfătişată mai sus de com- 
poziția relaţiilor. Este probabil că însuşi simbolis- 
mul utilizat îi va fi sugerat lui De Morgan această 
idee; într-adevăr, pentru operarea strict formală a 


1 On the Syllogism: II.. în: op. cit., p. 31. 
2 Ibidem, p.27. 

inferenţei este esenţială aranjarea într-o ordine 
strict determinată a termenilor, şi anume: termenul 
minor, termenul mediu, termenul major, respectiv 
premisa minoră, premisa majoră. Bineînţeles, ordi- 
nea premiselor este indiferentă în silogism, silogis- 
mul fiind o implicaţie având drept antecedent 
conjuncţia premiselor, conjuncţia fiind comutativă 
(respectiv o inferenţă, în care ordinea premiselor 
este indiferentă). Observaţia de mai sus nu con- 
trazice acest adevăr. Într-adevăr, putem scrie, de 
exemplu: 


Y))Z şi X)Y = X))Z, 


iar această afirmaţie va constitui, desigur, o lege 
logică. Numai că, dacă nu vom introduce o regulă 
suplimentară — punând în joc mecanismul logicii 
propoziţiilor — „canonul inferenţei“ enunțat mai 
sus de către De Morgan nu va fi operant, cu alte 
cuvinte concluzia nu se va obţine decât după re- 
aranjarea premiselor. 

Dezavantajele simbolismului utilizat sunt 
deci evidente. Dar nu încape îndoială că intro- 
ducerea acestui simbolism a avut un, rol euristic 
pozitiv, el sugerându-i intuitiv lui De Morgan în- 
semnătatea proprietăţii de tranzitivitate a relaţiei 
puse în joc de inferenţa silogistică. 

O altă caracteristică a simbolismului lui De 
Morgan rezidă în faptul că simbolurile pentru can- 
tităţile termenilor — adică „)” şi „(“ — nu au o 
semnificaţie absolută, ci relativă, în funcţie de ca- 
racterul de subiect sau de predicat al termenului 

cuantificat. De Morgan vedea în aceasta un avan- 
taj: simbolismul devine astfel mai sugestiv. După 
criteriile moderne însă, un asemenea simbolism 
este dezavantajos. Logica formală modernă con- 
sideră că simbolismul logic trebuie să prezinte 
avantajele unui simbolism de tip algebric — adică 
să ne permită să operăm strict formal asupra sim- 
bolurilor „constante logice“, fără să ţinem seama 
de context, sau măcar de proprietăţile formale ale 
contextului — rhiar dacă trebuie să se dispenseze 
de avantajele unei sugestivităţi de tip geometric. 

Utilizarea termenilor negativi permite, în 
sfârşit, ca modurile de predicaţie — în număr de 8 
- să poată fi reduse la predicaţiile universal şi 
particular afirmative. Sistemul extins al silogisticii 
- în care fiecare mod este reductibil la un mod 
aristotelic al figurii I — capătă şi el formularea 
corespunzătoare. 

Contribuţia cea mai importantă a celui de al 
doilea articol al lui De Morgan despre silogism 
rezidă însă în analiza caracterului relaţional al 
copulei în judecăţile de predicaţie; copula este 
interpretată ca o „copulă abstractă“ adică: „un 
mod formal de a lega doi termeni, mod care nu 
poartă nici o semnificaţie şi nu ascultă de nici o 
lege, în afară de cele absolut necesare pentru a face 
să rezulte formele de inferenţă. Orice copulă 
concretă sau reală care satisface altor condiţii este, 


s 


în raport cu acele condiţii, mai puțin abstractă“. 


1 A. De Morgan, op. cit., p. 51. 

Copula „este“ din judecăţile de predicaţie este şi ea 
o copulă relativ concretă, asimilabilă formal altor 
copule care manifestă proprietăţi logice similare, 
adică ea satisface aceloraşi condiţii formale. 

Dar — observă De Morgan -dacă desemnarea 
termenilor prin litere- id est: prin variabile — indică 
ridicarea la abstracţia termenului în genere, logica 
nu dispune de vreun procedeu similar pentru de- 
semnarea copulei. Introducerea unui simbol pen- 
tru copula abstractă este  întovărăşită de 
specificarea condiţiilor cărora le satisface orice 
copulă „concretă“, desemnabilă prin simbolul 
copulei în acelaşi fel în care prin litere pentru 
termeni este desemnabil orice termen concret 
dintr-o clasă dată — având aceleaşi proprietăţi for- 
male ca şi copula „este“ din judecăţile de predicaţie. 
Cele două proprietăţi sau condiţii formale ale 
copulei sunt ceea ce De Morgan denumeşte, intro- 
ducând o terminologie ce va deveni clasică, tranzi- 
tivitatea relației şi  convertibilitatea — (adică 
simetricitatea) relaţiei. Aceste două „condiţii pen- 
tru copulă“ — arată De Morgan - sunt suficiente 
pentru toate formele de inferenţă (silogistice), dar 
nu sunt ambele necesare pentru oricare din aceste 
forme de inferenţă!. 

În felul acesta logica este ridicată peo treaptă 
nouă de abstracţiune; silogistica aristotelică — cu a 
ei „copulă concretă“, verbul a fi — devine un caz 
particular sau concret al unei silogistici generalizate 


1  Ibidem,p.51. 

valabilă pentru toate relaţiile care posedă cele două 
proprietăţi formale ale copulei „este“. 

De Morgan îşi dă seama de faptul că nu 
întotdeauna copula judecăților de predicaţie are 
aceeaşi semnificaţie: ea are uneori semnificaţia 
identității, în care caz este convertibilă în mod di- 
rect; dar alteori — de cele mai multe ori — ea nu are 
semnificaţia identităţii pure; în acest caz, în meca- 
nismul silogismului intră în joc în mod esenţial 
convertibilitatea relaţiei, pentru a permite o refor- 
mulare a propoziţiilor în aşa fel încât să opereze 
tranzitivitatea relaţiei. 

În cele două premise ale unui silogism — 
judecăţi de predicaţie — copula „este“ poate avea 
semnificaţii deosebite; cum trebuie caracterizat 
atunci procesul de obţinere a concluziei inferenţei 
- ţinând seama de faptul că nu mai intră în joc 
tranzitivitatea unei unice relaţii responsabile de 
validitatea concluziei? De Morgan concepe silogis- 
mul ca o compoziţie de relații (în limbajul obişnuit, 
cuvântul „este“ putând desemna, într-o propoziţie 
sau alta, relaţii diferite) tranzitive şi simetrice. 

De aici însă se deschide calea unei gene- 
ralizări şi mai îndrăzneţe: conceperea inferenţei 
deductive (a „silogismului“, cum continuă să-l nu- 
mească De Morgan) ca o compoziţie de două relaţii 
oarecari. Renunţându-se la condiţiile de tranzitivi- 
tate şi (sau) de convertibilitate a relaţiei exprimate de 
cele două premise „silogistice“, inferenţa va satis- 
face numai legilor generale de compoziţie din 
logica relaţiilor. 

Compoziţia relaţiilor rămâne, în concepţia 
logicianului englez, un proces tot atât de legat cu 
gândirea obişnuită ca şi silogismul aristotelic. Con- 
ceperea acestui proces general nu numai că extinde 
imens domeniul investigaţiei logice, dincolo de 
graniţele silogisticii, dar rezolvă, cum arată De Mor- 
gan, şi unele dificultăţi ale silogisticii tradiţionale. 

Ideile lui De Morgan din al doilea memoriu 
al său Despre silogism au fost dezvoltate în con- 
tinuare în lucrările: „On The Syllogism: III — and on 
Logic în general“ (1860) şi „Syllabus of a Proposed 
System of Logic“ (1860), pentru a-şi găsi expresia cea 
mai desăvârşită în On the Syllogism: IV — and on the 
Logic of Relations (1859 — 1860). În acest din urmă 
articol este dezvoltată în mod independent şi 
sistematic teoria logică a relațiilor — marea contribuţie 
a lui Augustus De Morgan în istoria logicii — şi se 
dezvoltă ideea că silogismul obişnuit este un caz 
particular al compoziției relației. 

Înainte de a stărui asupra acestei idei, trebuie 
să arătăm că noua concepţie asupra silogismului 
se bazează pe o concepţie relaţională asupra actu- 
lui judicativ. Logica vremii ajunsese „deja să re- 
cunoască în judecată raportarea a două concepte, 
respectiv a două obiecte de gând; perfecţionările, 
corectivele şi întregirile silogisticii tradiţionale 
aveau ca punct de plecare (Gergonne, Bentham, 
Hamilton ş.a.) ideea necesităţii unei cuprinderi 
sistematice, exhaustive, a raporturilor posibile în- 
tre două concepte date, raporturi privite în mod 
precumpănitor sub aspectul lor extensional ca 

raporturi între clase. De Morgan desăvârşeşte evo- 
luţia logicii în această direcţie, considerând că în 
forma sa generală judecata este expresia unei re- 
laţii; orice judecată, nu numai cea de atribuţie, ex- 
primă o relaţie; încât, forma generală a judecății — 
potrivit lui De Morgan - va fi: „X se află în relaţia 
L faţă de Y“. Această concepţie va fi împinsă de 
Morgan la consecinţa ei extremă, afirmându-se, 
anume, că în judecata de forma „X este Y“ elemen- 
tul formal nu este dat de copulă ci numai de către 
faptul că X şi Y sunt elemente oarecari, obiecte 
arbitrare de gândire; prin urmare — pare a sugera 
De Morgan - introducerea în logică a studiului 
altor relaţii, pe lângă relaţia exprimată de copula 
„este“ — este absolut legitimă; silogistica de până 
acum nu studiază decât un caz particular de relaţii 
— şi anume relaţiile „onimatice“, cum le numeşte 
De Morgan, adică relaţia „este“. Logica se ridică pe 
două trepte la grade de abstracţie superioare, stu- 
diind: (1) relaţii având aceleaşi proprietăţi formale 
ca relaţia de mai sus, adică tranzivitate şi „conver- 
tibilitate” (simetricitate); (2) relaţii oarecari. Teoria 
inferenţelor deductive constituite din propoziţii de 
forma „X L Y” va fi silogistica generalizată pe care 
o construieşte De Morgan. 

Rezultatul fundamental — prin obţinerea că- 
ruia De Morgan ocupă un loc nepieritor în istoria 
logicii — rezidă în stabilirea unor legi fundamentale 
ale logicii relaţiilor de mai târziu, în introducerea 
noţiunilor fundamentale ale acestei logici. Astfel, De 
Morgan postulează existenţa a cel puţin unei relaţii 

între doi termeni oarecari; introduce negația unei 
relaţii date; introduce ideea de relaţie conversă faţă 
de o relaţie dată; enunţă legi care leagă negația, 
conversa şi incluziunea relaţiilor; introduce operaţie 
de compoziție a relaţiilor şi legile corespunzătoare. 
Simbolismul lui De Morgan conţine expresii pentru 
obiecte independente, pentru relaţii şi, în sfârşit, pen- 
tru obiecte (sau clase de obiecte) definite prin relaţia 
lor (simplă sau compozivă) faţă de alte obiecte (sau 
clase de obiecte). În sfârşit, analog cuantificării pre- 
dicatului la Hamilton, De Morgan introduce o 
cuantificare a relaţiei compuse. L.şi 
M fiind relaţii, LM’ va desemna „un L al oricărui M“, 
iar L, M „un L al unor M şi numai al unor M“. O 
terminologie analogă celei din silogistica tradiţională 
este introdusă de către Morgan în aşa fel încât în 
judecata de forma „X stă în relaţia L faţă de Y“ 
membrul unu al relaţiei este denumit termen minor, 
iar membrul doi termen major; în cazul unei relaţii 
compuse L M, prima relaţie va fi relaţia minoră, iar a 
doua majoră. 

În forma sa cea mai generală „silogismul“ 


are forma: 
XL Y ` 
Y Z 


XLMZ 


L 
M 


unde X, Y şi Z sunt obiecte aflate în relaţie, iar L, 
M sunt relații oarecari; L M este relația, compusă 
în ordinea dată, a lui L şi M. Prin cuantificarea 

relaţiilor compuse, calificarea propoziţiilor com- 
ponente ca afirmative sau negative şi aşezarea într- 
o ordine sau alta a termenilor, De Morgan obţine o 
tabelă de „forme de silogism“ orânduite pe moduri 
şi figuri în care putem regăsi atât formele silogis- 
mului tradiţional - ceea ce ar justifica aplicarea 
denumirii de „silogism“ pentru forme de inferenţă 
cu totul deosebite de ceea ce se înţelege îndeobşte 
prin silogism, şi mai ales de ceea ce înţelege Aris- 
totel prin silogism, — cât şi forme noi. 

Astfel, în figura 1, aşezarea termenilor şi pre- 
miselor este cea de mai sus, adică XLY, YMZ. În 
figura 2, vom avea: XLY, ZMY; În figura 3: YıX, 
YuZ, iar în figura 4: YLX, ZNY. Concluzia conţine 
ca termen minor pe X, ca termen major pe Y, dar 
ca relaţie compusă nu neapărat LM, ci şi alte relaţii 
având drept componente una sau alta din relaţiile 
contrare şi converse lui L şi M. 

Aparatul formal al silogisticii generalizate a 
lui De Morgan este complicat şi tributar încă în 
mare măsură silogisticii tradiţionale; logica sim- 
bolică a mers pe o altă cale, preferând cuantificării 
relaţiilor cuantificarea argumentelor pentru 
aceste relaţii (înţelese ca funcţii-predicate). Din 
punct de vedere principial însă, silogistica lui De 
Morgan îşi păstrează o semnificaţie viabilă, asupra 
căreia este cazul să ne oprim acum. 


* 


Nu încape îndoială că „silogistica“ lui De 
Morgan îşi merită titlul cum grano salis. Raportată 

la silogistica lui Aristotel, va trebui să recunoaştem 
că ea se abate considerabil de la orientarea acesteia. 
Logica lui De Morgan nu este simpla generalizare, 
perfecţionare sau reformulare mai riguroasă, cu 
mijloace noi, a logicii lui Aristotel. Este o teorie 
nouă, care din anumite puncte de vedere nu este pur 
şi simplu mai generală decât silogistica aristotelică, 
ci are alte presupoziţii decât silogistica, şi anume nu 
presupoziţii mai largi, ci pur şi simplu deosebite 
sau chiar opuse celor de la care pleacă silogistica 
aristotelică: dacă de exemplu admiterea termenilor 
negativi („contrarii“) lărgeşte doar cadrul silogis- 
ticii, admiterea universului de discurs îl modifică 
radical, îl restructurează total. 

Şi totuşi, silogistica lui De Morgan nu poate 
fi ruptă total de silogistica aristotelică. Este incon- 
testabil că, pe anumite linii, ea aruncă o lumină mai 
profundă asupra silogisticii originare. Interpreta- 
rea silogismului ca o compoziţie de relaţii a fost 
reluată şi în interpretări mai moderne, cel puţin în 
linii mari, dacă nu şi în amănunt. Se ştie astfel că 
Lorenzen propune şi el o interpretare similară, ce 
recurge la ideea compoziţiei relaţiilor. Lukasie- 
wicz caracterizează silogistica lui Aristotel ca o 
teorie generală a relaţiilor A, E, I, O (id est — a 
relaţiilor exprimate prin cele patru forme de pro- 
poziţii care pot intra ca premise şi concluzie în 
silogism) în domeniul termenilor generali. 

lată deci că ideea de relaţie se insinuează în 
însăşi citadela logicii substanţialiste; iar dacă Lu- 
kasiewicz are perfectă dreptate să sublinieze — în 

opoziţie cu abordările logistice anterioare lui, în 
opoziţie şi cu abordarea lui De Morgan - că 
silogistica aristotelică are un specific ireductibil, că 
ea nu poate fi transpusă fidel în logica claselor sau 
predicatelor (şi deci nici în logica relaţiilor), carac- 
terizarea silogisticii ca teorie specifică a unor relaţii 
(cu amendamentul introdus de către De Morgan: 
teorie a compunerii unor relaţii) vine într-adevăr să 
aducă noi lumini asupra esenței silogisticii. 

Încă o dată: aceasta nu înseamnă o negare a 
specificului silogisticii, sau o substituire a unei vizi- 
uni substanţialiste printr-o discutabilă viziune rela- 
ţionistă. Schema substanţă-atribut, această schemă 
sau — cu un termen cumva mai potrivit — această 
situație categorială nu exclude ideea de relaţie; filozo- 
ful care consideră că Aristotel a pus la baza logicii 
sale fundamentul filozofic al teoriei substanţei şi 
atributelor, speciei şi genului, subiectului şi predica- 
tului — nu poate contesta totuşi că avem şi aici ideea 
relaţiei. Inerenţa însuşirii în obiect, conţinerea genu- 
lui în specie sunt relaţii interne ale substanţei care îşi 
capătă expresia în judecată; actul judicativ, enun- 
tarea predicatului despre subiect este raportarea a 
două realităţi; raportarea poate fi corectă sau in- 
corectă, după cum leagă sau nu în judecată ceea ce 
este legat în realitate şi desparte sau nu ceea ce este 
despărţit în realitatea însăşi. Relaţia există sau nu, 
raportarea are rezultatul adevăr dacă exprimă o re- 
laţie existentă, rezultatul fals, dacă exprimă o relaţie 
inexistentă. Dacă Aristotel nu a construit o logică a 
relaţiilor, aceasta nu înseamnă că logica sa nu 


144 


studiază relaţii, ci că studiază doar o anumită speţă 
de relaţii şi nu proprietăţile formale ale relaţiilor în 
genere. Teoria filozofică a relaţiei — schiţată în „Cate- 
gorii” — nu îşi găseşte corespondentul ei în logica lui 
Aristotel, aşa cum îşi găseşte teoria substanţei. Este 
tocmai meritul lui De Morgan de a fi făcut din relație 
obiectul general al logicii şi de a fi arătat că silogistica 
nu face excepţie în această privinţă. 

Dar este într-adevăr relaţia obiectul general 
al logicii? Răspunsul este afirmativ, sub rezerva 
preîntâmpinării unei interpretări greşite: nu se afir- 
mă că întreaga logică este logica relaţiilor, ci doar 
truismul că orice teorie logică studiază relații logice, 
de un tip sau altul, respectiv forme de propoziţii 
de un tip sau altul. Conceperea inferenţei ca o 
compoziţie de relaţii aruncă lumină asupra naturii 
inferenţei, aşa cum interpretarea judecății în gene- 
re ca expresie ideală a unei relaţii a constituit — încă 
înaintea constituirii logicii matematice — o idee 
fecundă, care a împins la cercetarea sistematică a 
raporturilor logice posibile între doi termeni sau 
două propoziţii oarecari. 

Fără îndoială, acceptarea relaţiei ca obiect al 
logicii face posibil un pas riscant pe plân filozofic, 
un pas pe care nu toţi filozofii — îndeosebi filozofii 
care se revendică într-un fel sau altul de la Aristotel 
-sunt pregătiţi să-l asume; în esenţă, este vorba de 
formula: „dispar substanţa şi atributele, rămân nu- 
mai relaţiile“, sau „relaţii fără relate“. Cercetarea 
minuțioasă a textelor lui De Morgan nu lasă nici o 
îndoială asupra faptului că întemeietorul logicii 

relaţiilor nu era relaţionist; s-ar putea spune că, în 
sens larg, el rămâne aristotelician nu numai în 
logica sa — care, măcar nominal, continuă a avea ca 
obiect de studiu silogismul - ci şi în filozofia subi- 
acentă logicii. În adevăr, putem afirma că aris- 
totelismul nu contestă realitatea relaţiei; chiar dacă 
n-o afirma explicit ieri, el nu poate contesta implicit 
astăzi prezenţa relaţiei în câmpul logicii, ca obiect 
universal al ei; iar includerea relaţiei printre Cate- 
gorii autoriză o „lectură infidelă“ a lui Aristotel 
care să asimileze toate relaţiile ce cad sub predi- 
camentul relaţiei între predicate. Aristotelismul nu 
contestă universalitatea relaţiei, dovadă - inclu- 
derea ei printre categorii; el contestă numai ideea 
unor relaţii fără relate. Dar nici De Morgan nu 
afirma nicăieri contrariul - cum va face de pildă 
anti-aristotelicianul Bertrand Russel, mai ales în 
etapa sa de „atomism logic“ — el nu desubstanţiali- 
zează realitatea, nu neagă unitatea substanţială 
subiacentă multiplicităţii relaţionale. 

Dar dacă nu contrazice aristotelismul, este 
cert că logica relaţiilor îşi caută aşezarea pe un 
fundament filozofic mai larg, care depăşeşte ca- 
drul aristotelismului explicit. Într-adevăr, dacă 
substanţele secunde sunt conţinute în substan- 
tele prime, cum sunt „conţinute“ relaţiile în re- 
late? Cum există relaţiile în relate? Răspunsul îl 
poate da demersul care face din relaţie, din capul 
locului, termen de acelaşi rang ontologic ca în- 
suşirea. Există un primat al obiectului faţă de 
însuşiri, o ordine de precedenţă ontologică; dar 

nu există un primat, o precedenţă ontologică a 
însuşirilor faţă de relaţii, însuşirile fiind un tip 
special de relaţii. Analiza acestei idei depăşeşte 
cadrul studiului de faţă. 

Există totuşi în abordarea silogisticii la De 
Morgan un aspect teoretic tulburător şi contestabil, 
asupra căruia trebuie să ne oprim ceva mai mult: 
pentru a face din relaţie obiect universal al logicii, 
De Morgan consideră necesar să transforme „re- 
laţiile onimatice“ pe care le studiază silogistica în 
sens restrâns în relaţii la fel de „materiale“ ca 
relaţiile de rudenie, de pildă. Din element formal al 
propoziției, din „particulă sincategorematică“ sau 
„constantă logică“, copula judecății de atribuţie, 
verbul „a fi“ se transformă într-un element la fel 
de „material“ ca şi expresia oricărei alte relaţii. 
Aceasta înseamnă că, dintr-o relaţie formală, 
relaţia „este“ devine o relaţie din afara câmpului 
logicii. Elementul formal al judecății îl reprezintă 
relaţia în genere, faptul de a fi (de a desemna) o 
relaţie fiind semnificat de variabilele pentru relaţii 
şi nu de constantele logice. Teoria lui De Morgan 
este o logică lipsită de constante logice, exceptând 
cele ce desemnează cantitatea şi calitatea judecății. 

Această trăsătură a concepţiei lui De Morgan 
marchează poate cea mai mare îndepărtare de la 
spiritul silogisticii aristotelice. 

Şi totuşi, în pofida atâtor elemente care dis- 
tanţează silogistica generalizată şi logica relaţiilor 
de silogistica lui Aristotel, se poate semnala că şi 
această interpretare este în măsură să explice mai 

bine caracteristici esenţiale ale silogismului aris- 
totelic. Considerarea silogismului ca o compoziţie 
de relaţii explică rolul termenului mediu în silo- 
gism, precum şi funcţia privilegiată, primordială a 
figurii întâi a silogismului aristotelic. 

Ce înseamnă într-adevăr o compoziţie de 
relaţii? Dacă L şi Msuntrelaţii, x şi y obiecte pentru 
care aceste relaţii sunt definite, iar LM este pro- 
dusul (necomutativ) al celor două relaţii, x este în 
relaţia LM faţă de y dacă şi numai dacă există 
un obiect z astfel încât avem: xLz şi zMy. Acest z 
este „termenul mediu“ implicit presupus 
de propoziţia xLMZ, presupus prin de- 
finiţie de această concluzie a unui silogism posi- 
bil. Mai exact, concluzia nu presupune cutare sau 
cutare termen mediu, ci doar existenţa lui în 
genere; mai mult, existenţa acestui termen mediu 
îl revendică nu doar demonstrabilitatea 
propoziției ci simplul ei adevăr. Se vede lim- 
pede în ce sens adevărul unei propoziţii de aseme- 
nea tip trimite la posibilitatea demonstrării sale, şi 
în ce fel demonstrabilitatea este legată de existenţă 
şi adevăr. Într-un cuvânt, orice concluzie a unui 
silogism- în interpretarea lui De Morgan -a fir- 
mă existenţa unui termen mediu. 

Aceeaşi interpretare explică în mod natural 
rolul privilegiat al primei figuri silogistice prin 
însăşi aşezarea termenilor: operaţia de compunere 
a premiselor reclamă o anumită ordine a ter- 
menilor, care este tocmai aceea a figurii întâia. 
Celelalte figuri se reduc la a doua, în vederea unei 

aşezări a termenilor în caremediul estemediu 
şicapoziţie. 

Ne reîntoarcem astfel la o reconsiderare a 
vechilor idei despre funcţia mediatoare a 
termenului silogistic ce dispare în concluzie, 
funcţie mediatoare despre care până şi o inter- 
pretare incomparabil mai fidelă decât cea a lui 
De Morgan, cum este interpretarea lui 
Lukasiewicz - nu este în măsură să ne spună 
nimic substanţial. 

Prin aceasta, este argumentată afirmaţia 
noastră de principiu pusă iniţial: logica sim- 
bolică, cu interpretările ei „infidele“ nu este în 
măsură să respecte integral specificitatea silogis- 
ticii aristotelice, iar în cazul unei interpretări mai 
vechi cum este cea a lui De Morgan abaterea 
interpretării logice de la sistemul studiat este 
considerabilă. În schimb, interpretările logistice 
ale silogisticii sunt în măsură să pătrundă mai 
adânc, în zone parţiale, în structura silogismu- 
lui. Coroborarea interpretărilor în sinteze 
tot mai vaste apare ca singura cale posibilă de 
aprofundare a silogisticii. De asemenea, studiul 
silogisticii cu tehnice moderne stimulează 
apariţia şi dezvoltarea unei logici înscrise în alt 
orizont decât cel aristotelic. Din această tensiune 
între forţele centripete şi centrifuge ale silogis- 
ticii aristotelice se naşte una din sursele cele mai 
viguroase de înnoire a logicii. Silogistica lui De 
Morgan e o dovadă în acest sens. 

Ideografia fregeană 
în perspectivă culturală 


Dacă rolul epocal al contribuţiei lui Frege în 
istoria logicii este evident — apariţia Scrierii concep- 
tuale (Begriffsschrift) în 1879 marcând o piatră de 
hotar în evoluţia disciplinei — implicaţiile mai largi 
ale acestei contribuţii au rămas mult timp în pe- 
numbră. A trebuit să treacă un veac, să se lă- 
murească neînţelegerea iniţială a matematicienilor 
şilogicienilor în legătură cu această stranie gândire 
de graniţă; astăzi putem face loc în avanscenă unei 
întrebări mai hotărâtoare care angajează nu doar 
logica, disciplinele formale, formalismul, ci privesc 
chiar destinul culturii moderne în ansamblu. 

Într-adevăr, în timp ce „Begriffsschrift” s-a 
integrat în logica modernă până la punctul în care 
s-ar putea spune chiar — exagerând, totuşi — că 
ideografia a fost aceea care a integrat logica, ră- 
mâne să se lămurească în ce fel are loc integrarea 
logicii, cu Frege cu tot, în sistemul culturii moderne 
(dacă într-adevăr putem recunoaşte culturii atri- 
butul de sistem deschis). Discuţia în jurul acestei 
chestiuni îndeamnă la o modificare de optică. 

Cultura modernă se cheamă pe ea însăşi la 
judecată, atunci când încearcă să opereze o priză 
de conştiinţă, dând seamă sieşi de sine. Sciziunea 
dintre ştiinţe şi arte pare să inaugureze un şir întreg 
de diviziuni care prilejuiesc nu cooperarea, ci mai 
curând contestaţia, sau ignorarea reciprocă, tole- 
rantă sau nu: ştiinţele naturii şi disciplinele uma- 
niste nu par să existe înăuntrul aceluiaşi spaţiu, aşa 
cum, la altă scară, nici ştiinţele formale şi cele 
experimentale, disciplinele matematice şi cele (încă) 
nematematice. Logica însăşi apare a fi în dezbinare 
cu trecutul ei, cu programele, anticipările şi utopi- 
ile ei; dezbinare lăuntrică ce se răsfrânge, până la 
urmă, în contestarea logicii provenind din afară, 
din toate părţile: din sfera filosofiei, dar şi din sfera 
matematicii, cum şi a disciplinelor umaniste. 

Există, negreşit, şi o latură pozitivă, con- 
structivă, a tuturor acestor sciziuni adâncite, 
avându-şi raţiunea în chiar condiţia sine qua non a 
raționalităţii: contestarea oricărei autorităţi dinco- 
lo de câmpul ei specific; acceptarea diversităţii ca 
inevitabilă, benefică şi productivă. Bogăția culturii 
este proiecția unei bogății desfăşurate a forţelor 
insului şi ale Ens-ului societal. Dar nostalgia re- 
facerii unei unităţi originare a culturii reflectă, la 
rându-i, dezideratul întemeiat al unei unităţi cen- 
trate, al concretitudinii structurate pe coordonarea 
determinărilor opuse, antagonice, ale omenescului. 

La ora actuală ~ trebuie observat — logica, 
alături de alte ştiinţe formale, este bine dotată spre 
a răspunde chemării istorice de a transforma 

entităţile inconsecvent, fragmentar raţionale (indi- 
vizi umani, societăţi, grupuri şi colective, orga- 
nizaţii, instituţii, sisteme şi culturi) în entităţi cu 
grad considerabil mai înalt de raționalitate, deci cu 
grad considerabil mai înalt de subordonare a sco- 
purilor şi tendinţelor secundare şi mai puţin esen- 
tiale faţă de scopuri şi tendinţe realmente 
importante, benefice şi esenţiale. Contestată din 
atâtea direcţii, logica formală de astăzi - spre deo- 
sebire de aceea din perioada sa precedentă, perioa- 
dă al cărei sfârşit se anunţă o dată cu descoperirea 
paradoxelor şi devine fapt consumat o dată cu 
descoperirea limitărilor interne ale formalismelor 
(teoremele lui Gödel şi altele) — nu le contestă la 
rându-i! Preocupată încă insuficient de realizarea 
unei conştiinţe de sine, logica ignoră — logicienii, 
agenţii logicii, ignoră — aproape tot ce se întâmplă 
dincolo de confinele ei; dar este o ignorare tole- 
rantă ce se poate preschimba în toleranţă ştiutoare 
şi înţelegătoare, pur şi simplu, iar apoi în chiar 
întelegere adâncită, mediatoare de bună înţelegere, 
a temeiurilor care fac să existe atâtea varietăţi an- 
tagonice înăuntrul culturii moderne. * 


Ce legătură au toate aceste consideraţii, încă 
insuficient sudate între ele, despre un aşa-zis po- 
tenţial unificator al logicii, cu ideografia fregeană 
şi cu destinul culturii moderne? 

Răspunsul este: dând curs dezideratului de 
a se considera logica în contextul istoriei generale 
a ideilor, constatăm existenţa câtorva „momente 
astrale“ în dezvoltarea logicii care pot fi luate ca tot 
atâtea „studii de caz“ pentru ceea ce ne intere- 
sează; relevante în înalt grad, ele ne pun în acele 
situaţii de excepţie în care frontierele, de obicei 
închise, între domenii străine, se deschid, fie şi 
numai pentru o clipă, aducând promisiunea unei 
mutuale înţelegeri sau măcar a unei unilateralizări 
a bilateralei înstrăinări; clipe iluminând puternic 
bezna acelor „cunoştinte (particulare) fără înţele- 
suri (generale)“ şi „cunoştinţe (generale) fără în- 
țelesuri (individualizate)“ care alcătuiesc grosul 
ştiinţei moderne. 

Begriffsschrift, opusculul editat de Frege în 
1879, şi în general vorbind progresul unei „Scrieri 
conceptuale“, al unei ideografii, aşa cum a fost 
dezvoltat de către Frege până la Grundgesetze der 
Arithmetik, marchează, indubitabil, un asemenea 
moment iluminator. Cartea lui Frege a modificat 
nu numai conţinutul intern al logicii ci a imprimat 
şi un impact al logicii în alte sfere ale ştiinţei, şi nu 
numai ale ştiinţei. Este ceea ce ne revine să arătăm 
în paginile de mai jos. 

... Dar acum intrăm pe un teren pe care trebuie 
să ne aventurăm cu prudenţă, întrucât lucrurile nu 
par a fi fost spuse dincolo de un anumit punct. 

Însemnătatea Scrierii conceptuale trebuie ra- 
portată la trei contexte, din ce în ce mai largi, şi 

anume având în vedere trei „hărţi ale spiritului“, 
întocmite la trei scări diferite: 

a) la scara logicii înseşi 

b) la scara anasamblului ştiinţelor 

c) la scara întregii culturi, la scara istoriei 
generale a ideilor. 

Dacă relaţiile dintre aceste trei domenii sunt 
privite numai sub specie inclusionis, ca relaţii de in- 
cludere extensională, de „emboitement“, atunci lu- 
crurile ar sta simplu iar ocolişul ar fi nejustificat. Căci 
dacă logica este un domeniu al ştiinţei iar ştiinţa un 
subdomeniu de cultură, tot ceea ce afectează partea 
schimbă prin definiţie configuraţia întregului, chiar 
dacă nu schimbă configuraţia celorlalte părți. Dar aici ar 
fi vorba tocmai de a arăta cum o schimbare locală se 
transmite în alte locuri, cum se modifică efectiv ce- 
lelalte părţi, înrâurind astfel metabolismul cultural, 
circuitul ideilor şi valorilor. De aceea întrebările pe 
care ni le punem nu sunt triviale, dar nu pretindem 
nici a merge prea departe. Scopul pe care ni-l punem 
aici este mai modest; e dea arăta cum în însăşi „Scoica 
logicii“ se aude zbuciumul întregii mări, răzbat în- 
trebări eterne ale culturii. 


a) La scara logicii, însemnătatea Scrieri concep- i 
tuale este vădită şi tot ceea ce trebuie să se spună a 
fost deja spus. Frege este, desigur „un Aristotel al 
logicii moderne“ iar după el lucrurile n-au mai fost 
ca înaintea lui. În esență, aceasta se datorează 

faptului că paradigma sistemului formal a apărut în 
opera lui Frege aproape dintr-odată. Despre corpul 
scrierilor logice aristotelice s-a spus că el, Organon-ul, 
ar fi adus logica în întregul ei la lumină, aşa cum 
Pallas Athena a ieşit întreagă şi înarmată până în 
dinţi din ţeasta lui Zeus; aceeaşi comparaţie se 
poate aplica şi lui Frege, întrucât logica predicate- 
lor, axiomatizarea şi formalizarea apar dintr-odată 
în avanscena logicii graţie demersului fregean. 
Într-adevăr, logica predicatelor, conţinând în sine 
logica propoziţiilor, este baza logicii moderne — 
chiar dacă se pot imagina fundamente mai adânci, 
combinatorice ale acesteia din urmă -— este chiar 
nucleul ei central. 

Există totuşi un aspect al demersului fregean 
asupra căruia lumina exegezei nu a stăruit îndea- 
juns. Într-un sistem formal, desprinderea formei 
de interpretare — ca să folosim terminologia lui 
Boole — este decisivă. Un sistem formal este inde- 
pendent de interpretările sale, dar i se pot asocia 
diverse interpretări, tot aşa cum o formulă din 
algebra obişnuită admite numeroase interpretări 
numerice, înăuntrul unui aceluiaşi domeniu al nu- 
merelor (raţionale, reale ş.a.) fără a impune vreuna 
anume ca privilegiată. Pentru Frege, dimpotrivă, 
Scrierea conceptuală este tot atât de puţin desprinsă 
de interpretare pe cât este limbajul obişnuit al 
aritmeticii, dacă nu chiar limbajul natural. „No- 
taţia conceptuală“ trebuie să fie expresia univocă 
a unui conţinut bine definit, ea trebuie să fie 
comprehensivă în cel mai înalt grad; nu plurivoc 

interpretabilă ci interpretată de-a dreptul, orice 
formulă a Begriffsschrift-ului deţine statutul de 
expresie adecvată, univocă, articulată stringent, a 
unui conţinut. 

Diferenţa dintre cele două moduri de a privi 
poate fi estompată, dacă înţelegem construcţia fre- 
geană nu ca sistem formal ci ca limbaj formalizat, 
adică cuplu format dintr-un sistem formal şi o 
interpretare specificată. Rămâne deschisă, totuşi, 
întrebarea dacă procedând astfel se face dreptate 
deplină intenţiei care a prezidat elaborarea siste- 
mului; nu cumva se lasă de o parte, ca nesemnifi- 
cativă, idiomatică, o deosebire între actuala 
paradigmă a sistemelor formale şi abordarea fre- 
geană preconizând indisolubila asociere a conţinu- 
tului cu forma? Şi, îndeosebi, este de imaginat o 
reîntoarcere la un asemenea punct de vedere, res- 
pectându-se rigorile formalismului modern? Cum 
putem gândi forma în acelaşi timp în separare şi în 
indisociabilitate cu conţinutul? Cum putem gândi 
o „interpretare a tuturor interpretărilor“, asociată 
sistemului formal? 

b) Dacă privim contribuţia lui Frege la scara 
ansamblului ştiinţelor, atunci un eveniment deci- 
siv din istoria logicii devine fapt istoric de ordin 
secund sau terţ într-o altă istorie, aceea a cunoaş- 
terii ştiinţifice. Chiar şi într-un ansamblu impor- 
tant al istoriei ştiinţei cum e acela al dezvoltării 
matematicii, episodul fregean este consemnat nu- 
mai ca aparţinând perioadei de tranziţie către 

deschiderea operată de Hilbert şi întreaga şcoală 
formalistă în fundamentele matematicii. 

Dacă însă punem în joc principiul holist Par- 
tea în Tot şi Totul în Parte, întrebându-ne, din două 
puncte de vedere, interior logicii şi exterior 
acesteia, asupra momentelor în care legarea logicii 
de întregul complex ştiinţific nu a rămas o pre- 
tenţie neacoperită; dacă privim, aşadar, interiori- 
tatea evoluţiei ştiinţei în evoluţia logicii — atunci, 
iarăşi, însemnătatea Scrierii conceptuale fregeene re- 
devine primordială. 

A stat în intenţia lui Frege de a aplica ideo- 
grafia, pas cu pas, în logică şi aritmetică, pentru a 
proceda sistematic, extinzând sfera de aplicaţie a 
Scrierii sale la geometrie, analiza matematică, me- 
canică şi fizică, creând un limbaj al formulelor în 
măsură să expliciteze ordinea logică a adevărurilor 
necesare ale gândirii şi naturii. 

Dificultăţile fundaţionale din matematici au 
curmat din elanul iniţial cu care logica simbolică 
se angajase, prin Frege, Peirce, Peano şi alţi câţiva 
precursori, la proiectul unificării ştiinţelor. Dar, în 
pofida dificultăţilor considerabile, idealul unifi- 
cării ştiinţelor nu a decedat. Nu este de gândit 
astăzi fără a cădea în utopie unificarea sistemelor 
disparate de cunoştinţe într-un unic sistem al ști- 
inței; se pot imagina însă paşi care, dacă utopia n-ar 
fi utopie, ar constitui paşi tocmai în această di- 
recţie, s-ar înscrie adică pe traiectul acelei visate, 
totale unificări. Este cert că logica simbolică are 
virtuţi unificatoare şi că, alături de matematică, 

solidară acesteia, logica trebuie să ofere un limbaj 
conceptual în scopul conceptualizării stringente, 
un limbaj al formulelor aplicabile în tot mai vaste 
domenii de cunoştinţe. De la simpla empirie la 
apariţia observaţiilor ştiinţifice preteoretice, de la 
aceasta la teorie şi apoi la unificarea teoriilor: dru- 
mul acesta, de la o anumită porţiune în sus, intere- 
sează şi logica, întrucât ea studiază forme de 
limbaj, de informaţie, forme de cunoştinţe mai 
complicate decât judecata şi raţionamentul. 

„Begriffsschrift“ rămâne un document dintr-o 
anumită etapă a proiectului unificării ştiinţelor pe 
calea analizei fundamentelor lor. 

c) Ajungem acum la ultima întrebare căreia 
ne-am propus a-i răspunde în cele de faţă: unde 
se situează Begriffsschrift pe harta generală a isto- 
riei ideilor? 

La scara întregii culturi, până şi domeniul 
ştiinţific în ansamblul său, întregul considerat 
până acum, devine un popas regional. Caracterul 
hazardat al întrebării privitoare la semnificaţia 
ideografiei la scara culturii în ansamblu este cu atât 
mai evident, legitimitatea chiar a- întrebării tre- 
buind a fi dovedită. 

Din nou va trebui atunci să punem în joc 
principiul holist: Partea în Tot şi Totul în Parte şi să 
întrebăm - nu dintr-un punct de vedere total exte- 
rior logicii, ci dinăuntrul logicii — să întrebăm asu- 
pra rolului pe care ea îljoacă în evoluţia cuiturii, în 
istoria generală a ideilor. Pusă în aşa fel, întrebarea 

nu este lipsită de întemeiere, dacă o particularizăm 
în raport cu Begriffsschrift. 

Întrebarea, aşadar, este: în ce măsură logica 
asimilează în propria-i manieră elementul funda- 
mental al culturii? Şi cum regăsim acest element în 
Begriffsschrift? 

Elementul fundamental al culturii este însă 
imaginea omului. 

În produsul cultural, oamenii se pun pe sine 
ca punct de pornire şi rezultat, ca premisă şi pro- 
iect. Această punere este, desigur, indirectă, mijlo- 
cită, neexplicitată, dar nu mai puţin efectivă. 

În lumina acestei observaţii, semnificaţia căr- 
ţii lui Frege apare mai limpede. Cartea documen- 
tează un efort de unificare a cunoaşterii; în spatele 
acestuia trebuie întrevăzut însă efortul de unificare 
a forțelor esenţiale ale omului. 

Sunt spirite care, dedicându-şi viaţa unui 
proiect mai mult sau mai puţin special îşi proiectează 
totodată scopul lor direct ca un episod de primă 
instanţă al unei istorii mai vaste. Frege trebuie rân- 
duit şi el în această categorie de spirite. Frege a 
schimbat faţa logicii, dar scopul său era mai larg, el 
viza fundarea întregului edificiu al matematicii. Ne 
putem întreba: a întrevăzut Frege trimiterile încă şi 
mai vaste ale programului său fundaţionist? 
Desigur, el avea în vedere — cum am văzut — şi paşi 
în direcţia unificării ştiinţelor. Dincolo de această 
limită, nimic nu ne autoriză să împingem sfera in- 
tenţiilor lui Frege. Putem bănui totuşi că, deşi a 
reprimat cu severitate orice avânt speculativ, Frege 

însuşi va fi întrevăzut în proiectul ideografic ceva de 
ordinul universalităţii umane. Două considerente, 
cel puţin, pledează în acest sens: 

În primul rând, Frege afirmă explicit că ideo- 
grafia ar putea sluji şi filozofiei, în lupta ei de a elibera 
cugetul uman de sub dominaţia cuvântului; dar filo- 
zofia — oricât de restrictiv ar fi gândită sfera sa de 
cuprindere — este deschidere către totalitate. 

În al doilea rând, Frege gândea notația lui 
pentru concepte ca un complement al limbajului 
vorbit; el compară limbajul formulelor cu un mi- 
croscop care se adaugă ochiului, ca un instrument 
auxiliar ce vine să se subordoneze instrumentului 
esenţial. Însă această modestie, această apreciere 
sobră, realistă a limbajului formal este edificatoare 
în cel mai înalt grad pentru conştiinţa (difuză) pe 
care o avea Frege în privinţa subordonării logicii faţă 
de ceva mai vast decât logica, decât matematica, 
decât ştiinţa, poate decât însăşi cunoaşterea. 

Să nu ne înşelăm: conjecturile noastre merg 
dincolo de concluziile la care împinge exegeza 
textului. Sunt virtualităţi, nu certitudini ceea ce 
îndrăznim acum să presupunem. Credem însă că, 
dincolo de exegeză, opera logică trebuie asimilată 
nu numai exegetic ci şi hermeneutic, ca „operă 
deschisă“ şi ea, în care textul îşi dobândeşte ori îşi 
schimbă semnificaţiile în funcţie de contextul în 
care o plasăm. Este obligatoriu să gândim opera lui 
Frege în contextul în care a gândit-o creatorul ei, 
pentru a avea imaginea reală a istoriei logicii. Dar 
este permis să venim la ea şi cu întrebările noastre; 

vom găsi atunci în proiectul ideografic, aşa cum l-a 
materializat Frege, ceea ce era pus acolo, inde- 
pendent de înţelegerea subiectivă a autorului ei. 


* 


Drama lui Frege a constat în faptul că cer- 
cetările sale s-au desfăşurat la graniţa dintre filo- 
zofie, logică şi matematică, ceea ce — în condiţiile 
istorice date — a determinat dezinteresul şi neînţe- 
legerea specialiştilor din cele trei domenii. Despre 
această situaţie Frege a vorbit explicit. ... Dar aici 
trebuie căutată şi măreţia lui Frege, în această trans- 
cendere a graniţelor dintre discipline! 

Aşa că, receptată prin prisma istoriei de an- 
samblu a ideilor, ideografia fregeană trebuie de- 
specializată, trebuie privită ca tratând despre una 
din forțele esențiale ale omului: limba. 

Limbajul, logica, munca, afectele, organele 
de simţ, valorile şi normele, instituţiile şi opera 
culturală sunt forţe esenţiale ale omului, în fiecare 
dintre acestea reflectându-se holografic celelalte. 
Scrierea este şi ea, de câteva milenii încoace, o forţă 
esenţială. Punând în discuţie tematica limbajului şi 
scrierii, Begriffsschrift a apăsat pe resorturile unui 
mecanism, cu consecinţe mai largi decât şi-a putut 
îngădui să creadă Frege. 

Ne aflăm într-o perioadă în care, trecând prin 
labirintul specializării, logica tinde spre lumina 
din mijlocul labirintului: locul infinit aflat în cen- 
trul acestui cerc finit şi în expansiune al cunoaşterii 
este locul omului însuşi. 


162 


Semantica „lumilor posibile“ 
şi logica modală 


1. Ideea „lumilor posibile“, unul din concep- 
tele leibniziene care-şi relevă deplina însemnătate 
abia în secolul nostru, cunoaşte astăzi o spectacu- 
loasă dezvoltare şi precizare tehnică. Dintr-o specu- 
laţie metafizică, abstracţia lumilor posibile devine 
un fir călăuzitor care conduce spre soluţionarea 
unei încâlcite probleme logice: definirea conceptu- 
lui de „validitate logică“ pentru o întreagă familie 
de sisteme logice modale. Ultimele două decenii au 
adus cu sine, printre numeroase alte rezultate ale 
logicii formale, apariţia unei abordări semantice care 
este cunoscută sub denumirea de „semantică a 
lumilor posibile“. Importanţa acestei semantici 
este covârşitoare: de ea se leagă tot progresul 
care a permis ca logica modală să ajungă un 
instrument preţios al analizei filozofice şi să 
ajungă, mai mult, o parte a unei logici filozofice 
despre care se vorbeşte astăzi cu insistenţă. 

La Leibniz, ideea lumilor posibile apare în 
câteva contexte, dintre care vom reaminti două: (1) 
lumea actuală este cea mai bună dintre lumile 

posibile; (2) necesar este ceea ce este adevărat în 
toate lumile posibile. 

Prima idee nu este de reţinut ca atare şi, dacă 
vom înţelege expresia „cea mai bună“ în sens 
deontic, atunci logica deontică poate fi considerată 
o dezminţire. Semantica ei presupune că lumea 
actuală nu este cea mai bună dintre toate lumile 
posibile; o atare optimă lume ar fi cea în care toate 
obligaţiile sunt respectate, ceea ce - empiric vor- 
bind — nu este cazul. În schimb, dacă vom modifica 
formularea (1), şi vom accepta: 

(17) pentru fiecare lume posibilă - inclusiv 
pentru cea reală — există cel puţin o lume posibilă 
în care toate obligaţiile sunt satisfăcute, vom ajun- 
ge din nou la ipoteza pe care se sprijină semantica 
logicii deontice a lui Von Wright. 

Să observăm însă că afirmaţia lui Leibniz 
asupra optimalităţii lumii reale nu are nicidecum 
sensul deontic — precis şi limitat — pe care ne-am 
grăbit a i-l conferi. Mai nebuloasă şi mai măreaţă, 
în spatele ei stă ideea armoniei prestabilite. Lumea 
este un imens ceasornic care bate fără greş; contin- 
genţele nu lasă loc pentru irațional; şi aşa cum 
mersul lumii acesteia este regulat, tot astfel orice 
lume posibilă desfide cumva o altă lume, dar nu pe 
sine însăşi. Ideea lumilor posibile este esenţială pen- 
tru metafizica şi teologia raţionalistă a lui Leibniz. 

A doua idee: necesar este ceea ce este şi 
adevărat în toate lumile posibile —'ne readuce pe 
un tărâm care este cel al logicii formale. Această 

idee o vedem condusă până la capăt şi matemati- 
zată în semantica modernă. 

Deşi întrezărim în Leibniz un predecesor al 
acestei semantici, aceasta nu înseamnă că seman- 
tica „lumilor posibile“ nu ar fi putut să apară inde- 
pendent de sugestia euristică oferită de speculaţia 
metafizică. Poate că ar trebui chiar să spunem mai 
mult: în fapt, ea a şi apărut în mod independent. Îi 
revine unui istoric al logicii recente misiunea de a 
se apleca asupra primelor memorii în care se fruc- 
tifică semantica „lumilor posibile“, pentru a stabili 
aportul ideii lui Leibniz. Putem presupune totuşi 
că definiţia necesarului ca ceea ce are loc în toate 
lumile posibile, definiţie intrată temeinic în acea 
„background knowledge“ (cunoaştere prealabilă) 
al cărei aport în progresul cunoaşterii - după cum 
atestă studiile recente asupra factorilor propul- 
sanţi ai ştiinţei - nu este de loc neglijabil, s-a întâlnit 
cu analiza formală; rezultatul este depăşirea etapei 
anterioare în semantică şi scoaterea logicii formale 
dintr-un impas în care părea temeinic ancorată. 
Într-adevăr, logicienii erau în posesia unor modele 
algebrice pentru sistemele de logică modală cele 
mai cunoscute; pe de altă parte, ei veneau cu anu- 
mite interpretări care raportau sistemele formale 
la anumite intuiţii. Dar intuiţiile nu erau consoli- 
date într-o precisă teorie a modelelor în timp ce, pe 
de altă parte, modelele algebrice nu sugerau vreo 
interpretare intuitivă. Fuziunea s-a produs prin 
fructificarea ideii lui Leibniz. Semantica lumilor 
posibile se raportează atât la modele algebrice cât 

şi la intuiţii filozofice într-un chip la fel de fericit; 
precizia şi sugestivitatea merg mână în mână. 

2. Semantica logicii clasice a propoziţiilor 
presupune şi ea acelaşi concept, dar nu pe temeiul 
care ne autoriză să afirmăm că semantica unui şir 
întreg de sisteme formale, printre care cele modale 
vin în prima linie, este esențialmente sprijinită pe 
ideea lumilor posibile. Să ne oprim mai întâi asu- 
pra acestei deosebiri, apelând în exemplificările 
noastre numai la logica modală. Distincția poate fi 
formulată destul de exact, dacă vom spune că de- 
finiţiile (semantice) ale conectivelor logicii clasice 
a propoziţiilor pot fi introduse fără vreo referire 
esenţială la lumile posibile. Spre deosebire de aces- 
tea, definițiile semantice ale operatorilor modali 
(operatorii având înțelesurile: „este necesar...“, 
„este posibil...“ şi altele) pun în joc o referire esen- 
ţială la mulțimea lumilor posibile. 

Cum definim negația propozițională? Dacă 
A este o propoziţie, spunem că — A („non-A“) este 
adevărată dacă şi numai dacă însăşi A este falsă. 
Analog, spunem că conjuncţia „A & B” este ade- 
vărată dacă şi numai dacă atât A cât şi B sunt 
adevărate. Cu alte cuvinte, negația, conjuncţia, 
implicaţia materială, disjuncţia, echivalenţa ma- 
terială sunt funcţii propoziţionale de adevăr. 
Aceasta înseamnă că valoarea de adevăr a unei 
propoziţii al cărei semn principal este negația (con- 
juncţia, disjuncţia etc.) este determinată în mod 
univoc, adică este funcţie, de valoarea de adevăr a 

propoziției negate (respectiv a propoziţiilor con- 
juncte, disjuncte etc.). Fiecărui conectiv al logicii 
propoziţiilor i se asociază deci o funcție de adevăr, 
definită pe mulţimea (1, 0) a celor două valori de 
adevăr şi luând valori din aceeaşi mulţime. (Prin 
abuz de limbaj, o propoziţie având ca semn prin- 
cipal unul din conectivii logicii propoziţiilor este 
denumită, la rândul ei, o funcţie de adevăr). 
Această funcţie de adevăr poate fi descrisă după 
cum se ştie, printr-o matrice care, în cazul când 
funcţia respectivă este binară, are patru linii şi trei 
coloane. Ultima coloană reprezintă valorile funcţiei 
pentru diferitele combinaţii ale argumentelor. De 
exemplu, în cazul conjuncţiei matricea are forma: 


A B A&B 
1 1 1 
1 0 0 
0 1 0 
0 0 0 


Diferitele combinaţii ale valorilor logice pe 
care le pot lua împreună A şi B reprezintă în termi- 
nologia lui Wittgenstein tot atâtea posibilități de 
adevăr, şi pentru fiecare posibilitate de adevăr va- 
loarea de adevăr a întregului „A & B” este univoc 
determinată. 

Poate fi determinat adevărul oricărei 
propoziţii compuse pe baza valorilor logice ale 
propoziţiilor din care este alcătuită? Răspunsul 
este negativ. 

În cazul când propoziţia este compusă prin 
intermediul conectivelor logicii propoziţiilor, răs- 
punsul este însă afirmativ. 

Ajunşi la acest punct trebuie să introducem 
o precizare. O propoziţie compusă poate fi alcă- 
tuită din alte propoziţii compuse, şi aşa mai de- 
parte. Această descompunere a propoziţiilor în 
altele mai simple trebuie să se oprească la un 
anumit punct, atunci când analiza ajunge la pro- 
poziții atomare. Analiza acestora din urmă nu mai 
poate fi întreprinsă cu mijloacele logicii propozi- 
ţiilor; dacă o facem, trebuie să considerăm struc- 
turarea propoziţiilor în termeni. O propoziţie 
atomară va exprima faptul că o anumită proprie- 
tate revine unui anumit obiect sau că anumite 
obiecte intră într-o anumită relaţie. Adevărul 
unei propoziţii atomare nu mai poate fi funcţie 
de adevărul componentelor sale; aceste compo- 
nente, de altfel, nici nu mai sunt propoziţii. 

Dacă facem presupunerea că descompune- 
rea unei propoziții în propoziţii componente înain- 
tează şi se opreşte tocmai la propoziţiile atomare, 
dacă totodată facem presupunerea că limbajul ana- 
lizat cuprinde posibilităţi de expresie pentru pro- 
poziţii atomare care descriu lumea (prin lume 
înţelegându-se un anumit domeniu al realităţii, 

adică o mulţime de obiecte având anumite pro- 
prietăţi şi relaţii), atunci semantica logicii pro- 
poziţiilor poate fi construită pentru acel limbaj 
într-un mod care conectează cele două idei: funcţia 
de adevăr şi propoziţia atomară. Vom spune deci că 
orice propoziţie compusă (prin mijloacele logicii 
propoziţiilor) este funcţie de propoziţiile atomare 
care intră în componenţa sa - şi funcţie numai de 
acestea. 
Dacă în definirea conectivelor propoziţionale 
(ca funcţii de adevăr) ideea de lume posibilă nu a fost 
utilizată, aceasta nu înseamnă totuşi că însăşi seman- 
tica logicii propoziţiilor nu ar fi o „semantică a lu- 
milor posibile“; în definirea conceptului de adevăr 
logic, în definirea L-conceptelor în general (în sensul 
lui Carnap), conceptul leibnizian este pus în joc, dar 
într-o accepţie în acelaşi timp precizată, limitată şi 
transformată. Pe de altă parte, filozofia atomismului 
logic utilizează ideea lumilor posibile într-o manieră 
împrumutată din semantica logicii propoziţiilor (sau 
1 Printre limbajele care pot fi considerate se numără, alături 
de diferitele limbaje speciale ale diferitelor discipline şti- 


inţifice, şi limba naturală, ale cărei graniţe sunt mai mult 
sau mai puţin imprecise şi pentru care noţiunea de „pro- 


poziţie atomară“ trebuie presupusă ca dată, fără să putem 
decide în lumina unor criterii prestabilite, univoce şi uni- 
versale, dacă o anumită expresie este întotdeauna o pro- 
poziţie enunţiativă, iar în cazul afirmativ, dacă este 
atomară sau nu. Multe depind în acel caz de contextul 


pragmatic în care este utilizată expresia respectivă. 

pe care, din punct de vedere istoric, a împrumutat-o 
ea acestei semantici). 

În semantică: în timp ce termenul „lume po- 
sibilă“ are o coloratură ontologică, termenul „de- 
scriere de stare“ mută discuţia de pe planul 
extralingvistic pe planul logic propriu-zis. Descri- 
erea de stare este o totalitate coerentă şi exhaustivă 
a propoziţiilor elementare. Prin propoziţie elemen- 
tară înţelegem o propoziţie atomară sau negația 
unei atari propoziţii. Descrierea de stare este un 
ansamblu de propoziţii care, pentru orice propo- 
ziţie atomară formulabilă în limbajul respectiv, 
alege fie pe aceasta, fie pe negația ei; aşadar, orice 
descriere de stare satisface legea contradicţiei, 
legea terţului exclus şi cuprinde propoziţii elemen- 
tare. Orice descriere de stare reprezintă o „lume 
posibilă“, adică o stare posibilă a „lumii“ (despre 
care putem vorbi în limbajul respectiv); una din 
descrierile de stare reprezintă starea reală a lumii. 

Noţiunea „descrierii de stare” a fost folosită 
sistematic de către Carnap’, după ce doctrina ato- 
mismului logic a lui Russell şi Wittgenstein trecuse 
de apogeul influenţei sale. Analiza semantică a 
expresiilor limbajului - propoziţii, predicate, de- 
numiri de indivizi — deosebeşte, potrivit metodei 
lui Carnap, o extensiune şi o întensiune a acestora. 
Două expresii (aparţinând aceleiaşi categorii se- 
mantice: amândouă propoziţii, sau amândouă 


1 A se vedea R. Carnap, Semnificație şi necesitate, Cluj, Edi- 
tura Dacia, 1972. 

predicate, sau amândouă denumiri de indivizi) au 
aceeaşi extensiune dacă sunt echivalente, şi au 
aceeaşi intensiune dacă sunt logic-echivalente (L- 
echivalente). Relaţia de echivalență se exprimă 
prin intermediul unei propoziţii având ca semn 
principal conectivul echivalenţei materiale; ea are 
loc dacă propoziţia respectivă este adevărată. 
Relaţia de L-echivalenţă, la rândul ei, are loc dacă 
propoziţia care exprimă relaţia de echivalență este 
logic-adevărată. O propoziţie este logic-adevărată, 
dacă are loc în toate descrierile de stare. Această de- 
finiţie implică posibilitatea ca adevărul să fie sta- 
bilit independent de fapte, potrivit numai regulilor 
semantice ale sistemului. Dacă numim domeniu al 
unei propoziţii mulţimea descrierilor de stare în 
care ea este adevărată, atunci mai putem spune că 
o propoziţie este logic-adevărată, atunci când 
domeniul ei este mulţimea tuturor descrierilor de 
stare, este logic-falsă atunci când domeniul ei este 
vid şi logic-determinată atunci când domeniul ei este 
sau vid, sau total; în caz contrar, o propoziţie este 
logic-nedeterminată (factuală). 

Semantica lui Carnap conduce şi la o logică 
a modalităţilor care coincide cu sistemul de logică 
modală cunoscut în literatura de specialitate sub 
denumirea de S5. În acest sistem, modalităţile sunt 
privite ca proprietăţi ale judecăților, corespunzătoa- 
re anumitor proprietăţi semantice ale propoziţiilor; 
proprietatea unei judecăţi de a fi necesară co- 
respunde proprietăţii semantice a propoziției de a 
fi logic-adevărată (adică de a avea loc în toate 


171 


descrierile de stare) iar proprietatea unei judecăţi 
de a fi posibilă corespunde proprietăţii semantice 
a propoziției de a nu fi logic-falsă (adică de a avea 
loc în cel puţin una din descrierile de stare). Aici, 
ideea leibniziană a „lumilor posibile“ revine, ia- 
răşi, în varianta „descrierilor de stare“, definiția 
necesarului ca adevăr în toate lumile posibile cu- 
noscând o metamorfozare şi o precizare care, pe de 
o parte, o face independentă de orice intenţie „me- 
tafizică“, iar pe de altă parte o precizează şi o 
restrânge la un domeniu de propoziţii. 

3. Semantica logicii predicatelor nu utilizea- 
ză nici ea în mod esenţial ideea lumilor posibile. 
Definiţia cuantorilor reclamă în tot atât de mică 
măsură ca şi definiţia conectivelor propoziţionale 
ideea de descriere de stare. De asemenea, semni- 
ficaţia expresiilor compuse numai cu mijloacele 
logicii predicatelor este funcţie de semnificaţia ex- 
presiilor componente (pentru a ne exprima destul 
de vag). Aici intervine totuşi un element nou. Pre- 
dicatele se consideră a fi definite pe un domeniu 
de indivizi; acest domeniu de indivizi poate varia 
însă, de exemplu el poate fi finit sau infinit. Din 
punctul de vedere al logicii predicatelor, esenţială 
este numai puterea domeniului, adică numărul in- 
divizilor cuprinşi într-un domeniu sau altul, nici- 
decum alte caracteristici. Pe de altă parte, valoarea 
de adevăr a unei propoziţii cu predicate definite pe 
un domeniu dat nu depinde decât de valorizările 
(modelele) definite pe acel domeniu. De exemplu, 
dacă „(x)Fx“ este o formulă a logicii predicatelor, 

condiţia adevărului propoziției care se obţine într-o 
anumită interpretare, pe un domeniu dat, a vari- 
abilei de predicate P(x) prin predicatul P'(x), este 
ca P'(a) să fie o propoziţie adevărată, pentru orice 
element a al acelui domeniu. Deci, valorizările, 
respectiv definiţia cuantorilor, sunt relativizate la 
domeniul de indivizi. Cu toate acestea, o valo- 
rizare pe un anumit domeniu este independentă de 
orice valorizare pe un alt domeniu. Tot astfel, o propo- 
ziţie construită exclusiv cu conective propoziţio- 
nale şi cuantori aparţine unei descripţii de stare, 
independent de componenţa oricăror alte des- 
cripţii de stare. 

Dacă înţelegem atommismul logic ca acea doc- 
trină filozofică care (printre altele) consideră că 
descrierile de stare sunt absolut independente, în 
sensul că nici una dintre propoziţiile constitutive 
ale unei descrieri de stare nu depinde de compo- 
nenţa altor descrieri de stare, atunci desigur că 
această doctrină îşi găseşte un suport în logica 
propoziţiilor şi predicatelor. Dar dezminţirea 
atomismului logic vine în aceeaşi privinţă tot din 
partea logicii — şi anume din partea celei modale. 

4. În ce sens deci semantica logicii modale este 
o semantică a lumilor posibile? În primul rând, desigur 
că în sensul făcut deja explicit în semantica lui 
Carnap, de reluare a viziunii leibniziene asupra 
necesarului şi posibilului. Despre aceasta am făcut 
menţiune mai sus. Trebuie observat că, în interpre- 
tarea lui Carnap, logica modală (mai exact, Siste- 
mul 5 al lui Lewis), corespunde unui fragment al 

metalogicii. În Meaning and Necessity, Carnap nu 
construieşte modele, valorizări pentru formulele 
sistemului modal, într-o manieră analoagă celei 
aplicate în logica propoziţiilor şi a predicatelor. 
Tezele sistemului sunt validate prin echivalenţa lor 
logică cu propoziţiile metalogicii unui anumit lim- 
baj formal asertoric. 

În al doilea rând, însă, plecând de la con- 
cepţia leibniziană, de la ideea lumilor posibile, se 
ajunge la o semantică a logicilor modale într-un 
sens mai bogat şi totodată mai tehnic. Mai bogat, 
deoarece este construită nu numai semantica siste- 
mului S5, ci şi semantica unui şir întreg de alte 
sisteme modale, plecând de la o intuiţie de bază 
asupra propoziţiilor necesare ca propoziţii ade- 
vărate în toate lumile posibile (de un anumit gen). 
Mai tehnic, deoarece este utilizată metoda modele- 
lor (valorizărilor), ajungându-se la o teorie a mo- 
delelor stricto sensu. Însăşi definiția operatorilor 
modali este dată prin analogie cu definiţia cuanto- 
rilor, ea căpătând o expresie formală, la fel de 
riguroasă ca aceea pentru conective propoziţionale 
şi cuantori. 

5. Ajunşi la acest punct, o privire de ansamblu 
asupra unor sisteme axiomatice de logică modală se 
impune. Vom defini câteva asemenea sisteme, spre 
a vedea apoi cum se construieşte semantica lor. 

Sistemul simplu şi elegant de logică modală 
de la care vom porni, urmând o ordine îndeobşte 
uzitată, este cunoscut în literatură sub denumirea 
de sistemul T. Motivul pentru care pornim tocmai 

de la el este acela că, aşa cum se va vedea mai 
departe, semantica sistemului T este cea mai sim- 
plă semantică a lumilor posibile. 


Sistemul T! 


Alfabet 

- Variabile propoziţionale: p, q, r, ... (în nu- 
măr nelimitat); 

- Conective propoziționale: —- (negația), — 
(implicaţia), v (disjuncția), & (conjuncția), = (echi- 
valența); 

— Operatori modali: L (necesarul), M (posibi- 
lul), = (implicația necesară); 

— Paranteze: (,). 


Reguli de formare a formulelor corecte 

Ansamblul acestor reguli defineşte inductiv 
ideea de formulă bine formată (corectă). 

Vom folosi X, Y, Z ... ca notații metalogice 
pentru formule corect construite ale sistemului. 

1) Orice variabilă propozițională este o for- 
mulă corectă; 

2) Dacă X este o formulă corectă, atunci — X 
este de asemenea o formulă corectă; 


1 Prezentarea se face în principal după G. E. H u g h e s & 
M.J.Cres well, An Introduction to Modal Logic (Methuen, 
London, ed. 1972), dar am folosit o terminologie şi un 
sistem întrucâtva modificat de notații. 

3) Dacă X şi X sunt formule corecte, atunci 
X>X,XvY,X& Y,X=Y şi X => Y sunt formule 
corecte; 

4) Dacă X este o formulă corectă, atunci LX 
şi MX sunt formule corecte. 


Definiţii 

Conectivele propoziţionale se pot defini 
luând ca primitive conectivele — şi — (sau un alt 
ansamblu de conective funcţional-complet). 

Operatorul M poate fi definit pe baza lui L 
şi —: 

MX = ap L e X 

„=“ se defineşte prin: 

X>Y=xL(X->Y) 


Axiome 

Orice tautologie a logicii propoziţiilor este o 
axiomă. Pe lângă acestea, sistemul T mai are ur- 
mătoarele axiome specific modale: 


1) Lp >p 
2) Líp > q) > (Lp > Lq) 


Reguli de deducție 

1 Modus ponens (regula de detaşare). Dacă X şi 
X — Y sunt teze, atunci Y este o teză. 

2. Regula de substituție. Dacă X este o teză şi Y 
rezultă din X substituind într-o variabilă din X 
(peste tot unde apare) o formulă corectă, atunci Y 
este o teză. 

3. Regula de necesitare. Dacă X este o teză, 
atunci LX este o teză’. 

Sistemul T, astfel definit, conţine deci ca o 
parte proprie a sa logica clasică a propoziţiilor. 
Sistemul putea fi construit, desigur, în mod alter- 
nativ plecând de la un sistem de axiome ale logicii 
propoziţionale clasice căruia i se adăugau axio- 
mele modale 1) — 2). 

Printre tezele importante ale sistemului se 
numără: 


TI. Lp > p (adică L(Lp > p)). 
T2. (p > q) => (Lp > Lq) 
T3. L(p & q) = Lp & Lq 


Se poate demonstra însă că formulele de mai 
jos nu sunt teze ale sistemului T: 


Lp — LLp; MMp > Mp; 

Líp > q) > (Lp > Lq) (a se compara cu T2, 
care este mai slabă!) 

p > LMp; MLp > p; 

Mp > LMp; MLp > Lp. 


Pentru a demonstra că formulele menționate 
nu sunt teze ale sistemului se pot folosi diferite 
modele; după ce vom construi semantica sistemului 


1 Noţiunea de teză pe care am folosit-o mai sus fără o 
definiţie explicită este definită inductiv prin axiomele lui 
T şi rezultatul aplicării regulilor de deducție la teze (orice 
axiomă este o teză; din teze se deduc (numai) teze). 

T vom avea posibilitatea să utilizăm modele în 
termeni de lumi posibile. 

Este uşor de văzut că se pot construi sisteme 
mai tari sau mai slabe decât T sau sisteme care au o 
intersecţie comună cu T. Printre acestea se numără 
cinci sisteme cunoscute sub denumirea de S1 - S5 
(sistemele Lewis de logică modală propozițională). 


Toate sistemele pe care le vom defini mai jos 
au acelaşi vocabular şi aceleaşi reguli de construc- 
ţie a formulelor corecte, ele deosebindu-se numai 
prin axiomele sau prin regulile de deducție adop- 
tate. Vom defini mai întâi trei sisteme logice care 
se obţin adăugând la axiomele lui T axiome noi. 

Sistemul S4 se obţine adăugând la T ca axi- 
omă Lp — LLp (sau MMp — Mp); sistemul B se 
obţine adăugând ca axiomă la T p — LMp (sau, 
alternativ, MLp — p); sistemul S5 se obţine adă- 
ugând la T ambele axiome de mai sus (într-una 
dintre cele două formulări), sau, alternativ, adă- 
ugând la T axioma Mp — LMp (sau MLp — Lp). 
Aşadar, S5 este obţinut prin reuniunea celor două 
sisteme S4 şi B. Formulările de mai sus aparţin, în 
esenţă, lui Gödel (1933). 


Toate sistemele care conţin ca parte a lor pe 
T se numesc sisteme normale. Aşadar, sistemele 
normale conţin ca teze toate tautologiile, formulele 
Lp > p, L(p > q) > (Lp > Lq) şi sunt închise faţă 
de modus ponens, substituție şi regula de necesi- 
tare. T este cel mai mic sistem normal. Semantica 
sistemelor normale, şi în primul rând semantica lui 
T, ne va interesa cu precădere. 

Se pot defini şi sisteme nenormale de logică 
modală a propoziţiilor. Formularea lor reclamă o 
modificare a bazei axiomatice şi a regulilor de 
deducție. lată câteva sisteme, pe care le deter- 
minăm definind (inductiv) noţiunea de teză în 
cadrul respectiv. 


Sistemul Sı 

Orice tautologie a logicii propoziţiilor pre- 
cum şi formulele (1) Lp > p, (II) (p > q) & (q > r)) 
— (p = r) sunt teze; dacă X este una din tezele 
menționate anterior (adică o tautologie sau una din 
cele două teze (I) şi (II), atunci LX este o teză; dacă 
X şi X —> Y sunt teze, atunci Y este o teză (modus 
ponens); dacă X este o teză, orice formulă obținută 
prin substituție din X este o teză (regula de sub- 
stituție); dacă L (X = Y) este o teză, atunci LX = LY 
este o teză. 


Sistemul S: 

Se obține din S1, adăugând ca axiomă 
Líp > q) > (Lp > Lq) şi stipulând ca regulă de 
deducție: dacă L(X — Y) este o teză, atunci LX = 
=> LY este o teză; totodată, axioma (II) şi ultima 
regulă de deducție din S1 devin redundante. 

Sistemul S; 

Se obţine adăugând la definiţia pentru S1 
condiţia: L(p > q) > L(Lp — Lq) este o teză. 

Formulările de mai sus pentru S1, 82, S3 
aparţin în esenţă lui E. ]. Lemmon (formulările sale 
diferă întru câtva printr-o economicitate mai mare 
şi prin terminologia utilizată). 

Sistemele S1 - S5 au fost introduse într-o 
manieră deosebită de către C.L. Lewis’ 

Mai pot fi definite şi alte sisteme de logică 
modală. Printre acestea vom mai menţiona doar 
S0.5 (introdus de către Lemmon) care diferă de 
sistemul T numai prin faptul că Regula de necesi- 
tare din T este înlocuită prin condiţia mai 
slabă: dacă X este o axiomă (adică o tautologie, 
sau Lp > p sau L(p > q) > (Lp > Lq), atunci LX 
este o teză. 

Puținele sisteme de logică modală pe care 
le-am descris sumar mai sus dețin un loc important 
ca puncte-cheie în structura complicatului „cristal 
logic“ care este lumea sistemelor modale propo- 
ziționale (de un anumit gen, pe care nu îl vom mai 
caracteriza îndeaproape). Menţionarea lor dă o idee 
generală despre varietatea practic inepuizabilă a 
sistemelor modale; din infinitatea sistemelor ce se 
pot imagina, numeroase prezintă un interes special. 

Cum se poate construi o semantică stricto sen- 
su pentru asemenea sisteme? Pentru câteva dintre 


1 A se vedea: C.I. Lewis şi C.H. Langford, Symbolic Logic 
Appendix II (ed. 2, 1959). 

sistemele menţionate s-au construit semantici alge- 
brice, respectiv algebre modale. Sunt cunoscute de 
asemenea corespondențe între anumite sisteme ca 
acelea de mai sus şi sistemele topologice. Aseme- 
nea rezultate sunt revelatoare pentru structura sin- 
tactică a sistemelor şi arată că sistemele modale pot 
fi privite ca întruchipări ale unor făpturi matematice: 
algebre, respectiv spaţii topologice. Dar dacă se ră- 
mâne numai la rezultate de acest gen, logicianul are 
tot dreptul să-şi mărturisească perplexitatea: ce este 
totuşi o propoziţie necesară? ce sunt posibilul şi 
necesarul logic? Intrebarea-cheie este: care dintre 
sistemele de logică modală de mai sus este relevant 
pentru înţelegerea necesităţii şi posibilităţii logice? 
Poate nici unul? Sau, cumva, mai multe, ori toate 
sistemele coerente, iar în acest caz, în ce constă 
adevărul fiecăruia în parte? lată întrebări care ţin 
de filozofia logicii. Răspunsul la aceste întrebări, 
exact fundamentat, ne-ar da însă o logică filozofică. 

6. Aici avem deosebirea netă între logica cla- 
sică a propoziţiilor şi logicile propoziţionale mo- 
dale: în timp ce prima porneşte de la un concept de 
validitate dat în prealabil, logicianul urmărind să 
construiască un sistem axiomatic coerent şi com- 
plet relativ la acest concept - cu alte cuvinte, să 
construiască un calcul al tuturor tautologiilor — 
logicile modale se prezintă din capul locului ca o 
construcţie coerentă, dar despre care nu ştim să 
spunem dacă este completă, întrucât completitudi- 
nea trebuie definită în raport cu un concept seman- 
tic de validitate la rândul său nedefinit. Cu alte 

cuvinte, semantica trebuie ajustată aici sintaxei şi 
nu invers. Această remarcă nu a scăpat comentato- 
rilor atenţi ai situaţiei din logica modală de până 
acum 15 — 20 de ani. Dacă avem diferite logici 
modale, trebuie să avem diferite concepte de va- 
liditate. Forjate ad hoc, vor izbuti aceste concepte să 
se subsumeze criteriului mai general care este dat 
de conceperea leibniziană a necesarului ca adevăr 
în toate lumile posibile? 

În mod surprinzător, răspunsul este afirma- 
tiv. Printr-un adevărat tur de forţă, gândirea logică 
de la sfârşitul anilor 50 şi începutul anilor 60 a 
reuşit să rezolve problema dificilă a definirii unor 
concepte diferite de validitate, subsumate toate 
unei aceleiaşi intuiţii fundamentale, cea a lumilor 
posibile. Nu stă în intenţia noastră să urmărim 
istoricul problemei, modul în care a fost abordată 
soluţia, de aceea vom expune numai rezultatul 
nud, într-o formă însă nu cu totul precisă’. 

Ce legătură există între conceptul semantic 
de validitate şi conceptul (semantic) al necesității 
şi posibilității? Legătura respectivă poate fi explici- 
tată imediat. O expresie este validă dacă este ade- 
vărată în toate modelele (sau pentru toate 
valorizările). Se impune deci a defini mai întâi ideea 
de model, sau de valorizare, pentru sistemele mo- 
dale. Am văzut cum a fost definită această idee 
pentru logica clasică a propozițiilor. In logica 
1 Câteva consideraţii istorice se vor găsi în ultima secţiune 

a eseului nostru. 

modală avem de asemenea şi formule al căror 
semn principal este un operator modal (necesarul, 
sau posibilul). Se cere ca interpretarea acestui semn 
principal (respectiv, în limbaj tehnic, valorizările) 
să pornească de la conceperea necesarului ca ade- 
văr în toate lumile posibile sau, cum au spus unii 
logicieni, de exemplu Lewis, o propoziţie este ne- 
cesară dacă este adevărată în toate circumstanţele 
pe care le putem concepe (in all conceivable cir- 
cumstances). Dar atunci va trebui să concepem şi 
toate valorizările ca raportate la lumi posibile, iar 
definițiile semantice ale conectivelor propoziţio- 
nale obişnuite vor trebui să fie raportate şi ele la 
lumile posibile. Această raportare va avea loc 
foarte simplu, dacă vom exprima ceea ce era clar 
încă dinainte, şi anume că valoarea de adevăr a 
unei propoziţii compusă prin intermediul conec- 
tivelor propoziţionale este, în orice lume posibilă (sau 
descripţie de stare, sau circumstanţă imaginabilă), 
determinată de valorile de adevăr ale componen- 
telor sale în aceeaşi şi numai în aceeaşi lume posibilă 
(sau descriere de stare etc.). 

In ceea ce priveşte însă dependenţa unei for- 
mule având ca semn principal „L“ sau „M“ de 
valoarea de adevăr a argumentului său — să spu- 
nem, de exemplu, că formula are forma „LX“ sau 
„MX“, „X“ fiind deci formula aflată în domeniul 
operatorului modal — ea poate fi definită, în con- 
cordanţă cu criteriul leibnizian numai prin referire 
la un ansamblu de lumi posibile. Deci, vom con- 
cepe orice valorizare ca atribuire a unei valori de 

adevăr — adevăratul sau falsul, 1 sau 0 — pentru o 
formulă dată LX (MX) într-o lume posibilă dată; şi 
vom admite că valoarea de adevăra unei asemenea 
formule LX într-o lume dată (să o numim w de la 
„world“) depinde de valoarea de adevăr a lui X. În ce 
fel însă depinde? Nicidecum ca mai sus, nu de- 
pinde univoc şi întotdeauna de valoarea lui X în 
aceeaşi lume w; într-adevăr, dacă aşa ar sta lu- 
crurile, L şi M ar fi operaţii verifuncţionale, detipul 
negaţiei şi afirmației, de exemplu, ceea ce în mod 
cert nu este cazul (căci atunci calculul modal s-ar 
reduce la cel clasic). Valoarea de adevăr a lui LX 
sau MX va depinde însă în mod univoc şi întot- 
deauna de valorile lui X în totalitatea lumilor posi- 
bile, ceea ce înseamnă că presupunem existenţa 
unei asemenea totalităţi. În ceea ce priveşte natura 
acestei dependențe, ea va fi, conform criteriului lui 
Leibniz, definită aşa cum am spus: LX este adevă- 
rată (într-o lume posibilă dată), dacă X este adevă- 
rată şi în toate lumile posibile; MX va fi adevărată, 
dacă X va fi adevărată într-o lume posibilă. În caz 
contrar, adică dacă există o lume posibilă în care X 
este falsă, atunci şi LX va fi falsă; iar dacă X este falsă 
în toate lumile posibile, atunci şi MX este falsă. 
Ajunşi aici, ne putem aduce aminte de faptul 
că analogia strânsă dintre cuantori şi operatorii 
modali, cunoscută tuturor logicienilor din secolul 
nostru care au studiat logica modală, analogie ce 
se manifestă în domeniul formal al legilor din 
calculele cu predicate şi calculele cu modalităţi, îşi 
găseşte o explicaţie mai adâncă, la nivel semantic. 

O propoziţie necesară este o propoziţie universală, 
căci ea afirmă că ceva este adevărat în toate lumile 
posibile; o propoziţie problematică este existen- 
ţială, căci ea afirmă că ceva este adevărat în unele 
(cel puțin una) dintre lumile posibile. Operatorii 
modali sunt deci cuantori sui generis, în sensul că 
folosirea lor ne permite să facem aserţiuni despre 
orice sau unele lumi posibile. (Pe de altă parte, în 
cunoscuta sa clasificare a modalităţilor, G.H. von 
Wright priveşte cuantorii obişnuiţi drept modalităţi 
ale existenţei: universalitatea, existenţa şi vacuitatea). 

Modul în care am caracterizat mai sus de- 
pendenţa valorii de adevăr a unor formule (sau 
propoziţii) de tipul „LX“ şi „MX“ în funcţie de 
valorile de adevăr ale lui X în diferitele lumi posi- 
bile, trebuie să sufere însă o relativizare, prin ra- 
port la diferitele calcule modale în care necesarul 
şi posibilul, păstrându-şi caracteristicile definito- 
rii, adică fiind înţelese în spiritul lui Leibniz, se 
diferenţiază totuşi. Într-adevăr, admitem că siste- 
mele modale descriu versiuni diferite ale necesaru- 
lui şi posibilului, adaptate unor scopuri diferite, 
răspunzând unor intuiţii mai mult sau mai puţin 
diferite, sau pur şi simplu exploatând: variatele 
posibilităţi formale de diversificare a conceptelor 
puse în joc, fapt ce impune ca şi semantica siste- 
melor modale să reflecte prin mijloacele ei ceea ce 
variaţia propoziţiilor axiomatice şi a regulilor de 
deducție exprimă în limbaj sintactic. 

Procedeul de care se face uz în acest caz 
constă în a postula că totalitatea lumilor posibile 

este structurată de o relaţie diadică R între lumile 
posibile având proprietăţi formale ce pot varia de 
la calcul la calcul (de exemplu, proprietăţile de 
reflexivitate, tranzitivitate, simetrie ş.a.), iar con- 
diţiile definitorii care fac uz de expresiile „toate 
lumile posibile“, „unele lumi posibile“ se relati- 
vizează, utilizând expresiile: „toate lumile posibile 
care stau în relația R faţă de lumea posibilă dată w”, 
„există o lume posibilă în relaţia R faţă de lumea 
w“, lume relativ la care este făcută valorizarea 
respectivă. 

Procedeul nu este atât de neintuitiv pe cât 
pare la prima vedere. Posibilitatea, cum ştim din 
tratatele de filozofie, este şi ea relativă: ceea ce este 
posibil sub un raport, poate să fie altfel sub un alt 
raport; ceea ce este posibil la un moment dat, sau 
pentru cineva, sau într-un sistem de referinţă oare- 
care dat, poate să se dovedească imposibil, dacă 
schimbăm criteriile de raportare; sau, dacă este 
posibil din punct de vedere subiectiv, poate să nu 
fie posibil din punct de vedere obiectiv, ori 
viceversa. De aceea, pare admisibil să relativizăm 
conceptul de lume posibilă, nu până într-atâta, 
deocamdată, încât să refuzăm a vorbi în general 
despre „unele lumi posibile“ sau „toate lumile 
posibile“ (ale unei colecţii date de lumi posibile), 
dar în aşa fel, încât să vorbim despre lumi posibile 
relativ la o lume dată, pe care s-o numim w: în acest 
caz, formula wRw,, exprimă faptul că w, este o 
lume posibilă relativ la w, sau, cum se mai spune, 
w; este accesibilă lui w; relaţia în cauză este numită 

adesea relaţie de accesibilitate între lumi. În locul 
relaţiei R la care vom apela de acum înainte în mod 
constant putem folosi şi conversa acestei relaţii, 
numită relaţie de alternativitate. 

Dacă încercarea de justificare intuitivă a re- 
laţiei de accesibilitate nu apare convingătoare citi- 
torului, el poate amâna pentru mai târziu sau pur 
şi simplu poate să renunţe la această intuitivizare; 
orice s-ar spune despre explicaţiile netehnice, este 
neîndoielnic că definițiile şi teoremele pe care şi le 
dă semantica sistemelor modale sunt „clare şi dis- 
tincte“, satisfac criteriile standard de inteligibili- 
tate deplină (cel puţin din punct de vedere 
matematic). De aceea, vom trece la prezentarea 
detaliilor tehnice. Se va vedea atunci că se poate 
spune cu puţine cuvinte (şi ceva mai mult sim- 
bolism) ceea ce, recunoaştem, nu am putut ex- 
prima până la capăt şi justifica într-un limbaj 
nematematizat. 

Dar înainte de aceasta vom mai face patru 
observaţii. 

Prima: introducerea relaţiei de accesibilitate 
marchează nu numai preluarea, ci şi modificarea 
punctului de vedere inspirat de Leibniz în teoria 
modalităţilor, şi anume într-o manieră „dialec- 
tică“, după formula conservare-negare-depăşire. 
Într-adevăr, la Leibniz, totalitatea lumilor posibile 
este dată, absolută, nestructurată de nici o relaţie 
interioară. 

A doua: nu trebuie crezut că, în pofida for- 
ţei euristice incontestabile a ideilor lui Leibniz, 

semantica lumilor posibile nu ar fi fost elaborată 
fără reperul tradiţional. Despre aceasta nu putem 
face decât conjecturi, dar ar fi extrem de interesant 
un studiu de istoria logicii care ar urmări în 
amănunt rolul euristic pe care l-a jucat ideea lu- 
milor posibile în elaborarea semanticii logicilor 
modale (în sens restrâns şi în sens larg). 

Ce se întâmpla însă dacă nu ar fi existat acest 
fir călăuzitor? Atunci poate că expresia „lumile 
posibile“, împreună cu diversele asociaţii de idei 
provocate de această idee, nu ar fi fost pe buzele 
tuturor logicienilor. Calculele modale ale lui Lewis 
au apărut, oricum, în mod independent, întrucât 
ele porneau de la o încercare de a explica relaţia de 
deductibilitate mai satisfăcător decât o poate face 
logica clasică a propoziţiilor; teoria modelelor şi 
noţiunile semanticii, printre care cea de validitate 
logică, s-au cristalizat în fapt, independent de ide- 
ile lui Leibniz; conceperea necesarului şi posibilu- 
lui prin raportare la clasa „tuturor circumstanțelor 
pe care le putem concepe“ (Lewis) este identică cu 
cea prin raportare ia clasa „lumilor posibile“ (dacă 
facem abstracţie de toate implicaţiile metafizice), 
chiar dacă asociaţiile de idei generate de cele două 
expresii pot să se deosebească. 

A treia: conform celor spuse mai sus despre 
relaţia R, urmează că necesarul şi posibilui sunt 
definiţi acum cu ajutorul cuantorilor mărginiți: în 
loc de a vorbi despre toate lumile posibile, având 
în vedere valoarea lui LX într-o lume w, vorbim 

despre toate lumile posibile care stau în relaţia R 
faţă de lumea w etc. 

A patra: dacă wRw, are loc, adică dacă w; este 
o alternativă la lumea posibilă w, atunci w, este 
una dintre lumile posibile în care este adevărată 
orice propoziţie X, necesară în w. În mod convers, 
orice propoziţie adevărată în w; este posibilă în w. 

7. Să vedem acum cum se definesc noţiunile 
de bază ale semanticii lumilor posibile (relativ la 
sistemele modale)’. 

(A) Prin model, într-un sistem nespecificat de 
logică modală, din rândul sistemelor descrise mai 
sus, vom înţelege un triplet de forma 


V =<W,R, V> 


unde W este o mulțime nevidă (ale cărei elemente 
se numesc „lumi posibile“), R este o relație diadică 
definită pe W (relația de accesibilitate), iar V este o 
funcție (de valorizare) având ca prim argument o 
formulă, ca al doilea argument un element al lui 
W, iar ca valoare una din valorile de adevăr. Cu 
alte cuvinte, funcția este definită peste tot pe pro- 
dusul cartezian 7 x W (unde 7 este mulţimea for- 
mulelor corect construite ale calculului, W este ca 
mai sus) şi ia valori pe mulţimea (0, 1). 

Funcţia V se defineşte inductiv, după cum 
urmează: 


1 Înlinii mari, expunerea noastră urmează şi aicipe Hughes 
şi Cresswell, op. cit. 

1) Pentru orice variabilă propozițională, să 
spunem p, valoarea lui V(p, w) (cu w din W) este 1 
sau 0, fiind dată prin definiţie. 

- Pentru formulele compuse, valoarea lui V(X, 
w) pentru o formulă X şi o lume posibilă w oarecare 
se calculează potrivit condiţiilor de mai jos. 

2) V(-X,w) = 1 dacă şi numai dacă V(x,w) = 0. 
(Aşadar, V(-X,w) = 0, atunci când V(X,w) = 1). 

3) V(X > Y,w) = 0 dacă şi numai dacă V(X,w) 
= 1 şi V(Y,w) = 0. [Aşadar, V(X — Y, w) = 1 atunci 
când V(X,w) = 0 sau (cel puţin) V(Y,w) = 1]. 

4) V(X&Y, w) = 1 dacă şi numai dacă V(X,w) 
= V(Y,w) = 1. [şi deci V(X&Y, w) = 0 dacă V(X,w) = 
0 sau V(Y, w) = 0]. 

5) V(X V Y,w) =0 dacă şi numai dacă V(X, w) 
= V(Y,w)=0. 

6) V(X= Y,w)= 1 dacă şi numai dacă V(X, w) 

Următoarele două condiţii definesc valori- 
zarea formulelor având ca semn principal un ope- 
rator modal. Condiţiile definitorii sunt, cum vom 
vedea imediat, ceva mai complicate şi de aceea le 
vom enunţa pe larg. 

7) V(LX, w) = 1 (pentru X o formulă corectă 
oarecare, w un element oarecare din W), dacă şi 
numai dacă V(X, w,) = 1 pentru orice w, e W, astfel 
încât wRw,. 

Aşadar V(LX, w) = 0, atunci când există o 
lume w, e W, astfel încât wRw, are loc şi totodată 
V(X, w„,) =0. 


190 


8) V(MX, w) = 1 dacă şi numai dacă există o 
lume w, astfel încât wRw,, şi totodată V(X, w,) = 1. 

Aşadar, V(Mă,w)=0 atunci când, pentru orice 
w, astfel încât wRw, avem V(X, w,) = 0. 


Condiţiile definitorii de mai sus 1) — 8) sunt 
în mod vădit redundante. O definiţie succintă, 
echivalentă cu cea de mai sus, se poate obţine, de 
exemplu, păstrând condiţiile 1), 2), 3) şi 7), şi con- 
siderând celelalte conective ca simple abrevieri 
pentru combinaţii corespunzătoare de negaţii, im- 
plicaţii şi semne ale necesarului. 

(B) Prin structură de modele vom înţelege an- 
samblul modelelor de forma <W, R, V> pentru un 
W dat. 

Aşadar, o structură de modele se defineşte 
ca triplet de forma 


V=<W,R, V> 


unde V este ansamblul modelelor (funcţii 
de valorizare) definibile, plecând de la un W şi un 
R date, pentru un calcul formal dat. 

(C) Spunem că o formulă X este verificată 
într-un model V (definit pe o structură de modele 
(V= <W, R, V> într-o lume w (din W) dacă V(X, 
w)=1. 

(D) O formulă X este realizabilă dacă este 
verificată într-un model. 

(E) O formulă X este validă atunci când V(X, 
w) = 1, pentru orice w şi V din orice structură de 
modele <W, R, V>. 

Este uşor de văzut că noţiunile introduse mai 
sus generalizează pentru logicile modale seman- 
tica logicii propoziţiilor (condiţiile 1) — 6) din A). 
Condiţiile 7) - 8) nu fac decât să precizeze ex- 
plicaţiile preliminare pe care le-am expus anterior. 
Noţiunea de validitate înseamnă şi în acest caz 
adevăr în toate modelele. Validitatea se poate defini 
relativ la o structură de modele, sau relativ la 
totalitatea structurilor de modele (validitate abso- 
lută). Pentru ceea ce ne interesează aici, importantă 
era ultima noţiune, singura pe care am şi introdus-o 
(definiţia E). Este evident că o formulă X este validă 
atunci şi numai atunci când negația ei, — X, nu este 
realizabilă, adică atunci când nu există nici un 
model în măsură să verifice X. 

Întrucât proprietăţile formale ale relaţiei R 
nu au fost specificate, conceptele introduse mai sus 
nu reprezintă decât trăsăturile comune ale şirului 
de concepte particularizate la fiecare sistem for- 
mal. Pentru sistemele T, S4, B, S5 şi celelalte sisteme 
de logică modală vom avea tot atâtea definiţii pen- 
tru noţiunile de model, structură de modele, verificare, 
realizabilitate, validitate. Astfel: 

(Ax) Prin T-model (model pentru sistemul T) 
vom înţelege un model V = <W, R, V> astfel încât 
R este o relaţie reflexivă. 

(As) Prin S4-model (model pentru S4) în- 
ţelegem un model V = <W, R, V> astfel încât R este 
o relaţie reflexivă şi tranzitivă. 

(As) Printr-un B-model (model pentru sistemul B) 
înţelegem un model cu R reflexivă şi simetrică. 

(Ass) Printr-un S5-model înţelegem un model 
astfel încât R este reflexivă, simetrică şi tranzitivă (cu 
alte cuvinte, R este o relaţie de echivalență). 

În mod analog, vom putea vorbi despre T- 
structuri de modele (respectiv, despre B-structuri de 
modele, $4-, S5- structuri de modele), despre T (B, 
S4, S5)-validitate etc. 

Conceptele de mai sus pot fi adaptate la alte 
sisteme de logică modală, printre care $1, S2, S3, 
SO.5, adoptând presupoziţii suplimentare sau di- 
ferite despre R (şi, uneori, despre W). 

8. Să rămânem deocamdată la sistemele mo- 
dale pe care le-am caracterizat mai sus (vezi secţi- 
unea 5) drept normale. Se vede imediat că simplitatea 
sintactică a sistemului T — cel mai mic sistem normal 
-are un substrat de simplitate semantică ce rezidă în 
faptul că relaţia R dintr-un T-model are numai pro- 
prietatea de reflexivitate. (Această simplitate seman- 
tică nu poate fi dedusă direct din considerente 
sintactice: de exemplu, nu putem explica faptul că 
semantica sistemului T este mai simplă ca semantica 
sistemelor B, S4, S5 prin aceea că T este mai slab decât 
toate acestea; în adevăr, semantica sistemului S2 este 
mai complicată decât cea a lui T, de exemplu, deşi S2 
se include în T.) 

În cazul lui T şi al celorlalte sisteme nor- 
male, condiţia reflexivităţii aduce după sine ur- 
mătoarea reformulare explicativă a condiţiilor 7) 
- 8) ce definesc funcţia de valorizare (modelul): 

7) V(LX, w) = 1 dacă şi numai dacă V(X,w)=1 
şi pentru orice wn etc. (ca mai sus). 

8) V(MX, w) = 1 dacă şi numai dacă V(X, 
w) = 1 sau există o w,, astfel încât ... etc. 

Pentru sistemul T se pot demonstra urmă- 
toarele metateoreme importante: 

(TI) Teorema de consistență. Orice teză din T este 
T-oalidă. 

(TII) Teorema de completitudine. Orice formulă 
T-validă este teză în T. 

Cu alte cuvinte, sistemul T este consistent şi 
complet din punct de vedere semantic. 

Demonstrarea primei metateoreme este foar- 
te simplă. Pentru aceasta, se cere să arătăm că orice 
axiomă este T-validă şi că aplicarea regulilor de 
deducție la formule T-valide conduce la formule 
T-valide (regulile de deducție, altfel spus, conservă 
T-validitatea). 

În mod evident, orice tautologie este T-validă. 

În ceea ce priveşte axioma Lp — p: să arătăm 
că V(Lp > p, w) = 1 pentru orice V definit pe o 
T-structură de modele arbitrară şi pentru un w 
arbitrar. In ipoteza că V(Lp — p, w) = 0 urmează 
potrivit condiţiilor definitorii ale funcţiei V că 
V(Lp,w)=1 şi V(p,w)=0; din V(Lp,w)= 1 urmează 
însă că V(p,w) = 1 (întrucât R este reflexivă) şi deci 
avem în acelaşi timp că V(p, w) = 0 şi V(p,w)=1, 
cu alte cuvinte (V(p, w) + V(p, w), ceea ce este 
absurd. 

Să arătăm că V(L(p > q) > (Lp > Lq), w) =1, 
pentru orice V. În ipoteza contrarie, urmează că 
V(L(p > q), w) =1 şi V(Lp > Lq), w) = 0; din V(Lp 
— Lq), w) = 0 urmează însă că V(Lp, w) = 1 şi deci 

V(p, w) = 1, şi urmează totodată că V(q, w) = 0. Pe 
de altă parte, din faptul că V(L(p > q),w)=1 
urmează că V(p — q, w) = 1, ceea ce este incompati- 
bil cu V(p,w)=1 şi W(q, w) = 0. 

Se demonstrează foarte simplu că aplicarea 
regulilor de detaşare şi de substituție conservă 
validitatea. În ceea ce priveşte regula de necesitate: 
dacă X este o formă T-validă, atunci V(X, w) = 1 
pentru orice V şi w. Dar atunci V(LX, w) = 1 are de 
asemenea loc; într-adevăr, dacă V(LX, w) = 0, atunci 
există o lume w;, cu wRw,, astfel încât V(X, w.) = 0, 
ceea ce contrazice ipoteza iniţială, după care X este 
T-validă. Aşadar, aplicarea regulii de necesitare 
conservă T-validitatea. 

Teorema de consistenţă pentru T este ime- 
diată. Demonstrația teoremei de completitudine 
este însă mult mai complicată şi nu o putem repro- 
duce în acest cadru. 

Pentru sistemele S4, B, S5 se demonstrează 
teoreme analoge de consistenţă şi completitudine, 
apelând la noţiunile respective de S4-model şi S4- 
validitate etc. 

În cele ce urmează vom arăta numai, cu titlu 
de iniţiere preliminară, că axiomele definitorii ale 
sistemelor S4, B, S5 sunt echivalente cu ipotezele 
respective despre proprietăţile relaţiei de accesi- 
bilitate R. 


Axioma definitorie a sistemului S4 era Lp — 
— LLp. Mai întâi eşte evident că această formulă nu 
este T-validă. Pentru a arăta aceasta, este suficient 

să arătăm că ipoteza V(Lp — LLp, w) = 0, pentru un 
anumit V şi o w oarecare nu conduce la vreo con- 
tradicţie. Dacă, într-adevăr, V(Lp — LLp, w) = 0, 
atunci V(Lp, w) = 1 şi V(LLp, w) = 0; din V(Lp, w) = 
1 scoatem consecinţa că V(p, w) = 1 şi totodată că 
V(p, wı) = 1 pentru orice w, astfel încât wRw.. Pe 
de altă parte, întrucât V(LLp, w) = 0, urmează că 
există un w, cu wRw,, astfel încât V(Lp, w.) = 0; din 
V(Lp,w:)= 0 rezultă că există un wz, cu w:Rw,, astfel 
încât V(p, w2) = 0. Analiza noastră se opreşte aici, 
mai departe nu putem merge şi de aici nu rezultă 
nici o contradicţie. 

Pentru ca afirmaţia noastră să fie imediat 
evidentă, vom scrie astfel rezultatele de mai sus: 


w: Lp => LLp=1 w: Lp =0 w:p=0 
Lp=1 p=1 
LLp=0 


Aici w este lumea posibilă pentru care, prin 
ipoteză, V(Lp — LLp, w) = 0; în w avem, în virtutea 
ipotezei, Lp = 1 şi LLp = 0; w; este lumea în care Lp 
= 0 (existența unei atari lumi trebuie admisă, pe 
baza ipotezei că în w, LLP = 0), şi care este o 
alternativă la w (deci avem wRw,); la fel, întrucât 
Lp = 0 în w,, urmează că există un w, astfel încât 
p = 0. Se vede de aici că ipoteza este necontradicto- 
rie. Un T - contraexemplu (un contramodel) la 
formula testată poate fi deci oferit de o structură 
de modele <W, R, V> unde W = (11, w, w}, R este 
reflexivă (dar nu tranzitivă) şi totodată wRw,, 

w:Rw: (dar nu wRw2) iar V este astfel, încât V(Lp, 
w) = 1, V(LLp, w) = 0, V(Lp, w) =0şi V(p,w2)=0 

Ce se întâmplă însă dacă testăm aceeaşi for- 
mulă pentru un model V definit pe o S4-structură 
de modele? În acest caz, încercarea de a construi 
un contraexemplu eşuează. După ce s-a desfăşurat 
ca mai sus, analiza nu se opreşte, ci continuă, 
întrucât din wRw; şi w Ru» rezultă (R fiind tranzi- 
tivă) wRw, şi deci orice propoziţie necesară în w 
este adevărată în w; dar atunci, vom avea în wy 
p = 0 (ca mai sus) dar și p = 1 (pentru că Lp = 1 în 
w). Aşadar, formula Lp > LLp este S4 — validă. 

Dacă R este tranzitivă, atunci formula de mai 
sus este validă. Reciproc, dacă acceptăm formula 
de mai sus ca validă, atunci relaţia R dintre lumi 
trebuie să fie tranzitivă. Într-adevăr, dacă Lp — LLp 
are întotdeauna loc, atunci dacă în w are loc Lp, are 
loc şi LLp. Deci, în orice lume posibilă w, astfel încât 

wRw, vom avea Lp = 1. Deci în orice lume posibilă 
w, astfel încât wRw, vom avea p = 1. Aşadar, dacă 
Lp = 1 în w, wRw,, wRw, atunci p = 1 în w, oricare ar 
fi p, şi deci wRw» (orice propoziţie necesară în w este 
adevărată în w»). 

Axioma Lp — LLp este echivalentă cu accep- 
tarea tranzitivităţii lui R. În mod analog, putem 
demonstra (ceea ce nu vom face aici) că axioma 
definitorie a sistemului B: p — LMp este echivalen- 
tă cu reflexivitatea şi simetria relaţiei R, iar axioma 
definitorie a sistemului S5 Mp — LMp este echiva- 
lentă cu faptul că R este o relaţie de echivalență 

(de aceea, S5 se poate obţine şi adăugând la T ca 
axiome Lp — LLp şi p > LMp). 

9. Pe lângă sistemele modale normale, în care 
relaţia R este reflexivă, mai avem de considerat şi 
sistemele nenormale. Lăsând la o parte sistemul 
S1', vom arăta cum se definesc conceptele seman- 
tice de bază pentru $2, S3 şi S0.5. 

Semantica sistemelor S2, S3 presupune exis- 
tența unor lumi posibile nenormale, în care orice 
propoziție este posibilă (inclusiv cele contradicto- 
rii). Într-un model pentru $2, W conţine cel puțin o 
aume normală şi pot exista, de asemenea, lumi ne- 
normale: în orice lume nenormală w, V(MX, w)=1 
pentru orice formulă X şi orice valorizare V. Relația 
R este reflexivă pentru toate lumile normale; pen- 
tru orice lume nenormală w există un w, astfel 
încât w, este o lume normală şi w.Rw, şi relația de 
accesibilitate nu are loc pentru nici o lume nenor- 
mală. Orice S2-model este astfel definit încât V(LX, 
w) = 1 (pentru orice V şi orice w e W), dacă w este 
o lume normală şi V(X, w1) = 1 pentru orice lume 
w, astfel încât wRw,, iar în caz contrar V(LX, w) = 0 
Un S3-model se defineşte stipulând că relația R 
are, în afară de proprietatea de mai sus (cvasire- 
flexivitatea) şi proprietatea de tranzitivitate. O for- 
mulă este S2-validă (S3-validă) dacă este verificată 
în orice S2-model (respectiv S3-model) în orice 
lume normală. Pentru ambele sisteme se poate 


1 Semantica lumilor posibile a fost adaptată recent şi la 
sistemul S1. 

demonstra atunci teorema respectivă de consis- 
tenţă şi de completitudine. 

Pentru sistemul S0.5, se obţine o semantică 
prin modificarea semanticii sistemului S2 şi anume 
un SO.5-model valorizează o formulă de forma LX 
după cum urmează: dacă w este o lume normală, 
atunci V(LX, w) = 1 dacă pentru orice w; astfel încât 
wRw,, V(X, w) = 1, iar în caz contrar (V(LX, w) = 0; 
dacă însă w este o lume nenormală, atunci V(LX, w) 
poate fi 1 sau 0 (şi deci V(MX, w) poate fi 1 sau 0). 

Se mai cunosc semantici ale lumilor posibile 
pentru alte câteva sisteme. 

10. Semantica lumilor posibile poate fi ex- 
tinsă la sistemele modale de logică a predicatelor. Pe de 
altă parte, ea poate fi extinsă în afara logicilor 
modale obişnuite (alethice), la logica deontică, 
epistemică şi în general la o serie de logici ale 
„atitudinilor propoziţionale“. Cu acest prilej apar 
o serie de modificări şi precizări principial noi. Un 
interes deosebit prezintă aici, desigur, sistemele de 
logică modală a predicatelor. Acestea se pot obţine, 
alipind la unul dintre sistemele de logică modală 
propozițională logica obişnuită a predicatelor de 
ordinul 1, cu sau fără axiomele identităţii şi cu sau 
fără formule de legătură, în genul „formulei Bar- 
can“: (x)Lf(x) — L(x)f(x). Semantica logicilor mo- 
dale ale predicatelor porneşte de asemenea de la o 
mulţime de lumi posibile şi o relaţie R, ca mai sus. 


1 A se vedea G.E. Hughes şi M.J. Cresswell, An Introduction 
to Modal Logic, cap. 15 (pp. 275 şi urm.). 

Totodată însă, pentru unele sisteme se admite că 
domeniul de indivizi D, din care iau valori în 
cadrul oricărui model variabilele individuale, ră- 
mâne neschimbat în cadrul diferitelor lumi, în 
schimb extensiunea predicatelor variază: cu alte 
cuvinte, în diferite lumi posibile, aceiaşi indivizi au 
proprietăţi şi relaţii deosebite, ceea ce asigură deja 
ca propoziţiile atomare să nu aibă, în genere, ace- 
leaşi valori de adevăr în toate lumile. Pentru alte 
sisteme de logica predicatelor însă, definirea no- 
țiunilor de model şi validitate impune, în plus, să 
definim modelele astfel încât în cadrul fiecărui 
model în parte domeniul de indivizi să varieze de 
la lume la lume, şi anume fie în conexiune cu relaţia 
de accesibilitate dintre lumi (aşa că, de exemplu, 
dacă are loc wRw,, atunci domeniul de indivizi 
asociat lui w; se include în domeniul asociat lui w2), 
fie independent; totodată, în unele semantici se 
presupune că orice model atribuie o valoare de 
adevăr oricărei propoziţii atomare (şi implicit ori- 
cărei propoziţii compuse), în timp ce în cadrul altor 
semantici este abandonată şi această presupoziţie, 
în favoarea alteia mai slabe, potrivit căreia nu orice 
propoziţie atomară este valorizată în cadrul 
oricărui model. 

Această variaţie sistematică a noţiunilor de 
model, validitate ş.a., asigură semanticilor respective 
condiţiile de adecvare la diferite sisteme formale. 

În logica deontică, epistemică, într-o serie de 
alte logici ale „atitudinilor propoziţionale”, teh- 
nica de mai sus îşi găseşte de asemenea aplicare. 

În general vorbind, procedeul constă (rămânând la 
cazul operatorilor monadici) în a defini pentru 
formulele de tipul „AX“, unde A este un operator 
neextensional (în sensul că din faptul că X = Y este 
material adevărat nu rezultă întotdeauna că AX = 
AY), condiţii de realizabilitate într-un domeniu de 
lumi posibile adecvat alese. Astfel, spre a da un 
singur exemplu, în logica deontică standard o for- 
mulă „Op“ („Este obligatoriu cap să fie îndeplinit“) 
se interpretează ca spunând că în orice lume (posi- 
bilă) deontic perfectă p este adus la îndeplinire; o 
lume este deontic-perfectă, relativ la un sistem de 
norme dat, dacă în ea toate obligaţiile stipulate de 
acel sistem de norme sunt aduse la îndeplinire. 
Analog, formula „Pp“ („p este permis") este ade- 
vărată dacă şi numai dacă există o lume deontic- 
perfectă în care p are loc (p este deci permis dacă 
realizarea sa este compatibilă cu realizarea tuturor 
obligaţiilor). Se presupune totodată că pentru orice 
lume posibilă (în particular pentru lumea actuală) 
există o lume care constituie o alternativă deontică 
la ea (cu alte cuvinte, orice lume posibilă are acces 
la o lume deontic-perfectă). Conceptul de validita- 
te înseamnă şi aici adevăr în cadrul tuturor mode- 
lelor, pentru toate lumile. O formulă de forma 
„OX” este, în particular, validă, dacă este adevăra- 
tă în orice model, în toate lumile deontic-perfecte. 

11. Semantica lumilor posibile, în a cărei pre- 
zentare ne-am oprit asupra logicilor modale pro- 
poziţionale, constituie un instrument al analizei 
logice şi filozofice care- după cum s-a putut vedea, 

sperăm, chiar din cele de mai sus — este suficient 
de flexibil pentru a putea fi adaptat la nenumărate 
sisteme formale. Unele aporii filozofice îşi primesc 
o soluţie, sau cel puţin o formulare mai explicită, 
cu ajutorul tehnicii de acest gen; sau, mai precis, 
aporiile îşi explicitează presupoziţiile subiacente. 
Dar nu numai propoziţii disparate, ci însăşi siste- 
mele formale îşi explicitează presupoziţiile lor se- 
mantice. Varietăţii sistemelor formale i se pune 
deci în corespondenţă varietatea subiacentă a con- 
diţiilor interpretative. O dată admisă această posi- 
bilitate de variaţie a condiţiilor de interpretare — şi 
aplicare — a sistemelor logice, existenţa unor sis- 
teme atât de diverse din punct de vedere sintactic 
nu mai constituie un motiv de scandalizare pentru 
cugetarea filozofică în căutare de absoluturi. Con- 
venţionalismul sintactic- concepţia potrivit căreia, 
schematic vorbind, raţiunea îşi poate da sieşi logici 
diferite, neavând a se îngriji decât de păstrarea 
criteriului suprem al coerenţei — este, cum se poate 
vedea, în curs de a fi depăşit: coerenţa formală, în 
multe cazuri, se arată a nu fi datul ultim, dincolo 
de care nu putem trece. Dimpotrivă, variaţia 
sistematică a presupoziţiilor de bază, precum şi 
unitatea lor, ne explică atât varietatea cât şi uni- 
tatea unor familii întregi de sisteme formale. 

Dar oare a fost depăşit în genere convenţiona- 
lismul filozofic? Convenţionalismului sintactic nu 
i se substituie oare un convenţionalism semantic 
sui-generis? Libertatea cu care manipulăm presu- 
poziţiile semantice, cu care potrivim definițiile 

astfel încât ele să convină unui sistem nu este 
expresia aceleiaşi puteri decreaţiea raţiunii umane 
care îşi găseşte expresia, concomitent, în invenţia 
sistemelor formale? Întrebarea este prea gravă 
pentru ca răspunsul să poată îmbrăca o formă 
telegrafică. Desigur, existenţa inevitabilă a unor 
aspecte convenţionale în construcţiile logice nu 
este nicidecum echivalentă cu adoptarea con- 
venţionalismului filozofic. Pe de altă parte, dacă 
vom spune că în construcţiile semantice la care 
facem aluzie punctul de plecare îl constituie câteva 
întuiții de bază, al căror suport este experienţa 
(empirică şi intelectuală), dar că aceste intuiţii sunt 
apoi prelucrate matematic, cu libertatea inerentă 
spiritului matematic, răspunsul nu va fi eronat, cel 
puţin după opinia semnatarului acestor rânduri. 
Dar acest răspuns se cere fundat, după cum se cere 
elucidată şi conexiunea factorilor diverşi care co- 
laborează la realizarea unor creaţii cum sunt siste- 
mele formale şi interpretările lor (materialul 
lingvistic oferit de o serie de limbi naturale, intuiţia 
categorială a posibilului şi necesarului, tradiţia cul- 
turală, în special filozofică, şi îndeosebi conceptul 
moştenit de „lume posibilă“, facultatea de prelu- 
crare matematică a acestui material etc.). 

Aşadar, cesunt „lumile posibile“? S-ar părea 
că, în spatele lor stă intuiţia pe care o are omul, 
fiinţă posibilistă, că orice stare actuală a universu- 
lui considerat este numai una din stările de lucruri 
care puteau avea loc (din punct de vedere logic). 
Neîndoielnic, facultatea de a concepe planuri 

alternative de acţiune constituie suportul sau coro- 
larul ideii noastre generale despre posibilităţile 
alternative. In sfârşit, indubitabil rămâne faptul că 
această intuiţie este prelucrată nu într-un singur 
concept — ca la Leibniz — ci într-o familie întreagă 
de concepte înrudite. Şi astfel, construcţia concep- 
tuală a unui metafizician care aspiră spre absolut 
a devenit punctul de plecare spre o nouă rela- 
tivizare a modului nostru de a privi realitatea. 

Dincoace de aceste întrebări filozofice, se află 
însă o problematică pe care logicienii cei mai pro- 
eminenţi de astăzi o dezvoltă într-un ritm 
neobişnuit de rapid. 

12. În loc de bibliografie. Logicile modale au 
reintrat în actualitate în secolul nostru datorită în 
special lui C.I. Lewis, iar cea mai bună introducere 
în problematica logicii modale rămâne Symbolic 
Logic de C.I. Lewis şi C.H. Langford (prima ediţie în 
1932, a doua ediţie în 1959; New York, Dover 
Publications). In Appendix H la această lucrare cla- 
sică sunt prezentate mai multe sisteme de logică 
modală. K. G öd e l (Eine Interpretation des intuition- 
istischen Aussagenkalküls, în Ergebnisse eines mathe- 
matischen Kolloquiums, Bd. IV (1933), pp. 34- 40) a 
construit primele axiomatizări ale logicii modale 
care iau ca bază subiacentă logica clasică a propo- 
zițiilor. Sistemul T, a cărei semantică este atât de 
importantă, a fost construit de către R. Feys, deşi 
nu sub aceeaşi denumire (Les logiques nouvelles des 
modalités, în „Revue Néoscholastique de Philoso- 
phie“, vol. 40, 1937, pp. 517 — 533 şi vol. 41, 1938, 

pp. 217 — 252), şi regăsit în mod independent (sub 
denumirea de sistemul M) de către G. H. von 
Wright (An Essay in Modal Logic; Amsterdam 
North-Holland Publishing Co., 1951). O prezen- 
tare excelentă a logicilor modale şi a semanticii lor 
în G. E. Hughes and M. ]. Cresswell (An Introduc- 
tion to Modal Logic; Methuen 1968, reprinted with 
corrections 1972, London). Interpretarea sistemu- 
lui S5 propusă de Carnap se găseşte în capitolul V 
din Meaning and Necessity (Chicago University 
Press, 1947), carte a cărei traducere în limba ro- 
mână a apărut în 1972 (Semnificație şi necesitate, 
Editura Dacia). Un studiu al lui J. Hintikka asupra 
lui Carnap (Semantica lui Carnap în retrospectivă; în 
colecţia: „Profiluri şi sinteze — logicieni şi filozofi 
contemporani“, nr. 1, <Jaakko Hintikka>; C.I.D.S.P., 
Bucureşti, 1972) poate fi consultat de cititor în le- 
gătură cu semantica lui Carnap confruntată cu 
semantica „lumilor posibile“. Aceasta din urmă 
apare mai întâi în articolele lui Stig Kanger (a se vedea 
îndeosebi Provability în Logic; Stockholm, 1957). 
Un precursor important şi totodată un con- 
tribuitor activ la elaborarea semanticii logicilor 
modale, ca şi a semanticii logicii deontice, episte- 
mice şi a altor logici ale „atitudinilor propoziţio- 
nale“ este K.].]. Hintikka, care foloseşte tehnica 
„mulţimilor-model“ (model sets), despre care n-am 
avut posibilitatea să vorbim mai sus, ca pe o alter- 
nativă la tehnica lumilor posibile; o mulțime- 
model este o mulţime de propoziţii în care, pentru 
orice p, p şi — p nu aparţin concomitent mulţimii, 

pentru o propoziţie de forma p v q, p sau cel puţin 
g aparţin mulţimii-model şi care dacă conţine p & q, 
etc. atunci conţine p şi q etc. (Modality and Quanti- 
fication in „Theoria“, vol. 27, 1961, pp. 110 — 128. 
The Modes of Modality; în „Acta Philosophica Fen- 
nica“, Modal and Many-valued Logics (1963, pp. 65, 
81). Aceste studii, împreună cu articole înrudite ca 
temă, inclusiv articole privind semantica logicilor 
deontice, sunt grupate în cartea lui Hintikka Mo- 
dels for Modalities. Selected Essays (D. Reidel Publ. 
Co., Dordrecht, 1969). - Semantica logicilor deon- 
tice a fost construită de Hintikka (vezi mai sus) şi, 
anterior, de către Stig Kanger (New Foundations for 
Ethical Theory, Stockholm, 1957, retipărită în Deon- 
tic Logic — Introductory and Systematic Readings, ed. 
by Risto Hilpinen, la D. Reidel, 1971); a se vedea, 
de asemenea în Deontic Logic: Introductory Readings, 
articolul lui Bengt Hansson — An Analysis of Some 
Deontic Logics (articolul, care prezintă o analiză 
semantică a celor mai cunoscute sisteme de logică 
deontică, a apărut iniţial în Nous, 4, 1970, pp. 378 
- 398). Pentru semantica logicii epistemice a se 
vedea J. Hintikka, Knowledge and Belief (Ithaca, 
1961). Un articol recent al lui N. Rescher şi Z. Parks 
este relevant pentru dezvoltările la care conduce 
introducerea conceptului de „lumi posibile“: Pos- 
sible Individuals, Trans- World Identity, and Quantified 
Modal Logic (în Nous, vol. 7, 1973, pp. 330 - 350). O 
serie de articole publicate de către David K. Lewis 
şi, mai recent, cartea sa, Counterfactuals (1973) au 
atras, de asemenea, atenția asupra importanței 

filozofice şi logic-formale a semanticii lumilor posi- 
bile. În articolele sale, Richard Montague pune acea- 
stă semantică la baza construcţiei pragmaticii logice; 
a se vedea Logical Necessity, Physical Necessity, Eth- 
ics and Quantifiers (în „Inquiry“, 4, 1960, pp. 259 — 
269) şi Pragmatics (în Contemporary Philosophy, vol. 
1: Logic and the Foundations of Mathematics, ed. by R. 
Klibansky, Firenze, 1968, pp. 102 — 122). Semantica 
lumilor posibile mai este cunoscută adesea sub 
numele de „semantică în stil Kripke” ceea ce de- 
notă aportul hotărâtor adus de acest logician în 
teoria modală. De aceea, last but not least, vom 
încheia această bibliografie cu totul restrânsă, 
trimiţându-l pe cititor la principalele articole de- 
venite clasice ale lui Saul Aaron Kripke: A complete- 
ness theorem in modal logic (în „Journal of Symbolic 
Logic“, vol. 24,1959, pp. 1 — 14); Semantical analysis 
of modal logic I, normal propositional calculi (în „Zeit- 
schrift für mathematische Logik“, vol. 9, 1964, pp. 
67 — 96); Semantical considerations of modal logics (în 
„Acta Philosophica Fennica“, 1963, Modal and 
many-valued Logics, pp. 83- 94) şi Semantical Analy- 
sis of Modal Logic II, non-normal modal propositional 
calculi (în The Theory of Models, ed. J. W . Addison, 
L. Henkin, A. Tarski; Amsterdam, North Holland 
Publishing Co., 1965, pp. 206 — 220). 

Logica deontică şi formalizarea 
obligaţiei derivate 


I. Logica deontică este astăzi unul din cele mai 
atrăgătoare, dar şi contestate capitole ale logicii 
formale moderne. Ideea că discursul normativ are 
nu numai o raționalitate, dar şi o logică stricto sensu, 
la fel ca şi discursul apofantic; că, de exemplu, 
legea necontradicţiei în domeniul sistemelor de 
propoziţii normative are o suveranitate tot atât de 
mare ca şi în domeniul sistemelor de propoziţii în 
care rezidă adevărul sau falsul, numai că în cele 
două domenii legea îmbracă forme diferite; că no- 
ţiunile, propoziţiile, raţionamentele şi sistemele 
normative au trăsături formale generale suficient 
de specifice spre a justifica un studiu independent 
- această idee directoare se materializează astăzi 
suficient de convingător în sistemele formale de 
logică deontică. Pe de altă parte, desprinderea for- 
mei de conţinutul propoziţiilor normative implică, 
la prima vedere, punerea unui semn de egalitate 
între sistemele de norme, indiferent de natura, 
însemnătatea şi profunzimea lor. Nu puţini sunt 
cei ce se arată șocați de o atare „desacralizare“ a 
imperiului normelor. Ei nu greşesc desigur atunci 


209 


când pun în contrast simplitatea construcţiilor lo- 
gic formale cu complexitatea inextricabilă a feno- 
menului normativ real. Se poate arăta însă că, în 
pofida simplităţii, a primitivismului ei, logica de- 
ontică fixează trăsături reale şi importante — încăr- 
cate de semnificaţie — ale discursului normativ. 

În cele ce urmează ne propunem să prezen- 
tăm un calcul deontic care a fost construit de către 
Georg Henrik Wright în anii '50. Calculul în cauză 
este de o maximă simplitate; crearea sa a constituit, 
fără îndoială, pasul cel mai important în consti- 
tuirea logicii normelor ca disciplină formală inde- 
pendentă. Pentru a studia prin aproximări 
succesive conexiunea raţionalităţii formal-logice 
cu fenomenul normativ real este indicat să luăm ca 
punct de formare tocmai intuiţiile deontice simple 
care îşi găsesc expresia în acest formalism wright- 
ian. După aceea vom prezenta o dificultate serioa- 
să, o inadecvare formală a acestui calcul — în ceea 
ce priveşte analiza aşa-numitelor imperative con- 
trarii datoriei ca speţă de obligaţii derivate — şi 
vom supune discuţiei o propunere proprie pentru 
soluţionarea dificultății. 

Expunerea de faţă este cât se poate de suma- 
ră; ea selectează o porţiune din aria investigaţiilor 
formale, lăsând în umbră tot restul. In particular, 
fundarea logicii deontice pe o logică a schimbării 
şi o logică a acțiunii- iniţiată de asemenea de către 
von Wright- prezintă un interes teoretic deosebit. 
Semantica logicii deontice şi conexiunea acestei 
logici cu cea modală sunt alte parcele ale câmpului 

de investigaţie fără parcurgerea cărora nu se poate 
forma o judecată cât de cât completă asupra rostu- 
lui şi limitărilor logicii normelor în ziua de astăzi. 

Pentru a înţelege expunerea din secţiunile 
II-IV ale articolului de faţă se cer numai cunoştinţe 
elementare de logică formală. 

II. Sistemul formal al logicii deontice standard. 
Vom reproduce mai întâi una din formulările 
uzuale ale logicii deontice a lui von Wright’. 


1. ALFABET 


1.1. Variabile: p, q, r,... (în număr nelimitat) 

1.2. Conective propoziţionale: — (negația), —> 
(implicaţia) sunt luate ca semne primitive; pe baza 
lor se definesc & (conjuncţia), v (disjuncţia), = 
(echivalenţa) 

1.3. Operatori deontici: O (primitiv); P (definit). 


2. REGULI DE CONSTRUIRE A FORMULELOR 
BINE FORMATE (F.B.F.) 


Un complex molecular este o formulă bine for- 
mată în sensul logicii propoziţiilor, construită din 
una sau mai multe variabile prin intermediul co- 
nectivelor propoziţionale. De exemplu, -p, p > q, 
p v —p sunt complexe moleculare. 


1 Pentru Bibliografie, a se vedea secţiunea finală a acestui 
articol. 

2.1. Dacă X este o variabilă sau un complex 
molecular, atunci OX este f.b.f. Formulele de tipul 
OX se numesc O — formule atomice. 

2.2. Dacă X, Y sunt O — formule atomice, 
atunci =X,X > Y,XvY,X& Y,X=Y sunt f.b.f. 


3. DEFINIŢII 
3.1. &, v, = se definesc ca în logica pro- 
poziţiilor. 
3.2. Pp = 4- O- p 


4. AXIOME 


4.1.- (Op& O- p) 
411. O(p & q) = (Op & Op) 
4.01. O(p v - p) 


5. REGULI DE INFERENȚĂ 


5.1. Într-o teză (axiomă sau teoremă) a siste- 
mului putem substitui în locul unei variabile, peste 
tot unde ea apare, o variabilă sau un complex 
molecular de variabile, obținând astfel o teză. 

5.2. Modus ponens: dacă X şi X — Y sunt teze 
ale logicii deontice, atunci Y este o teză. 

5.3. Dacă X = Y este o tautologie în sensul 
logicii propoziţiilor, atunci OX = OY este o teză a 
logicii deontice (unde X şi Y sunt f.b.f ale logicii 
propoziţiilor). 

5.4. Substituind în toate variabilele unei tau- 
tologii a logicii propoziţiilor formule bine formate 
ale logicii deontice standard obţinem o teză. 


OBSERVAŢII 


1. Variabilele sistemului pot fi interpretate ca 
variabile pentru denumiri de acte generice sau ca 
variabile pentru propoziţii ce descriu îndeplinirea 
unor acte. În conformitate cu interpretarea adop- 
tată, conectivele —, =, & v, = sunt: interpretate, 
atunci când survin în interiorul unui complex mo- 
lecular, ca desemnând funcţii de realizare sau ca 
desemnând funcţii propoziţionale. O funcţie de 
realizare atribuie pe baza valorilor de realizare ale 
argumentelor o valoare de realizare compusului. 
Atunci când se aplică nu în interiorul unei O-for- 
mule atomice, ci asupra unor asemenea O-formule 
considerate ca formule de sine stătătoare, conec- 
tivele sunt interpretate exclusiv în sens, pro- 
poziţional. 

În cele ce urmează, vom considera numai 
interpretarea propozițională a conectivelor. 


2. Operatorul „O“ are un singur argument; 
el desemnează obligaţia. „OX” se citeşte: „Este 
obligatoriu X”. În funcţie de cele două interpretări 
ale variabilelor, „O“ reprezintă fie un predicat de 
ordinul doi având ca argument predicate de or- 
dinul 1 care desemnează (descriu) acte generice 
(clase de acţiuni), fie un metapredicat care desem- 
nează modalitatea deontică a unei propoziţii. 

(Aşadar, „O“, ca şi „P“, desemnează modalităţi ale 
acțiunii — în prima interpretare — sau ale propo- 
zițiilor care descriu acțiuni — în a doua interpretare). 

În cele ce urmează, vom adopta a doua inter- 
pretare, privind deci variabilele ca variabile pro- 
poziţionale. 

3. În locul axiomei O(p & q) = (Op & Oq) 
putem adopta în cadrul sistemului de faţă axioma 
mai simplă O(p > q) = (Op > Og). 

4. Eliminând axioma O(p v -p), care este 
independentă de celelalte axiome, obținem un sis- 
tem echivalent cu cel construit de către von Wright 
în 1951. 

5. În formularea sa inițială, aproximativ co- 
respunzătoare celei de mai sus, sistemul lui von 
Wright avea ca operator primitiv permisiunea 
(P). Obligația se defineşte pe baza permisiunii: 
Op = df- P- p. Trecând peste modificările inesen- 
tiale de formulare a regulilor de construire a ex- 
presiilor bine formate, primele axiome sunt: 


1. Pp v P - p (principiul permisiunii). 


2. P (p v- p)= Pp v P - p (principiul 
distribuitivității deontice). 


Von Wright adoptă totodată următorul Prin- 
cipiu al contingenței deontice care constituie o negare 
a axiomei O (pv- p): formula „O(p v- p)“ nu este 
logic adevărată iar formula „P(p& - p)” nu este 
logic-falsă. 

6. În sistemul având ca operator primitiv 
permisiunea, în locul regulii după care dacă X şi Y 
sunt logic-echivalente în sensul logicii propoziții- 
lor, atunci OX = OY este o teză, se adoptă, 
bineînţeles, regula: dacă X şi Y sunt logic-echiva- 
lente în sensul logicii propoziţiilor, atunci PX = PY 
este o teză. 

În mod alternativ, putem adopta următoarea 
regulă, echivalentă cu cea de mai sus: Inăuntrul unei 
teze a logicii deontice putem înlocui o variabilă sau 
un complex molecular de variabile (nu neapărat 
peste tot) printr-o expresie logic-echivalentă. 

Vom cita, în continuare, un şir de teze mai 
importante ale logicii deontice standard. 


1.- (Op & O- p) 

2. Pp v P- p principiul permisiunii 

3. Op > Pp 

4. Pp &q vP(p&- q)vP(-p&q)yv 
vP- p&- q) 


5. O (p & q) = (Op & Oq), principiu de dis- 
tributivitate deontică, acceptat ca axiomă în prima 
din formulările de mai sus 


6. P(p v q) = (Pp v Pq) principiul dual de 
distributivitate deontică 


7. (Op v Oq) -O(pvq) 
8. Pp & q) — (Pp & Pq) 

9. O(p > q) > (Op > Og) 

10. (O(p > q) & Op)) > Oq 

11. O(p > q) > (Pp > Pq) 

12. (- Pq & Olp > q) >- Pp 

13. (Olp > (qvn)&- Pq&- Pr) —- Pp 
14. - (O(pv q) & - Pp & — Pq) 

15. (Op & O ((p & q) > r) > Oq >r) 
16. O(- p > p) > Op 

17. Op > O(p vq) 

18. Pp > P(pvq) 

19. Op > O- p >q) 

20.- Pp—- P(p&q) 

21. 0(pv-p) 

22. - P(p &- p) 


Observații: 

Formulele 1-3 sunt deductiv-echivalente; ele 
nu pot fi deduse din formulele următoare ale listei 
pe care am dat-o; una dintre ele trebuie acceptată 
în mod axiomatic. Formula 4 este o generalizare a 
formulei 2 pentru cazul cu 2 variabile; se pot adop- 
ta generalizări pentru n variabile. Una din for- 
mulele 5 au 6 trebuie luată ca axiomă, în cazul când 
nu acceptăm ca axiomă 21 sau 22. Adoptând ca 

axiomă 21 sau 22 putem deduce însă 5 şi 6, dacă 
totodată acceptăm axioma 9 sau 10. Formulele 1-20 
sunt independente de 21-22; 21-22 sunt indepen- 
dente de 1-20. 

Formulele 9-17 exprimă, potrivit lui von 
Wright, „legi ale angajării“ (laws of commitment). 
Prin obligaţie derivată, obligaţie condiţionată, an- 
gajare sau „commitment“ vom înţelege o propo- 
ziţie de forma O(p — q). Forma redată prin formula 
de mai sus mai este numită şi implicație deontică 
(Hintikka). Tezele 12 şi 13, după cum arată von 
Wright în articolul său din 1951, exprimă distincţia 
lui Toma d'Aquino între perplexitatea simpliciter şi 
perplexitatea secundum quid. Poziţia lui Toma este 
că un om poate fi perplex secundum quid dar nu şi 
simpliciter; faţă în faţă cu un sistem de norme 
(raţional) — un om nu se poate afla în dilema de a 
alege obligatoriu între două acţiuni interzise, decât 
dacă a şi comis o acţiune interzisă. Tezele 17-20 
sunt „paradoxe ale logicii deontice“; 17 şi 18 re- 
prezintă „Paradoxul lui Ross”; 17 se obţine imediat 
din 7; 18 se obţine imediat din 6. De exemplu, 
prima dintre aceste teze pare să sugereze pentru 
anumite propoziţii substituite în locurile lui p şi q 
- că dacă este obligatoriu să-ţi plăteşti datoriile, 
este obligatoriu să-ţi plăteşti datoriile sau să-i 
bruschezi pe creditori. Paradoxul este însă pur 
verbal; dacă Op are loc, atunci desigur şi O (p v q) 
are loc, dar de aici nu rezultă că obligaţia p v q 
atrage după sine obligaţia q, că este permisă înde- 
plinirea obligaţiei p v q prin îndeplinirea lui q, sau 

că îndeplinind obligaţia p v q suntem scutiţi de 
sancţiunea pe care o atrage după sine neînde- 
plinirea obligaţiei p. 

Mult mai serioasă este însă dificultatea le- 
gată de paradoxul lui Chisholm, la a cărui prezen- 
tare vom trece acum. 

III. Paradoxul lui Chisholm (paradoxul obli- 
gaţiei derivate, sau al imperativului contrar dato- 
riei) este menit să pună în evidenţă faptul că în 
logica monadică standard nu se pot formaliza 
adecvat obligaţiile derivate din încălcarea unei alte 
obligaţii. Într-adevăr, să presupunem că p este o 
obligaţie, cu alte cuvinte, propoziţia Op este 
adevărată (în cadrul sistemului de norme dat); să 
admitem, de asemenea, că într-o situaţie determi- 
nată avem -— p, adică obligaţia a fost încălcată; 
totodată, admitem că nesocotirea obligaţiei iniţiale 
ne obligă la o acţiune reparatorie, să spunem g. Se 
constată atunci că această obligaţie derivată nu 
poate fi formalizată prin OC p > q), cum pare a 
ne sugera reflecţia imediată. Într-adevăr, Op — 
O(- p > q) este o formulă validă pentru orice q (vezi 
teza 19 de mai sus) şi deci, pe de o parte, imperati- 
vul contrar datoriei pare a deriva în mod analitic 
din nesocotirea obligaţiei p, iar pe de altă parte 
(întrucât 4 este oarecare) orice expresie de forma 
O- p > q), cu un q arbitrar, este asimilat acestui 
imperativ contrar datoriei. 

O posibilă formalizare ar fi, în acest caz, 
dacă q este obligația din încălcarea obligaţiei p, 
formula: - p > Oq. Această formulă nu este corect 

construită, în sistemul lui von Wright. Ne rămâne 
atunci soluţia să „liberalizăm“ regulile de con- 
strucţie ale sistemului pentru a admite şi formule 
în care variabilele nu figurează în domeniul de 
acţiune al unui operator deontic. În acest caz ne 
ciocnim însă de paradoxul lui Chisholm care pare 
să arate că nici forma p — Op nu exprimă adecvat 
imperativele contrarii datoriei. 

Paradoxul rezidă în faptul că din formulele: 


(1) Op 

(2) OP > q) 
38)-p>0-q 
(4)- p 


rezultă o contradicţie. Din (3) şi (4) rezultă prin 
modus ponens (5) O — q, din (1) şi (2) rezultă, con- 
form tezei 10, Oq. Din Oq rezultă însă Pq, adică 
- O- q, deci negația consecinţei (5). 

Cu toate acestea, s-ar părea că formulele (1) 
- (4) de mai sus descriu o situație ce poate surveni 
în mod real. (1) şi (2) pot fi privite ca obligații de 
bază ale unui sistem de norme oarecare; în cazul 
încălcării obligaţiei p avem situaţia descrisă de (4), 
iar atunci ar putea intra în joc o obligaţie „repara- 
torie” de tipul (3). Din motivele expuse mai sus, nu 
putem formaliza obligaţia non q ce rezultă din 
încălcarea datoriei p prin O(- p >- q). Pe de altă 
parte, nu putem formaliza obligaţia q ce rezultă din 
îndeplinirea obligaţiei p nici prin (2'), p —> Oq, căci 

atunci ar însemna că această obligaţie este satis- 
făcută în mod trivial prin neexecutarea obligaţiei 
de bază, p : (2^) este o consecinţă logică din (4). 

Concluzia care se trage este că formalizarea 
obligaţiei derivate din încălcarea altor obligaţii este 
în genere cu neputinţă dacă rămânem în cadrul 
iniţial al logicii lui von Wright. Soluţia pe care a 
preconizat-o însuşi von Wright este o logică deontică 
având ca functor deontic primitiv obligația diadică. În 
acest caz, obligaţia de a face q atunci când este dat p 
se formalizează prin O(q/p); dacă p este o obligaţie 
absolută (necondiționată), fapt pe care înainte îl ex- 
primam prin Op, vom scrie: O(p/t), unde t este o 
tautologie oarecare, de exemplu p v - p. 

Pentru formalizarea obligaţiei derivate s-au 
construit, de asemenea, sisteme formale de un tip 
deosebit, cum sunt cele ale lui Krister Segerberger. 

IV. O altă soluţie, destul de simplă, pare a fi 
oferită, după părerea noastră, de construirea unui 
sistem deontic monadic cu obligaţii de ordine dife- 
rite. Intuiţiile de la care pleacă acest sistem sunt 
următoarele: 

1. Obligaţia este un concept ambiguu; el în- 
seamnă lucruri diferite, după cum este vorba de o 
obligaţie de ordinul unu (adică o obligaţie de bază, 
necondiționată), sau o obligaţie de ordin doi care 
rezultă din încălcarea unei obligaţii de ordinul 
unu, sau o obligaţie de ordin trei, care rezultă din 
încălcarea unei obligaţii de ordin doi etc. ` 

2. Ambiguitatea conceptului este însă siste- 
matică; altfel spus, obligaţiile de ordine diferite 
ascultă de aceleaşi legi. 

3. Obligaţia q ce rezultă din încălcarea unei 
obligaţii p de ordin (imediat) inferior este satis- 
făcută în mod banal dacă obligaţia p nu a fost 
încălcată; generalizând această situaţie, vom spune 
că orice obligaţie de ordin superior este implicit o 
obligaţie de ordin inferior. 

Aceste intuiţii pot fi formalizate în cadrul 
următorului sistem de logică deontică cu obligații de 
ordine diferite. 


1. ALFABET 


1.1. Variabile: p, q, r,... 

1.2. Conective propoziționale: ca mai sus. 

1.3. Operatori deontici: O, 02,..., On (obli- 
gații de ordine diferite); P}, P2,...,P,,... (permisiuni 
de ordine diferite). O permisiune de ordin n se 
poate defini pe baza obligaţiei de ordin n prin: P„p 
= ar On- p. 


2. REGULI DE FORMARE 


2.1. Dacă X este o variabilă sau un complex 
molecular de variabile, atunci O,X (pentru n = 1, 
2,...) este o expresie bine formată. 

2.2. Dacă, X, Y, sunt formule bine formate 
atunci, —X, X & Y, X > Y etc. sunt formule bine 
formate. 

3. SCHEME AXIOMATICE 


Fie X şi Y variabile sau complexe moleculare 
de asemenea variabile — adică formule bine for- 
mate în sensul logicii propoziţiilor. Indicele n 
variază pe domeniul 1, 2, 3,... 


3.1. — (O,X & O,- X) 

3.2. O,(X & Y) = (O,X & OY) 

3.3. O,(X), dacă X este o tautologie. 
3.4. OX > OnıX, pentru n > 1. 


O schemă de teze a sistemului care se obţine 
imediat este: 


PX > P.X. 
L] 


Sistemul este consistent. Într-adevăr, dacă 
punem 0,=02=...0.=...O, sistemul se reduce la 
logica deontică standard, a cărei consistenţă este 
cunoscută. 

Problema completitudinii şi a deciziei ră- 
mâne deschisă. 

S-ar părea că acest sistem ne permite să 
formalizăm, fără inconvenientele sugerate de pa- 
radoxul lui Chisholm, obligaţiile condiţionate, 
atât cele de bază, cât şi cele derivate din încălcarea 
unei obligaţii de bază. Reîntorcându-ne la forma- 
lizarea situaţiei descrise anterior prin formulele (1) 
- (4), adică: Op, Op —q),-p—O-g,-q-pşi 

presupunând că p ar reprezenta o obligaţie de 
ordinul 1, vom avea: 


(1%) Op 
(2”) O.(p > q) 
(3) O2- p>q) 


Aici (2') exprimă o obligaţie de bază, deci de 
ordinul 1; (3') exprimă o obligaţie derivată din 
încălcarea unei obligaţii de ordinul 1, adică o obli- 
gaţie de ordinul 2. Din (3°) derivă (4) O: p >q), 
care este şi o consecinţă directă din (1”); dar din (17) 
nu rezultă (3'). Dacă adăugăm la aceste premise şi o 
a patra premisă: — p, nu rezultă nici o contradicţie (în 
general nu rezultă nimic în cadrul sistemului de 
faţă). Dar, dacă rămânem în afara sistemului, agentul 
care a comis —p, încălcând astfel obligaţia formali- 
zată prin Op, poate trage concluzia că îi revine 
obligaţia de ordin 2 formalizată prin O2(- p >- q). 
Aceasta nu înseamnă că -q este o obligaţie de 
ordin 2! În sistemul nostru nu putem deduce din 
premisele de mai sus O2- q, din care s-ar fi putut 
obţine apoi O, — q ajungând la contradicţie! 

O ultimă precizare: orice obligaţie contrarie 
unei datorii de ordin n este o obligaţie de ordin 
n+l; reciproca nu este însă adevărată. De exemplu, 
O.(p v- p)areloc, adică p v- p este o obligaţie de 
ordin doi, fără a fi totuşi un imperativ contrar 
datoriei. 

V. Notă bibliografică. Printre precursorii logi- 
cii deontice, Aristotel, Leibniz şi Husserl ocupă un 

loc mai mult sau mai puţin important. Mai aproape 
de zilele noastre, Ernst Mally a construit primul 
sistem formal, din păcate defectuos, de logică 
deontică (numită de el: logica voinţei). În 1951, G.H. 
von Wright a publicat în revista „Mind“ articolul 
său Deontic Logic. În acelaşi an, în An Essay in Modal 
Logic (North-Holland Publ. Co., Amsterdam), von 
Wright privea logica deontică drept o ramură a 
teoriei generale a modalităţilor. Fundamentele 
logicii deontice aparţin logicii modale, dar la un 
nivel mai profund, logicii schimbării şi acţiunii; 
acest fapt avea să fie pus în evidenţă tot de către 
von Wright în cărţile sale Norm and Action (1963) şi 
An Essay in Deontic Logic and the General Theory of 
Action (1968). Schița de mai sus a logicii deontice 
monadice urmează îndeaproape articolul lui von 
Wright A New System of Deontic Logic (1964) şi 
prezentarea logicii deontice de către Dagfinn 
Follesdal şi Risto Hilpinen în articolul Deontic 
Logic: An Introduction. Ambele articole sunt incluse 
în culegerea colectivă Deontic Logic: Introductory 
and Systematic Readings, editată de Risto Hilpinen 
la D. Reidel Publ. Company (Dordrecht-Holland, 
1971); în redactarea acestui articol am folosit şi alte 
contribuţii la această culegere. Paradoxul care îi 
poartă numele a fost prezentat de către Chisholm 
în Contrary-to-duty-Imperatives and Deontic Logic (în 
„Analysis“ 24, 1963, p.33-36); noi l-am redat după 
culegerea sus-menţionată, unde este prezentat în 
articolele lui von Wright, Follesdal şi Hilpinen, al 
căror titlu a fost deja amintit, precum şi într-un 

articol al lui Bengt Hansson (An Analysis of Some 
Deontic Logic). In acest articol, Hansson consideră 
Logica deontică standard, adică sistemul obţinut din 
cel al lui von Wright prin înlocuirea principiului 
contingenţei deontice cu axioma O(p v - p). For- 
malizarea obligaţiei derivate, şi în mod deosebit a 
obligaţiilor ce revin prin încălcarea unor obligaţii 
anterioare, în cadrul sistemelor cu functori deontici 
diadici a fost preconizată de către von Wright în (A 
Note on Deontic Logic and Derived Obligation) (în 
„Mind“, 65, 1956, p.507-509) şi A New System of 
Deontic Logic; un sistem alternativ a fost construit 
de către N. Rescher (1958). Soluţia pe care am 
propus-o pentru formalizarea obligaţiilor derivate 
este, sperăm, inedită. O expunere mai detaliată a 
problemelor logicii deontice este dată în articolul 
Logica deontică şi teoria modalităților (în Probleme de 
logică, vol. VI, 1975, p.109-133). 


Conceptul cunoaşterii şi unele 
logici epistemice 


1. Dacă teoria cunoaşterii este una din for- 
mele privilegiate de „cunoaştere a cunoaşterii“, 
logica epistemică se relevă a fi un complement pe 
latură formală al celei dintâi. Conform influentei 
concepţii a lui Jaakko Hintikka, logica epistemică 
îmbrăţişează legile formale ale unei atitudini pro- 
poziționale determinate; este vorba despre relaţia 
dintre un subiect uman a şi o propoziţie oarecare 
p, dată prin expresii în genul „a cunoaşte (faptul 
că) p” sau „a ştie că p”. 

Studiul modalităților epistemice, respectiv al 
verbelor epistemice, adică logica epistemică sugerată 
iniţial de către G.H. von Wright în An Essay in 
Modal Logic (1951) şi dezvoltată apoi de către J. 
Hintikka în Knowledge and Belief (1962), poate fi 
privit ca unul din vectorii ce compun o desfăşurare 
de idei mai cuprinzătoare, şi anume o logică a 
cunoaşterii despre care filozofii au vorbit nu o dată. 
Această logică a cunoaşterii, şi îndeosebi partea ei 
principală, aşa-numita „logică a cunoaşterii 
ştiinţifice“, nu este o doctrină unitară, ci mai cu- 
rând o denumire care acoperă omonimic direcţii 

de cercetare diferite (metodologia ştiinţei, teoria 
sistemelor deductive, logica descoperirii, episte- 
mologia formalizată ş.a.). 

Logica epistemică nu constituie formalizarea 
analizei epistemologice în întregul ei şi ca atare nu 
se poate substitui acesteia din urmă. 

Să spunem că logica epistemică analizează 
un concept formal al cunoaşterii, spre deosebire de 
un concept material-neformal, intuitiv, guvernat de 
legi ce nu aparţin logicii - al cunoaşterii, acesta din 
urmă analizat în gnoseologie, înseamnă a subscrie 
unei dedublări iluzioniste a conceptelor. Mai exac- 
tă va fi afirmaţia că logica epistemică analizează 
trăsăturile analitice formale ale conceptului cu- 
noaşterii. Se subînţelege că orice concept are tră- 
sături pur formale; dar, desigur, nu orice concept 
prezintă trăsături formale atât de importante şi 
originale încât să justifice un studiu logic inde- 
pendent. Conceptul cunoaşterii este însă realmente 
important şi tocmai de aceea logica epistemică în 
multiplele ei ipostaze prezintă interes. 

În ce constă însemnătatea logicii epistemice? 

După cum o consideră J. Hintikka, ea contri- 
buie în primul rând la determinarea clară şi adecvată 
a conceptului de cunoaştere; desigur, o atare logică 
presupune la rândul ei, dar nu în mod circular, 
determinarea neformală, clară şi adecvată, a concep- 
tului studiat. În al doilea rând, studiul logico-episte- 
mic clarifică utilizarea polisemantică a unor termeni 
epistemici din cadrul limbajului uzual, subordonând 

accepţiile colaterale, derivate, sensurilor de bază, 
paradigmatice ale termenilor analizaţi. 

Degajând structuri din interpretările în care 
se află implantate, calculele epistemice dau loc la 
transferuri şi extrapolări de metode din alte ramuri 
ale logicii şi matematicii. Se constată, într-adevăr, 
analogii pregnante între modalităţile epistemice şi 
alte tipuri de modalităţi. 

În versiunea căreia îi acordăm aici o atenţie 
deosebită, versiunea lui Hintikka, logica episte- 
mică îşi găseşte întruparea într-un sistem formal 
izomorf sistemului modal aletic S4 al lui Lewis, 
sistem care admite multiple interpretări. Cu alte 
cuvinte, logica domeniului considerat coincide for- 
mal cu logica altor domenii şi numai interpretarea 
conferită sistemului formal poartă asupra cunoaş- 
terii în specificitatea ei. Faptul nu este singular: 
măreţia şi drama cunoaşterii axiomatice în genere 
rezidă în această condiţie ineluctabilă a desprin- 
derii formei de interpretare. Dar atunci, o justifi- 
care prealabilă a unei logici epistemice este de-a 
dreptul obligatorie. 


2. CARACTERIZĂRI ALE LOGICII EPISTEMICE 


Vom spune că logica epistemică studiază: 

a) concepte, propoziţii, raționamente şi sis- 
teme de propoziţii în care intervin în mod esenţial 
operatori epistemici; 

b) condiţiile de consistenţă a unor mulţimi 
oarecare de propoziţii epistemice; 

c) condiţiile de corectitudine a inferenţelor în 
care intervin concepte epistemice. 

Este evident că ultima caracterizare poate fi 
subsumată celorlalte două: studiul inferenţelor 
epistemice presupune studiul logic al conceptelor 
şi propoziţiilor epistemice. În ceea ce priveşte de- 
terminările a) şi b), ele sunt echivalente, deşi nu 
într-un mod explicit. Prima determinare pare a fi 
mai generală decât a doua; în schimb, aceasta din 
urmă este mai edificatoare, deoarece conceptele de 
-onsistenţă şi validitate (interdefinibile, cu ajutorul 
negaţiei) sunt într-adevăr centrale în studiul unui 
sistem logic. Caracterizarea b) aparţine lui J. Hin- 
tikka: sarcina pe care şi-o asumă, afirmă el, este „de 
a formula şi apăra criterii explicite de consistenţă 
pentru anumite mulţimi de enunţuri şi care... vor 
fi comparabile cu criteriile de consistenţă studiate 
în ramurile statornicite ale logicii”. 

În ceea ce priveşte caracterizarea a), mai trebuie 
specificat că ea este o simplă parafrază a caracteriză- 
rii generale a logicii formale (tradiţionale) ca studiu 
al formelor gândirii (concept, judecată, raţiona- 
ment); pe de altă parte, caracterizarea c) cores- 
punde celui mai uzitat mod de a privi obiectul logicii, 
şi anume ca studiu al raţionamentului valid. 

Din vastul repertoriu al caracterizărilor ce 
s-au putut da logicii formale — şi există oare vreuna 


1 J. Hintikka, Knowledge and Belief, An Introduction to the 
Logic of the Two Notions, Cornell University Press, New 
York, 1962, p. 3. 

care să nu poată fi particularizată pentru cazul 
logicii epistemice? — mai desprindem încă una: 

d) logica epistemică este studiul conceptelor 
epistemice. Într-un sens, afirmaţia este corectă; pe 
de altă parte însă, această determinare ne conduce 
la reformularea într-o manieră oarecum inedită a 
unei dificultăţi fundamentale bine cunoscute, a 
unei obiecţii ab initio ce se ridică în faţa logicii 
epistemice, aceea că ea nu ar constitui o logică în 
genere, ci numai formalizarea logică a unei colecţii 
de propoziţii privitor la cunoaştere. Cu un termen 
împrumutat din scolastică şi juxtapus altuia mo- 
dern, logica formală este studiul constantelor synca- 
tegorematice; sunt însă verbele şi adverbele 
epistemice termeni syncategorematici? Această 
din urmă afirmaţie pare greu de acceptat, întrucât 
lucrurile sunt împinse astfel spre o analiticizare 
excesivă a epistemologiei; epistemologia, ca teorie 
a cunoaşterii ştiinţifice, şi gnoseologia, ca teorie a 
cunoaşterii în genere, ar deveni atunci dezvoltări 
pur analitice, discipline deductive de felul ma- 
tematiciisau logicii. Or, cunoaşterea ne apare ca un 
concept sintetic (în multiple sensuri ce se pot con- 
feri termenului sintetic şi din care vom' desprinde 
numai unul: spunem că un concept este sintetic, 
atunci când din definiţia sa ori din postulatele 
semnificației sale nu pot fi deduse ansamblul ca- 
racteristicilor sale). Într-o altă formulare: cunoaş- 
terea ne apare ca un concept material, nu formal; 
sintetic, nu analitic; aposterioric, nu aprioric; em- 
piric, nu logic. 

Discuţia asupra obiectului logicii epistemice 
care a condus, cum am văzut, la o interogaţie 
asupra caracterului teoriei în cauză, ar trebui relu- 
ată abia după ce se studiază faptele logice funda- 
mentale care ţin de această teorie. Aici ne vom 
limita la observaţia că existenţa logicii epistemice 
şi statutul ei propriu nu atârnă de soluţionarea 
dificultății semnalate. 

În genere, nu se poate trage o linie netă de 
demarcaţie între particulele syncategorematice şi 
termenii categorematici, între constantele logice şi 
cele extralogice!, ceea ce însă în nici un caz nu 
frânează avansul cercetărilor logice. În definitiv, în 
cazul logicii epistemice este mai important a şti 
dacă ea conduce la rezultate noi, semnificative şi 
care nu se pot obţine, sau se pot obţine numai 
extrem de greu fără ajutorul ei, decât a şti dacă ea 
este o logică în sensul strict al cuvântului sau nu- 
mai formalizarea unor trăsături speciale ale con- 
ceptelor epistemice. Or, dacă pot exista dubii în 
ceea ce priveşte statutul precis al disciplinei, în 
schimb valoarea ei euristică, contribuţia sa la 
„cunoaşterea cunoaşterii“ este indubitabilă (e ceea 
ce ne vom strădui să arătăm în continuare). 


1 A se vedea A. Tarski, Cu privire la noțiunea de consecinţă 
logică, în culegerea Logică şi filozofie, Edit. Politică, 1966, p. 
293. 

3. CONCEPTE, PROPOZIŢII, INFERENŢE ŞI 
SISTEME EPISTEMICE 


Principalul concept epistemic este acela ex- 
primat, de obicei, prin verbul „a cunoaşte“, luat ca 
sinonim cu „a şti“, şi în sensul în care apare în 
construcţii propoziţionale ca „a cunoaşte că p“, 
unde a reprezintă un nume propriu (respectiv este 
ovariabilă individuală, pentru persoane), iar p este 
o propoziţie despre care are sens să afirmăm că este 
adevărată sau falsă. 

Acest tip de propoziţie, în notația simbolică 
utilizată de către J. Hintikka şi alţii, va fi formalizat 
prin: 


(1) „Kp“ 


care reprezintă expresia de bază a logicii epis- 
temice. Propozițiile în al căror cuprins figurează 
expresia „cunoaşte că“ (la unul din timpurile şi la 
una din persoanele verbului) se vor numi propoziții 
epistemice. Expresiile de tipul „K4“, „Ki“... etc. se vor 


numi operatori epistemnici. 

Un alt concept epistemic, definibil pe baza 
celui de mai sus, se exprimă în construcţii ca „după 
câte ştie a, p nu este exclus”, al căror sens ar fi că 
negația lui p, —p, nu urmează logic din cele cunos- 
cute de către a. Acesta este conceptul posibilității 
epistemice, pentru care Hintikka introduce notația 


(2) Pap“ 

şi care stă faţă de conceptul epistemic al cunoaşterii 
în următoarea relaţie evidentă: 


3)  agştiecă p atunci şi numai atunci când, după 
câte ştie a, non —p este exclus, 
ceea ce se va nota prin 


(4) Kp =-P,- p. 


Relația (4) va trebui să aibă loc în orice calcul 
logic care operează cu operatorii epistemici de mai 
sus. De obicei ea este introdusă ca definiție a ope- 
ratorului epistemic „K“, luat în calitate de termen 
primitiv. 

Din punct de vedere gramatical, conceptele 
epistemice se centrează în jurul verbului „a cu- 
noaşte“, „a şti că...“, utilizate la diateza activă, la 
una din persoanele şi timpurile verbului. Totodată, 
se operează următoarele simplificări, în cadrul lo- 
gicii epistemice obişnuite (în construcţiile lui von 
Wright, ]. Hintikka, ]. Lemmon, N. Rescher ş.a.): 

a) se are în vedere timpul prezent al verbului 
sau, în orice caz, se consideră că enunţurile epis- 
temice sunt produse în cadrul unui interval tem- 
poral determinat, înăuntrul căruia cunoaşterea 
persoanei în cauză rămâne constantă. În terminologia 
lui Hintikka, se consideră mulţimi de enunţuri 
epistemice emise în una şi aceeaşi „ocazie“, înăun- 
trul unui „prezent logic“; 

b) se are în vedere o idealizare a cunoaşterii 
reale: cunoaşterea infailibilă din punct de vedere 

logic, deci cunoaşterea unui subiect perfect raţional 
care cunoaşte toate consecințele a ceea ce cunoaşte. 

Acestelimitărisuntextrem de severe. Elerevin 
la oprirea logicii epistemice în stadiul ei sincronic. 
Logica epistemică de care dispunem în momentul de 
faţă este sincronică, nu diacronică, este a cunoaşterii 
constituite, nu a procesului cunoaşterii prin care, de 
regulă, progresăm de la o eroare la adevăr, de la 
adevăruri de un anumit ordin la adevăruri mai pro- 
funde, mai esenţiale şi generale. În al doilea rând, 
este logica unei cunoaşteri virtuale, nu actuale; pa- 
sive, nu active. Numai în acest sens putem înţelege 
presupunerea foarte tare care stă la baza construc- 
ţiilor formale acceptate îndeobşte, potrivit căreia 
dacă a cunoaşte o mulţime de propoziţii, atunci a 
cunoaşte şi tot ceea ce decurge din ele. 

Aceasta nu înseamnă că logica epistemică sin- 
cronică nu este importantă, în limitele ei precis tra- 
sate. Separarea propoziţiilor epistemice analitice de 
cele sintetice, organizarea propoziţiilor epistemice 
analitice într-un corp deductiv, prin intermediul 
unor sisteme formale ce primesc o interpretare epis- 
temică, studiul criteriilor generale de consistenţă şi 
validitate a mulțimilor de propoziţii epistemice sunt 
chestiuni ce interesează nu numai logica ci şi epis- 
temologia şi filozofia în general. Or, această sarcină 
şi-o asumă tocmai logica epistemică, în măsura în 
care este vorba de utilizarea verbelor epistemice în 
sensul lor de bază şi în contexte mai mult sau mai 
puţin tipice, ca „a ştie că p“. 

Aşadar, conceptele epistemice sunt studiate de 
logica formală numai în contextul propozițiilor 
epistemice având o anumită structură. La rândul lor, 
propoziţiile epistemice permit efectuarea unor 
raționamente epistemice. Studiul formal al acestora 
prezintă, de asemenea, unele particularităţi intere- 
sante. Un raţionament ca: „a ştie că b ştie că p; deci a 
însuşi ştie că p“ este, fără doar şi poate, valid, iar 
principiile sale de validare sunt de aflat numai 
înăuntrul logicii epistemice. Validarea acestui tip de 
inferenţă ne conduce însă — cum semnalează Hin- 
tikka — la un principiu logic de transmisibilitate a 
cunoaşterii cu nu puţine implicaţii pentru teoria 
cunoaşterii. Este numai un exemplu dintr-o clasă 
întreagă, în măsură a ilustra interesul filozofic mai 
larg al logicii epistemice. Tot astfel, putem considera 
sisteme de propoziţii epistemice, adică mulţimi or- 
ganizate deductiv de propoziţii epistemice; studiul 
lor logic prezintă de asemenea interes. 

Ne putem aştepta, desigur, ca pe baza siste- 
melor formale de logică epistemică sincronică să 
fie elaborate sisteme mai generale de logică diacro- 
nică, oferind o privire mai largă asupra cunoaşterii 
şi, deci, asupra conceptului cunoaşterii. Deocam- 
dată, putem caracteriza semnificaţia logicii episte- 
mice de astăzi spunând că ea poartă asupra 
cunoaşterii constituite (mai restrâns: asupra cu- 
noaşterii propoziționale, ca formulată în expresii de 
felul „a ştie că p“, unde p este o propoziţie), oferind 
un model formal al acestuia. 

4 LOGICA EPISTEMICĂ A LUI G.H. VON WRIGHT 


În cele de mai jos vom considera două con- 
strucţii fundamentale ale logicii epistemice, şi 
anume abordările lui G.H. von Wright şi J.Hin- 
tikka. O atenţie deosebită va fi acordată celei din 
urmă. Începem prin a trece în revistă contribuţia 
lui von Wright. 

În cartea sa din 1951, von Wright priveşte 
studiul modalităţilor epistemice ca o parte a teoriei 
generale a modalităţilor. Potrivit cunoscutului său 
punct de vedere, modalităţile se pot grupa în patru 
mari categorii: aletice, existenţiale, deontice şi epis- 
temice. Modalităţile aletice fundamentale sunt ne- 
cesarul, posibilul şi imposibilul, înţelese ca 
„moduri (logice) ale adevărului propoziţiilor“. 
Modalităţile epistemice (de dicto, care interesează 
mai mult) „se referă la modul în care o judecată 
este cunoscută (a fi adevărată)“. „Modalităţile 
epistemice — ne spune von Wright — sunt utilizate 
de dicto în expresii ca „este cunoscut că...“, „nu se 
ştie dacă...“, sau „se ştie că nu...“. Pentru „este 
cunoscut că...“ von Wright foloseşte cu predilecție 
expresia „este verificat că...“; aşadar, o judecată este 
verificată dacă este cunoscută a fi adevărată; o 
judecată este falsificată atunci când negația ei este 


1 G.H. von Wright, An Essay in Modal Logic, North Holland 
Publishing Company, Amsterdam, 1951. 

verificată; în sfârşit, O judecată este îndecisă atunci 
când nici ea, nici negația ei nu sunt verificate. 

În această construcție se consideră o cunoaş- 
tere impersonală: se face abstracţie de faptul că ceea 
ce cunoaşte o persoană poate să fie ignorat de o altă 
persoană; am putea vorbi în acest sens, deci, despre 
o cunoaştere generică (von Wright semnalează 
însă posibilitatea de a considera o teorie mai 
cuprinzătoare, în care modalităţile epistemice ale 
unei judecăţi sunt relative la persoane). Logica 
astfel obţinută va fi mai restrânsă, în comparaţie cu 
cea a lui Hintikka, în care utilizăm operatori epis- 
temici relativizaţi la persoane. De aceea, şi din 
punct de vedere lingvistic logica epistemică a lui 
von Wright va prezenta un interes mai restrâns 
decât logica lui Hintikka, întrucât dă seamă de mai 
puţine utilizări de bază ale verbului „a şti“. În 
particular, construcţii ca „a ştie că b ştie că p” şi 
inferenţe ca „a ştie că b ştie că p” nu pot fi formali- 
zate în această logică. 

Sistemul formal al lui von Wright angajează 
următoarele modalităţi epistemice monadice: 

Verificat ( = cunoscut); 

Falsificat; 

Indecis ( = nici verificat, nici falsificat); 

Nefalsificat ( = epistemic posibil); 

Decis ( = sau verificat, sau falsificat), 
pentru care se introduc notaţiile din (1) - (5). Apli- 
când simbolurile p, q, r..., pentru propoziţii, avem 
următoarele relaţii de echivalență, care pot fi puse 
la baza unor definiţii: 

(1) p este verificat (V,) dacă şi numai dacă 
- p nu este falsificat (dacă şi numai dacă 
este epistemic imposibil); 

(2) p este falsificat (F,) dacă şi numai dacă 

- p este verificat; 

(3) p este epistemic - posibil (P,) dacă şi 

numai dacă p nu este falsificat; 

(4) p este indecis (],) dacă şi numai dacă atât 

p cât şi non -p sunt epistemic posibile; 

(5) p este decis (D,) dacă şi numai dacă p este 

verificat sau p este falsificat. 

Aceste relaţii sunt (mai mult sau mai puţin) 
cunoscute înăuntrul teoriei tradiţionale a moda- 
lităţilor. Însemnătatea lor incontestabilă rămâne 
limitată, întrucât se referă la raporturile între pro- 
poziţii epistemice având unul şi acelaşi dictum. 

Pentru a cuprinde teoria modalităţilor epis- 
temice în ansamblul ei, von Wright propune în An 
Essay in Modal Logic adoptarea următoarelor prin- 
cipii de bază: 

1) p > — Fp (principiul special al non-falsi- 
ficării); 

2)- F(pvq)o(- Fpv-— Fq) (principiul -F 
— distribuţiei); 

3) Dacă (p = q) este o teză logică, atunci (-Fp 
=- Fp) este o teză logică (principiul V — intensio- 
nalităţii); 

4) Dacă o anumită judecată este cunoscută a 
fi o teză logică, atunci judecata că ea este verificată 
constituie, de asemenea, o teză logică. 

Sistemul astfel obţinut coincide cu sistemul 
T de logică modală aletică al lui Feys-von Wright 
(von Wright numeşte acest sistem M), dacă, bine- 
înţeles, facem abstracţie de interpretarea princi- 
pală a sistemului. Afirmația că logica epistemică 
este o ramură a teoriei generale a modalităţilor 
capătă astfel un sens mai precis: logica epistemică nu 
este altceva decât interpretarea unui sistem formal a 
cărui principală interpretare este o logică aletică. 

Întrucât numărul modalităților epistemice în sis- 
temul considerat este infinit, fiecărei modalităţi epis- 
temice putându-i-se asocia o valoare epistemică 
bine definită, rezultă că orice propoziţie se ra- 
portează la o infinitate de valori epistemice. 

Având în vedere această bogăţie de necon- 
trolat a modalităţilor şi valorilor epistemice, este 
de dorit să lucrăm într-un sistem care conţine un 
număr finit şi, dacă se poate, mic de modalităţi 
epistemice. Este ceea ce obţine J. Hintikka în siste- 
mul său de logică epistemică. 


5. LOGICA EPISTEMICĂ A LUI HINTIKKA 


În monografia Knowledge and Belief (1962), 
care reprezintă principala lucrare de referinţă pen- 
tru domeniul considerat, J. Hintikka propune un 
sistem de logică epistemică ce se obţine din cel al 
lui von Wright dacă adăugăm ca axiomă V, > VV,, 
sau, în terminologia sa, care diferă de cea wrighti- 
ană, axioma K,p > K.Kap. 


240 


Vom prezenta axiomatizarea logicii episte- 
mice a lui Hintikka pe care o vom lua ca punct de 
plecare în consideraţiile de mai jos. În prealabil 
facem următoarele precizări: 

1) Simbolismul utilizat nu coincide cu cel al 
lui Hintikka (aceasta, mai ales din motive de co- 
moditate tipografică). 

2) Facem abstracţie de particularităţile me- 
todei de construcţie la care recurge Hintikka, me- 
todă având ca ingredienţi esenţiali: 

a) analiza semnificației expresiilor din limba- 
jul obişnuit, în scopul degajării sensului lor de 
bază, sens pe baza căruia ar urma să fie explicate 
şi „semnificaţiile reziduale“ ale acestora; 

b) utilizarea unei tehnici semantice constând 
în definirea noţiunilor semantice de bază (consis- 
tenţă, inconsistenţă, validitate) pe baza aşa-numi- 
telor „mulţimi-model“ (mulţimi de propoziţii care 
echivalează cu descrieri parţiale de stare); 

c) formularea logicii epistemice sub forma 
unui set de condiţii de consistenţă pentru mulţimi 
arbitrare de propoziţii epistemice. 

Pentru conciziune, această prezentare face 
abstracţie de trăsăturile specifice ale metodei lui 
Hintikka şi consideră sistemul formal care se poate 
degaja ca echivalent cu mulţimea regulilor de con- 
sistenţă pentru propoziţii epistemice. După cum se 
va vedea, reducerea logicii epistemice la un sistem 
formal obişnuit, în care structura este despărțită în 
felul uzual de interpretare, va fi aptă a ne conduce 

la concluzii interesante privind raportul dintre lo- 
gica epistemică şi logica modală aletică. 

Este convenabil să deosebim, în construcția lui 
Hintikka, două etape distincte: un sistem epistemic 
restrâns, cu operatori epistemici nerelativizaţi la per- 
soane, şi sistemul epistemic general, în care restricţia 
iniţială este înlăturată şi în care, deci, avem operatori 
epistemici ca, de exemplu, K,, Ko... etc. 


5.1. SISTEMUL I 


Alfabetul 


Variabile propoziționale: p, q, r... (în număr 
nelimitat); 

Conective propoziționale: — (negația), v (dis- 
juncţia), & (conjuncția) — (implicația materială), o 
(echivalenţa materială); 

Operatori epistemici: K (primitiv); P (definit pe 
baza relaţiei: P =- K- ); 

Paranteze: (,). 


Reguli de bună formare 


1. Orice formulă bine formată a logicii pro- 
pozițiilor este o formulă bine formată a logicii 
epistemice (aşadar, orice variabilă propozițională 
şi orice „compus molecular“ în sensul logicii pro- 
pozițiilor este o f.b.f. a logicii epistemice); 

2. Dacă X este o f.b.f., atunci KX, P X sunt f.b.f. 
ale logicii epistemice; 

3. dacă X şi Y sunt f.b.f., atunci- X, X vY, 
X&Y,X—>Y,X © Y sunt f.b.f.; 

4. Orice formulă a logicii epistemice este bine 
formată numai în baza regulilor expuse anterior. 


Axiome 


Axiomele sistemului cuprind un ansamblu 
de axiome pentru logica propozițiilor pe care îl 
putem alege după plac (sau putem postula că orice 
tautologie a logicii propoziţiilor este axiomă), pre- 
cum şi următoarele axiome: 


A1. Kp > p; 
A2. Kíp > q) > (Kp > K9); 
A3. Kp > KKp. 


Reguli de deducție 


Pentru formulele bine formate ale sistemului 
vom utiliza — cum am procedat şi mai sus — X, Y, Z 
etc., în calitate de variabile metalogice. 

R1. Modus ponens: dacă X şi X — Y sunt teze 
ale sistemului, atunci Y este o teză a sistemului. 

R2. Regula de substituție: Dacă X este o teză, p 
o variabilă care figurează în X, iar Y o formulă bine 
formată oarecare, atunci formula care se obține 
substituind Y pentru p, peste tot unde p apare în X, 
este, de asemenea, o teză. 

R3. Regula pentru K. Dacă X este o teză a 
sistemului nostru, atunci KX este, de asemenea, o 
teză a sistemului epistemic. 


5.2. SISTEMUL EPISTEMIC GENERAL 
AL LUI HINTIKKA 


Sistemul epistemic restrâns poate fi modifi- 
cat şi, într-un sens, generalizat, dacă facem ur- 
mătoarele adăugiri sau modificări: 

Alfabetul sistemului anterior este extins, in- 
troducându-se variabile a, b, c,... (în număr nelimi- 
tat) pentru persoane (variabile în care putem 
substitui denumiri de persoane); acestea vor fi fo- 
losite ca indici ai operatorilor epistemici. Aşadar, 
se poate afirma că avem o multitudine de operatori 
epistemici Ka Ks Ku ... (din motive de comoditate 
tipografică, vom scrie în continuare Ka, Kb, Kc, ... etc. 
nici o confuzie neputând apare). 

Regulile de bună formare a formulelor sunt 
date prin modificarea celei de a doua clauze; vom 
spune, anume, că dacă X este o f.b.f., atunci KaX 
este o f.b.f. 

PaX va fi considerată, cum este firesc, ca o 
abreviere a formulei — Ka — X (K fiind operator 
epistemic primitiv). 

Axiomele şi regulile de deducție ale siste- 
mului formal spun acelaşi lucru ca mai sus, cu 
precizarea esenţială că peste tot unde înainte 
apărea K acum apar Ka, Kb, etc. Din acest motiv 
trebuie folosite scheme axiomatice şi scheme de 


244 


reguli de deducție (în locul acestor scheme de axi- 
ome şi reguli am putea introduce în mod alterna- 
tiv o regulă de substituție pentru variabilele de 
persoane, considerate ca variabile legate). 

În noul calcul, aşa cum este evident, tezele 
anterioare rămân valabile, cu condiţia „persona- 
lizării“ lor, adică substituind peste tot unde apare 
K (sau P), acelaşi operator epistemic însoţit de 
indice de persoană. 

Totodată, în logica epistemică generală apar 
şi teze noi, indemonstrabile prin mijloacele vechi- 
ului sistem şi care „spun ceva“ calitativ nou. Prin- 
tre aceste teze se numără: 


KaKbp — Kap. 
Pap — PaPb. 


5.3. O GENERALIZARE A SISTEMULUI 
ANTERIOR 


Pentru a obţine o generalizare propriu-zisă a 
sistemului restrâns de logică epistemică va trebui 
să modificăm alfabetul sistemului anterior, intro- 
ducând alături de operatorii epistemici Ka, Kb, Kc, ... 
operatorul K (fără indice de persoană). 


6. CONCEPTUL CUNOAŞTERII ÎN SISTEMELE 
EPISTEMICE CONSIDERATE 


Conceptul de cunoaştere, respectiv expre- 
sia „a şti“ („a cunoaşte”) se bucură de multiple 

accepţii, chiar dacă ne restrângem la accepţiile le- 
gate de cunoaşterea propozițională, adică la con- 
strucţii având forma tipică „a şti că“ — în opoziţie 
cu „a şti cum“ (unde, când, de ce, cine, ce ş.a.m.d.) — 
vedem că nu există o unică accepţie a cunoaşterii 
propoziţionale. Se pune atunci întrebarea cărei 
varietăţi de interpretare epistemică îi corespunde 
un anumit sistem de logică epistemică şi, de ase- 
menea, dacă celelalte varietăţi de interpretare sunt 
reductibile la una din ele, fundamentală. Problema 
este discutată pe larg în cadrul logicii epistemice, 
înăuntrul căreia o bună parte din eforturi se în- 
dreaptă în direcţia nuanţării, selectării şi evaluării 
diferitelor interpretări cu putinţă. 

De exemplu, operatorul epistemic K cu care 
operăm în cadrul logicii epistemice restrânse, la 
von Wright şi Hintikka, sau operatorii Ka, Kb, Kc... 
din logica epistemică generală, pot primi inter- 
pretările: (i) este evident (este evident pentru a...), 
că; (îi) este cert (este cert pentru a, b...că); (iii) este 
demonstrabil (este demonstrabil pentru a, b...Că..) şi 
multe altele. În formulările de mai sus apelăm la 
construcţii lingvistice în centrul cărora se află un 
anumit adverb epistemic. Asemenea interpretări 
sunt calchiate cel mai fidel pe modelul lingvistic 
obişnuit al logicii modale aletice, iar din punct de 
vedere istoric ele au constituit punctul de pornire 
în construirea logicii epistemice, ca o ramură a 
teoriei generale a modalităţilor. Interpretarea (iv): 
este verificat că (este verificat pentru a, b, c... că...) 
este tocmai aceea la care apelează Wright. 

Asemenea interpretări, pe care le-am putea 
numi adverbiale, sunt parafrazate în diferite alte 
construcţii, de exemplu cu verbul a avea (pentru 
operatorii relativizaţi la persoane): „a are evidenţa 
(certitudinea, demonstraţia, verificarea, justifica- 
rea) propoziției (faptului) că...“. De aceea, denu- 
mirea pe care am rezervat-o acestor interpretări 
epistemice are un anumit grad de arbitrarietate!. 

Interpretările de mai sus trimit direct la ver- 
bul a şti (a cunoaşte că), în sensul că „este evident 
(cert, demonstrabil, verificat) că p” implică logic 
propoziţia epistemică „se ştie că p”. 

Analiza expresiei „A ştie că p“, în centrul căreia 
stă verbul a şti, relevă şi ea posibilitatea unor inter- 
pretări alternative. Hintikka rezolvă problema, 
desprinzând un „sens primar“ sau „deplin“ al ver- 
bului şi opunându-l sensurilor „reziduale“. Logica 
epistemică are a se ocupa numai cu sensul primar al 
verbului; ea mai este în măsură, eventual, să explice 
şi devierile de la sensul de bază. După cum sub- 
liniază Hintikka, sensuri reziduale importante ale 
expresiei a şti că sunt cele exprimate de expresii ca a 
fi conştient (de faptul) că..., a avea certitudinea că... (com- 
binate, eventual, în expresii mai complicate ca a avea 
certitudinea că se știe, a şti că este cert etc.). Cu alte 
cuvinte, „sensurile psihologice“ ale verbului 
epistemic sunt din capul locului excluse. 


1  AsevedeaHintikka, op. cit., p. 19, unde logicianul finlan- 
dez citează interpretările date expresiei „Eu ştiu că...“ de 
către Urmson, Ayer şi Chisholm. 

Rămâne să se stabilească în ce constă sensul 
de bază al verbului a şti. Hintikka preia de la 
Platon, din Teetet, caracterizarea cunoaşterii ca 
opinie adevărată justificată. În consecinţă, a ştie că p 
atunci când el crede că p, iar p este adevărat şi a are 
dreptul, este îndreptăţit, are raţiuni suficiente, să 
creadă că p. Drept care, o propoziţie epistemică de 
forma „a ştie că p” poate fi infirmată atunci când p 
nu este adevărat sau când a nu are suficiente teme- 
iuri pentru a crede că p este adevărat". În termenii 
lui Hintikka: „Persoana ce afirmă «Eu ştiu că p» 
propune să trecem cu vederea posibilitatea ca vreo 
informaţie ulterioară să-l determine a nega că p, 
deşi el şi-ar putea imagina experienţe (logic posi- 
bile) care s-ar solda cumva tocmai cu acest efect. 
lar persoana are dreptate dacă, făcând aceasta, 
dispune de o justificare”. 

Dezvoltând acest punct de vedere, Hintikka 
subliniază: „În orice caz, acesta este un sens posibil 
al verbului a şti, şi anume tocmai acela pe care 
regulile mele sunt destinate în mod primar să-l 
capteze. După părerea mea, acest înţeles este pri- 
mar în sensul că anumite alte accepţii ale verbului 
a şti în cadrul discursului mai mult sau mai puţin 
obişnuit pot fi analizate prin intermediul său“. 

Pe lângă aceste interpretări, mai avem inter- 
pretări epistemice înrudite. Una din ele este 


1 Ibidem, p.18- 21. 
2 Ibidem, p.20. 
3 Ibidem, p.21. 

sugerată de către Hintikka. El observă că dacă 
citim Kap, nu ca „a ştie că p“, ci ca „din ceea ce ştie 
a, decurge logic că p”, atunci calculul formal 
epistemic ce rezultă este similar. Din anumite mo- 
tive, Hintikka preferă interpretarea iniţială. 

Dar pluralitatea interpretărilor epistemice ce 
se pot da unuia şi aceluiaşi calcul formal — fără a 
mai vorbi despre posibilitatea edificării unor cal- 
cule formale diferite — arată clar limitele metodei 
axiomatice şi, mai general, limitele metodelor for- 
male în logică. Calculul formal, independent de 
interpretare, nu poate reprezenta logica epistemi- 
că. Aceasta trebuie considerată ca totalitate a siste- 
melor formale care admit interpretări epistemice 
adecvate, însoţite de înseşi aceste interpretări. 
Exemplul logicii epistemice ilustrează cât se poate 
de pregnant ireductibilitatea logicii formale la for- 
malism; la rândul ei, construcţia semantică, oricât 
de sofisticată şi subtilă ar fi, nu se poate substitui 
integral elementului intuitiv, interpretativ sau 
comprehensiv care persistă în orice demers logic. 


7. CUNOAŞTERE PROPOZIȚIONALĂ 
VIRTUALĂ ŞI ACTUALĂ 


Principala limită de care suferă logica epis- 
temică a lui Hintikka, ca şi aceea a lui G.H. von 
Wright — rezidă în faptul că acea cunoaştere pro- 
poziţională al cărei concept îl caracterizează sub 
latura formală este o cunoaştere virtuală. Termenul 
virtual aparţinând lui Hintikka este cât se poate de 

bine ales. Într-adevăr, formalismul celor două sis- 
teme de logică epistemică prezintă două trăsături 
izbitoare: 1) el presupune că orice lege logică (a 
logicii subiacente, propoziţionale) este cunoscută, 
adică orice tautologie este din capul locului cunos- 
cută — conform K-regulii de deducție; 2) dacă un 
ansamblu de propoziţii este cunoscut, atunci orice 
consecinţă logică din acest ansamblu aparţine 
mulţimii  propoziţiilor cunoscute; (aceasta 
rezultă din axioma K(p — q) — (Kp > Kq) şi din 
K- regula de deducție). 

Cunoaşterea — proprietatea de a fi cunoscut 
revenind propoziţiilor conform accepţiei de mai 
sus — nu poate fi însă decât una virtuală, adică 
potenţială, în contrast cu cunoaşterea actuală a omu- 
lui, care este imperfectă, limitată, şi al cărei progres 
rezidă, într-o bună măsură, în explicitarea a ceea ce 
este cunoscut numai în mod virtual, altfel spus: rezidă 
în prelucrarea deductivă a datelor cunoscute. 
Cunoaşterea virtuală este desigur mai largă decât 
cea actuală, conceptul ei este mai general. 

Dar astfel se conturează o limitare sensibilă 
a aplicabilităţii aparatului logic-formal de mai sus. 
„In genere - scrie Hintikka - analiza noastră este 
aplicabilă la ceea ce oamenii cunosc în mod actual 
(sau, aşa cum vom spune, activ) numai în măsura 
în care ei sunt conştienţi de consecinţele.a ceea ce 
ei cunosc. Se poate vedea însă în mod imediat că 
rezultatele noastre nu vor fi total nerealiste, că ele 

sunt într-o anumită măsură aplicabile la ceea ce 
oamenii cunosc în mod activ... 

Precizând ideea, Hintikka scrie: „Rezultatele 
noastre nu sunt aplicabile în mod direct la ceea ce 
este adevărat sau fals în lumea noastră actuală. Ele 
ne spun ceva definit despre adevărul şi falsitatea 
enunțurilor numai într-o lume în care fiecare ins 
urmează până la capăt consecinţele propoziţiilor 
cunoscute. Ele sunt aplicabile la enunţurile actuale 
numai în măsura în care lumea noastră aproxi- 
mează una din «cele mai cognoscibile lumi posi- 
bile», cum le-am putea numi, sau pot fi făcute să 
aproximeze una din aceste lumi, atrăgând oame- 
nilor atenţia asupra consecinţelor ce urmează din 
ceea ce ei cunosc“?. 

Caracterizarea lui Hintikka ar putea fi para- 
frazată, spunând că logica lui epistemică se referă 
la lumi epistemic-perfecte; perfecte, în sensul că 
prelucrarea logică a materialului cognitiv este îm- 
pinsă până la ultimele ei consecinţe. 

Chestiunea ce se ridică imediat, în acest caz, 
este dacă cunoaşterea actuală — ca diferită de cu- 
noaşterea virtuală, în măsura în care oamenii nu 
cunosc toate consecinţele logice rezultate din ceea 
ce ei cunosc (caz căruia i se subordonează şi even- 
tualitatea necunoaşterii unor consecinţe din mul- 
timi vide de propoziţii, adică necunoaşterea unor 


1 Ibidem, p. 34. 
2 Ibidem, p.36. 

legi logice) — admite, de asemenea, o caracterizare 
formală. 

Dacă adoptăm în mod consecvent punctul de 
vedere al lui Hintikka ar trebui să conchidem că acel 
sens „rezidual“ în careexpresia „a cunoaşte“ vizează 
cunoaşterea actuală trebuie dedus şi explicat pe baza 
sensului de bază al expresiei, ce se zeferă la cu- 
noaşterea în sens larg, virtuală. Ne putem întreba, 
totuşi, dacă multitudinea logicilor modale, diversi- 
tatea aparatelor formale puse în joc de teoria mo- 
dalităţilor nu ne permit să vorbim despre sensuri 
diferite ale cunoaşterii (propoziţionale) caracteriza- 
bile prin operatori epistemici distincţi, dar apropiaţi. 
E o posibilitate care merită să fie exploatată. 

În genere, se pot considera sisteme modale 
aletice cu mai multe sorturi de modalităţi, ascul- 
tând de legi formale deosebite şi interconectate 
prin axiome de legătură. Nimic nu ne împiedică, 
de pildă, să considerăm sisteme modale cu două 
sorturi de modalităţi „necesar“ — să spunem - 
dintre care una ascultă de legile lui 54, iar a doua 
de legile unui alt sistem. Acesta este cazul cu siste- 
mul de logică epistemică al cărui fundament axi- 
omatic îl vom prezenta mai jos. 


8. UN SISTEM EPISTEMIC AL CUNOAŞTERII 
VIRTUALE ŞI ACTUALE 


Intuiţia de bază de la care porneşte sistemul 
nostru formal este distincţia dintre cunoaşterea 
propozițională virtuală şi cunoaşterea actuală. 

Prima este, cum însăşi denumirea ne arată, o tre- 
cere în act a cunoaşterii potenţiale, sau virtuale. 
Cunoaşterea virtuală este înţeleasă în sensul lui 
Hintikka; cunoaşterea actuală este o limitare a celei 
virtuale în sensul că nu presupune lumi „epis- 
temic-perfecte“, în care toate consecinţele din pre- 
mise cunoscute sunt, la rândul lor, cunoscute. 
Aceasta înseamnă că nu orice lege logică este cu- 
noscută, deci K - regula valabilă pentru cunoaş- 
terea virtuală nu mai este valabilă pentru 
cunoaşterea actuală; de asemenea, dacă subiectul 
epistemic a cunoaşte virtual p, atunci nu urmează 
cu necesitate că a cunoaşte actual p. 

Aceste intuiţii sunt destul de plauzibile pentru 
a nu mai trebui să insistăm asupra justificării lor. Ca 
o definiţie a cunoaşterii actuale se poate accepta 
definiţia propusă pentru expresia „A ştie că p” de 
către J.E. Lemmon, şi anume: „a a aflat şi a nu a uitat 
că p”. În fapt, demersul nostru constă în a nu con- 
trapune demersurile lui Hintikka şi Lemmon, op- 
tând unilateral, ci în a admite două sensuri de bază 
ale cunoaşterii, caracterizabile înăuntrul aceluiaşi 
sistem formal prin intermediul unor axiome deose- 
bite, pentru operatori epistemici distincţi. 

Baza subiacentă a sistemului este logica clasică 
a propoziţiilor. Alfabetul sistemului formal este 
lărgit, prin introducerea a doi operatori epistemici 
primitivi: K, având acelaşi sens intuitiv ca la Hin- 
tikka, şi C, operator al cunoaşterii actuale. „Cap“ 
va avea deci înțelesul: „a ştie (în mod actual) că p“. 

Regulile de formare a formulelor corecte se 
modifică şi ele în mod corespunzător. Axiomele 
sistemului sunt: 


I. Axiome ale cunoaşterii virtuale: 
1) Kap > p; 

2) Ka(p > q) > (Kap > Kag); 

3) Kap — KaKap. 


I. Axiome ale cunoaşterii actuale: 
1) Cap > p; 
2) Ca(p > q) > (Cap — Cag). 


III. Axiome de legătură: 

1) Cap — Kap (ceea ce este cunoscut actual 
este cunoscut şi virtual); 

2) Cap — KaCap (cunoaştem virtual că 
cunoaştem actual ceva); 

3) CaKap — Cap (ceea ce este ştiut actual ca 
ştiut virtual este ştiut actual). 


Reguli de deducție: 


În afară de regula de substituție şi regula de 
detaşare, vom adopta şi regula pentru K: 

dacă X este o teză a sistemului formal de mai 
sus, atunci KaX este, de asemenea, o teză. 

Trebuie remarcat că această K-regulă nu este 
identică cu cea din sistemul lui Hintikka, deoarece 
X poate fi o teză ce nu se lasă exprimată în limbajul 
sistemului lui Hintikka, dat fiind că în X apare 
operatorul „C“. 

Printre consecinţele din aceste axiome se 
numără: 
Kap > p; 
Ca(p > q) > (Kap > Kag); 
Ka(p > q) — (Cap > Kag). 


Sistemul este necontradictoriu: dacă punem 
Kap = Cap = p, atunci sistemul se reduce la logica 
propoziţiilor. 

Rămân nesoluţionate problemele privind in- 
dependenţa axiomelor şi definirea conceptului de 
validitate pentru un asemenea sistem cu două sor- 
turi de modalităţi epistemice. 

Credem că sistemul de mai sus dă o carac- 
terizare mai completă a conceptului cunoaşterii 
propoziţionale, în comparaţie cu sistemul lui Hin- 
tikka, precum şi cu sistemele adverse care opun 
cunoaşterea actuală cunoaşterii virtuale. 

Sistemul salvgardează acel sens al cunoaş- 
terii propoziţionale în care putem vorbi despre legi 
logice cunoscute. Într-adevăr, din punctul de vede- 
re al cunoaşterii virtuale, toate legile logicii sunt 
cunoscute din capul locului, şi tocmai aceasta ne 
permite să afirmăm că, virtual, consecinţele unor 
propoziţii cunoscute sunt, de asemenea, cunos- 
cute. Din punctul de vedere al cunoaşterii actuale, 
al cunoaşterii care constă în „a afla şi a nu uita“ 
(Lemmon), cunoaşterea propoziţiilor logice, şi în 
genere analitice, precum şi progresul cunoaşterii 
de la axiome la teoreme sunt procese istorice, 
având o dimensiune temporală. 

Implicaţia silogistică 


Judecata universală de forma „Toţi A sunt B” 
a fost tradusă în limbajul logicii predicatelor prin 


(Vx) (Ax > Bx), 


adică sub forma aşa-numitei „implicaţii formale“. 
Această identificare a relaţiei termenilor dintr-o 
judecată universal-afirmativă cu un anumit gen de 
implicaţie nu este de acceptat, întrucât nu conduce 
la scufundarea satisfăcătoare a silogisticii aserto- 
rice a lui Aristotel în logica de ordinul unu a lui 
Frege şi Russell. Găsirea acelui gen de implicaţie 
care ar corespunde „implicaţiei silogistice“ (sau 
„implicaţiei aristotelice“, cum am mai putea s-o 
numim) rămâne un test crucial pentru elucidarea 
structurii formale a silogisticii. 


Ce se întâmplă dacă identificăm AaB cu 
(Va) (Ax > Bx) 


În acest caz, AiB — adică „Unii A sunt B” — ar urma 
să se transcrie prin formula (3x) (Ax & Bx); dar 
atunci, formulei AtA, care exprimă legea silogis- 
ticii aristotelice „Unii A sunt A“, îi va corespunde 

formula (3x) (Ax & Ax) sau, ceea ce este tot una, 
(3x) Ax, care nu este însă logic-validă. 

Dacă considerăm acum un calcul logic şi o 
implicaţie „—“ din acel calcul, identificând AaB cu 
A — B (A şi B fiind interpretate ca variabile 
propoziţionale), ne ciocnim de dificultatea de mai 
sus în forma cea mai generală: legea „Unii A sunt 
A“ va trebui să fie redată prin- (A —-A);aici,-“ 
este semnul negaţiei. Legea aristotelică de subal- 
ternare „Dacă AaB, atunci AiB” (AaB > AiB) va fi 
redată prin (A —> B) > - (A > - B); aici, > este 
semnulimplicației materiale iar „—“ este înţeles ca 
semnul presupusei „implicaţii silogistice“. Este 
uşor de văzut că într-un şir de calcule logice dintre 
cele mai cunoscute formula având structura (A — 
B) > - (A —> ~ B) nu exprimă o lege logică a 
implicaţiei; la fel de puţin şi formula - (A >- A). 
Astfel, dacă identificăm implicaţia A — B cu im- 
plicaţia materială A > B sau cu implicaţia necesară 
O (A > B), formulele din calculul propoziţional sau 
din diferitele sisteme modale nu sunt valide, şi deci 
implicaţia silogistică nu poate avea exact proprie- 
tăţile formale ale genurilor de implicaţie amintite. 

De bună seamă, s-ar putea răspunde că im- 
plicaţia silogistică trebuie luată ca atare şi înfăţişată 
în cadrul unui calcul cu totul nou în care se asumă 
axiomatic legea logică (A > B)>- (A > - B). 
Recent, A. A. Ivin a adoptat această poziție [1]. 
Însuşindu-şi o sugestie mai veche a lui P. F. 
Strawson [2], A. A. Ivin propune un „calcul al 
consecinţei logice“ în care se adoptă ca legi: 

1. toate tautologiile logicii propoziţiilor 
2. ((A > B) & (B > C))> (A > 0). 

3. (A > B) & A) >B, 

4. (A >B)> (- B>- A) 

5. (A > B) >- (A >- B) 

6 A>--A. 

7.-- A>A. 


Ca reguli de inferență, în calculul consecinței 
logice avem: 

- o regulă de substituție pentru variabilele 
propoziţionale 

— modus ponens pentru implicaţia materială 

- o regulă de extensionalitate. 

Printre definițiile introduse în acest calcul, se 
numără una care echivalează AaB cu (A > B). 

În continuare, A. A. Ivin arată că fiecărei legi 
a silogisticii asertorice îi corespunde o lege a calcu- 
lului consecinţei logice. 

Propunerea lui Strawson-lvin nu este întru 
totul convingătoare, dat fiind că formula 5 de mai 
sus, privită ca lege a consecinţei logice, suscită 
dubii. Din 5 derivă, prin substituție, (A > A) > — 
(A >- A) şi întrucât A — A este o lege în calculul 
logic de mai sus, urmează că - (A —> — A). Să fie 
însă întotdeauna adevărat că dintr-o propoziţie A 
nu se deduce - A? Cum se ştie, în matematică se 
face uz de raționamente prin „reducere la absurd“ 

care dintr-o propoziţie (falsă sau imposibilă) de- 
duc ca o consecinţă logică contrariul ei. De aceea, 
ca lege a consecinţei logice, nu putem, accepta 
decât relaţii mai slabe decât 5, de exemplu: A > — 
(A —- A),sau chiar O A >- (A >- A). Dar atunci 
înseamnă că implicaţia „—“ din calculul de mai sus 
nu şi-a găsit o interpretare aflată în conexiune cu 
genuri de implicaţie bine cunoscute. Problema 
dacă implicaţia silogistică poate fi redată prin in- 
termediul unor conective logice de tipul im- 
plicaţiilor cunoscute din logica predicatelor sau 
logicile modale nu a fost încă rezolvată în calculul 
lui Strawson-lvin. În afară de aceasta, independent 
de studiul implicaţiei silogistice, ar fi interesant de 
aflat dacă însăşi implicaţia „—” din calculul sus- 
menţionat (calcul a cărui necontradicţie este evi- 
dentă) poate fi definită (sau redusă) pe baza unor 
alte tipuri de implicaţie. 

Nu este lipsit de interes, aşadar, să arătăm că 
problema îşi găseşte rezolvarea, forma „Orice A 
este B“ putând fi redată ca implicaţie pentru care 
putem găsi o conexiune cu multe sorturi cunoscute 
de implicaţie. Rezultatul decurge dintr-o meta- 
teoremă stabilită de St. Jaskowski [3]; logicianul 
polonez a demonstrat că silogistica aristotelică 
poate fi scufundată în calculul predicatelor. În mod 
independent, A. Menne [4] a găsit o traducere 
echivalentă a silogisticii în limbajul calculului cla- 
selor. Autorul articolului de față nu cunoştea aces- 
te rezultate în 1971, atunci când a dat o altă 


260 


demonstraţie a scufundării silogisticii în calculul 
predicatelor ([5], [6]; a se vedea şi [7]). 

Să vedem acum care este soluţia generală a 
problemei implicaţiei silogistice. 

Ca prim pas, vom asuma o relație de echiva- 
lenţă definită într-un anumit calcul logic, în care, 
prin ipoteză, silogistica aristotelică ar fi traducti- 
bilă. Fie A, B, C... variabile de un anumit sort 
(pentru propoziţii sau predicate). Folosim „AeqB“ 
ca prescurtare a formulei care exprimă această 
relaţie de echivalență între A şi B. 

Prin ipoteză, relaţia eg urmează să satisfacă 
următoarele condiţii; 


M AeqA 

(II) (AeqB) > (BeqA) 

(II) ((AegB) & (BegC)) > (AeqC) 
(V) Aeg- - A 

(V) (AeqB) > (- Aeq — B). 


Semnele „—“, „D“ şi „&“ sunt înțelese ca 
stând pentru conectivele uzuale din logica pro- 
poziţiilor, adică pentru negaţie, respectiv im- 
plicaţie materială şi conjuncţie. 

După cum am mai spus, „—“ ar urma să 
desemneze o implicaţie care intervine înăuntrul 
unui calcul logic în care silogistica aristotelică 
poate fi scufundată. Vom postula că acest gen de 
implicaţie satisface următoarele condiţii: 

(VI) (A > B) & (B— C)) > (A> C) 
(VIDA >--A 

VID- - A>A 

X) (A > B >C B>- A) 


(X) Din œA şi (A —> B) se poate infera aB, unde 
sau „a“ este un operator monadic care satisface 
legea &A >- o- A şi „A — B“ este definit ca „a(A 
D B)“, sau alternativ, œ este un semn vid. 


Totodată, vom asuma ipoteza: 


(XI) Calculul propozițional este o logică 
subiacentă a calculului în care apare „—>“; în par- 
ticular, admitern că toate tautologiile sunt formule 
valide ale acelui calcul, modus ponens are loc pentru 
implicaţia materială iar înlocuirea formulelor echi- 
valente în sensul logicii propoziţiilor este pretutin- 
deni admisă. 


*(XII) Dacă (A — B) este adevărat, nu ur- 
mează că (B — A) este neapărat adevărat. Prin- 
cipiul de respingere *(XII) oferă o condiţie pentru a 
distinge între o implicaţie propriu-zisă şi o echiva- 
lenţă; într-adevăr, condiţiile (VI) - (XI) sunt satis- 
făcute şi pentru diferite conective ale echivalenţei. 


Relaţia eg şi implicaţia — sunt conectate prin 
următoarea condiţie: 


(XIII) ((Aeq - A) & (Beq - B)) > (A —B)>-— 
(A >- B). 

În construcţia pe care o propunem, condiţia 
(XIII) înlocuieşte condiţia anterioară pentru im- 
plicaţie: - ((A — B) & (A — - B)), sau condiţia 
echivalentă: (A — B) > - (A — - B). Observăm că 
această condiţie (XIII) este mult mai slabă decât 
consecventul ei, adică legea 5 din calculul lui A. A. 
Ivin. Dacă pentru ultima era dificil să găsim inter- 
pretări, va fi mult mai uşor să găsim sorturi de 
relaţii de echivalență şi sorturi de implicaţii pentru 
care condiţia (XIII) să fie satisfăcută, simultan cu 
(D= (XID. 

Să ne întoarcem acum la silogistica aristo- 
telică. Considerăm un sistem extins de silogistică 
asertorică cu termeni negativi. Vom lua ca functor 
primitiv al silogisticii universal-afirmativul „a“ şi 
definim ceilalţi functori silogistici: 


AeB = df Aa -— B 
AiB = a — (AeB) 
AoB = x -— (AaB) 


Dacă interpretăm A — B ca AaB („Orice A 
este B“), atunci condiţiile (VI) — (IX) se trânsformă 
într-un sistem axiomatic pentru silogistica aserto- 
rică; regulile de inferenţă sunt modus ponens, înlo- 
cuirea termenilor echivalenți (spunem aici că A şi 
B sunt termeni echivalenți dacă AaB şi BaA au loc 
în mod concomitent) şi substituţia de variabile sau 
negaţii de variabile pentru termeni în locul varia- 
bilelor de termeni. 

Vrem să găsim însă o interpretare a impli- 
caţiei silogistice care să satisfacă totodată condiţiile 
(XII) şi (XIII). În acest scop definim: 


Este uşor de stabilit că A = B este prin ea 
însăşi o interpretare adecvată pentru (VI) — (XIII). 
Cu alte cuvinte, dacă am reuşit să găsim un calcul 
logic, o relaţie de echivalență exprimată de o for- 
mulă a calculului şi o implicaţie „—“ astfel încât 
ele să satisfacă (I)— (XIII) şi dacă, totodată, definim 
„A > B” ca mai sus, atunci condiţiile (VIY — (XIII) 
vor fi satisfăcute de „=“, unde (VI) — (XIII) se 
obţin înlocuind peste tot în (VI) - (XIII) pe „ >” 
prin „>. 

Acum vor întreprinde pasul final. Vom inter- 
preta implicaţia silogistică prin „=“, identificând 
deci AaB cu A > B, adică cu (AeqB) & (A —> B). 

Mai precis, adoptăm următoarele definiţii: 


AaB = q (A = B) 
AeB = a (A =>- B) 
AiB = 4- (A >-B) 
A0B = x- (A => B) 


Riguros vorbind, cele patru clauze de mai 
sus nu constituie definiții propriu-zise. Noi am 
căutat o interpretare pentru AaB etc. în alte calcule 
logice, astfel încât AaB („Orice A este B”) să fie „A 
implică B“, iar „A implică B” l-am înțeles ca în 

sensul lui „A = B“. De aceea ar fi mai potrivită 
următoarea terminologie. Fiecărei formule X a 
silogisticii aristotelice îi corelăm o formulă (X) 
dintr-un calcul logic nespecificat astfel încât 


dacă X este AaB, atunci X’ este (A > B) 
dacă X este AeB, atunci X! este (A =-B) 
dacă X este -Y, atunci X’ este -(Y!) 


dacă X este (YaZ),unde a este un conectiv binar al 
logicii propoziţiilor, atunci X’ este (Y! a Z’). 

Avem cu alte cuvinte, un homomorfism al 
formulelor silogisticii în formule ale altui calcul logic. 

Modul în care am înţeles mai sus implicaţia 
silogistică este justificat parţial prin aserţiunea: 

(G) Dacă X este o teză a silogisticii asertorice, 
atunci X! este o teză a calculului logic corespunzător, în 
ipoteza că se poate defini o relație eg şi o implicaţie „—"“ 
astfel încât condițiile (1) — (XIV) să fie satisfăcute. 

Aserţiunea poate fi demonstrată imediat, prin 
inspectarea axiomelor şi regulilor de inferenţă din 
sistemul formal al silogisticii. Putem lua, de exem- 
plu, formalizarea silogisticii aristotelice introdusă de 
J. Lukasiewicz [8]. Dacă X este una din axiomele: 


AGA 
AiA 
(AaB & BaC) > AaC 
(BaC & BiA) > AiC, 

atunci X! este valid în calculul logic respectiv. În 
particular, AiA este validată întrucât, prin ipoteză, 
condiţia (XIII) este formulă validă a calculului logic. 

Să luăm un exemplu. Considerăm calculul 
propoziţional obişnuit; alegând ca relaţie eg relaţia 
de echivalență materială şi interpretând — ca im- 
plicaţie materială, obţinem o traducere a silogisticii 
aristotelice în calculul propoziţional astfel încât (i) 
să fie satisfăcută. Condiţia (XIII) este la rândul ei 
validată întrucât, în interpretarea de mai sus, ea 
trece într-o implicaţie materială al cărei antecedent 
este întotdeauna fals. 

Pentru alte calcule logice care conţin logica 
propoziţiilor ca logică subiacentă, aserţiunea (i) 
poate fi suplimentată printr-o aserţiune mai tare. 

Să luăm mai întâi un caz cu valoare de 
paradigmă. Înăuntrul calculului predicatelor de- 
finim A eq B ca 


(ÎxAx & Jx- Ax & JxBx & Jx- Bx) v (YxAx 
& VxBx) v (Yx- Ax & Yx- Bx). 


În continuare, definim A — B ca Yx(Ax > Bx). 
Acum intră în joc rezultatul lui Jaskowski: silogis- 
tica aristotelică poate fi scufundată în calculul pre- 
dicatelor astfel încât X este o teză a silogisticii dacă 
şi numai dacă X! este o teză a logicii predicatelor. 
Deosebirea dintre traducerea (sau „scufun- 
darea”) silogisticii în calculul propoziţiilor şi aceea 
în calculul predicatelor este legată de modurile în 
care a fost definită relaţia eg. În primul caz, condiţia 
(XIII) este satisfăcută întrucât antecedentul ei este 

întotdeauna fals. În al doilea caz, am putut găsi o 
relaţie de echivalență astfel încât antecedentul lui 
(XIII) să fie satisfăcut de anumite modele şi falsificat 
de altele, consecventul fiind satisfăcut de toate 
modelele care satisfac şi antecedentul. (Reamintim 
că „AeqB“ este abrevierea unei formule dintr-un 
calcul logic, A şi B fiind variabile ale acelui calcul). 
Trebuie subliniat că relaţia eq constituie generali- 
zarea presupoziţiei existenţiale a termenilor generali: 
adevărul formei AaB reclamă ca A, B şi negaţiile lor 
să fie nevide, sau A şi B să fie vizi, sau negaţiile lor 
să fie vide. De aici se poate extrage o indicație 
euristică pentru descoperirea acelei relaţii adecvate 
A eq B dinăuntrul unui calcul logic în care silogis- 
tica aristotelică s-ar putea scufunda: încercăm să 
găsim o relaţie de echivalență eq astfel încât A eq — 
A să fie o formulă nevalidă, dar consistentă; tradu- 
să în limbaj semantic, formula ar spune că mulți- 
mea tuturor valorilor posibile ale lui A şi mulţimea 
tuturor valorilor posibile ale lui B sunt ambele 
vide, sau sunt ambele totale sau sunt ambele 
nevide şi netotale. 

Generalizarea şi exprimarea precisă a aces- 
tor observaţii conduc la următoarea aserţiune: 

(i) Dacă într-un calcul logic putem găsi o relație 
eq şi o implicaţie — astfel încât (I) — (XIII) să fie 
satisfăcute iar în acelaşi timp antecedentul lui (XIII) să 
fie o formulă consistentă a calculului, atunci X este o 
teză a silogisticii aristotelice dacă şi numai dacă X! este 
o teză a acelui calcul. 

Nu vom da o demonstraţie formală pentru 
aserţiunea (ii). Ne mărginim a observa că dacă 
un anumit calcul logic satisface ipoteza lui (ii), 
atunci relaţia eg şi implicaţia —, şi deci şi => sunt 
traductibile în mod „neoficial“ în limbajul logicii 
predicatelor. Într-un fel sau altul, putem vorbi 
despre clase de modele (sau de valori) pentru vari- 
abile, orice formulă X’ conducând la o aserţiune 
despre predicate sau clase. Iar aici, în logica predi- 
catelor sau a claselor, noi stăm pe un teren ferm. 

Un exemplu de scufundare a silogisticii într-o 
clasă largă de calcule ni-l poate oferi cazul logicilor 
modale. Într-un număr considerabil de calcule, 
relaţia A eg B va fi definită ca 


(DA & OB) v (0 - A & O- B)v(- DA &- 
O- A&-DOB&-D0-B), 


în timp ce A — B va fi definită, de bună seamă, ca 
implicaţie necesară: LI(A > B). 

Sperăm că problema implicaţiei silogistice a 
fost elucidată satisfăcător pe baza consideraţiilor 
expuse, dacă nu din punct de vedere filozofic, 
măcar sub raport pur formal. 

Logica matematică şi umanismul 
teoretic. Preliminarii 


Logica are o dublă natură: alienantă şi 
dezalienantă; de unidimensionalizare, dar şi de 
regăsire a omului. Cei ce se apropie de logică 
resimt, măcar în mod confuz, dubla natură a 
demersului logic. Resimţirea caracterului alie- 
nant al logicii ca dominant pune în umbră, ca 
recesiv, caracterul opus, şi invers. Prin însuşi 
acest fapt, logica se împărtăşeşte de la cultură, a 
cărei componentă este; în lumea culturii omul se 
pierde, dar în acelaşi timp se regăseşte. 

Prezenţa sau absenţa, configuraţia şi puterea 
de înrâurire a logicii sunt definitorii pentru o în- 
treagă cultură — începând cu cea filozofică — cu 
totalitatea ei de valori. O istorie completă a logicii 
ar avea să conţină în anexă dosarul inserierii sale 
în contextele culturii (nu numai în cele filozofice şi 
ştiinţifice, dar, de exemplu, şi în cele artistice, re- 
ligioase etc.). S-ar putea glosa fecund pe tema răs- 
frângerii în logică a „spiritului epocii“, a 
mentalităților, cerinţelor practic-spirituale etc. 

Logica de astăzi rămâne, în esenţă, logică ma- 
tematică, adică dezvoltată prin intermediul metodei 

sistemelor formale; odată construite, acestea din 
urmă sunt supuse investigaţiei metamatematice. De- 
mersul fundamental rezidă în studierea „faptelor 
logice“, şi în special a relaţiei de decurgere dintre 
propoziţii de anumite tipuri, prin intermediul 
modelării lor înăuntrul unui limbaj artificial. Aplica- 
bilitatea metodelor matematice, transferul de pro- 
cedee derivă tocmai din natura sistemelor logice ca 
sisteme semiotice de tip artificial. 

Posibilitatea înstrăinării este dată în logica 
matematică de o serie de caracteristici esenţiale ale 
acesteia. lată câteva, enunțate fără pretenţia rigorii: 


1) Logica nu mai este studiul „naturalist“ al 
gândirii umane, aşa cum pretindea să fie logica 
tradiţională. Modul în care se studiază astăzi in- 
ferenţa este similar celui în care matematica stu- 
diază operaţii şi relaţii între entităţi ideale, adică 
făcând abstracţie de subiect. 

2) Înăuntrul limbajului formal, logica se 
transformă în calcul: simbolurile ei sunt obiecte 
manipulate după anumite reguli. Semnificaţia nu 
mai intră în joc; sau, mai precis, semnificaţia sim- 
bolurilor este pur operaţională. Ceea ce descrie 
logica, s-ar spune, este activitatea precisă a unui 
mecanism abstract. Descrierea însăşi îmbracă o for- 
mă de calcul, o formă brutal-materială, reificată. 

3) Teoria semantică a limbajelor formale ne 
întoarce spre studiul semnificaţiilor, dar acestea nu 
mai sunt semnificaţiile concrete, uzuale, ci semni- 
ficaţii în genere; studiul priveşte aspectul general 
cel mai abstract al semnificaţiilor. 


272 


4) Logica ia din ce în ce mai mult ca p inct de 
plecare propriile sale creaţii, se ia pe sine însăşi za 
obiect. Dacă iniţial punctul de plecare era discursul 
obişnuit, codificat şi formalizat, s-ar spune că mer- 
sul ulterior al logicii se îndepărtează de acest punct 
de plecare. 

5) „Adevărul material“ este separat (în mai 
mare măsură decât în logica tradiţională) de „ade- 
vărul formal“, acesta din urmă fiind singurul care 
intră în joc. Pentru a relua binecunoscuta formulă: 
corectitudinea este despărțită de adevăr. 

Toate acestea sunt efectiv „posibilităţi ale 
înstrăinării“. Ele acţionează alienant, de exemplu, 
în măsura în care constituie puncte de plecare ale 
speculaţiei necontrolate. Dar — şi poate că acest 
lucru nu a fost încă reliefat îndeajuns — ele ac- 
ţionează alienant chiar în măsura în care, observate 
şi caracterizate ca mai sus, sunt luate ca puncte de 
plecare într-o pretinsă critică a logicii matematice. 
Sprea ne spune gândul până la capăt: însăşi critica 
logicii matematice, în măsura în care face uz de 
observaţiile de mai sus, rămâne nu numai eronată 
şi fără impact asupra dezvoltării logicii, ci şi tribu- 
tară unei înstrăinări specifice. În adevăr, obser- 
vaţiile de mai sus sunt juste numai la un nivel 
superficial, la care „umanul“ este contrapus „ma- 
tematicului“, despărţirea de limbajul natural este 
resimţită ca pierdere a bogăției concretului, iar 
calculul este suferit ca o degradare a cugetului. 

Posibilitatea înstrăinării, schiţată mai sus 
într-un limbaj ce aparţine el însuşi înstrăinării, se 
concretizează în condiţii istorice determinate ale 
culturii, în conştiinţa unor persoane umane asupra 
cărora condiţia culturii se repercutează dramatic, 
determinând opţiunea între „matematică“, „exac- 
titate“, „rigoare“ şi „problematică umană“, „afec- 
tivitate“... Este de crezut că în cultura de mâine 
această divizare a rostirii în una matematică şi alta 
nematematică nu va mai fi resimţită ca o scindare 
între facultăţi opuse ale omului, ca opoziţie între 
„rațiune“ şi „afecte“, de exemplu, ori ca vreo altă 
dedublare aducând, după sine, în virtutea divizi- 
unii muncii, o specializare, o opţiune unilaterală; 
individul generic va deveni homo mathematicus, 
fără ca prin aceasta să i se refuze orizonturile altor 
rostiri. Acceptarea şi integrarea matematicii într-o 
cultură cu adevărat unitară, nescindată, nu va fi 
pasul cel mai puţin important înspre crearea unei 
lumi noi. 


Deocamdată însă, funcţia alienantă a logicii 
matematice este manifestă, iar dacă am vorbit despre 
refuzul logicii matematice sau împingerea ei pe 
planuri secunde ca despre trăsături ale înstrăinării 
omului de astăzi, nu poate fi ocolită nici acea formă 
de înstrăinare spirituală care se manifestă în exacer- 
barea unilaterală a „spiritului logisticii“. 

La această înstrăinare se referă tangenţial şi 
Marcuse în Omul unidimensional, atunci când critică 

„analiza limbii“; deşi unele trăsături secundare 
sunt îngroşate până la caricatură, observaţiile sale 
rămân în linii mari valabile, în măsura în care 
vizează acel alexandrinism sau scolasticism ce în- 
cearcă, într-o terminologie standard, o rafinare a 
discursului disciplinelor umaniste pe laturi mi- 
nore, nesemnificative: analiza logică a limbajului 
poate spori până într-atât distincţia de nuanţe în- 
cât, ansamblul, mesajul textului analizat, să devină 
nesemnificativ. 

Logica simbolică, cu aplicaţiile ce i se dau, 
riscă să devină astfel un refuz programatic al spiri- 
tualităţii, chiar şi atunci când analiza ei poartă, să 
spunem, asupra discursului etic sau teologic; teh- 
nicitatea se substituie atunci spiritului teoretic; „ra- 
ţiunea calculatorie“, despre care făcea menţiune 
Marcuse, se substituie „raţiunii teoretice“. Efici- 
enţa, adecvarea pragmatică devin valori supreme 
într-o civilizaţie în care o întreagă mentalitate îl 
face pe om să resimtă ca pozitivă, benefică, propria 
lui tehnicizare, propagată, inter alia, prin vehicu- 
larea unor clişee ţinând de logică. (Însăşi terminolo- 
gia logicii moderne, de exemplu promisiunile pe 
care nu şi le ţine, par alienante. Ni se vorbeşte 
despre „presupoziţii existenţiale“ ce nu au nimic 
de-a face cu fiinţa, despre o „tense logic“ — o logică 
a timpurilor — ce nu are nimic comun cu timpul 
trăit, cu temporalitatea reală; logica deontică nu 
mai respiră, parcă, tensiunea lăuntrică a eticului. 
Logica ar trece astfel problemele vii, trăite, ale 

ceuzitu ii într-un registru minor, într-o contabili- 
unificativa a rostirilor). 

Aveasta nu înseamnă totuşi că logica sim- 
boligá ru ar fi ştiinţifică, că este doar de interes 
„minor, sau că intervin aici limite fatale. Ceea ce se 
cere — ne întrebăm — este oare altceva, un alt tip de 
logică? sau este vorba de un altcum: de o altă optică, 
un alt mod de înţelegere a logicii matematice, o altă 
manieră de integrare a ei în lumea mare a culturii? 

În măsura în care despre altceva este vorba, 
alteritatea logicii matematice nu se naşte doar în 
afară, ci şi înăuntrul ei; un exemplu ni-l oferă de- 
mersurile de integrare a structurii şi semnificației 
discursului în contextul folosirii sale. 

Interesează aici însă celălalt aspect, şi anume: 
cum poate fi integrată logica într-o lume în care 
individualitatea umană nu mai constituie o pură 
abstracţie. Nu ne-am pus aici întrebarea dacă lo- 
gica poate fi integrată în sensul dorit. Răspunsul 
afirmativ, am văzut, în perspectiva viitorului îl 
considerăm indubitabil; rostirea matematică nu va 
mai fi apanajul unor elite intelectuale; vasta in- 
strucţie matematică se va impune ca notă definito- 
rie a educaţiei de masă. În această ipoteză, rămân 
a fi detectate acele valenţe ale logicii matematice 
care trimit spre o problematică umană. 


Specialistul, în măsură în care este numai 
specialist, în măsura în care nu are o viziune clară 

asupra ansamblului disciplinei sale şi asupra inte- 
grării acesteia din urmă în contextul sociocultural, 
este exact prototipul omului alienat prin logică 
matematică (Afirmația este valabilă, de altfel, pen- 
tru reprezentantul oricărei specialităţi). 

Or, nu ne putem hrăni cu iluzia că logica ar 
putea fi dezvoltată de altcineva decât de specialişti 
şi, în principal, de către o mică parte a specialiştilor, 
cei care pun, selectează şi rezolvă problemele mari. 

Şi totuşi, logica încetează să fie teren al în- 
străinării atunci când problematica sa este resimțită 
altfel: când integrarea sa în contextele culturii şi 
educaţiei nu mai are caracterul unei anexări, ci al 
unei cooperări, când metabolismul informaţional 
dintre logică şi ansamblul culturii asigură o auten- 
tică transsubstanţiere a demersului logic, nu o sim- 
plă extrapolare sau juxtapunere a ei în spirit 
exterminator sau anexionist. 


Cu alte cuvinte, când logica matematică im- 
pregnează grosolan şi superficial contextele cul- 
turii efectul este alienant. Dimpotrivă, când logica 
matematică pătrunde mai subtil şi transsubstan- 
tiat, în contextul cultural, efectul ei poate merge în 
sensul abolirii acelei înstrăinări care face ca, în 
cultură, omul ca totalitate concretă, vie, a deter- 
minărilor sale să nu se regăsească în creaţiile sale. 


În ce măsură deci poate servi logica matema- 
tică efortului de a întrevedea în creaţiile reificate 
potenţarea şi realizarea unor dimensiuni umane? 
Şi, întrevăzându-le, îl poate face pe om să întâl- 
nească în logică o problematică proprie? Poate fi 

logica resimţită efectiv ca o proiecție a omului în 
construcţii teoretice specifice, astfel încât, invers, 
acestea din urmă, abordate cu instrumentele adec- 
vate, cunoscute şi trăite ca atare, să fie dătătoare de 
seamă asupra omului în întregul său? 

O atare viziune antropo-logică asupra logicii 
care să evite carenţele funciare ale psihologismului 
mai rămâne încă de căutat. (Intuiţionismul, la sursele 
sale, s-a apropiat de un asemenea demers, de pe 
poziţii cu totul specifice, preocupându-se de „ele- 
mentul uman“ în matematică.) Aici nu vom face 
decât să postulăm că logica modernă este integrabilă 
în efortul autocunoaşterii şi autorealizării umane. 
Sprea fi bine înţeleşi, vom preciza imediat că aceasta 
nu implică o reformă specială a logicii (deşi implică, 
fireşte, faptul că logica se află într-o perpetuă stare 
de reformă), ci numai o schimbare a modului de 
înţelegere a logicii, a modalităţilor ei de înscriere în 
diferite contexte. 


Este cazul acum să sugerăm câteva trăsături 
intrinseci ale logicii matematice care trimit spre o 
mai bună înţelegere a omului de către sine. 

Aserţiunile pe care le punem în joc sunt ur- 
mătoarele: 

1) Logica este un argument esenţial al ra- 
ţionalismului filozofic modern, suport al umanis- 
mului teoretic. 


278 


2) Logica formală oferă o raționalitate teh- 
nologică, ea însăşi fiind o „tehnologie a raţiunii“. 

3) Există în logică o rațiune teoretică opusă, 
contrapunctic, raţiunii calculatorii. 

4) Logica formală contribuie la înţelegerea şi 
dominarea acelui atribut şi instrument major- 
uman care este limbajul. 

5) Datul logicii permite definirea omenescu- 
lui înraportcu maşina, pe de o parte, şi cu alte fiinţe 
raţionale posibile, pe de altă parte. 

6) Dimensiunea matematică a logicii este de 
resimţit nu ca o dezumanizare a logicii, dar ca o 
umanizare a matematicii. 

7) Logica are o dimensiune estetică. Exerciţiul 
ei manifestă şi dezvoltă simţul estetic al omului. 

8) Logicii nu-i lipseşte dimensiunea utopică. 

9) Logica matematică va trebui „uitată“, spre 
a se integra într-o cultură umanistă. Logica este 
compatibilă cu un ansamblu de spiritualităţi şi cu 
mai multe moduri ale lipsei de spiritualitate. 
Logica nu instituie vreo spiritualitate, nu se substi- 
tuie nici uneia. 


Aceste trimiteri ale logicii către dimensiuni 
umane nu vor fi discutate în amănunt în eseul de faţă. 
Ne vom opri aici asupra unui singur aspect: logica în 
calitate de suport al raționalismului contemporan. 

Între raţionalism şi problematica dezalienă- 
rii există o legătură esenţială, acreditată nu doar ca 

un accident istoric, de-a lungul timpului, ci ţinând 
de însăşi esenţa lucrurilor. Prin „raţionalism“ avem 
în vedere nu exclusiv o anumită poziţie în teoria 
cunoaşterii, ci o atitudine răspicată faţă de lume în 
ansamblu: nu primatul raţiunii asupra vieţii îl afir- 
mă raționalismul, astăzi, ci primatul temeiurilor 
asupra contingenţelor, primatul raţionalităţii omu- 
lui asupra tendinţelor dezagregante. Raţionalis- 
mul contemporan îl înţelegem totodată nu ca pe o 
postulare ab initio, cât mai ales ca o căutare efectivă 
a temeiurilor cunoaşterii şi acțiunii; şi nu dincolo 
de om, în suprauman, nu dincoace de om, în 
infrauman, ci exact în datul uman: nu primatul 
raţiunii deci, ci al acţiunii şi cunoaşterii raţionale; 
şi nu ca un dar ce trebuie numai primit cu re- 
cunoştinţă, ci cao exigenţă - o problemă deschisă, 
cu soluţii anevoioase. Întrucât ştiinţa - cunoaştere 
preeminentă — se preschimbă, graţie eficienţei sale 
demiurgice, în forţă de producţie şi distrucţie, 
raționalismul devine discurs despre „informarea“ 
şi „deformarea“ lumii de către om. Argumentele 
raționalismului asupra cunoaşterii umane vizează 
cea mai formidabilă forţă de care dispunem pentru 
restructurarea lumii. Împins la extrem, raţionalis- 
mul duce astfel în chip neforţat la problematica 
umanizării, ca şi „radicalismul“ despre care vor- 
bea Marx, căci omul îşi este rădăcină sieşi — de unde, 
imperativul radicalităţii — şi rațiune, temei — drept, 
care, rechizitul raţionalităţii. Raționalismul con- 
temporan nu se înscrie în fals împotriva sensualis- 
mului, pe care îl absoarbe în ceea ce acesta are 

raţional (sic!): afirmarea datului senzorial de sursă 
exterioară şi a datului sensibilităţii istoric formate 
a subiectului ca puncte de pornire virtuale în cu- 
noaştere (cunoaştere care intră însă de la bun înce- 
put în forma raţională şi comunicabilă a limbajului) 
şi ca puncte de ajungere (sensibilitatea ca exersare 
liberă a potenţelor umane, senzorialitatea impreg- 
nată de spiritualitatea culturii). Raționalismul con- 
trazice însă iraţionalismul — acest mod de a resimţi 
cunoaşterea ca pe propriul ei contrariu, de a resimţi 
întreaga cultură nu doar ca pe o înstrăinare istorică, 
ci ca pe o stihie oarbă printre atâtea stihii, care stau 
în preajma omului, hotărnicindu-i condiţia în 
perimetrul mizeriei de un ordin ori altul. Ca argu- 
ment al descurajării, iraţionalismul este incompati- 
bil cu proiectul uman; în măsura în care caută 
nemijlocirea, ieşirea din stereotipie, „întoarcerea la 
surse“ etc, se va vedea că aceste deziderate sunt şi 
ale raționalismului contemporan, după ce au fost 
însă limpezite şi purificate în focul negativităţii: 
nemijlocirea existenţei trebuie să treacă într-adevăr 
prin întreaga mijlocire a culturii; imediateţea 
comunicării presupune un mediu umanizat de is- 
torie; stereotipia limbajului este abolită nu printr-o 
comprimare interjecţională ci prin formidabila di- 
versificare ce nu se sfieşte să recurgă la artificial; 
întoarcerea la sursele omului nu contrapune ra- 
ţiunea simţurilor, afectele — deliberărilor, comuni- 
carea de masă — răgazului interior, discursul public 
- ceasului de tăcere, contemplaţia — acţiunii. 

lar logica matematică? Dat esenţial pentru o 
epistemologie modernă menită să descrie sche- 
matic cunoaşterea întreagă şi să-i sporească efi- 
cienţa, logica matematică devine, cum spuneam, 
un suport al raționalismului. Fireşte, graful re- 
laţiilor dintre logică, raţionalism şi problematica 
umanizării este complicat, dar nu ne putem aştepta 
ca mediaţiile din această zonă să fie sărace. Ele sunt 
intuibile, măcar în linii mari. Dacă legătura dintre 
logică şi problematica umanizării a putut fi trecută 
cu vederea, nu este pentru că trimiterea logicii spre 
epistemologie nu ar fi fost realizată, ci pentru că 
raportarea termenului mediu la celălalt extrem al 
relaţiei — raportarea epistemologiei la datul uman, 
via rationalism — rămâne încă a fi desluşită în de- 
talii, dincolo de clarificarea de principiu schiţată 
mai sus. 

Studiază logica matematică „gândirea po- 
etică“ în aceeaşi măsură în care o aproximează pe cea 
„Ştiinţifică“? Studiază ea în genere „gândirea“? Care 
vor fi modalităţile bunei întâlniri dintre afecte şi 
obiectivitate ştiinţifică, dintre exprimarea mereu vie, 
primenită, a unei lumi prielnice omului şi schema- 
tizările conceptuale şi ce rol va juca intervenţia logicii 
în analiza şi sinteza, în retrospecţia şi prospecţia 
omului? Chiar dacă datele problemei nu sunt pe 
deplin clare, chiar dacă nu putem opera prognoze 
precise, răspunzând unor asemenea întrebări, ne este 
greu de închipuit că logica va putea fi dată la o parte 
ca nesemnificativă sau chiar ostilă întâlnirii omului 
cu sine însuşi şi reconstrucției sale. Sensibilitatea, 

moralitatea, spiritualitatea întreagă a omului sunt 
socio-culturale, impregnate, ca şi tehnicitatea sa, deşi 
în moduri difuze, de limbajul său. Neputem imagina 
reconstrucţii logice şi lingvistice diferite ale lumii’, 
dar nu şi abolirea nevoii unei asemenea reconstrucţii. 
Se prea poate ca logica matematică actuală să fie prea 
puţin dătătoare de seamă asupra sintaxei unui anu- 
mit tip de limbaj: nu se poate însă ca vreun limbaj să 
fie lipsit de logică, fie ea oricât de ieşită din comun. 
Chiar şi în cazul zonei poetice a limbajului, unde 
semnificaţiile iradiază prelingându-se din schemele 
stereotipice? Până şi aici, structuri nevăzute 
regizează discret apariţia în scenă, înrămarea şi des- 
trămarea caleidoscopului lingvistic... 

Dacă ce este idiomatic şi ce anume universal- 
valid în logică rămâne să fie încă statornicit în 
detaliu, afirmăm că în orice caz, în ceea ce are uni- 
versal şi în ceea ce are specific, logica spune ceva 
esenţial despre om, despre modul lui de a opera. 
În măsura, de pildă, în care cineva poate veni să 
arate că fragmentarea şi formalizarea logistică a 
unei fraze din sanscrită, să spunem, păcătuieşte 
împotriva adevărului, inadecvarea relevată indică, 
măcar în mod negativ, o trăsătură specifică a unui 
anume fel de a fi al rostirii. Corijarea unei sub- 
sumări eronate este în măsură să îndrume căutarea 
altor căi de acces. Este drept că obsesia logico- 
matematică ar putea frâna totuşi imaginaţia 


1 A se vedea renumita Ipoleză a lui Whorf-Saphir. 

căutătorului, înscriind drumurile sale înăuntrul 
cercului ce trebuie spart; dar vinovăția de acest 
ordin revine oricărei împliniri a cunoaşterii, atunci 
când ea nu este cunoaştere de sine. „Căci vinovat 
e tot făcutul“; orice actualizare este anihilarea altor 
posibilităţi. Întrebarea este numai dacă cercul poa- 
te fi spart, dacă logica matematică este capabilă de 
autodepăşire, s-a ridicat la acel nivel de reflexivi- 
tate la care poate deveni discurs despre propriile 
ei limite. Logica tradiţională nu s-a putut ridica 
niciodată la propria sa autocritică, bănuiala limi- 
telor sale a trebuit să vină din afară — din filozofie, 
din matematică, din logistică de pildă. Tocmai pen- 
tru că conştiinţa limitelor proprii n-a avut-o, critica 
ei la adresa logicii matematice este tardivă şi vană. 
Logica matematică are însă harul stihiei de care 
ţine; ştiinţa contemporană în genere nu subscrie la 
propriile dogme decât provizoriu; cât priveşte cre- 
aţia matematică, ea este în minimă măsură îndrep- 
tare a erorilor şi în maximă măsură extindere a ariei 
investigate şi înlocuire a frumoaselor edificii prin 
altele încă mai frumoase, mai trainice’. 

În măsura în care logica matematică propune 
modele ale fragmentelor discursului, cântărirea 
adecvării modelului la ceea ce este modelat intră de 


1 Cunoaşterea, în genere, vine să ia locul fie al erorii, fie al 
necunoaşterii. Eroarea poate fi, la rândul ei, eroare în 
absolut sau extindere nepermisă a câmpului de valabili- 
tate a unei judecăţi validă în anumite coordonate, sau 
lipsă de adâncime numai. 

îndată în joc. „Limitaţiile interne ale formalismelor'” 
au putut fi demonstrate riguros, ca metateoreme; 
insuficienţa implicaţiei materiale în explicitarea 
naturii deducţiei l-a împins pe Lewis să introducă 
implicaţia strictă, să invoce modalitatea, iar ca ur- 
mare a dezvoltărilor din ultimele decenii, cata- 
logul implicaţiilor s-a îmbogăţit vertiginos. Aceste 
puține exemple ar putea sugera că logica mate- 
matică nu stă pe loc şi nici nu bănuim încă unde 
s-ar putea opri. Impresia de stagnare, de oboseală, 
pe care o lasă uneori analiza logico-matematică, 
esoterismul formulelor, manierismul unor tratări, 
sunt fenomene auxiliare, consecinţele inevitabile 
ale unei producţii ştiinţifice abundente. Vorbim 
uneori despre un „alexandrinism“ al logicii ma- 
tematice spre a reda această impresie exterioară de 
stereotipie, de impas al imaginaţiei, secătuire a 
puterilor creatoare şi exacerbare a analizei nesem- 
nificative; adevărul este însă că acestea sunt con- 
secinţe auxiliare inevitabile ale marii producţii 
ştiinţifice. Masa lor nu trebuie să ne impresioneze 
până într-atâta încât sa scăpăm din vedere procesul 
productiv cu noutăţile lui copleşitoare”. Principalul 


1 Titlul unei cunoscute lucrări a lui Jean Ladriere. 

2 Cum rămâne atunci cu cele afirmate înainte despre „efec- 
tul alienant“ al logicii matematice? S-ar părea că ne con- 
trazicem, după ce, câteva rânduri mai sus, denunţam 
oboseala şi manierismul logicii. Fenomenele de stagnare 
şi dogmatism, baterea pasului pe loc, atât de frecvente în 
diverse domenii, în diferite epoci, să merite ele epitetul 
grav de „înstrăinare”? În măsura în care faptul de cultură 
special se răsfrânge asupra condiţiei umane în ansamblu, 

este că logica a intrat în condiţia cea bună a mişcării 
sale ~ ea este în măsură să-şi interpreteze corect 
eşecurile, făcând cale întoarsă ori de câte ori constată 
un impas şi intrând într-un dialog fecund cu disci- 
plinele apropiate (lingvistica matematică, ciberne- 
tica, pentru a nu mai vorbi despre fundamentele 
matematicii, metodologia ştiinţelor deductive şi in- 
ductive), împrumutând din şi către aceste domenii. 
E un alt fel de a spune că logica matematică este 
matematică şi se împărtăşeşte din tot dinamismul 
ştiinţei contemporane. Aici ar fi însă de spus ceva 
mai mult despre esenţa matematicului — şi a omu- 
lui de astăzi. 


Caracteristic pentru matematică şi pentru o 
serie de alte ştiinţe este că într-un anumit sens ele 
îşi produc propriul lor obiect. În al doilea rând, 


meditaţia asupra acestei condiţii este la locul ei; ca atare, 
s-ar părea că nu forţăm nota prea mult insistând asupra 
unor fenomene periferice ale dezvoltării logicii. Iar con- 
tradicţia la care ne referim este, poate, mai mult aparentă, 
dacă avem în vedere planurile distincte. Istoria logicii se 
scrie mai mult în ceasurile de excepţie, pe când răsfrân- 
gerea ei asupra culturii unei întregi epoci este lentă şi 
continuă, iar legătura efectivă o stabilesc adesea con- 
tribuţii de a doua mână. Propagarea logicii, refracţiile ei 
prin diferite medii sunt altceva decât progresul ei intrin- 
sec. Mai ales în mecanismele de propagare şi integrare în 
cultură a logicii, mai puţin în dezvoltările ei esenţiale, se 
manifestă tendinţa alienantă. 

complexitatea rezultatelor finale la care se ajunge 
este proporţională cu simplitatea elementelor de la 
care se pleacă. În al treilea rând, virtualul, posibilul 
se substituie în tot mai mare măsură actualului, 
datului efectiv, într-un proces afectat de notorii con- 
tradicţii. Cele trei caracteristici sunt solidare. 
Intrarea în zodia posibilului, în fond, este tot 
atât de veche cât umanitatea însăşi; omul este o 
fiinţă posibilistă, am putea spune, jucându-ne, 
adăugând multiplelor determinaţii ale lui Homo 
Faber încă una. Forţa de muncă este putinţă tot mai 
diversificată de a aduce pe lume ceea ce nu ar fi 
existat fără al ei fiat. Limbajul este o totalitate po- 
tențială de fraze (ceea ce deosebeşte lingvistica 
matematică de lingvistica clasică este, între altele, 
abilitatea de a exploata ceea ce s-a pus în această 
afirmaţie). Imprevizibilul şi ordinea miraculoasă a 
creaţiei presupun selecţia de excepţie dintr-o 
mulţime bogată de posibilităţi, în majoritatea lor 
nesemnificative. Ceva s-a mişcat totuşi în lumea 
contemporană în ceea ce priveşte aşezarea faţă de 
posibil. Cum s-a remarcat, „posibilul necesar“ este 
cel ce interesează în reconstrucţia conştientă a lu- 
mii; „posibilul necesar“ stă la baza libertăţii istorice 
a oamenilor — atâta cât este — de a alege. Ştiinţa, pe 
de altă parte, are tot mai mult ca obiect posibilul. 
Aceasta înseamnă: 1) studiul datului actual îm- 
pinge investigația la concluzii mai generale, care 
poartă asupra alternativelor la acest dat; 2) artifi- 
cialul, obiectul creat numai „pe hârtie“ sau şi în 
mod efectiv, printr-un demers aplicativ-ştiinţific, 

ocupă un loc tot mai important în aria îmbrăţişată 
de ştiinţă; 3) conştiinţa ştiinţifică intuieşte această 
deplasare, devine adică posibilistă. (Însemnătatea 
pe care o capătă conceptul de model se leagă în 
bună parte de posibilismul lumii actuale. Pe dealtă 
parte, realizările tehnico-ştiinţifice sunt atât de im- 
portante, posibilităţile se acumulează atât de ver- 
tiginos, încât opţiunile nu mai sunt de la sine 
înţelese. Deciziile în faţa cărora se află pus omul 
sunt tot mai încărcate de riscuri. A lăsa lucrurile să 
meargă de la sine, constituie la limită tot o decizie 
— cea mai riscantă). 

Matematica - este bine ştiut — poartă asupra 
posibilului într-un grad şi o manieră eminentă, 
inaccesibilă în genere ştiinţelor naturii. Într-o mare 
măsură, rezultatele ei sunt valabile în universuri 
largi de „lumi posibile“. Căci ea întreprinde stu- 
diul sistematic al posibilităţilor abstracte intere- 
sante. Aceasta nu înseamnă că nu şi-ar avea 
determinaţiile sale socioculturale (sociolingvistice, 
spre exemplu), mai particulare decât îşi poate ima- 
gina reflecţia neprevenită sau mai terestre decât ne 
închipuim acum, înaintea eventualei întâlniri cu 
raţiunea altor lumi. Rămâne totuşi un fapt că obiec- 
tivitatea discursului matematic este neîntrecută şi 
că universalitatea matematicilor este legată de stu- 
diul posibilului. 

La rândul ei, logica în calitate de matematică 
este studiul posibilului: al posibilităţilor de con- 
strucţie, al „lumilor posibile“, al alternativelor. Dis- 
cursul ei (metodologic) trebuie privit în însemnată 

măsură ca un discurs asupra posibilului. Esenţa 
gândirii raţionale ţine de cuprinderea posibilului, 
nu a datului actual. 

Dintre multiplele raportări ale logicii ma- 
tematice la raţiunea umană vom menţiona încă 
una. Logica matematică sporeşte raționalitatea 
(unei porţiuni a) lumii, graţie activităţilor modela- 
toare care permit crearea unor dispozitive logice 
(maşini de calcul), definitorii şi esenţiale pentru 
lumea de mâine — lumea uzinei automate, a con- 
solei electronice în fiecare apartament, lumea 
băncilor informaţionale la care au acces indivizii 
şi organizaţiile interesate, lumea care permite 
totodată o realizare la nivel superior a potenţelor 
umane. Negreşit, o atare lume, populată prin de- 
finiţie cu maşini inteligente şi apte de autoevoluţie, 
nu este aprioric o lume umanizată; fără a intra însă 
în cunoscuta controversă asupra viitorului, fără a 
confrunta aprehensiunile cu crezurile optimiste, 
vom constata că logica matematică devine o parte 
a „raţiunii tehnologice“, reificate, care impregnea- 
ză organizarea lumii moderne. Tocmai aici, unde 
potenţialul alienant al logicii poate îmbrăca for- 
mele cele mai brutale, materiale, aici se relevă 
pregnant şi contribuţia logicii la o lume taumatur- 
gic transformată. 

Înainte de a spori însă „raționalitatea teh- 
nologică“ a lumii — raționalitate care, o ştim prea 
bine, poate însoţi şi chiar servi iraţionalitatea an- 
samblului social —, logica matematică îşi manifestă 
„raţiunea sa calculatorie“ (Logica transformată în 

calcul!). În spatele raţiunii calculatorii se află însă 
o rațiune teoretică, se află căutarea rosturilor 
adânci ale limbajului. „Ce este un sistem formal“, 
„Ce este o propoziţie“, „Ce este un predicat“, „Ce 
este o inferenţă“, „o relaţie de consecinţă între 
propoziţii“, „un adevăr logic“ — de pildă, sunt 
interogaţii fundamentale pentru filozofie, iar între- 
bările primesc ca răspuns preliminar nu „Calcule- 
mus” („să calculăm efectiv!”) ci: „Să vedem ce se 
află pus în supoziţiile calculului“. Astfel, logica 
modernă oferă mostre tipice de construcţii prezen- 
tând un profund interes teoretic. 


„Canon şi'vehicul al inferenţei“, cum s-a 
spus, logica aspiră astăzi spre funcţia de „canon şi 
vehicul al comunicării“ în sens larg. Problemele 
subiectului încep astăzi a fi repuse în logică într-o 
formă deosebită de cea tradiţională, ca probleme 
ale pragmaticii logice. Concomitent, analiza logică 
anexează noi porţiuni ale discursului: nu numai 
propoziţiile apofantice, în care rezidă adevărul sau 
falsul, ci orice propoziţie în sens larg, adică orice 
conţinut de gândire comunicabil şi relativ complet, 
este supus analizei logice. Fără îndoială, orice ati- 
tudine umană, ca răsfrântă în atitudinea propozi- 
ţională corespunzătoare, este susceptibilă de analiză 
logică (conţinutul „extralogic“ al propoziţiilor res- 
pective se află nu în afara, ci înăuntrul lor). Răs- 
frângeri indirecte, fără îndoială, ale omului în 

limbaj, dar nu mai puţin relevante pentru fiinţa 
omului în totalitatea ei. In această direcţie, logica 
poate funcţiona de asemenea ca o teorie dezalie- 
nantă, pe linia îndemnului delphic de autocunoaş- 
tere colectivă. 

lată doar câteva din trimiterile logicii către 
altceva, către o totalitate care dacă nu este însuşi 
omul total, constituie răsfrângeri, manifestări „to- 
tale în felul lor“ (nu „absolut totale“) ale posi- 
bilităţilor umane. Nu numai cunoaşterea, dar — 
este principalul — împlinirea omului va avea deci să 
se împărtăşească din rezultatul logicii. 

Dar cu aceasta discuţia abia începe. 


Spre o hermeneutică a sistemelor 
formale 


Aristotel a scris o Peri Hermeneias, o abor- 
dare:a problemelor limbajului uzual, din care se 
degajă structurile logice. Astăzi e nevoie de o 
nouă Peri Hermeneias care să trateze despre lim- 
baje formale şi raportul lor cu limbajul obişnuit. 
In această perspectivă tematică generală se în- 
scriu consideraţiile de faţă. 

Întreaga dramă a logicii se joacă pe tensiunea 
dintre cele două demersuri care o împing înainte, 
încă de la începuturile sale: formalizarea şi interpre- 
tarea. Prima este, de bună seamă, formalizarea întru- 
cât tocmai ea instituie limbajul tehnic al disciplinei; 
interpretarea a jucat la început un rol mai modest 
din punct de vedere tehnic, dar în logica modernă, 
într-o etapă a ei mai târzie, s-a tehnicizat suficient 
pentru a constitui o alternativă la metoda formal- 
axiomatică. lar dacă o culminare a metodelor de 
formalizare a dus organic la acele configurații com- 
plexe pe care le numim „sisteme formale“, era 
normal ca, ajuns la akme, demersul sintactic să fie 
urmat, nu numai cu fidelitate de umbră, ci şi cu 

autonomia proprie viului, de demersul semantic, 
bazat pe interpretare. 

S-a întâmplat însă ca studiul interpretării să 
fie acaparat aproape în exclusivitate de semantica 
logică în direcţia ei tehnică, fondată pe teoria mul- 
țimilor, direcţie ce duce la înfloritoarea „teorie a 
modelelor“, unul din cele mai tari instrumente de 
investigaţie de care dispune matematica astăzi. Pre- 
liminariile filosofice s-au consumat, subţiindu-se 
până la insignifianţă. Or, interpretarea sistemelor 
formale nu pretinde doar o semantică, în accepţia 
modelistă, ci şi un discurs încărcat de elemente 
evaluative, de confruntare a intenţiilor preliminare 
(condensate în interpretarea principală) cu suma 
rezultatelor obţinute; discurs nepretenţios — dacă 
avem în vedere mijloacele sale, lipsite de ultima 
rigoare a matematicului — dar nu mai puţin sem- 
nificativ, adică: încărcat de importanţă şi 
asumându-şi funcţia de racordare a reţelei 
autonome a rezultatelor tehnice la marile reţele ale 
cunoaşterii umane. Nu o dată însă a fost subapre- 
ciată filosofia activităţilor simbolice încorporate în 
calculul logic, neglijându-se însemnătatea ei. Totul 
deci rămâne de făcut, după opinia noastră, într-un 
domeniu în care totul pare să fi fost spus. Şi poate 
că aici este cazul unui nume potrivit la locul po- 
trivit (the right name in the right place); hermeneu- 
tică logică, ori hermeneutică a sistemelor formale pare 
a fi expresia nimerită, spre a sugera că avem aici o 
bună întâlnire între explicaţii ştiinţifice şi stră- 
danii înţelegătoare. O atare hermeneutică logică 

nu trebuie delimitată prin contrapunerea filosofiei 
logicii, filosofiei limbajului, matematicii, istoriei 
logicii sau semioticii, căci ea se află tocmai la inter- 
secţia tuturor acestora; în spaţiul culturii umane, 
frontierele nu sunt trasate cu rigla (linii 
despărţitoare se pot duce între câmpii, nu între 
câmpuri). Hermeneutica logică desemnează mai 
curând un câmp de preocupări vizând înțelegerea a 
ce va să zică sistemele formale. Dar, în cazul de faţă, 
ce poate însemna „înţelegere“, ştiut fiind că un 
sistem formal se constituie tocmai prin abstragere 
radicală de la înţelesuri, semnificaţii? Neavând 
semnificaţii, propoziţiile sistemului formal sunt 
însă presemnificative, adică primitoare de semni- 
ficaţii. Abstragerii de la semnificaţie, punerii ei în 
paranteze în acea epoche a formalizării, îi răspunde 
operaţia inversă, interpretarea, prin care sistemul 
formal se transformă într-un limbaj formalizat, 
căpătând noimă. Unui sistem formal îi putem aso- 
cia o clasă de limbaje formalizate , prin intermediul 
interpretărilor; una din interpretări poate fi privi- 
legiată, noimă ori noemă principală, în cazul când 
sistemul formal s-a constituit — epistemic vorbind 
- tocmai prin abstragerea de la semnificaţiile lim- 
bajului la care ea, interpretarea, conduce. Aşadar, 
sistemul formal conduce la corpuri de propoziţii, 
la teorii. 

Pe de altă parte, unui sistem formal îi pu- 
tem asocia clasa modelelor sale; un model este o 
structură, în înţelesul pe care teoria mulțimilor 
îl dă cuvântului, adică un ansamblu de obiecte 

înzestrate cu proprietăţi şi relaţii. Este ştiut că orice 
sistem formal consistent admite o clasă de modele; 
sistemul se cheamă necategoric atunci când mo- 
delele sale nu sunt izomorfe. Deosebit de intere- 
sant este cazul când sistemul formal este 
incomplet, în sens necategoric; atunci sistemul for- 
mal nu poate reprezenta până la capăt o anumită 
teorie comprehensivă, adică un anumit complex de 
cunoştinţe; sau, altfel spus, nu poate comprima 
Adevărul absolut (un Adevăr absolut în genul său, 
de exemplu aritmetica); şi totodată nu poate de- 
scrie configurativ toate proprietăţile unui anume 
ansamblu de obiecte (de exemplu, şirul numerelor 
naturale). 

Hermeneutica logică ar trebui să reia pe cont 
propriu toate definițiile şi toate rezultatele care 
privesc raportul dintre sistemele formale, inter- 
pretările acestora şi modelele acestora, cu alte cu- 
vinte să pornească de la teoria modelelor. Iată o 
primă sursă şi totodată o primă rațiune de existenţă. 

Dar, mai departe, hermeneutica ar porni pe 
calea unor desluşiri proprii, acolo unde teoria mo- 
delelor se opreşte şi face cale întoarsă. Limbajele 
formalizate, obţinute ca întrebări ale sistemului 
formal, ar trebui văzute deci, în al doilea rând, în 
perspectiva intuiţiilor preliminare din care s-au 
născut; şi, totodată, ar trebui căutate pentru ele 
traducerile sau mai degrabă aproximările lor în 
limbaje mai familiare. Ce sunt, bunăoară, acele 
modele non-standard ale aritmeticii pe care ni le 
sugerează aritmetica formalizată? Sau, după ce 

semantica lumilor posibile a legitimat o multitu- 
dine de sisteme logice modale, nu este cazul să ne 
reîntoarcem cu mijloacele intelecţiei filosofice la 
însuşi conceptul de „lume posibilă“? De bună sea- 
mă că reîntoarcerea cu mijloacele intuiţiei intelec- 
tuale la conceptele care s-au metamorfozat până la 
nerecunoaştere prin formalizare nu este neproduc- 
tivă. De obicei, conceptul unic se scindează într-o 
familie întreagă de concepte înrudite; spaţiul eu- 
clidian încetează să ne mai apară ca unicul spaţiu 
cu putinţă, şi tot astfel alături de aritmetica obiş- 
nuită apar aritmetici neobişnuite; teoriile se multi- 
plică, şi împreună cu ele conceptul total de care 
teoriile dau seamă (spaţiu, număr, mulţime, logică 
proporţională, lume posibilă etc.). A înţelege în- 
seamnă aici a înțelege cum este cu putinţă această 
varietate, cum putinţele abstracte prind — sau nu 
prind — fiinţă şi mai înseamnă a despărţi ceea ce 
este contingent de ceea ce este necesar în sânul lor. 

În al treilea rând, hermeneutica logică ar fi 
terenul pe care s-ar putea totaliza analiza dife- 
ritelor operaţii „traductive“ prin care trecem de la 
un limbaj la altul, sau de la un strat al limbajului 
dat la altul şi prin care înțelegerea regăseşte - sau 
recade în — „limbajul obişnuit“. (În paranteză fie 
spus: „limbajul obişnuit“ dacă este privit ca tărâm 
autonom, independent de celelalte limbaje, artifi- 
ciale, este doar o ficţiune utilă, la fel ca şi ficţiunea 
„omul de pe stradă“, „omul obişnuit”. Într-adevăr, 
graniţele limbajului se extind mereu în contul lim- 
bajelor artificiale; aşa cum marea roade ţărmul, tot 

ceea ce devine înţeles trece în limbajul obişnuit; 
limbajul matematicianului este obişnuit pentru 
matematician, limbajul muzicianului este obişnuit 
pentru muzician). Constatăm desigur că traduce- 
rile sunt instrumente ale înţelegerii, numai că înţe- 
legerea se vădeşte şi sub acest raport problematică. 
Fiindcă orice asemenea operaţie — formalizarea 
unei teorii, interpretarea unui formalism, concep- 
tualizarea unor intuiţii dintr-un limbaj ca şi natural 
într-un limbaj teoretic mai precis, mai explicativ — 
nu asigură de obicei corespondenţa deplină a sen- 
surilor şi intenţiilor. Se ştie, de pildă, că orice for- 
malizare sărăceşte demersul prin care construim 
un sistem formal epurând vorbirea obişnuită de 
straturi întregi conotative; astfel, implicaţia mate- 
rială e mai puțin decât structura propoziției ipo- 
tetice, silogistica formală este mai puţin şi este 
altceva decât silogistica lui Aristotel, implicaţia 
deontică e mai puţin decât schema formală a nor- 
mei ipotetice ş.a.m.d. Limbajul formal nu este to- 
tuşi numai o reducere la scară a unui limbaj mai 
bogat; el îşi are propriile sale complexităţi, intra- 
ductibile în limbajul „obişnuit“. Trecerile de la un 
limbaj la altul sunt reglementate nu numai de dic- 
ţionare şi coduri, ci şi de compararea presupozițiilor. 
Această din urmă operaţie ni se pare tipic herme- 
neutică, şi ea este de extras din ceea ce se numeşte 
astăzi „pragmatica limbajului“. Cad deci în sarcina 
hermeneuticii logice probleme atât de eterogene ca: 
analiza comparativă a diferitelor versiuni de for- 
malizare a propoziției ipotetice, analiza paradoxelor 

din logica deontică legată de dificultăţile trecerii 
din şi în limbajul formalizat al logicii, traducerea 
silogisticii formale în logica predicatelor cu 
analiza presupoziţiei existenţiale etc. etc. Proble- 
mele revin, cum spuneam, hermeneuticii, fiindcă 
soluţionarea lor mijloceşte tocmai înfelegerea. 

În al patrulea rând, hermeneutica logică ne apa- 
re menită a umple dacă aşa ceva e cu putinţă — hăul 
dintre demersul logic şi alte tipuri de cunoaştere; 
sistemele formale pot fi privite şi altfel decât ca sără- 
ciri ale cunoaşterii teoretice. Adevărul care se cere 
rostit aici şi intuit până la capăt este legătura ştiinţelor 
formale cu intelecţia comprehensivă, cu năzuinţa 
spre cunoaşterea totală. Implinită până la capăt, da- 
toria hermeneuticii ar fi să ne arate cum sistemele 
formale sunt întruchiparea (aproximativă) a unor 
proiecte utopice şi vizionare din sânul culturii 
europene, personificate de un Lullus, de un Leibniz 
sau Frege şi cum separarea formei de interpretare se 
petrece pe tărâmul ştiinţelor formale pentru că s-a 
petrecut înainte şi continuă a se petrece pe toate 
tărâmurile vieţii spirituale. Interpretările se perindă, 
formele subzistă, dar nimeni nu va spune că formele 
nu-şi au viaţa lor, materializată în modalităţile de 
intuitivizare. A spune că sistemele formale elimină 
operaţiile intuitive ale gândirii constituie o falsificare 
fără noimă; e ca şi cum am spune că se poate concepe 
o unealtă care să nu fie pentru ceva şi în legătură cu 
ceva. Sistemele formale au apărut în mod logic ca o 
cunoaştere — a cunoaşterii ~ de secundă, sau n-uplă 
instanţă, ele admit înţelegerea, căci sunt tocmai 

temeiuri ale înţelegerii, sunt preînţelegeri. Ele sunt 
un „vid“, dar nu „vid“ ca negare absolută a „plinu- 
lui“, ci „vid“ ca posibilitate de „umplere“; şi sunt o 
„cunoaştere a cunoaşterii“ care este „cunoaşterea 
lucrului însuşi“: (cognitio cognitionis est cognitio rei 
ipstus — ar putea fie emblema acestui tip de demers). 

Sub semnul lui Hermes, zeul tuturor mijlo- 
cirilor, al schimburilor şi informaţiilor stând, de- 
mersul hermeneutic prilejuieşte deci un negoţ de 
tip mixt, fenomenologic şi istoric, alunor forme ale 
raţiunii umane, văzute în contextul lor conceptual 
şi cultural. Hermeneutica logică ar fi în perspectivă 
largă o parte a teoriei culturii. 


` 


În înțelesul pe care i l-am dat, hermeneutica 
sistemelor logice nu numai că trebuie să fie, dar şi 
este. Cine va scrie o asemenea hermeneutică nu va 
face decât să sistematizeze elemente disparate rea- 
le. A da nume existentului înseamnă în cazul de 
față a legitima o prezență — prezența unui câmp 
intelectual, a contura liniile lui de forță. Şi în- 
seamnă totodată o reîntoarcere la ceea ce este valabil 
în logica tradițională. S-a crezut că logica matema- 
tică, cu formalismul ei cu tot, este ostilă compre- 
hensiunii, potrivnică fenomenologiei conceptelor, 
a-noetică. S-au diagnosticat impasuri, eşecuri, li- 
mitări. Dar acestea sunt numai provizorii, numai 
locale, numai prilej de fecunde refaceri ale tra- 
seului. Hermeneutica logică pare a fi alternativa 

rezonabilă la o imposibilă „logică filosofică“ ve- 
nind în răspărul logicii matematice. Alternativă 
care, să repetăm - nu este de făcut, ci numai de 
recunoscut ca atare, fiindcă este în fiinţă. Tot ce 
avem de făcut este să purtăm grija ca răsadul ei să 
nu se veştejească la umbra puternică a semanticii, 
a semioticii, a filosofiilor de ramură... 

Dar dubii la adresa hermeneuticii logice mai 
pot veni şi din partea matematicianului sau logi- 
cianului, a bunului specialist îndestulat cu pozitiva 
cunoaştere a lucrului său. Hermeneutica logică va 
apare atunci ca o subţiere a vinului, o îndoire a lui 
cu apă; şi va apare ca un exerciţiu retoric vizând 
înmulţirea fără nevoie a construcţiilor teoretice. 
Sigur că teoriilor şi demersurilor trebuie să li se 
aplice, precum entităţilor, briciul lui Ockham; non 
sunt multiplicanda praeter necessitatem. Numai că de 
ceea ce ne putem dispensa în cunoaşterea de câm- 
pie, precis jalonată, mai avem nevoie întru starea 
de câmp a culturii. lar comentariile hermeneutice 
în marginea logicii nu sunt o falsificare a vinului; 
cel puţin nu aşa le-ar fi privit un grec din vremea 
lui Aristotel, pentru care a îndoi vinul logicii cu apa 
filosofiei este evitarea unui hybris,. manifestarea 
virtuţii supreme: cumpătarea. 


Ce poate însemna o hermeneutică a sistemului 
formal, ca deosebită de semantica sa, ne-o arată mai 
întâi ansamblul (incoerent) al evaluărilor negative 


301 


date unor rezultate metamatematice cunoscute ca 
„rezultate de limitare“: teoremele lui Gödel, Löwen- 
heim - Skolem, Tarski ş.a. Pe temeiul analizelor 
filosofice (hermeneutice) s-a tras, poate prea pripit, 
încheierea că sistemele formale conduc la impasul 
metodologic definitiv. O hermeneutică dezvoltată 
într-o perspectivă mai largă ar conduce însă la alte 
concluzii. 

Exemplul — cheie este comentariul în tonuri 
negative al celebrului rezultat de incompletitudine 
pe care îl obţine Gödel. Comentariile filosofice se 
termină de obicei printr-o generalizare pripită; 
aritmetica intuitivă fiind neformalizabilă, metoda 
sistemelor formale este inadecvată, sub dublul ra- 
port al cuprinderii adevărurilor aritmeticii şi al 
demonstraţiei de autoconsistenţă. Înapoi deci la 
aritmetica intuitivă (şi — de ce nu? — la logica de 
altădată)! 

Ceea ce de obicei omite o asemenea critică 
terre à terre a formalismului fundaţionist — critică 
de altfel întemeiată în litera ei — este, totuşi, că acel 
înapoi la aritmetica intuitivă nu înseamnă o întoar- 
cere resemnată, de învins. Este ea mai curând în- 
toarcerea celui pornit să descopere Graalul şi 
căruia i s-a ivit numai un nou continent. Derizoriu 
în raport cu țelul iniţial, de nepreţuit în raport cu 
realitatea procesului de cunoaştere, rezultatul de 
limitare aduce cu sine trei bunuri pozitive; pe unul 
din acestea îl explicitează tocmai hermeneutica 
sistemului formal. 

Primul achizit este metoda , calea regească 
ducând la teorema lui Gödel, aparatul conceptual 
(aritmetizarea sintezei prin procedeul de găde- 
lizare + ideea de funcţie recursivă); din demon- 
straţia dată de Gödel se desface o întreagă teorie a 
funcţiilor recursive, de fapt mai multe explicaţii 
echivalente (definiţii şi teorii) pentru conceptul 
intuitiv de „calculabilitate“. Este un fapt ţinând de 
istoria logicii, a matematicii şi a ciberneticii care nu 
trebuie omis; studiul sistemului formal a adus cu 
sine înţelegerea intuitivă a conceptului de calcu- 
labilitate. Abia după ce s-a ştiut ce este un calcul 
formal s-a putut lămuri şi calculabilitatea. 

Al doilea achizit este viziunea aritmeticii ca 
limită transcendentă a unui lanţ infinit de sisteme 
formale. Aritmetica intuitivă, la care ne întoarcem 
după ce am constatat neputinţa oricărui sistem 
formal de o îmbrăţişa, abia acum se dezvăluie 
înțelegerii noastre ca necuprinsă, infinită. Ceea ce 
înainte putea fi numai o presupunere filosofică, 
oricât de plauzibilă, a devenit acum o evidenţă. 

Al treilea achizit, poate cel mai subtil, este 
însăşi propoziţia de indecidabilitate, adică acea 
formulă a sistemului formal care — pentru o gâde- 
lizare (aritmetizare) dată — exprimă în acelaşi timp, 
citită după două coduri, atât un adevăr al aritmeticii 
intuitive cât şi o proprietate metamatematică (in- 
demonstrabilitatea sa proprie, adică indemonstra- 
bilitatea acestui adevăr). Dacă o luăm în prima ei 
calitate, de expresie a unui adevăr matematic in- 
tuitiv, devine evident că sistemul formal şi 

cunoaşterea acestuia, metasistemică, au constituit 
calea — incredibil de ocolită şi, omeneşte, singura 
posibilă — prin care putem răzbi spre un anume 
adevăr intuitiv al aritmeticii. Adevărul acesta, de 
altă parte, acum nu mai este unul oarecare, fiindcă 
îşi mai capătă şi un alt conţinut, prin trimitere 
metamatematică, adică atunci când e luată în a 
doua sa calitate. Dacă ceea ce este izolat, singular, 
fără deschidere se poate denumi (convenţional) 
profan, iar dacă, dimpotrivă, se cuvine să numim 
sacru ceea ce trimite la întreg — la un infinit (în genul 
său, dacă nu chiar un absolut — infinit), atunci 
desigur că demonstraţia lui Goedel se înfăţişează 
ca o cabalistică sui generis care descoperă într-o 
formulă „profană“ un sens „sacru“; fireşte, aseme- 
nea consideraţii nu-şi găsesc un cadru firesc decât 
înlăuntrul unei hermeneutici cu totul liberă de 
constrângerile unui limbaj ştiinţific, o hermeneu- 
tică poate irelevantă pentru specialistul de ramură, 
însă revelatorie pentru legăturile imprecise, aluzive, 
mereu sabotate şi mereu reînnodate care dau uni- 
tate culturii la scară ultra-largă. 

Propoziția care exprimă indecidabilitatea 
sistemului formal tocmai prin aceea că spune despre 
sine însăşi a fi adevărată şi totodată indemonstrabilă 
nu se confundă cu propoziţia aritmetică intuitivă 
corespunzătoare, dar constituie „aura“ omonimică a 
acesteia. Dacă însuşi sistemul formal este desprin- 
derea formei de interpretare, operaţia opusă — core- 
larea formei cu conţinuturi posibile — nu ne întoarce 

la punctul de plecare, ci deschide; iar aceasta se petrece 
la nivelul metalimbajului asociat. 

Fireşte, a desprinde din demonstraţia lui 
Gödel aspectul ei hermeneutic sensu stricto — jocul 
interpretărilor corelate după o tehnică ultrasubtilă 
— presupune un alt tip de discurs decât acela pe 
potriva specialistului de ramură. Aici nu putem 
vorbi în teoreme şi definiţii, ca în metamatematică; 
deci trebuie să vorbim - să îngânăm frânturi — 
despre teoreme şi definiţii, despre coduri şi lecturi, 
despre incidenţe interpretative şi scrutări cabalis- 
tice în scripturi logico-matematice. Aici este vorba 
despre felul cum logosul matematic îşi găseşte 
întruchiparea în ceea ce îl neagă ca prezenţă, dar îl 
afirmă ca negativitate; în textul privat de semni- 
ficaţii, adică formal, adică deschis semnificaţiilor. 
O asemenea speculație, încărcată de istorie şi întot- 
deauna pândită de primejdiile retorismului, şi-o 
poate îngădui numai o filosofie a sistemelor for- 
male suficient de imaginativă pentru ca să vrea să 
fie nu numai despre sistemele formale, ci şi despre 
un demers mult mai general al spiritului. E vorba 
de un demers hermeneutic: activitate dătătoare de 
sens, interpretativă, prin care un text este văzut în 
acelaşi timp ca generat prin abstragere de la semni- 
ficaţii şi ca primitor de interpretări, deci ca mijlocitor 
de semnificaţii înţelese. Vrem să spunem că există o 
omologie între ermetismul unui text care prile- 
juieşte o interpretare iniţiatică şi nuditatea sem- 
nificatorie a formulelor unui calcul logic care 
pot declanşa la rându-le un proces analog. Este 


305 


7. Logica deontică şi formalizarea obligaţiei derivate. 
În: „Revista de Filozofie“, 2, 1975, p. 242-246. 


8. Implicaţia silogistică. În: „Revista de Filozofie“, 
5, 1978, p. 593-557. 


9. Conceptul cunoaşterii şi unele logici epistemice. În: 
„Probleme de logică“, vol. IX, 1986, Editura 
Academiei, p. 77-89. 


10. Logica matematică şi umanismul teoretic. Prelimi- 
narii. În: „Revista de Filozofie“, 3, 1981, p. 293- 
299, 


11. Spre.o hermeneutică a sistemelor formale. În: M. 
Nasta, Gh. Vlăduţescu. (eds.), Studii aristotelice, 
Universitatea din Bucureşti, 1981, p. 51-56. 


Cuprins 


Începuturi de semantică logică la comentatorii 


antici ai „Categoriilor“ 5 


Elemente filozofice ale logicii lui 


George Boole, sa iata ase a pina Do în ta eu 43 
Concepţia lui Boole despre formă 

şi interpretare 105 
Silogistica lui De Morgan ................. 119 


Ideografia fregeană 
în perspectivă.culturală ................. 151 


Semantica „lumilor posibile“ 


şi logica modală .. ata e aaa a ata iara dea 163 


Logica deontică şi formalizarea 


obligaţiei derivate... îns cica a a ma e e moca ra 209 


Conceptul cunoaşterii şi unele 
logici-episteniice::. si e tza Pitar a sete a tara 


Implicaţia silogistică 


Logica matematică şi umanismul teoretic. 
Preliminarii o escape ep Pe aceia 


Spre o hermeneutică a sistemelor 
formale r doo e d a a ee ai 


Notă asupra ediției ec e acre rac in Daria a a 


